
Epilog. 
Af Holger Drachmann. 


Tarvis i Kårnten, 1ste Maj 1885. 


Biz og jeg havde i Morges været oppe langs 
Bjergskraaningen og plukket det lyse, lige netop udsprungne, - 
Bøgeløv. Den lille Bjergby ligger i en Alpedal, kun et 
kort Stykke Vej fra den italienske Grænse. Foraaret kom- 
mer en Maaned tidligere end derhjemme, og Bøgen flere 
Uger. 

Omkring i Kander og Krukker staar vort Majgrønt 
her i Stuerne. Over Pulten, hvor jeg skriver, hælder det 
hjemlige Vaarløv sig fortroligt med fine, bævende Dun og 
drysser det lette Svøb ned paa Papiret. Hvorfor har vi 
ikke en Løvsalsfest paa denne Tid af Aaret? 

Jo, vi har den, og dobbelt højtideligholder-vi den her 
i Udlandet, i den lille fortrolige. Kreds, saa langt borte fra 
de uforglemmelige Skove — der nu kun venter paa Alma- 
nakkens Tilladelse for at iføre sig det samme Skrud, som 
Alpernes Sydskraaning. 

Jeg ligger — saadan i Tankerne — med Ryggen op 
imod en af disse hvidgraa, paa den ene Side blanke, paa 
den modsatte Side mosklædte, tilforladelige Stammer. Mit 
Blik søger op i den svagt gyngende Hvælvings uendelige 
Net af gyldent-baldyret Silkegrønt. 

Maske efter Maske tæller jeg, Stikning paa Stikning. 
Det ene Billed efter det andet, indvirket i dette vidunder- 
lige Væv, springer frem og danner Grupper, sammenhæn- 
gende Figurers fortællende Kjæde, Lys og Skygge spil- 

lende imellem den store Naturs kunstfærdige Fingre — en 
hel Saga: mit Hjemlands, mit Fødelands ærværdige Saga. 

Og jeg føler mig saa uforklarlig lykkelig — og atter 
saa ængstelig, som var jeg lige undsluppen en Fare. 

Der var jo den Tid, hvor ogsaa jeg havde et Spotte- 
digt over Dig, lys-virkede Bøgeskov, over dine evige «grønne 
Kræmmerhuses> Udfoldning. 

Vor Ungdom gik meget i Skoven, og maatte høre 


meget ofte paa de samme Viser. Lad saa være! ... Det 
var dog ingen tvingende Grund til at indforskrive fremmed 
Parfume og dermed besprænge Dine fine Dun — for at 


glemme, at de lugtede af hjemlig ren Muldjords Aande. 

Men der kom de Dage, hvorom vi maa sige: De be- 
hage os ikke! Og der kom denne Tid nu, hvor jeg med 
Børnene maa kravle omkring langs Alpehældningens Syd- 
skrænt, for af Buske og lavstammede Træer, imellem de 
fremmede Fyrre og Graner, at indsamle det —- som vi 
derhjemme kunde have i Overflod langs Ermelundshegnet 
og i Ulvedalene. 

Nu er Bøgens Lovsang sunket svært i Kurs derhjemme. 
Endnu bryder 'en aldrende Borgermand eller en fin Jomfru- 
haand de grønne Grene og spreder Løvets lyse Glans over 
Hjemmets beskedne Stuer. Men hæse, forceret-stærke 
Røster synger ganske andre Sange end til «Bøgens Pris» 
imellem Ulvebakkerne. 3 

Lad dem det! Thi ogsaa dette er kun en Overgang. 
Man opnaar ingen timelig Fordel ved at spotte over det, som 
mageligt kan overleve baade «politiske» og «sociale» Ry- 
stelser. - Naar Sangen er endt med det sidste Skraal, det 
sidste «Pereat!» —- naar Skarerne er tyet til Værtshuset 
eller til Hjemmene -— saa staar Bøgen der endnu, i Krone 
og Kaabe, en ædelbaaren Høvding, der hverken spørger 
Optimater eller Plebejere om Forlov til at nære sig af 
Jorden, drikke af Luften, spejle sig i Søen. 

Prise vil jeg Dig, Høvding! Alligevel — jeg har intet 
Konge-Drapa til Dig. Det er ikke «Krone og Kaabe», som 
stemmer mine lønligste Strenge i beundrende Akkorder. 


"Din Skjønhed saavel som din Styrke har maaske lige saa 

meget Kvindeligt som Mandligt ved sig. Sindbilled paa 
det Stærkeste, det Urkraftigste i Nationen — hvor det 
endnu findes — det er Du ikke. De lærde Mænd taler 
om Dig som «Usurpator». Netop paa Grund af Blandingen 
i Dig: det Smidige og det Energiske; det Bløde og dog 
Sejge; din Læmpen sig efter Forholdene, og saa din Hæv- 
den af Pladsen; — fremfor Alt den Omstændighed, at Du 


har fundet Jorden god for Dig — netop dette Nationale 
hos Dig har gjort Dig saa national hos os — Sejrherren 


over Egen paa din «Indvandring i de danske Skove». 

Nu staar Du der: Mand og Kvinde forenet, Askur og 
Embla i samme Grenenes uadskillelige Omfavnelse. Du 
hvisker til os netop vort Gemytslivs dybeste Hemmelig- 
heder, idet Du giver os Forklaring paa vore lønligste Gaa- 
der. Nu begriber jeg, at vore Digtere saa udelukkende 
har valgt Dig til deres Træ! 

Prise Dig vil jeg. Men jeg veed slet ikke mere, hvad 
Du er, hvad Du betyder for mig, hvilket Sindbilled, hvilken 
Plads — stor, større, umaadelig stor — Du indtager i hele 
mit Følelsesliv. Du er blevet mig det, som jeg ikke læn- 
ger kan sige. Et Uhyre af Reflektion maatte det Menneske 
være, der havde paa rede Haand, hvad der foregik i ham 
— naar Børnene kom springende ham i Møde — naar han 
som Elsker gjensaa den Elskede efter Adskillelse i Tid 
og Rum — naar han som Søn mødte den gamle Moders 
Velkommen! eller Levvel! ... 

Man bliver en Nar, en Sværmer, en Indviet . . Man 
gaar ud af Tingenes Ramme, kommer bag paa sig selv — 
og ser sig selv staa der som et fremmed Menneske, med 
forklaret Blik, straalende Øjne, et Udtryk, der er saa 
lykkeligt, u-selviskt, saa elskeligt, dumt maaske — men 
man bytter ikke Synet for noget Andet, der kunde se langt 
mere rationelt ud. 

Der er en gammel Kone her i Tarvis — hun bærer 
forresten det ikke almindelige Navn Theres' Filafer; hun 
har været vijt omkring — og hun kan en Historie: Der 
var i gamle Dage en Svend, en Krigsmand, højt. oppe 


nord fra, længere nord fra end Bøhmen, ja end Prøjsen! 

Han var draget bort fra sit Hjem og gaaet i fremmed 
Krigstjeneste. For, slaaes skal de jo altid i Verden! Men 
han havde nu slaaedes rundt omkring i Landene, baade 
der hvor der var Bjerge med Vinstokke, og der hvor der 
var Sletter med Træer, som han ikke kjendte, og hvor der 
var bare Heder, eller hvor der kun var Naal og Fyrr paa 
Bjergene. Og nu var han begyndt at blive træt af det 
vilde Krigerliv. Men det er slet ikke saa let-at sige stop. 
Og Kommandantskabet vil jo ogsaa nødig give Slip paa 
en dygtig Krigsmand. 

Saa var det, at Krigsfolkene kom gaaende over Bjer- 
gene, hvor Solen skinnede paa Sydsiden. Og Enhver kunde 
gaa med sine Vaaben alene for sig selv, eller et Par i 
Følge, naar de bare fulgte hele Grosset. Men i en Hulvej 
møder Svenden en vejfarende Mand, som fortæller løst og 
fast, og blandt Andet siger, at det nok ikke stod saa syn- 
derlig godt til der hjemme, hvor Svenden var fra. Og saa 
skiltes de. 

Nu var det mange Aar siden, at Svenden var draget 
hjemme fra; og han tænkte ikke videre over Mandens Ord. 
Men Et og Andet kan jo ligge og gro alligevel; og langs 
Sydsiden af Bjergene gik pole frem og Svenden 
med dem. 

Det var Foraarstid. Solen brændte, og da man kom ind 
imellem Fyrretræerne, saa søgte Svenden og hans Kamme- 
rater efter Vand til at drikke. Medens han saadan gaar der, 
saa faar han Øje paa et Træ — et stort Træ, med mange, 
mange Grene ud til Siderne, og rundt omkring var der 
grønne Buske, med lyst skinnende Løv, ganske som det 
store Træs Blade. 

Det var en gammel Bøg midt iblandt Fyrrene. 

Svenden stod stille, Kammeraterne raabte til ham: 
Har Du fundet Vand? — Nej, jeg har fundet mit Træ! 
svarede han. Og da de kom hen til ham, saa havde han 
brudt lysegrønne Grene af og stukket i sin Hat, og han 
stod og omfavnede Stammen. De lo ad ham: Er Du gal; 
det er da intet Fruentimmer! . .… og alle saadan andre 
Ting, som Soldater kan sige. Men han havde Øjnene 


v— 


"4 


5 
fulde af Taarer og trykkede sig op imod den graa, mos- 
sede Stamme, og sagde: Min Moder, min Moder! . . 

De kaldte nu paa Førerne. Og der kom en og to; 
og Kammeraterne pegede paa Svenden og sagde: Han er 
bleven gal — eller ogsaa anstiller han sig bare saadan 
for at blive Marodør! Saa befalede Føreren: Træk ham væk ! 

Men Svenden uddrog sin Kaarde, og med Ryggen op 
imod Træet raabte han: Ikke et Skridt gaar jeg videre med 
Jer! I skal underskrive paa min Kapitulation, at jeg har 
tjent ærligt . . . og saa lad mig fare med Fred! 

Du kan fare Pokker ivold! sagde de. 

Naar Theres' Filafer er kommen saa vidt i Historien, 
holder hun inde. Historien er, som man ser, hverken 
spændende eller synderlig æventyrlig. Men Børnene, som 
jeg har fortalt den et Par Gange for, deé finder den særlig 
egnet for deres Brug ... .og deres Brug det er at tage 
Hattene af — saaledes som vi i Dag gjorde, da vi havde 
plukket den første Majdags grønne Bøgeløv — og raabe 
lige saa stærkt, som de høje klare Børnestemmer formaar: 
Hurra for gamle Danmark! 3 


Om at tegne en ret Linie. 


Af Dr. phil. Julius Petersen 


I. Laa Blyantspidsen løbe omkring paa et Stykke Pa- 
pir, .den frembringer saa Billedet af det, som Mathematikerne 
kalde en Kurve eller Linie; jeg siger Billedet, fordi Sporet 
af Blyantspidsen, hvor fin den end er, dog altid har nogen 
Tykkelse og Bredde, medens den mathematiske Linie, som 
Sporet forestiller, maa tænkes helt uden Tykkelse og Bredde. 

Mathematikerne have undersøgt Egenskaberne ved en 
Mængde forskjellige Former af Kurver; imellem disse er 
der imidlertid to, som ere kjendte af Alle, fordi de daglig 
frembyde sig for os under mange forskjellige Forhold; disse 
to ere den rette Linie og Cirkellinien. Grunden til 
vor særlige Fortrolighed med den rette Linie maa navnlig 
søges i, at den har den Egenkab at være den korteste 
Forbindelseslinie mellem to Punkter. Denne Egenskab 
medfører nemlig, at den, af økonomiske Grunde, maa faa 
en stor Mængde Anvendelser i det daglige Liv. I Virke- 
ligheden kunne vi ikke kaste Øjnene rundt i vort Værelse 
uden at se mere eller mindre nøjagtige Billeder af den 
rette Linie i Tusindvis. Det Samme gjælder om Cirkellinien, 
om end efter en langt mindre udstrakt Maalestok. 

Dersom jeg nu, for at have disse Linier tydeligere for 
Øje, vil tegne et Stykke ret Linie og en Cirkel paa et 
Stykke Papir, kan enhver af Læserne, uden at være Mathe- 
matiker, fortælle mig, hvorledes jeg skal bære mig ad. Læse- 
ren vil raade mig til at tage en Lineal, naar jeg vil tegne 
en ret Linie, og en Passer, naar jeg vil tegne en Cirkel. 

Da gode Raad ere dyre, ønsker Læseren maaske til 
Gjengjæld et godt Raad af mig og stiller mig f. Ex. føl- 
gende Spørgsmaal:: Min Portemonnaie er tom; hvorledes 
skal jeg faa 1000 Kr. i den? «Intet er lettere, kjære Læser», 
svarer jeg da; «Du behøver blot at tage 1000 Kr. af en 
af dine Skuffer og lægge dem i din Portemonnaie». Du 
er maaske ikke rigtig tilfreds med dette Raad, men nær- 
mere Eftertanke vil vise Dig, at det er lige saa godt som 
det første af de Raad, Du gav mig. 

Du ønsker 1000 Kr. i Din Portemonnaie, og mit. Raad. 
forudsætter, at Du har 1000 Kr. liggende i dine Skuffer. 
Jeg ønsker en ret Linie paa mit Papir, og dit Raad forud- 
sætter, at jeg har en ret Linie liggende. paa mit Skrive- 
bord. Hvad er det nemlig Andet, naar Du forudsætter, 
at jeg har en Lineal? Naar jeg skal kunne bruge en  saa- 
dan, maa dens Kant være en nøiagtig ret Linie, og idet 
jeg da bruger den, flytter jeg blot den rette Linie hen paa 
mit Papir. " 

Men hvis jeg ikke har nogen Lineal, eller hvis den, 
jeg har, er bleven noget krum eller ujævn i Kanten, kan 
jeg jo lade en Snedker lave mig en, Det er imidlertid 
lettere sagt end gjort. Det forudsætter i Reglen, at Snedke- 
ren har en anden Lineal at rette sig efter, eller at han for 
Ex. har en Maskine, i hvilken en Høvl styres af Linealer. 
Mangler han alle saadanne Apparater, der mer eller mindre 
selv ere en Slags Linealer, vil han kun med stort Besvær, 
ved efterhaanden at prøve sig frem, kunne frembringe No- 
get, der med Tilnærmelse tilfredsstiller de ideale Fordrin- 
ger til en Lineal. 

«Men, hører jeg Læseren sige, naar Du har saa mange 
Indvendinger at gjøre mod mit ene Raad, hvorfor siger 
Du saa ikke Noget om detandet? Det maa vel være endnu 
daarligere, da en Passer jo er et meget kunstigere Appa- 
rat end en Lineal. Hertil maa jeg svare, at det andet 
Raad i Virkeligheden er meget godt, thi en Passer har 
man altid ved Haanden; naturligvis ikke en fin, poleret 
Tingest af Messing og Staal, som man finder den i et Be- 
stik; man kan hjælpe sig med mindre. Tag en smal 

Strimmel Pap, og stik en Naal gjennem den ene Ende fast 
i Bordet; stik saa Blyantspidsen gjennem et lille Hul i den 
anden Ende og før den rundt; den vil saa tegne en Cirkel, 
i hvilken den faste Spids er Centrum. 

Man vil nu forstaa den væsentlige Forskjel, der er paa 
de to Opgaver; ved Linealen frembringer jeg kun en Linie, 
som jeg har i Forvejen, men ved Passeren frembringer jeg 
en Cirkel uden at have nogen Cirkel i Forvejen, og gjør 
det let, idet enhver Gjenstand, der kan dreje sig om en 
Spids, kan bruges som Passer. 

Dette Forhold har væsentlig Betydning i i Praxis. I Ma- 
skiner er der hyppig Punkter, der skulle beskrive Cirkler ; 
dette opnaas let og nøjagtig,. idet: man lader en Stang 
dreje sig om en Tap eller Axel; skal derimod et Punkt i 
Maskinen beskrive en ret Linie, maa man af Mangel paa 
en saadan naturlig og simpel Konstruktion løse Opgaven 
ad Omveje. Hvis man kan løse den ved Hjælp af et Stang- 


. system, det vil sige en Forbindelse af Stænger og Tapper, 


vil det i Reglen være heldigt paa Grund af den Lethed 
og Nøjagtighed, med hvilken en saadan Forbindelse kan 
fabrikeres., Stængerne kunne dels dreje sig om faste Tap- 
per, dels være forbundne indbyrdes ved Tapper, om hvilke 
de kunde dreje sig. -Exempler paa en saadan Forbindelse 
har man i en Sax, en Lommekniv, i de almindelige Tomme- 
stokke, der kunne foldes sammen osv. 

Man vil nu forstaa, at Teknikken maa stille følgende 
Spørgsmaal til Mathematikken: 

Er det muligt at tilvejebringe et saadant System af Stæn- 
ger, at et med Stangsystemet forbundet Punkt tvinges til at 
beskrive en ret Linie? 

Det er de Besvarelser, som dette Spørgsmaal har faaet, 
som jeg nu vil betragte noget nærmere. 

James Watt, der ved sine Forbedringer af Damp- 
maskinen gav denne den Form, som den i sine Hovedtræk 
siden har beholdt, beskjæftigede sig meget med den nævnte 
Opgave. Selv den, der ikke kjender Detaillerne af en 
Dampmaskine, veed, at Dampen afvexlende træder ind paa 
begge Sider af et Stempel, der derved bevæges op og ned 

i en Cylinder; en Stang, der er fastgjort midt i Stemplet, 
kommer derved til at gaa op og ned, og det er nødven- 
digt, at Stangen ved denne Bevægelse maa følge en ret 
Linie, da Stemplet ellers vilde komme til at vrikke, og 
derved snart vilde fremkomme Utæthed, dels ved Stemplet 
og dels der, hvor Stangen gaar gjennem Cylinderens Laag. 
Her have vi altsaa en Bevægelse, der skal foregaa i enret 
Linie. Paa den anden Side skal Maskinen, for at udføre 
sit Arbejde, i Reglen bringe et Hjul eller en Krumtap til 
at dreje sig om en Axel, saa at vi her have en Cirkel- 
bevægelse. Hvorledes skal man nu bringe de to Dele af 
Maskinen saaledes i Forbindelse med hinanden, at den ene 
Bevægelse drager den anden med sig? Det var denne Op- 
gave, som Watt løste ved en Forbindelse, der er bleven 
berømt under Navnet «det Watt'ske Parallelogram». For 
at gjøre dette letiere forstaaeligt vil jeg give det en Form, 
som i Enkelthederne afviger fra Watts, men som i Grund- 
tanken er den samme: 


I Figuren danne de 
to Linier AC og OB 
en ret Vinkel; de 
tænkes faste, medens 
derimod AB tænkes 
bevægelig, idet det 
ene Endepunkt ÅA 
gaar op og ned fra 
A,til C, medens det 
andet Endepunkt sam- 
tidig bevæger sig frem og bag fra B til E. Den, der 
kjender lidt til Geometri, ser nu let, at naar D er Midt- 
punktet af AB, saa er OD netop halvt saa lang som AB; 
deraf følger, at idet AB bevæger sig paa den angivne 
Maade, vil Punktet D hele Tiden være i uforandret Af- 
stand fra O og følgelig beskrive et Stykke af en Cirkel. 
Ved Hjælp af denne lille Udvikling kunne vi nu strax se 
den Løsning af Opgaven, som Watt fandt efter mangfoldige 
besværlige Forsøg. 

Dersom AB er en Stang, kan man fremkalde den be- 
skrevne Bevægelse, idet man lader Endepunkterne A og B 
følge to Linealer eller lignende (den saakaldte Kulisse- 
styring); det er imidlertid denne Maade at styre Bevægel- 
sen paa, som vi ville undgaa; vi borttage derfor Linealen 
AC og anbringe i dens Sted en Stang OD, der har en 
Tap ved D og kan dreje sig om en fast Tap i O. A maa 
da alligevel netop følge Vejen AOC, ganske som om Li- 
nealen var der. Den anden Lineal, paa hvilken Stangens 
andet Endepunkt glider frem og tilbage mellem B og E, 
kan imidlertid ikke fuldstændig erstattes ved nogen Stang; 
Watt nøjedes derfor med en tilnærmelsesvis nøjagtig Kon- 
struktion, idet han anbragte en Stång BF, som drejer sig 
om en fast Tap ved F; derved kommer i Virkeligheden 
Punktet B til at beskrive en lille Cirkelbue, men da BE 
er en meget kort Linie, bliver der næsten ingen Forskjel 
paa den lille rette Linie BE, der burde beskrives, og den 
lille Bue, som i Virkeligheden beskrives. Jo længere Stan- 
gen BF er, desto mere ligner Buen en ret Linie; i Praxis 
gjør man derfor BF saa lang, som de tilstedeværende 
Forhold tillade det. Hvor lang man end gjør den, bliver 
Buen BE dog ikke en ret Linie, og Følgen deraf er, at 
den Vej, som A. følger, ogsaa vil afvige lidt fra den 
rette Linie AC; denne Afvigelse er imidlertid saa lille, at 
den Elasticitet, som Materialet er i Besiddelse af, er til- 
strækkelig til at gjøre den temmelig uskadelig, 

Det lykkedes saaledes Watt at give en Løsning af 
Opgaven, som var saa tilfredsstillende for praktiske For- 
maal, at man hyppig endnu finder den anvendt, men virke- 
lig løst var Opgaven ikke; vor Fordring gaar nemlig ud 
påa Konstruktionen af et Stangsystem, ved hvilket der (den 
tekniske Udførelse forudsat nøjagtig) kan beskrives en 
virkelig ret Linie, medens Watts System kun lærer os at 
beskrive en krum Linie, der i høj Grad ligner en ret Linie. 
En virkelig Løsning blev først funden for faa Aar siden. 

Den russiske Mathematiker Tchebycheff, berømt især 
for sin Afhandling om Primtallenes Fordeling, har ogsaa 
beskjæftiget sig med vor Opgave, men kom til et urigtigt 

Resultat, idet han mente at kunne bevise, at Opgavens 
Løsning var umulig, At en saadan Mand kunde levere et 
falsk Bevis, var en ny Bekræftelse paa den for Mathema- 
tikerne for Resten velbekjendte Kjendsgjerning, at Beviser 
for, at Noget er umuligt, maa behandles med højeste Grad 
af Forsigtighed, da de næsten altid ere fulde af Faldgruber. 
Et uimodsigeligt Modbevis blev imidlertid snart leveret, 
idet Franskmanden Peaucellier gav en virkelig Løsning 
af Opgaver, og det en Løsning saa simpel, at man for- 
bavses over, at den ikke var funden for længe siden. Peau- 
celliers Løsning blev for Resten temmelig ubemærket, ind- 
til noget senere Løsningen ogsaa blev funden af en Elev 
af Tchebycbeff; der blev lagt saa stor Vægt derpaa i Rus- 
land, at Opfinderen fik en Belønning af Staten; dette gav 
Anledning til, at det blev fremdraget, at Æren egentlig 
tilkom Peaucellier, og at der i Frankrig, noget post festum, 
ogsaa tilkjendtes ham en Belønning. For at gjøre Peau- 
celliers Konstruktion forstaaelig maa jeg først nævne et 
Par simple geometriske Sætninger. 
Figuren forestiller en Cir- | 
kel; fra et Punkt O i denne 
er der gjennem Centrum dra- | 
get en Linie og gjennem et 
Punkt D af denne draget en Hz 
anden Linie, der med den første | 
danner en ret Vinkel. Træk- 27 
ker man nu gjennem O en ret 
Linie OAB, saa vil Læng- 
den af OA, multipliceret med Længden af OB, 
give samme Resultat for alle Linier gjennem O. 
Den, som kjender lidt til Geometri, beviser let denne Sæt- 
ning ved Hjælp af de to ligedannede Trekanter OAC og 
ODB; .de, der ikke ere saa lærde, ville maaske tro mig 
paa mit Ord. 

Det ligger ikice fjernt at ræsonnere paa glkenae Maade: 
Man kan let faa Punktet A til at gjennemløbe Cirklen 
eller en Del af den, thi man behøver blot at forbinde det ved 
Hjælp af en Stang med Cirklens Centrum; skulde det nu 

ikke være muligt ved et passende System af Stænger at 
knytte Punktet ÅA saaledes til et Punkt B, at 
1) O, A og B stadig under Bevægelsen ligge i en ret 

Linie og 
2) OA X OB stadig giver samme Resultat? 

Hvis dette er muligt, er Opgaven løst, thi saa maa B 

beskrive den rette Linie, naar A beskriver Cirklen. 

Naar vi ere komne saa vidt, falde vi ganske naturlig 
paa en anden velbekjendt Sætning: 

Vi have en Cirkel 
og et Punkt O; træk- 
ker man fra O en Li- 

|nie OAB, vil OA, 
multipliceret med O B, 
give samme Resultat, 
hvorledes man end 
trækker Linien. 

Det er nu ikke vanskeligt for os paany at opfinde 
Peaucelliers Apparat. Er M Cirklens Centrum, blive M A 
og MB ligelange. Hvis vi derfor tage to lige lange Stæn- 
ger M A og MB og en tredie Stang MO, som i M ere 
forbundne ved en Tap, saa vil den nævnte Sætning gjælde, 
naar vi tilvejebringe en saadan yderligere Forbindelse, at 
O, A ogB stadig falde i samme rette Linie, 

For at opnaa dette tage vi tre ny Stænger, Mage til 
de første og forbundne paa lignende Maade; sætte vi nu 
disse sammen med de første ved Tapper i O, A ogB, faar 

3 man et System, som paa 

ng Grund af, at Stængerne, over- 

SETE ad B alt, hvor de støde sammen, 

AG ere forbundne ved Tapper, 

kan blive længere eller kor- 

tere, men som i alle Stillinger vil opfylde de to For- 

dringer, 

I) at O, A og B ligge i en ret Linie, og 

3) at Afstanden mellem O og A, multipliceret med Af- 

standen mellem O og B, stadig giver samme Resultat. 

Det er saaledes lykkedes os ved et Stangsystem at 
tilvejebringe netop den Forbindelse mellem A og B, som 
vi ovenfor saae, at det kom an paa. Den forrige Figur 
viser os nu, hvad vi have tilbage at gjøre. - Tappen i O 
gjøre vi til en fast Tap, og vi anbringe en ny Stang AL, 
der kan dreje sig om en fast Tap i et Punkt L, der ligger 
saaledes, at Afstanden mellem O og L er lige saa lang som 
AL. Punktet A maa da beskrive en Cirkelbue, der har 
sit Centrum i L, og som forlænget vilde gaa igjennem O. 
Idet A gaar frem og tilbage paa denne Cirkelbue, beskriver 
B et Stykke ret Linie op og ned. 


Dersom Læseren ønsker at se Bevægelsen tydeligere, 
end Tegningen kan vise den, kan han let lave sig et Appa- 
rat ved Hjælp af nogle Knappenaale og Strimler af Pap 
eller tyndt Træ. Ved Konstruktionen vil der vise sig en 
lille Vanskelighed, som imidlertid let vil overvindes; det. 
gjælder nemlig om at lægge Strimlerne, der maa gribe lidt 
ind over hinanden, i en saadan Orden over og under hin- 
anden, at de ikke komme tilat hindre hinandens Bevægelse. 
Det gjælder blot om at passe paa, at en Strimmel, der 
skal passere et Punkt, hvor to andre støde sammen, enten 
maa liggge over dem begge eller under dem begge. 

Som man ser, benytter Peaucellier syv Stænger til 
Opgavens Løsning. Det er senere lykkedes for Englænde- 


ren Hart at finde to andre Løsninger, ved hvilke der kun 
benyttes fem Stænger; da disses Forstaaelse imidlertid 
kræver noget større mathematiske Forudsætninger, skal jeg 
ikke komme ind paa dem her. I Praxis ere alle disse 
 Stangsystemer hidtil kun sjeldent anvendte; dette Forhold 
vil maaske forandre sig, naar de blive bedre kjendte af 
Teknikerne. ) 


En Nat paa Sælholmen. 


Af Sophus Bauditz. 


Beg Sælholmen er? Ja, mansøger den vistnok forgjæves 
paa alle andre Kort end Generalstabens, men paa dette 
vil man Syd for Jægerspris, paa Vestsiden af Horns Herred, 
finde angivet et Punkt, der ligger en god Fjerdingvej fra 
Land ude i Isefjord, og som er mærket «Sælholmen>». I 
sigtbart Vejr ser man inde fra Overberg Strand tydelig 
en sort Bræmme, der højner sig paa Midten og fortoner 
som et Skjær; men er det diset, og med en vis Belysning, 
forsvinder Øen fuldstændig, og kun den, der bestemt kjender 
Retningen, i hvilken den ligger, kan da tænke paa at naa 
derud. > 

Vi — ad: min Ven og Jagtfælle og jeg selv — havde 
nu hele forrige Sommerferie igjennem næsten daglig set 
ud til Sælholmen, naar vi med Bøssen i Haand færdedes 
nede ved Stranden, og næsten lige saa hyppig bestemt, at 
vi paa Jagtens Vegne vilde tilbringe en Nat der ude: Sæl- 
hundene, der har givet den Navn, laa jo hver Aften og 
solede sig rundt omkring den, de Ænder, vi skød forbi 
til, trak altid ud over den, der maatte, kort sagt, være 
Noget at gjøre. Men Sommeren gik, og vi kom ikke til 
Sælholmen. 

Nu i Aar, nu skulde det være Alvor, og Forhand- 
lingerne om Turen førtes akkurat ligesom i Fjor: Begge 
var vi lige enige om, at vi vilde derud, og at det skulde 
være med det Allerførste, men der gik dog adskillige Uger, 
inden Planen realiseredes. Saa var det en Søndag Middag, 


Vejret var i sit stadige Hjørne, og vi kom saa vidt, at 
vi bestemte at tage afsted «en af Dagene» -— det var jo 
altid et Fremskridt! Men Gud maa vide, om vi alligevel 
nogensinde var kommen der over, hvis ikke En -— jeg 
husker ikke længere hvem — havde sagt: «Tag saa hellere 


afsted endnu i Aften, det er blikstille og Maaneskin, og 


saa veed I da, det bliver til Noget!» Den Tale var der 
Mening i, og vi fulgte det gode Raad. Der blev aldrig ud- 
rettet Noget her i Verden, stort eller smaat, naar man 
først skulde have drøftet alle mulige og umulige Planer og 
afkræftet alle de Indvendinger, der som bekjendt kan rejses 
mod ethvert Foretagende, nej, man skal — i alt Fald en 
Gang imellem — handle efter en øjeblikkelig Indskydelse 
og give sig den i Vold! Det gjorde vi, og vi fortrød det 
ikke. 

Tilberedelserne blev gjorte, og Tilberedelserne var i 
dette Tilfælde ikke de værste: vi ladede Patroner med 
Hagl Nr. 3 A til de forventede Sæler, gned Bøssen for- 
svarlig ind med Olie for at bevare den mod Paavirkning 
af det «hæslige Saltvand», som allerede Homer kalder det, 
og saae med en vis Tilfredshed Mad- og Drikkevarer pak- 
kes ned i den rummelige Kurv. I Betragtning af den for- 
holdsvis betydelige Bagage — vi førte naturligvis ogsaa 
Plaider med — kjørte vi til Stranden, ledsagede af del- 
tagende Paarørende — Kvinder og Børn — og ankommen 
til Bestemmelsesstedet paatog jeg mig at hente Baaden, 
medens de Andre læssede af Vognen. 

Her er meget flad Strand, saa flad, at Baaden for at 
kunne flyde under alle Forhold laa et Par Tusinde Alen 
fra Land; jeg vadede altsaa ud til den — det var ellers en 
lang Tur! — og besigtigede det Fartøj, som skulde føre 
os til det ønskede Maal. Det var en norsk Pram, der vist 
havde været meget brugelig i sine unge Dage, men de 
laa langt tilbage, og som den nu var, vilde jeg ikke kalde 
den et egentlig søgaaende Fartøj; raadden var den, og Vand 
trak den, men naar man øste den læns og bevægede sig 
i den med Forsigtighed, kunde den vel nok holde Tørnen 
ud. Jeg gjorde los fra Pælen og skød Prammen foran 

mig ind mod Land, saa langt den kunde flyde; omsider 
stod den fast i Sandet en fem hundrede Alen fra Strand- 
bredden, længere kunde den ikke komme, men det var dog 
altid en Del vundet. Saa i Land igjen at hente Bøsse, 
Plaid, Aarer og Bagage, og saa ud til Prammen, der efter 
at være bleven befragtet med alle vore Dele viste sig 
meget utilbøjelig til at flyde, men maatte trækkes et langt 
Stykke ud over Revlerne. É 
Endelig kom vi dog indenbords og kunde trække 
paa Aarerne. En Tid lang vedblev Sandbunden at være 
synlig, men saa skraanede det brat ned — det var næsten, 
som om vi med Eet var kommen ud paa det «store Vand>. 
Af og til vendte vi os om og saae frem efter: Sælholmen 
laa tydeligere og tydeligere for os, vi kunde skjelne de 
enkelte store Sten, og snart lagde vi til der ovre; Pram- 
men blev trukken op, og for yderligere Sikkerheds Skyld 
lagde vi Trossen om. en Sten, Jagtrekvisitter og Bagage 
bares i Land, nu først kunde vi begynde at se os om. 
Hvem der ejer .Sælholmen, vides ikke — det vil sige, 
det kan gjerne være, at de oppe i Matrikulkontoret veed det, 
men her paa Egnen siges den at være herreløs eller derelin- 
kveret for mange Herrens Aar siden, og den Antagelse 
holder jeg mig til. Ved Hjælp af den kan jeg føle mig 
som Robinson paa sin Ø eller maaske snarere, for at følge 
med Tiden, som en anden Stanley, der tager et nyopdaget 
Land i Besiddelse. Jeg kan jo desværre ikke nægte, at 
Øen synes at være opdaget tidligere — dens Afmærkning 
paa Generalstabens Kort taler jo ogsaa til en vis Grad 
herfor — men saa kan man dog i alt Fald annektere den, 
hejse sit Flag og notificere Stormagterne Besiddelsestagel- 
sen. — Det være da hermed sket! «Dags Dato have vi 
Undertegnede taget Sælholmen i Besiddelse for os og vore 
ægtefødte Descendenter. Vi ønske, om muligt, at leve i 
venskabelig Forstaaelse med alle fredeligsindede Nabomagter 
— særlig Jægerspris, Overberg og Svanholm — og ville 
tilstaa dem enhver Begunstigelse i Retning af uindskrænket 
Toldfrihed, Nedsættelse af Havneafgifter o. s. v. Givet paa 

Sælholmen under vor Haand og» — ja, Signet har vi 
rigtignok' glemt at tage med! 

Lad os nu først undersøge vort Rige; Klokken er 
kun halvotte, og før om en Time kan der hverken ventes 
Sæler eller Fugletræk, vi har altsaa god Tid. Øen er 
lad mig lige saa godt sige det strax --- c. 100 Alen lang 
og knap en Snes Alen bred; den bestaar udelukkende af 
større og mindre Sten — de største saa store som en solid 
Kommode — der rimeligvis en Gang er skruede sammen her 
af Isen, og mellem hvilke der i Tidernes Løb har samlet 
sig en Smule Sand og Grus. Vegetation findes her ikke 
Spor af, naar undtages, at enkelte af Stenene er bedækkede 
med fortørret, gult Lav, og den faste Fauna synes at ind- 
skrænke sig til nogle forsultne Fluer, der idelig genere os; 
et Par Vipstjærter siges for nogle Aar siden at have ruget 
her ovre, men da de ikke senere vides at være komne 
igjen, kan de vel egentlig ikke regnes med til den konstante 
Dyrebestand. Derimodsiger visse store, kalklignende Pletter 
paa Stenene os, at Øen jævnlig afgiver en Hvileplads for 
forskjellige Søfugle, og for Sælerne er den, som sagt, et 
yndet Opholdssted. Mod Syd, inde under de høje Kyndby 
Bakker, udsender Holmen et.langt, smalt Rev, som der kun 
staar nogle faa Tommer Vand over, og paa hvilket den 
gule Blæretang danner et næsten sammenhængende Tæppe; 


. vi døber derfor dette Sted med Navnet «Mar di Sargasso», 


og da der foreløbig ikke synes at være flere Iagttagelser 
at gjøre, begynder vi at indrette os paa bedste Maade. 
Midt paa den sydlige Del af Holmen er der mellem 
Stenene dannet en Rundkreds, som med lidt Fantasi gjerne 
kan se ud som Rudera af et kyklopisk Taarn. Naturen 
har sagtens fra Begyndelsen af gjort Sit, Jægere, der med 
lange Mellemrum har besøgt Stedet, har hjulpet til med 
Kunst, og saaledes er der da opstaaet en cirkeldannet Vold 
af store Sten, der rager en halvanden Alen op over de 
øvrige og indeslutter en Plads, stor nok til, at to Mænd 
kan sidde og tildels ligge indenfor, dækkede for Sælernes 
spejdende Øje og nogenlunde skjærmede mod Blæst og 
Kulde. Vi udbedrer Huse: betydelig: Rummene mellem 

Stenene tætter vi med ilanddreven Tang og danner af samme 
Materiale et blødt Dække over den haarde Stenbund inde 
i Kredsen — det henstilles til Jurister, om vi ikke, hvis 
der maatté blive rejst Indvendinger mod Besiddelsestagel- 
sens Lovmæssighed, gjennem Specifikation kan siges at 
have vundet Ejendomsret, i alt Fald over Huset. — Vi 
vælger vore Pladser — der er ikke mange at vælge imellem 
— lægger Patrontaske, Kikkert og Udtrækker saa bekvemt 
som muligt mellem Stenene og sætter os tilrette, ventende 
paa, hvad der monne komme. 

Der ude, langt til Søs, viser der sig. endelig et sort 
Punkt, der kommer og forsvinder som en Bøje i-Søgang. 
Kikkerten frem! — Jo, ganske rigtig, det er en Sæl! Den 
kommer nærmere: Nr. 3 A, begge Løb, Forventningen 
stiger nej, den drejer af og gaar ad Kyndby til! Naa, 
det faar man jo finde sig i, det er egentlig først en Stund 
efter Solnedgang, vi kan vente Sælerne, saa der er endnu 
Intet at klage over. 

Men nu gaar Solen ned. Smalle, graalila Skystriber, 
der synes saa mættede med Farvestof, som om de var 
satte der med en fed Pensel, ligger noget over Synskred- 
sen. Under dem er det, som om man saae ind i en glødende 
Ovn, hvorfra det flydende Malm vælder ud, langsomt gli- 
dende frem paa Grænsen mellem Himmel og Hav og spej. 
lende sig i tusinde lysende Blink over Bølgerne, der klirrende 
slaar Malmstykkerne ind for vore Fødder. Saa faar den 
hvidglødende Masse en mere dæmpet, rødgul Tone, men 
det Røde taber sig efterhaanden, og kun det Gule, det Kolde, 
matte Gule, ligger svagt lysende i Vest. 

Og saa kommer Sælerne. Ude fra nærmer sig det 
ene sorte Hoved efter det andet, et Øjeblik staar det stille, 
saa forsvinder det og dukker atter op et Stykke nærmere 
ved os — nu er der to, som ikke er mere end 500 Alen 
borte! De putter igjen Hovedet under, og vi benytter Lej- 
ligheden til imens at lægge Bøssepiberne ud over Stenvol- 
den for at være klar til at møde enhver Eventualitet. — 
Vil de komme os nærmere, eller vil de dreje af? Det er 
det store Spørgsmaal, der for Øjeblikket helt og. holdent 

opfylder.os, men det løses hurtigere, end vi har ventet: 
der har vi Hovederne igjen en Snes Ålen nærmere end 
før! Nu er der godt Haab: der er al Anledning til at tro, 
at de: hverken har set, hørt eller lugtet os endnu, og hvorfor 
i al Verden skulde de saa ikke lande her paa Øen! Ja, 
vi er i den Grad sikre paa vort forventede Bytte, at vi, 
uden. just ligefrem at sælge Huden, dog bestemme, at den 
ene af os skal holde paa den til venstre og den anden paa 
den til højre; men det kunde vi have sparet os! Det va- 
rede syv lange og syv brede, indén vi atter saae Noget, og 
da vi tilsidst næsten havde vredet Halsen af Led for at 
kige til alle Sider, hørte vi en svag Plasken inde i Retning 
ad. Kyndby: det var Sælerne, der indtog deres Nattekvar- 
ter paa et Par store Sten en sex, syv hundrede Alen borte. 
Lidt efter kom der en tre, fire Stykker til fra den mod- 
satte Side og lejrede sig tæt ved Siden af de andre, men 
ingen vovede sig paa Skudvidde af Sælholmen — det var 
meget oplivende! 

Klokken var vel bleven hen ad ti, og da der næppe 
kunde ventes nogen. Forandring i «Fjendens» Stilling for 
det Første, tog vi Kurven frem og holdt med fortræffelig 
Appetit et velsmagende Aftensmaaltid. Maanen stod fuld 
og skyfri inde over Overberg 'Strand, slog Smut med blin- 
kende Sølv paa det svagt krusede Vand og lod Skyggerne 
komme til deres fulde, sorte Ret nær og fjern. Det var 
en dejlig Aften, og den første Snaps smagte uforlignelig! 
Skulde Noget kunne tænkes at overgaa denne Nydelse, saa 
maatte det da være Aftenpiben, som vi fik os oven paa 
Maden; støt og godt sad vi i vor lune Vraa med Ryggen 
lænet op til Stenene, saae ud over Fjorden og ind til Land 
og fulgte de Røgskyer, som vi langsomt og lukullisk dvælende 
i Nydelsen udsendte. ' 

Sælerne lod til at befinde sig inderlig vel, hvor de 
var; de laa paa deres Sten og saae ind til os, og vi laa 
paa vore Sten og saae ud til dem: det var ligesom For- 
posterne for to fjendtlige Hære, der har sluttet en kort- 
varig Vaabentilstand, men hvert Øjeblik venter, at det første 
Skud skal:knalde og bryde Freden. " At gjøre Baaden klar 

og i den at søge at nærme sig Dyrene vilde være haabløst, 
den mindste Støj er nok til at skræmme dem; der er altsaa 
intet Andet for end at afvente Morgenens Komme, og da 
det er blevet hen imod Midnat, kan vi derfor med god 
Samvittighed tænke paa at faa et Par Timers Blund. Vi 
reder Sengen, hvilket vil sige, at vi saa vidt muligt samler 
al Tangen under os og ruller Plaiderne omkring os, og efter 
samme Princip, i Henhold til hvilket der kan gaa mange 
flere Sild i samme Tønde, end man skulde tro, naar 'de blot 
rystes, lykkes det os virkelig at klemme vore Lemmer saa 
meget sammen, at de alle faar Plads inde bag Stenvolden. 
Saa lægger vi os da til Ro med Bøssen i Armen og Piben 
i Munden; og saa beslutter vi at sove strax. Det er jo 
imidlertid af den Slags Beslutninger, som det ikke altid er 
muligt at sætte i Værk, og det vanskeliggjøres os paa 
mange Maader; for det Første sover mit ene Ben, og kunde 
man endda vente, at det vilde være Begyndelsen til en 
sukcessiv, partiel Indslumren af hele Personen, fik det jo 
gaa, men det er der desværre næppe Haab om: jeg maa for- 
andre Stilling. Dette generer imidlertid min Kammerat be- 
tydelig, eftersom hans Hoved har fundet en tiltalende Hvile- 
plads paa min ene Støvle, og da denne berøves ham, maa 
ogsaa han indrette sig paa anden Maade og se at finde et 
nyt Leje. Omsider bliver vi døg rystede sammen igjen, 
og Alt synes at være i Orden, da mærker jeg pludselig, at 
min ene Hofte — man er nemlig for Pladsens Skyld nødt 
til at ligøe paa Siden hviler paa en spids Sten; kunde 
den blot komme af Vejen, laa jeg brillant! Jeg letter mig 
og prøver paa at faa den op, men det er umuligt, det er 
aabenbart kun den øverste Del af en større Sten, der ligger 
fast begravet i Sandet, og jeg maa kjønt lade den blive, 
hvor den er. Imidlertid lykkes det mig dog ved at stoppe 
noget Tang ind mellem Stenen og mig at gjøre Ubehage- 
ligheden mindre følelig, men jeg vedbliver dog hele Tiden 
at have en Fornemmelse som Prinsessen paa Ærten, med 
hvem jeg nu for første Gang i mit Liv har en inderlig 
Medfølelse. 
- «Sover Du?» 

«Nej! — Gjør Du?» 

«Nej l5 

Men vi ligger og ser op mod den stjerneklare Himmel, 
hører Bølgerne skvulpe omkring os og føler et aldeles ube- 
skriveligt Velvære -- en Blanding af Glæde over Stilheden, 
Ensomheden og den dejlige Nat, og en mere materiel 
Paaskjønnelse af Plaiden og det forholdsvis bløde. Leje. 

Endelig falder jeg da i Søvn, men ikke ret længe ad 
Gangen. - Skjønt der næppe er nogen Fare for at sove 
over sig under disse Omstændigheder, har jeg dog en in- 
stinktmæssig Frygt for ikke at vaagne før Daggry, og 
Følgen heraf er, at jeg ikke sover mere end et Kvarters 
Tid i Træk, men drømmer desto mere: snart er det Baaden, 
som er dreven bort, og vi staar hjælpeløse paa den øde Ø, 
snart er det Sælerne, der lander tyve Alen fra os, men Bøs- 
sen vil naturligvis ikke gaa af, hvor haardt jeg end tager paa 
Aftrækkeren. Sælerne forstyrrer os for Resten ogsaa paa 
anden Maade end just i Drømme: en af' dem, som vi alle- 
rede om Aftenen har døbt «den gamle», giver med korte 
Mellemrum Natten igjennem en underlig, gjennemtrængende 
Lyd fra sig; det lyder omtrent, som om den skyllede sine 
Tænder eller gurglede Halsen, men formodentlig snorker 
den og lader de yngre holde Vagt. 

Det bliver efterhaanden noget køligt; man putter sig 
bedre ind under Plaiden og presser sig ned mellem Stenene, 
men varm bliver man alligevel ikke. Saa opgiver man til- 
sidst Søvnen, lader som om man har nydt Nattens veder- 
kvægende Hvile, og staar op, det vil sige indtager en sid- 
dende Stilling og prøver paa at faa Liv i sine Lemmer, 
der er som mørbankede. Morgenpiben nydt saadan Klokken 
tre. efter Midnat smager ikke fuldt saa godt som Aften- 
piben for et Par Timer siden, men en Slurk af den klare 
Livselixir gjør Underværker, og snart er vi fuldstændig 
restituerede og parate til at: hilse den vaagnende Dag. 


"Det blæser op, som altid før Solopgang, og der begynder 


at visesig et svagt Karmin i Øst; den «rosenfingrede Dag- 
ning» kan ikke være langt borte, Paa denne Tid af Aaret 
er det jo ogsaa kun en kort Strækning, Helios har at sejle 

under Okeanos i sin gyldne Baad: en syv Timers Fart, 
det er det Hele! Nu spredes Karminen over et større Rum, 
og Skytæppet, der i Løbet af Natten er sænket over Himlen, 
trækkes op som tunge, frynsede Gardiner; en Stund endnu, 
saa løfter den blodrøde Skive sig langsomt op af det kolde, 
graalige Hav, Bølgerne bliver som overstænkede med funk- 
lende Vin, Solen er oppe. 

Der begynder atter at komme Liv i Sælerne, de gnubber 
sig op ad Stenene, slaar med Halen og ligger med Maven i 
Vejret, det er deres Morgentoilet. Blot de nu vilde se 
herover, vi er klar til at modtage dem! Men der kommer 
ingen Sæler! - Ja, saa maa vi haabe paa Fugletrækket, 
det kan jo ogsaa blive godt. 

Der letter en And inde under Kyndby Bakker; , med 
hurtige Vingeslag og i en ret Linie som et optrukket Ur- ” 
værk holder den sin Kurs hen imod Øen — nej! Nu drejer 
den af, slaar et Sving og staar atter ind ad Land til, ind 
til «Møllers Mose». 

Ude fra Fjorden høres en pibende Lyd; den kommer 
nærmere, det er tre Strandskader, Vi ser noget Sort og 
Hvidt stryge forbi, uden for Skudvidde, saa er de borte. 

Der er en Flok Ryler, som fløjtende haster afsted tæt 
over Havfladen, og der kommer en enlig Terne; arrig 
skrigende nærmer den sig med langsomt Vingeslag, snart 
stiger den, snart synker den, saa kæntrer den, som om den 
var anskudt, og flyver hurtig videre- — pludselig er den 
ude af Sigte, det er, som om den var opslugt af Havet. 

Der er en Maage men hvad er det! — Nu stille! 
— Jo, det er! Det er en Hejre! I usikker Flugt, mindende 
om Vibens, der vakler op og ned, som om den var druk- 
ken, nærmer den store Fugl sig; vi gjør os saa smaa som 
muligt og dækker Bøssepiben, men — er det et Tilfælde, 


eller har den sky Fisker virkelig set os? — den drejer kort 
af ligesom Anden og gaar ad Land til — naturligvis til 
«Møllers Mose»! — Hvorfor i al Verden ligger den Mose 


heller ikke inde paa vort Jagtdistrikt! Hvorfor er vi for- 
dømte til daglig at se over til den, som Moses saae ind i 
det forjættede Land, og lide alle Tantalus's Kvaler! At 

vide, at derinde er smækfuldt af Bekkasiner, at der med 
Storm altid ligger Ænder mellem Rørene, og at man kan 
komme Hejrerne paa Skud -- nej, det er ikke til at 
holde ud! 

Der kommer et Par af de store, . sortvingede Torske- 
maager; i lang Afstand har vi hørt dem udstøde deres 
korte, skarpe Skrig, der ligner en Rovfugls, og nu ser vi 
dem stryge uden om os med samme Følelse, hvormed de 
Skibbrudne ser den længe ventede Sejler lægge Kursen uden 
om deres Ø. — Der er endelig to! «Du skyder til højre, 
og jeg til venstrel» Skuddene knalder, og de to Maager 
falder tungt ned paa Stenene fem Alen fra os, men i det 
Samme plasker det bag ved os, som om et helt Kobbel 
Hunde paa een Gang blev sluppen i Vandet; det er Sælerne, 
der, skræmmede ved Skuddet, er gaaede til Søs for ikke 
mere at vise sig i Nærheden af Land den Dag! ; 

— Det er.højlys Dag, vi kan gjerne tage hjem. Prammen 
gjøres flot, vi indskiber os, ror mod Land og vader ind til 
Kysten. Snart er vi paa Hjemturen. Lærkerne synger om 
os og over os, Pigen gaar ud at malke, Karlen vander 
Hestene, og Musvaagen svæver uden at røre Vingerne lyd- 
løst hen over Marken; pludselig slaar den ned, hæver sig 
atter, og viser den som en brun Skygge forsvinde i Skoven. 

Det er tidligt paa Dagen, Klokken kan vel være fem, 
men for os er det allerede op ad Formiddagen, og vi ser 
med en vis Medlidenhed paa de Sovere, der først nylig er 
komne op af Fjerene. Havde man endda den Fornøjelse, 
at en af dem, vi møder, vilde tale om den smukke Morgen, 
saa kunde man hævde sin Overlegenhed og svare ligesom 
min Ven Lars Peter svarede Grossereren. — Hvad han 
svarede? Jo, Grossereren laa paa Landet i et af vore Fisker- 
lejer, og da han en Morgen ikke kunde sove for Fluer og 
Varme, stod han op Klokken sex og gik inderlig stolt 
over denne sin tidlige Opstaaen ned til Baadehavnen. Der 
stod Lars Peter, som for noget siden var kommen hjem 
fra Søen og nu rensede sine Garn, «Godmorgen!» sagde 
Grossereren, og Lars Peter lettede paa Hatten. «Det er 
dejligt Vejr,» sagde Grossereren. «Aa, ja,» svarede Lars 

Peter, «nu er det meget godt, men i Morges saae det ud 
til Regn!»  Grossereren vendte den ubehøvlede Fisker 
Ryggen og glemte ham aldrig det «i Morges>. 

Men vi taler ikke med Nogen og gaar hjem og drikker 
Kaffe. 

— «Det varikke meget Udbytte!» sagde Enop ad Dagen. 
Ja og nej, det kommer an paa, som man tager det. Han 
kan have Ret, og vi har Ret, naar vi siger, at vi ikke for 
meget godt vilde have undværet den Nat paa Sælholmen. 
Og hvad det magre Udbytte angaar, saa er der i og for 
sig slet ingen Ting i Vejen for, at jeg, næste Gang jeg for- 
tæller om Turen, kalder Historien: «Da jeg skød Sælhun- 
den». Jeg har nemlig en meget god Ven, der med Ære 
deltog i sidste Krig; han har en Historie, der i hans Om- 
gangskreds er almindelig kjendt under Titlen: «Da jeg skød 
Østerrigeren», og den handler om, hvorledes han en Morgen, 
da han var paa Strandvagt ved Lille Bælt, saae en Baad, 
som han først troede blev roet af en Østerriger, men. da 
han saae nøjere til, viste det sig at være en Fisker fra 
Fyen, og derfor lod han være med at skyde ham. Kanhan 
kalde den Historie «Da jeg skød Østerrigeren», saa kan 
jeg min Tro med bedre Ret kalde min «Da jeg skød Sælhun- 
den» — for Sælhunde var der dog! 

Dampsporvognen. 
Et. Sommerstudium. 
Meddelt af en Abonnent. 


Naar vi ide følgende Linjer ville driste os til at give 
en Fremstilling af Dampsporvognen, denne ny Fremtoning 
paa vort Befordringsvæsens Omraade, saa er det ingenlunde, 
fordi vi ere blinde for de Vanskeligheder, der frembyde 
sig ved denne Opgaves tilfredsstillende Besvarelse; tvert- 


imod, vi maa tilfulde anerkjende, at denne Fremtoning, som 


saa mange andre, der lægge Beslag paa vor Granskning og 


Eftertanke, desværre kun kan opfattes stykkevis, og at 
man, naar man tror at staa ved Maalet, i Ydmyghed maa 
bekjende, at Ens Viden kun er begrænset, og at det maa 
være forbeholdt Fremtiden at løfte Sløret for Mangt og 
Meget, som endnu er dunkelt og gaadefuldt. Ja, selv en 
saa sagkyndig Mand paa dette Omraade som forhenværende 
Hørkræmmer Petersen, der har kjørt med den lige fra dens 
Begyndelse, har jeg ofte hørt sige i Anledning af et eller 
andet Spørgsmaal Sagen betræffende, der rettedes til ham, 
at «det Hele var Blaar for hans Øjne», idet han tog 
dette Mundheld i dets gængse Betydning og aldeles saae 
bort fra det nøje Kjendskab, han i Virkeligheden havde til 
bemeldte Raamateriale 

Hvor vanskeligt det foreliggeide Æmne er, faar man 
strax en Fornemmelse af, naar man, for at begynde med 
Begyndelsen, vil give en Skildring af Banens Udstrækning. 
Om enhver almindelig Jernbane er man strax paa det Rene: 
Den sjællandske Nordbane begynder i Kjøbenhavn og 

ender i Helsingør, Vestbanen begynder i Kjøbenhavn og 
ender i Korsør osv.; men hvor Dampsporvejen. begyn- 
der, og hvor den ender, det er ikke saa let at sige, thi jeg 
har kjendt Mange, som have begyndt paa Kongens Nytorv, 
det vil sige, taget Billet der, og det til hele Ruten, men 
som dog, fordi de ved «Trianglen» have ladet sig forlokke 
til at tage med den først afgaaende Vogn, ikke ere komne 
længere end til Hellerup og have maattet slukke deres 
Tørst og Skuffelse i det nærliggende gamle Hvilested 
«Slukefter». Andre have oplevet den Mærkelighed, at de 
ere blevne befordrede i en højst behagelig lille bageste 
Vogn, og under hele Kjørselen have de undret sig over, 
hvorfor dog Folk gad stuve og pakke sig sammen i den 
kvalme Dampvogn eller i dn i Blæst og Regnvejr alt 
Andet end hyggelige aabne Vogn, indtil de pludselig op- 
dagede, at de et lille Stykke forbi Charlottenlund, der hvor 
Udsigten aabner sig over Sundet, og Villaerne begynde at 
udfolde sig i deres idylliske Pragt og Herlighed, havde 
Valget imellem enten at stige ud her eller kjøre tilbage 
med den rare lille Vogn, der blev haget til den fra Klam- 
penborg kommende Dampsporvogn, men i saa Fald selv- 
følgelig mod at løse ny Billet. Vil man derfor være 
nogenlunde sikker paa at faa Lejlighed til at benytte sin 
Billet fuldt ud, lige fra Begyndelsen til Enden, saa bør 
man staa paa i Hellerup, og man vil da have temmelig 
sikkert Haab om at kunne naa enten til Klampenborg eller 
til Kjøbenhavn. ; 

Man vil heraf have lært, at medens saadanne filosofiske 
Begreber som Tid og Rum. eller mathematiske dito som 
Cirkler, Ellipser og andre lignende lukkede Figurer hver- 
ken have Begyndelse eller Ende, og andre mere daglig 
dags og jordiske Gjenstande alle have een Begyndelse og 
een Ende, saa staar Dampsporvognen som en højst mærke- 
lig og, man tør vel sige det, enestaaende Fremtoning, idet 
den har een Begyndelse, men to, ja, hvis det ejendomme- 
lige Overraskelsespunkt ved Charlottenlund regnes med, end- 
ogsaa hele tre Ender, eller, da Begreberne Begyndelse og 
Ende kunne ombyttes, tre Begyndelser og een Ende. 

Medens saaledes Studiet af Banens Udstrækning aabner 
nye Synspunkter for Tænkeren og bereder den uerfarne 
Lægmand mangehaande Overraskelser, er der samtidig méd 
prisværdig Omtanke sørget for, at man i saa Hensende 
heller ikke bliver skuffet, hvad Tidsbestemmelserne for 
Togenes Afgang angaar, der, navnlig, for de beregnende 
og kalkulatorisk anlagte Medborgere, tilbyde et rigt Stof 
til Granskning, Eftertanke og gavnlige Øvelser paa Regne- 
kunstens Omraade. 

Tiden er, som bekjendt, et meget flygtigt Begreb; 
inden man veed et Ord deraf, er Nutid bleven til Fortid 
og Fr mtid til Nutid, og Astronomerne have jo endogsaa 
— maaske til Glæde for dem selv, men til Kvide i alt Fald 
for dem, der skulle aflægge Prøve i Astronomiens Be- 
gyndelsesgrunde — fundet det passende at indføre ikke 
mindre end tre Slags Tider: Stjernetid, sand Soltid og 
Middelsoltid, — de fire Aarstider ikke medregnede. Og 
ikke nok hermed; de have endog i deres uransagelige Vis- 
dom ladet Klokkeslettet være forskjelligt for de forskjellige 
Steder paa Jorden, idet de skyde Skylden paa Solen, 
fordi den ikke gider staa op og gaa ned overalt i samme 
Øjeblik, men for Exempel staar tidl'gere op i Siberien end 
her i Danmark. Med disse Kjendsgjerninger for Øje og 
med et klart Blik for de Unøjagtigheder og Misforstaael- 
ser, som heraf kunne opstaa ved Angivelsen af Tiderne for 
Togenes Afgang, har man fundet det formaalstjenligt at 
indføre en særegen Tids- og Klokkesletsangivelse for denne 
Banestrækning, hvilken vi nu nærmere skulle bestræbe os 
for at gjøre Rede for, idet vi dog føle os forpligtede til 
at forudskikke den Bemærkning, at det er den alt tidligere 
omtalte forhenværende Hørkræmmmer Petersen, hvem vi 
have at takke for, at vi ere blevne gjorte opmærksomme 


"paa denne anden interessante og for Dampsporvognen vist- 


nok enestaaende Ejendommelighed, der i al sin fordrings- 
løse Beskedenhed let unddrager sig den overfladiske Rej- 
sendes Opmærksomhed. 

Er der Noget, som forhenværende Hørkræmmer Pe- 
tersen er stolt af, saa er det hans Ur, et gammelt ærvær- 

digt Familiestykke, Arvegods fra hans Bedstefader, efter 
hvad han har betroet os. Naar han tager, eller rettere 
hejser det op af Lommen for at raadføre sig med det, sker 
dette med den dybeste Alvor og Gravitet, og det Blik, 
hvormed han betragter dets gulagtige Skive med de gam- 
meldags Visere og romerske Taltegn, giver hans Aasyn et 
helt ungdommeligt Præg, saa man uvilkaarlig tror, at det 
er en Nyforlovet, man har for sig, der sidder og studerer 
sin Elskedes Fotografi. 

En Sommer Eftermiddag henad Klokken fire havde Peter- 
sen og jeg indtaget vore sædvanlige Pladser i den tidligere 
omtalte rare, lille bageste Vogn, vort stadige Mødested 
paa denne Tid af Døgnet, da vi Begge efter vore daglige 
Forretninger i Byen — Petersens, tror jeg nok, bestod 
væsentligst i at læse Aviserne i Kaféen i Grønningen — 
skulde hjem til vore respektive Sommerboliger paa denne 
Side af det ominøse Overraskelsespunkt ved Charlottenlund. 

Petersen sad og kjælede med sit Ur, og jeg var lige 
paa Nippet til at faa mig et lille Blund, da Billettøren viste 
sig og afbrød os Begge i vore stille Nydelser med sin 
sædvanlige, for os gyselig trivielle Meddelelse om, at denne 
Vogn kun gik til Vigesporet ved Charlottenlund — det 
officielle Navn for det omtalte Overraskelsespunkt —, hvil- 
ken Meddelelse naturligvis blev overhørt af rette Vedkom- 
mende, i dette Tilfælde et Par ældre politiserende Herrer, 
en gammel døv Dame og to Tyskere, der ikke forstod et 
Ord Dansk, hvilke alle kjørte videre i den faste Overbevis- 
ning, at de kom til Klampenborg 

«Hvad skal det betyde, at vi er fire og et halvt Mi- 
nut over Tiden i Dag?» spurgte Petérsen, temmelig gnaven 
over at være bleven afbrudt i sit Kjæleri. «Vi skal jo 
kjøre Tre, otte og fyrre, og nu er Klokken», her 
sendte han et ømt Blik til Uret, «nu er Klokken Tre, to 
halvtreds en halv.» 

«Jeg maa gjøre Dem opmærksom paa, min Herre, at 
alle Tidsangivelser ere efter Hellerup Tid, og efter den ere 
alle vore Ure stillede,» svarede Billettøren med rolig og 
bestemt Mine, idet han sendte Petersens Ur et halvt med- 

lidende, halvt ringeagtende Blik, hvorpaa han forsvandt til 
de ydre Regioner. 

«Hellerup Tid — Hellerup Tid!» mumlede Petersen, 
helt betuttet, stadig med Uret i Haanden «Hvad i al 
Verden skal det sige? — Det er fuldstændig Blaar for 
mine Øjne. Kan De begribe, hvad det skal sige, — 
Hellerup Tid?» 

Da disse Ord vare henvendte til min Ringhed, og da 
jeg følte en uimodstaaelig Lyst til at lade mit astronomiske 
Lys skinne for at opklare det Mørke, der rugede over 
min Rejsefælles intellektuelle Opfattelse af Begrebet Tid, 
gav jeg mig strax til at forklare ham de tre Tider,  Stjerne- 
tiden blev udviklet, medens vi kjørte langs Fælleden, og 
den sande Soltid og Middelsoltiden holdt jeg et belærende 
Foredrag om under et af disse længere, ufrivillige perio- 
diske Ophold ved Gasværket, som altid bevirkede, at 
jeg kom for sent til Middagsmaden og blev udsat for min 
Families bebrejdende Blikke, naar der var Skind paa Væl- 
lingen, eller naar der viste sig andre lignende Symptomer 
paa, at Opholdet ved Gasværket havde udstrakt sin Ind- 
flydelse ogsaa til Familiekøkkenets Allerhelligste. 

Petersen fulgte med spændt Opmærksomhed og med 
et usædvanlig livligt og intelligent Udtryk i sine Ansigts- 
træk mit populært videnskabelige Foredrag. Men da jeg 
sluttede det, netop som vi satte os i Gang fra Gasværket, 
lagde der sig ligesom et Slør af Skuffelse over hans Aasyn, 
og han udbrød paany: «Men — Hellerup Tid! Hvad er 
Hellerup Tid for Noget?» 

Skjønt jeg maa tilstaa, at dette Tidsbegreb endnu den 
Dag i Dag ikke staar. fuldt klart for min Bevidsthed, fandt 
jeg mig dog forpligtet til at klare Petersens Begreber med 
Hensyn til de forskjellige Steders Klokkeslet, idet jeg op- 
lyste om, at der for de forskjellige Punkter paa Jorden 
gaves Noget, som kaldtes en Meridian, hvilket Ord gjorde 
et dybt Indtryk paa Petersen, og afsluttede Foredraget med 
følgende Ord: «Hvad Hellerup Tiden angaar, saa formoder 
jeg, at derved forstaas den sande Soltid, ikke Middelsol- 
tiden eller den saakaldte borgerlige Tid, for Stedet Helle- 

rup, og i saa Fald er Klokken tolv i Hellerup, naar Solen 
kulminerer, det vil sige, naar den passerer Hellerups 
Meridian.» 

«Hellerups sande Soltid — Hellerups Meridian!» mum- 
lede Petersen overvældet, idet han tankefuld gned sin 
Næsetip med sit Yndlingsur. «Ja, er det ikke det, jeg 
siger; er det ikke vidunderligt, hvor meget Nyt og Mærk- 
værdigt man oplever paa denne mageløse Bane, og hvor 
mange ny og kostbare Apparater der maa anskaffes og 
holdes i Gang til vor Bekvemmelighed ! — — Nu er vi 
ved Hellerup, skal vi staa et Øjeblik af og se den?» 

«Hvad mener De, vi skal se?» spurgte jeg. 

«Ih, Meridianen, Hellerups Meridian. Jeg har s'gu 
aldrig set saadan en Tingest før.» 

Det gjorde mig ondt at maatte lægge en Dæmper 
paa Petersens Videbegjær og” berede ham en aabenbar 
dyb Skuffelse ved at oplyse ham om, at Hellerups Me- 
ridian ikke var Noget, man kunde tage og føle paa, men 
at det var en tænkt Kreds, der var trukken gjennem Helle- 
rups Zenith og Verdenspolerne. Dog havde jeg den Til- 
fredsstillelse, at denne Oplysning, navnlig det med Helle- 
rups Zenith og Verdenspolerne, gjorde et endnu dybere 
Indtryk paa ham og bidrog yderligere til at stille Helle- 
rup og Dampsporvognen i et magisk, mystisk Lys for hans 
levende Indbildningskraft. 

Naar vi senere mødtes i den rare lille bageste Vogn 
om Middagen, klagede Petersen ikke mere til Billettøren 
om Tiden, men hans første Ord til mig, idet han halede 
Uret op af Lommen, var altid en sagte Oplysning om, at 
i Dag var Hellerup Tiden saa og saa mange Minutter før 
eller efter hans Ur, og jeg har derfor en Formodning om, 
at han havde dannet sig den Mening, at hans Ur angav 
den rigtige sande Soltid, og fremkom der fra en af vore 
Medrejsendes Side en Beklagelse over, at vi vare over 
Tiden for Afgang, saa var det altid Petersen, der med Al- 
vor og Selvfølelse oplyste Vedkommende om den vigtige 
Kjendsgjerning, at paa denne Banestrækning kjørte man 

efter «Hellerup Tid». — Billettøren var paa dette Omraade 
fuldstændig sat fra Bestillingen. 

Forinden jeg forlader dette interessante Æmne om 
Tiden, maa jeg endnu. gjøre et Par Bemærkninger om 
Togenes Afgangstider.. Ogsaa i denne Henseende er Damp- 
sporvognen betydelig forud for sin Tid. Ved store Pla- 
kater, pakfulde af Tal, som ere opslaaede ikke blot i Vente- 
salene, men ogsaa paa flere af Telegrafpælene langs Ruten, 
kan det vejfarende Publikum faa sin Videbegjærlighed i saa 
Henseende tilfredsstillet og samtidig øve sig i at dyrke og 
nyde Tabelværker, og jeg har set mangen æret Samtidig 
i den Grad fordybet i Studiet af dette omfangsrige og ind- 
viklede Tabelværk, at han har udsat sig for øjensynlig 
Livsfare, idet han ikke har ænset den sig nærmende 
Dampsporvogn. Til Publikums Indøvelse i Tallæsning og 
Talstudium er der nemlig" truffet den Foranstaltning, at 
Tidsforskjellen mellem Togenes Afgangstider er sat til 12 
Minutter for de hurtig paa hinanden følgende Tog og 2 
Minutter for de øvrige, med nogle smaa gavnlige Undtagel- 
ser hist og her, for at man ikke altfor let skal kunne slutte 
sig til Afgangstiderne, saaledes som det f. Ex. er Tilfældet 
ved Sommerkjørselen paa Klampenborgbanen. ' 

At se den Iver, hvormed Petersen daglig studerede 
denne Tidstavle, hvoraf han stadig bar et Aftryk 


hos sig, var i høj Grad rørende, navnlig naar han sam- 


tidig tog sin Kjæledægge, Uret, til Hjælp og med dyb- 
sindig Mine pegede med en Tandstikker paa Urskiven for 
yderligere at indprente sig en eller anden Afgangstid. Der 
var i saadanne Øjeblikke udbredt en Alvor og Dybsindig- 
hed over hele hans Person, saa man skulde tro, at man 
havde en lærd Mathematiker og ikke en forhenværende 
Hørkræmmer over for sig. 

Ved Siden af disse Studier dyrkede Petersen med lige 
saa stor Iver den trykte Prisfortegnelse, der ogsaa er et 
højst interessant og i sit Slags enestaaende Værk, idet man 
heraf faar at vide, at Prisen mellem to «Vigespor» (en 
Slags Hovedstationer) er 5 Øre, men at man dog ikke kan 
gjøre Kjørselen for ringere end 10 Øre, men saa kan man 

faa Lov til at kjøre gratis til det næste Vigespor, hvor 
man ikke skal hen, ligesom man ogsaa indvies i den mærke- 
lige Regel, at frem og tilbage vel er lige langt, men ikke 
lige dyrt, idet f. Ex. en Tur fra Skovshoved til Klampen- 
borg koster io Øre, men fra Klampenborg til Skovshoved 
I5 Øre. Endelig bør det fremhæves, at man ogsaa for 
Abonnementskortenes Vedkommende er fulgt med Tiden, 
idet man ikke er bleven staaende ved den gamle forslidte 
Regel, at jo længere Tid der kjøbes for, -desto større Ra- 
bat faas der, men at man i alt Fald forsøgsvis for enkelte 
Strækninger har indført den omvendte Regel, idet for Ex. paa 
Ruten Trianglen—Klampenborg et elleve Maaneders Kort 
koster 44 Kroner eller 4 Kroner pr. Maaned, medens et 
tolv Maaneders koster 50 Kr. eller .godt og vel 16 Øre 
mere pr. Maaned. «Publikum opdrages paa denne Maade,» 
som Petersen en Dag udtrykte sig, «til at bruge sin For- 
stand og Eftertanke og ikke blindt hen vælge den første 
den bedste Vare», Ord, som efter min Mening fortjente at 
trykkes med Guldbogstaver under alle Dampsporvognens 
Tabelværker. Jeg vil hertil føje, at dens Billettører, hvis 
Bryst er rigt og smagfuldt dekoreret med talrige Billet- 
ruller, og som under hele Kjørselen ere ivrig optagne af 
Bogføring og Kalkulationer, idet de maa føre Regnskab 
med, hvor mange Vigespor og Stoppesteder hver enkelt 
Passager har konsumeret undervejs, gjennemgaa en Skole 
og modtage en Fordannelse, der gjør dem værdige til at 
aspirere til de højeste og mest ansvarsfulde kalkulatoriske 
Embeder under Staten eller Kommunen. 

Der staar endnu tilbage at give en Skildring af selve 
Materiellet, den bevægende Kraft og Vognene; men vi 
skulle indskrænke os til kun at dvæle ved den ny Bevæg- 
kraft og de ny Vogne, og det er atter her Petersen, hvem 
vi skylde den væsentligste Tak for at have henledet vor 
Opmærksomhed paa disse Fænomener og deres Forklaring. 

Det var, saa vidt jeg erindrer, i Slutningen af Juni eller Be- 
gyndelsen af Juli Maaned, at jeg lagde Mærke til, at der var 
foregaaet en kjendelig Forandring i Petersens hele Maade 


at være paa. Han studerede ikke længere Tabellerne, for- 

sømte sin Kjæledægge, Uret, og overlod til Billettøren at 
give Forklaringen om «Hellerup Tiden». Derimod saae 
jeg ham jævnlig staa og stirre paa Lokomotivet og” ud- 
spørge Fyrbøderne om Et eller Andet, .saa han ofte 
knap fik Tid til at springe ind i Vognen. 

Endelig siger da Petersen en Dag til mig, da vi om 
Eftermiddagen traf sammen i den 'rare, lille bageste Vogn: 
«De har vel hørt Nyheden?» 

«Om det ny Ministe — —> 

«Nej, om den ny Bevægkraft.» 

«Ja, det kan man jo ogsaa kalde det,» tillod jeg mig 
at bemærke. 

«Nej, om Forladelse, De er rent paa Vildspor; det er 
Dampsporvognens bevægende Kraft, jeg taler om.» 

«Naa saaledes.» 

«Ja, ser De, Dampen, som vi hidtil har ladet os nøje 
med,» vedblev Petersen med en sand Professormine, «den 
duer ikke mere. Den var god nok for sin Tid, men dens 
Rolle er udspillet. Naar Kullene ere opbrugte, og den 
Tid maa komme, saa kan Dampen pakke ind og gaa 
hjem og lægge sig. Men den store Mængde, 
Publikum, det skal og det maa have en Bevægkraft, uden 
en saadan er det dødsdømt til evig Stagnation. En saa- 


… dan ny Bevægkraft er nu opfunden og vil snart komme 


til Anvendelse paa denne Banestrækning. — Natrum!» 

«Hvad behager?» 

«Natrum!»> gjentog Petersen med en Røst og en Mine, 
som om han havde sagt «Punktum!» 

«Natrum,> gjentog jeg halvt forbløffet paa Grund af 
min Uvidenhed i Kemiens Mysterier, 

«Ja, Natrum — akustisk Natrum,» fortsatte Petersen, 
som aabenbart gottede sig over min Uvidenhed. 

En lille, ældre Herre, der sad i Hjørnet lige over for 


-o0s, tillod sig- et svagt henkastet: «Kaustisk Natron», men 
Petersen sendte ham et knusende, overlegent Blik og gjen- 


tog med Alvor og Eftertryk: «Akustisk Natrum, — Hoved- 
bestanddelen i Bruspulver, i Sodavand. De kjender jo 
Sodavand, ikke sandt?» 

Dette kemiske Produkt var mig fuldstændig be- 
kjendt baade hvad Smag og Udseende angik, og jeg sva- 
rede derfor med et frimodigt og lydeligt »Ja». 

«Godt,» vedblev Petersen med et knusende Sideblik 
til den lille Mand i Hjørnet, der skamfuld holdt en Avis 
op for Ansigtet, «godt, saa veed De ogsaa, med hvilken ” 
umaadelige Kraft, at Proppen paa en Sodavandsflaske dri- 
ves i Vejret, naar man aabner den.» 

Ogsaa det indrømmede jeg, glad over min Viden. 

«Der har De den ny Bevægkraft,» sluttede Petersen 
med en Mine og en Haandbevægelse, som om han var 
Ordfører for en Festkomite, der skulde overrække mig en 
Sølvpokal eller lignende Jubilæumsgave, og i samme Øje- 
blik foer den lille Mand ud af Vognen og satte sig paa en 
af de udvendige Pladser, idet han gav sig til at skoggerle, 
rimeligvis over en eller anden morsom Artikel i den 
Avis, han var saa fordybet i, saa det lod ikke til, at han 
havde taget sig Petersens skarpe Afvisning i Anledning 
af hans mislykkede korrigerende Bemærkning synderlig nær. 

I Løbet af de følgende Dage fik jeg ofte Lejlighed 
til sammen med Petersen at tage den ny Bevægkraft, 
«Natrumlokomotivet», i Øjesyn, idet man jævnlig til Publi- 
kums Adspredelse kjørte frem og tilbage med det paa 
Linien, men uden Vogne, og hver Gang det passerede forbi 
os, rejste Petersen sig op fra sin Plads med en Hurtighed og 
Ærbødighed, som om det kunde have været den kongelige 
Familie, der kom kjørende, hvorefter han udbredte sig i 
Lovtaler over den Dygtighed og det Fremtidsblik, hvor- 
med Dampsporvejsselselskabet, denne ny Institution, som 
han fra nu af stadig kaldte det, sørgede for de Rejsendes 
Bekvemmelighed. 

Omtrent samtidig dermed beredtes der os atter en ny 
Overraskelse i Skikkelse af nogle ny, højst komfortabelt indret- 
tede toetages Vogne, med rigelig Plads for indvendige 
"Passagerer og med Sæder oven paa for dem, der vilde 
nyde Udsigten over Sundet og Villaerne under Kjørselen. 
Jeg glædede mig i høj Grad til i den lummerhede Sommer- 


tid, hvori vi nu Bberbek os, at faa Lejlighed til at benytte 

Pladserne ovenpaa, og saasnart jeg derfor en Eftermiddag 
fik Øje paa den ny Vogn, ilede jeg hurtig op ad den mage- 
lige Trappe, der førte op til de længselsfuldt attraaede 
øvre Regioner, men blev i ikke ringe Grad skuffet ved at 
opdage, at Adgangen til disse var afspærret ved Hjælp af 
en Jernstang, der tidligere syntes at have udgjort en Del 
af Rækværket.  Slukøret tiltraadte jeg Tilbagetoget og 
havde oven i Kjøbet den Ærgrelse at blive udlet af Peter- 
sen, der havde været Vidne til min mislykkede Expedition, 
og som naturligvis ogsaa var inde i.dette Mysterium, der 
atter gav ham Anledning til at udbrede sig over den ny 
Institutions mageløse Omtanke. 

«Ved det Stormløb,» forklarede Petersen, «som vilde 
finde Sted til Pladserne ovenpaa, vilde Vognens Tyngde- 
punkt forrykkes.» — Ordet «Tyngdepunkt» ledsagede han 
med et Smask og en Mine, som om han nød en Østers 
eller anden lignende. Lækkerbidsken. — «Følgen deraf 
vilde atter blive, at Vognen ved de skarpere Kurver (nyt 
Smask) let vilde vælte og afstedkomme forfærdelige og 
uberegnelige Ulykker. Hertil kommer fremdeles Hensynet 
til Beboerne af de forskjellige Landsteder langs Vejen, 
der let kunde føle sig generede ved det Indblik, som 
Uvedkommende, navnlig ved Stoppestederne, kunde faa 
i deres huslige Færden paa deres private Enemærker, og 
endelig vilde Passagerernes Hoveder, i alt Fald deres Hatte 
let være udsatte for Molest fra Træerne, man maatte pas- 
sere undervejs, og som endnu ikke have opnaaet den til 
de ny Vognes Højde svarende Udvikling.» 

Jeg havde vel en Del Bemærkninger at gjøre til disse 
interessante Oplysninger, men blev afskaaren derfra,, idet 
det pludselig gav et Bump i Vognen, ledsaget af en ejen- 
dommelig skurende Lyd, som om vi befandt os i et Far- 
tøj og vare løbne paa Grund, og strax derefter holdt vi 
stille. « 

Jeg saae noget betuttet paa Petersen, der imidlertid 
tog Sagen med en knusende Ro og forklarede mig, at vi 
bare vare løbne ud af Sporet, og at vi i Løbet af en halv 
Times Tid nok vilde være flot igjen. Derpaa forføjede 

vi os Begge ud, og jeg fik atter Lejlighed til at beundre 
den tekniske Sagkundskab, Petersen lagde for Dagen, idet 
han snart raadede Folkene, der vare beskjæftigede med 
at faa Vognen tilbage paa Sporet, til at «baxe med Ko- 
benet» eller til at «stikke paa Dunkraften» eller «gjøre et 
Slag bak» med Maskinen osv. Da jeg udtalte min For- 
undring over hans Fortrolighed med dette Fænomen og 
dets Behandling, forklarede han mig, at han allerede flere 
Gange, naar han tog ind til Byen om Morgenen, havde 
havt Lejlighed til at overvære det og sætte sig ind i det. 

«Er det da Noget, der er sket oftere?» tillod jeg mig 
at spørge. 

«Ja, det er det rigtignok,» svarede Petersen. «Man er 
jo i Færd med at kjøre de ny Vogne til.» 

«Kjøre de ny Vogne til?» 

«Ja, netop. De tror maaske, at de saadan strax pas- 
ser efter Sporene. Nej, min Fa'er, det gaar hermed som 
med et Par ny Støvler; de trykker i Førstningen, men saa 
gaar man dem til.» 

Denne Lignelse slog mig i høj Grad og gav mig for 
Resten af Tiden Meget at grunde over med Hensyn til den 
nyere Ingeniørkunsts simple, men praktiske Fremgangsmaa- 
der, og de følgende Dage fik jeg rig Anledning til person- 
lig at overvære denne ejendommelige Tilkjørselsmaade. 
Ganske vist gik det ud over Middagsmaden, og min Fa- 
milies Taalmodighed blev sat en Del paa Prøve, men Mad- 
lysten skærpedes til Gjengjæld ved disse lange Ophold i 
fri Luft, og Skindet paa Vællingen gled ned som Makaroni. 

Efter nogen Tids Forløb hørte denne gavnlige Motion 
imidlertid pludselig op, idet de ny Vogne blev opstillede 
ved Hellerup Stationen, og Petersen og jeg mødtes atter 
i den rare lille bageste Vogn. : 

«Ser De,» sagde Petersen til mig, «nu er de kjørte 
til, og nu er Alt i sin gamle Gænge igjen. Er det ikke 
mageløst?» ; 

«Jo, ganske vist, men de ny Vogne — —> 

«Taalmodighed, bare Taalmodighed, min Kjære; deres 

Tid kommer nok, skal De se,» svarede Petersen med en 


Mine, som om han bar paa en dyb Hemmelighed. 


Den glade Sommertid svandt imidlertid; jeg flyttede 
ind fra Landet og skiltes fra min interessante Rejsefælle 
uden at have faaet Oplysning om, hvad de ny Vogne 
skulde bruges til. Skulde disse Linier komme ham for Øje, 
vil han maaske vise mig og de ærede Læsere den Vel- 
villie at opklare dette Spørgsmaal. Selv ser jeg mig des- 


. værre ikke i Stand dertil. 


Forinden jeg slutter disse Meddelelser, vil jeg dog ikke 
undlade at sende min Rejsefælle, hvis Adresse desværre 


" er mig ubekjendt, og fremfor alle «Institutionen» en Tak 


for de interessante og lærerige Timer, jeg i Sommer til- 
bragte i og udenfor Dampsporvognen. Jeg føler — og 
Petersen er sikkert enig med mig ogsaa for sit Vedkom- 
mende —, at min Viden er bleven opfrisket og | ud- 
videt baade paa Astronomiens, Kemiens, Mekanikkens og 
Ingeniørvæsenets Omraade, ikke at tale om, at min logiske 
Tænkeevne er bleven betydelig skærpet. 


rue 


Tuaregerne i Sahara. 


Af L. Zinck. 


Å: Afrika altid har staaet tilbage for Europa og det 
sydlige Asien og til alle Tider vil komme til at gjøre det, 
har sin Grund i to meget væsentlige og let paaviselige 
Omstændigheder, nemlig Landets Form og Befolkningens 
Fordeling. ; 

Et Blik paa Kortet viser strax, hvor fuldstændig 
Afrika mangler Bugter, end sige dybt indskaarne Fjorde; 
overalt møder Øjet en fastsluttet Kystlinie; der er ikke en 
eneste af disse naturlige Porte og lette Adgange for Han- 
del og Samfærdsel, og for at gjøre denne Mangel end mere 
følelig ære de store Floder enten slet ikke sejlbare, eller 
ogsaa ere deres Løb i kort Afstand fra Havet spærrede af 
Klipper og Strømhvirvler eller Vandfald. 

Hvad dernæst ogsaa bidrager til Afrikas Isolering, er 
de uhyre Ørkener, der som et vældigt Bælte strække sig 
tværs igjennem den nordlige Del af Landet og afspærre 
Middelhavets Kystlande fra det frugtbare Sudan, og ende- 
lig kommer saa hertil endnu, -hvad man man kunde fristes 
til at kalde de bagvendte Befolkningsforhold. I Nord- 
Afrika, hvor der bor en intelligent Menneskerace, som 
baade er i Stand til at tilegne sig en Kultur og føre den 
videre frem, er Jordbunden og Klimaet nemlig af en saa- 
dan Beskaffenhed, at Befolkningen er dømt til i al Evighed 
at leve paa halvbarbarisk Vis som Nomader, medens der- 
imod Tropelandene, hvor Livsbetingelserne ere gode, hol- 
des besatte af en Race, der i høj Grad synes at mangle 

Perfektibilitet eller Evne til Udvikling, saaledes at de i 
religiøs Henseende aldrig ere naaede videre end til den 
vildeste Overtro og sorteste Fetischdyrkelse, og i politisk 
Henseende ikke ere naaede ud over det mest barbariske 
Despoti eller Anarki. Ingen Steder fra har man Exempel 
paa, at de Sorte have sluttet sig sammen i en blot nogen- 
lunde ordnet Stat, der havde tilstrækkelig Sammenhæng 
og Livskraft til at sammensmelte de mange Smaastammer 
til en national Enhed, og selv i Sudan, hvor Araberne have 
grundlagt Riger og indført deres Kultur for Aarhundreder 
siden, er Negeren dog bleven staaende paa omtrent det 
samme primitive Standpunkt som tidligere, Den nye 
Kongo-Stat skal nu vise, om Europæerne ved Hjælp af 
den krisne Kultur kunne udrette mere. 

Det har naturligvis ikke kunnet være Andet, end at 
de sidste 30 Aars epokegjørende Opdagelsesrejser, der saa 
godt som alle have havt det ækvatoriale Indre til Maal, i 
meget betydelig Grad have bortledt Opmærksomheden fra 
det nordlige Afrika — de politiske Begivenheder i Ægyp- 
ten selvfølgelig fraregnede. Og hvorledes skulde disse 
golde, trøstesløse Ørkener med deres yderst sparsomme, 
omstrejfende Befolkning vel ogsaa kunne vække nogen 
Interesse, naar en Livingstones, en Stanleys, en Spekes og 
en Bakers æventyrlige Bedrifter fængslede hele den dan- 
nede Verden, medens deres livlige Fortælling samtidig 
fremtryllede Billeder fra hidtil fuldstændig ukjendte Egne? 

Men derfor maa man dog ikke tro, at de Beretninger, 
der skyldes de Rejsende, som i samme Tidsrum opdagede 
og udforskede det den Gang næsten lige saa ukjendte Sa- 
hara, ikke ogsaa indeholde Meget af virkelig stor Interesse; 
ogsaa Ørkenen har sin egen ejendommelige og storslaaede 
Skjønhed, der mægtig griber enhver Rejsende, og den 
Befolkning, som lever ude i den, er i mange Henseender 
lige saa mærkelig, som det Liv, de føre, er ensformigt. 


Af alle de mange Rejsende, som i nyere Tid have 
ydet deres Bidrag til Undersøgelsen af Sahara, er det kun 
Tyskerne Barth, Vogel, Rholfs og Nachtigal, der have op- 


41 


naaet europæisk Navnkundighed, ihvorvel deres Rejse- 
beskrivelser kun ere lidet læste udenfor deres eget Fædre- 
land, Noget, der ganske simpelt har sin Grund i Tyskernes 
bekjendte kjedelige Vidtløftighed, der kun altfor ofte sylter 
det virkelig Interessante ned i en Grød af Trivialiteter. 
Medens disse Rejsende ved deres epokegjørende Su- 
dan-Farter have kastet Lys over den midterste Del af 
Sahara, nemlig de Strækninger af Ørkenen, der ligge mel- 
lem Tripolis, Mursuk og Bornu, have Franskmændene 
imidlertid i al Stilfærdighed udført et lige saa fortjenstligt 
Stykke Arbejde vedrørende den Del af Sahara, der ligger 
Syd for Algier og Tunis; men udenfor Frankrig, ja uden- 
for Fagmændenes snevre Kreds, er der vistnok ikke ret 
Mange, som kjende noget til disse Undersøgelser, skjønt 
de i Interesse kunne maale sig med Tyskernes. De ere 
komne ganske naturligt som en Frugt af Algiers Kolo- 
nisering. 
Saa saare Franskmændene havde faaet fast Fod i 
Nord-Afrika, gav de sig strax i Færd med grundig at 
undersøge deres nye Besiddelser, og efterhaanden som 
deres Herredømme udvidedes, udstrakte ogsaa «Fæploration 
scientifique de VAlgérie» sin Virksomhed. Saaledes ar- 
bejdede de sig gradvis frem over Atlas og gjennem det 
egentlige algierske Sahara med dets Qaser, indtil de 1853 
ved Indtagelsen af den sydligste af disse, Wargla, havde 
naaet Randen af .den egentlige Ørken. Men det var ikke 
deres Hensigt at blive staaende herved. Den franske Ko- 
lonialpolitik i Algier gik fra nu af ud paa at bane Vejen 
for fransk Indflydelse mellem de tuaregiske Stammer, der 
holde næsten hele det indre vestlige Sahara besat og saa- 
ledes navnlig ere Herrer over alle de store Karavaneveje, i 
idet man nemlig smigrede sig med Haabet om, at den 
" franske - Handel og den franske Industris Produkter ad i: 
disse Veje skulde kunne trænge frem til Timbuktu, Kano : 
og de andre store Markedspladser i Sudan. i 
Dette deres Maal have Franskmændene stadig forfulgt ' 
med større eller mindre Ihærdighed, og 1880 ansaa de Sa- 
gen for saa vel forberedt, at de udsendte en stor: Expedi- 

tion med den Opgave at undersøge Terrænet til Anlæggel- 
sen af en transsaharisk Jernbane, der skulde gaa igjennem 
hele Ørkenen lige ned til en af de nævnte Byer i Sudan. 
Som man maaske erindrer, naaede Oberst Flatters og hans 
Ledsagere ogsaa lykkelig frem til Landet Air, der ikke 
ligger mere end et halvthundrede Mil fra Ørkenens Syd- 
grænse, men her blev de alle '"lumskelig myrdede. 

Hvorvidt Franskmændene nogensinde ville se deres 
Haab opfyldt om at komme i Besiddelse af Handelen med 
Sudan via Sahara, synes tvivlsomt, men vist er det, at de 
Bestræbelser, som de have gjort til dette Øjemed, i ganske 
overordentlig Grad have udvidet vort Kjendskab til Ørkenen 
og givet rigt Udbytte i forskjellig Retning, baade geogra- 
fisk, "naturhistorisk og anthropologisk. Blandt alle de 
mange franske Sahara-Rejsende er Henri Duveyrier uden 
Sammenligning den betydeligste, baade paa Grund af hans 
udstrakte Rejser og hans mærkværdig omfattende og 
mangesidige Undersøgelser, hvorved man først har fanet 
baade et virkelig fyldigt og forstaaeligt Billede af Ørkenen 
og fuldt Kjendskab til dens mærkelige Beboere Tuaregerne, 
som jeg i det Følgende skal fortælle om. 


Fire Liniér trukne, den ene under 30 Gr. n. Br. fra 
Tuat-Oaserne hen til Ørkenbyen Ghadames og videre ned 
til Mursuk, den anden fra Mursuk ned til Tsad-Søen, den 
tredie fra Tsad til Timbuktu og den fjerde Nord paa til- 
bage til det sydvestlige Hjørne af Tuat, angive saa temme- 
lig nær det Territorium, som Tuaregerne holde besat, Det 
er, som man vil se, en uhyre Landstrækning af. Form som 
et uregelmæssigt Parallelogram, hvis største Diagonal maa- 
ler 300 geografiske Mil, og som kun paa enkelte Punkter 
naaer helt ned til dyrkelige Egne af Sudan, men forøvrigt 
helt og holdent falder indenfor Saharas Grænser. 

Af de Oplysninger, som Barth har samlet for de syd- 
lige og Duveyrier for de nordlige Stammers Vedkommende, 
fremgaar det, at Tuaregerne nu i det Væsentlige ere grup- 
perede i fire særskilte Afdelinger — Azdjer og Ahaggar 
Tuaregerne imod Nord, Aumeliderne imod Syd-Vest ned til 

Nigeren og Keluiderne imod Syd-Øst, i og omkring Afrs 
Bjerge. Det er Araberne, der have givet dem Navnet 
Tuareger, som betyder: de Forladte eller Forstødte, nem- 
lig af Gud forladte, fordi de først i lange Tider standhaf- 
tig vægrede sig ved at antage Islam og siden altid have 
vist sig som meget lunkne Muselmænd. Selv kalde de sig 
Imohagh eller Imoschahr og deres Sprog Temahak eller 
Temahuk, Ord, der alle komme af samme Rod, et Verbum 
iohak, som betyder at være fri, uafhængig og — at plyndre, 
to Begreber, som vi vide høre nøje sammen i Ørkenen. 

Ifølge deres egne Traditioner, der fuldstændig stemme 
overens med de arabiske Forfatteres Beretninger fra Mid- 
delalderen, ere Tuaregerne et berbersk Folk, som alle- 
rede i Oldtiden, mange Aarhundreder før Mohamed, ud- 
vandrede fra Marokko for at bemægtige sig Landet imod 
Syd, hvor de senere hen i Tiden grundlagde et stort 
Rige, hvis Hovedstad Es-Suk endnu findes navngiven paa 
Kortet under 20 Gr. n. Br. ved den store Karavanevej, som 
fra Tuat fører mod Syd ned til Staden Gogo ved Nigeren, 
Men efter endeløse Kampe med Negrene gik dette Rige 
til Grunde i det 13de Aarhundrede, da Sultanen i Gogo 
erobrede og ødelagde Es-Suk, Befolkningen splittedes ad, 
og Ahaggar og Azdjer Tuaregerne drog saå atter Nord 
paa til de Egne, som de endnu holde besatte. 


Tuaregerne ere altsaa af berbersk Herkomst, hvilket. 


vil sige, at de tilhøre Nord-Afrikas ældste Befolkning; thi 
Berber er kun et i Middelalderen af de arabiske Geografer 
indført Navn for et ældgammelt Folk, som Grækerne i 
Oldtiden kaldte Libyer, ligesom det Land, de holdt be- 
sat — nemlig hele Nord-Afrika, lige fra Ægypten og ud til 
Atlanterhavet — kaldtes Libyen, medens de sydligere Neger- 
lande hed Æthiopien. Først efter Karthagos Erobring af 
Romerne kom Navnet Afrika op, idet Romerne kaldte 
deres ny Provins saaledes, fordi den oprindelige indfødte 
Befolkning, en af de mange libyske Stammer, førte Navnet 
Afarikaere; men derefter gik Navnet snart over til at gjælde 
hele Libyen. Paa lignende Maade er Berber blevet til en 
etnologisk Benævnelse, Navn paa et helt Folkeslag, me- 

dens det oprindelig kun gjaldt en enkelt Stamme, Bera- 
berne i Marokko. 

Allerede den Gang da Herodot i Midten af det ste 
Aarhundrede før Kristus skrev om Libyerne og deres Land, 
havde Fremmede begyndt at nedsætte sig imellem dem. 
I Cyrene ved Kysterne af den store Syrte boede der Græ- 
kere, og Karthago, som var anlagt af Fønicierne, stod alle- 
rede paa den Tid i sin fulde Blomstring, saa at selv Ky- 
sterne ud mod det «ydre« Hav (Atlanterhavet) vare be- 
dækkede med dets Kolonier. Efter Fønicierne fulgte senere 
Romere, Vandaler, Arabere og Tyrker; Syd fra modtog 
Befolkningen i Tidernes Løb et anseligt Tilskud af Negere, 
og hertil kom saa endnu indvandrede Jøder og kristne 
Slaver; alle disse fremmede Elementer blandedes mere 
eller mindre med den oprindelige Race, dennes Særpræg 
udviskedes følgelig i tilsvarende Grad, og de to nordlige 
Grupper af Turaregere ere formentlig nu de eneste ber- 
berske Stammer, som paa Grund af deres isolerede Stilling 
midt inde i Sahara have bevaret Typen ren. 


Tuaregerne ere i Reglen høje Folk, nu og da træffer 
man iblandt dem rene Kæmpekarle, og alle ere de magre, 
men meget muskuløse; Hænder og Fødder ere altid smaa. 
Saa længe de ere Børn, er deres Hud hvid, men med Ti- 
.den giver Solen dem den dybe, varme Broncefarve, 
som alle hvide Folk faa ved at leve i tropiske Egne. An- 
sigtsformen er afgjort kaukasisk, Panden høj, Næse og 
Læber fint tegnede, Munden middelstor, Haar og Øjne i 
Reglen sorte; dog ere blondt Haar og blaa Øjne ikke ual- 
mindelige og betragtes for Kvindernes Vedkommende som 
en egen Skjønhed; Tænderne ere skinnende hvide og An- 
sigtsudtrykket tiltalende og intelligent... Kvinderne ere i 
Reglen smukke og have en statelig Holdning, og baade 
Mænd og Kvinder ligne i deres hele Ydre langt mere Eu- 
ropæere end Arabere. 

Til Trods for den magre og ofte meget sparsomme 
Kost ere de i Besiddelse af stor Styrke og en forbavsende 
Udholdenhed. 

En Særegenhed, der gjør, at man strax bemærker en 
Tuareg imellem hundrede Arabere, er hans gravitetisk af- 
maalte Gang og knejsende Holdning, som minder noget 
om Strudsen og har sin naturlige Aarsag deri, at han al- 
tid bærer sin Lanse paa Skulderen. 

Skjønt selv Araber udtaler Ibn Kaldun, der skrev 
Berbernes Historie i Slutningen af det 14de Aarhundrede, 
sig med stor Berømmelse om dette Folks mange sjeldne 
Dyder, og adskillige af disse ere gaaede i Arv til Tuar- 
egerne. Deres Tapperhed er saaledes bleven til et Ord- 
sprog; i deres indbyrdes Fejder holde de det for uværdigt 
at gjøre Brug af de forræderiske Ildvaaben, der sætte en 
Mand i Stand til at dræbe sin Modstander fra et skjult 
Baghold uden selv at udsætte sig for nogen Fare, og naar 
det er blevet fortalt, at de gjøre Brug af forgiftede Spyd 
og Pile, har man skammelig løjet dem paa. Ligesom hos 
de gamle Berbere anses det endnu blandt Tuaregerne for 
den første Pligt og største Æressag at forsvare sin Gjæst 
og sine Klienter, og heldigt er dette, thi ellers vilde al 
Handelstrafik gjennem Sahara være en Umulighed. 

Have de paataget sig en Forpligtelse, holde de den 
ogsaa med en Samvittighedsfuldhed, der ikke skyr noget 
Offer; men derfor er det ogsaa lige saa vanskeligt som 
farligt at slutte en Kontrakt eller Overenskomst med dem; 
thi de have gjort sig til Princip aldrig at paatage sig mere 
end det Halve af, hvad de ere i Stand til at gjennemføre, 
og lige saa bestemt som de holde deres Ord, lige saa 
strengt fordre de, at den anden Part opfylder sine For- 
pligtelser. Forlader en Tuareg sin Familie for at gaa paa 
Rejser, stiller han den under en af sine Naboers Beskyttelse, 
og denne vil hævne enhver Fornærmelse, der maatte blive 
vist den Fraværende, med endnu større Strenghed, end om 
den var bleven vist ham selv. 

Den Taalmodighed og urokkelige Fasthed, hvormed 
disse Mennesker bære alle Savn, søger sin Lige, men 
uden disse Dyder vilde de heller ikke kunne leve her midt 
inde i 'Ørkenen, hvor man ofte ikke ser et grønt Straa, og 
hvor Klimaet er af den Beskaffenhed, at flere Aars fuld- 

stændige Tørke er Reglen. Som det synes, er Regnen 
nemlig gjennem lange Tider stadig aftagende i den cen- 
trale Del af Sahara. Da Duveyrier gjæstede disse Egne 
1870, havde de havt en Tørkeperiode paa 9 Aar, uden en 
eneste Draabe Regn, og forud for den var der gaaet flere 
andre paa I0—I2 Aar, ja længere imod Vest i Insalah ved 
Tuat havde man endog oplevet en Periode paa 20 Aar, 
uden at der en eneste Gang var faldet Regn. Regnperioderne 
vare derimod kun 1—3 Aar. Torden er lige saa ukjendt 
som Dug, og hvis ikke Sneen, der i Reglen bliver liggende 
paa Bjergene i tre Maaneder, nærede de underjordiske 
Vandløb, som forsyne Nomadernes Brønde ude i Ørkenen, 
vilde Landet være ubeboeligt selv for de mest nøjsomme 
og haardføre Mennesker. 

Frihedskjærligheden er endnu lige saa stærk hos Tuare- 
gerne, som den var hos Berberne i deres bedste Dage; 
det er den, der har drevet dem ud i Ørkenen, og det er 
den, der faar dem til at blive der. 

Løgn, Tyveri og Svig ere Laster, der ikke” kjendes i 
dette Samfund. En Tuareg kan gjøre en Razzia paa hun- 
drede Mil for at røve en fjendtlig Stammes Kvæg, men 
hvis han paa sin Vej skulde træffe paa Varer eller Lev- 
netsmidler, som en Karavane havde ladet ligge ved en 


Brønd for at tage dem med sig, naar den atter passerede 


der forbi paa Tilbagevejen, vilde det ikke falde ham ind 
at røre dem. Betror man en Mand nogle Varer eller Penge, 
for at han skal besørge dem fra en By til en anden, vilde 
det hverken falde ham eller hans Kone og Børn ind at 
tage en Hvid deraf, selv om de undervejs kom i den største 
Nød og Trang, og laaner man en Tuareg Penge, lige meget 
om det kun er paa hans Ord, vil han ogsaa ganske sik- 
kert betale dem tilbage, selv om der maatte gaa tyve Aar 
hen, inden han faar samlet Summen sammen, og selv om 
han skal gjøre en Rejse paa tre Maaneder for at finde sin 
Kreditor. Hvis denne er død, vil han betale Pengene til 
hans Arvinger, og hvis han selv dør uden at faa sin Gjæld 
afgjort, ville hans Børn anse det for en Æressag at betale, 
saa snart 'som de ere i Stand dertil. Hvis endelig en 

Tuareg dør paa en Rejse, ville de andre Medlemmer af 
Karavanen tage sig, af hans Affærer paa bedste Maade, 
som Noget, der følger af sig selv, og ved deres Tilbage- 
komst samvittighedsfuldt aflægge hans Arvinger Regnskab 
for deres Handler. 

Naar Ibn Kaldun ogsaa berømmer Berberne for deres 
Hjertensgodhed og milde Dyder, kan denne Ros derimod 
ikke tildeles Tuaregerne, som baade ere haardføre og 
haarde Mennesker; Livet er i deres Land saa strengt for 
Alle, at der ikke kan blive Rum. til stor Medfølelse for 
Andres Lidelser, og Nøden er for almindelig, til at den 
Ene kan hjælpe den Anden. Hvad enten de ere Ædel- 
baarne eller Trælle, Rige eller Fattige, vide Tuaregerne 
ingen anden Udvej, naar Fødemidlerne slippe op, end at 
spænde Maven sammen med et Belte og gaa ud paa Græs- 
gangene for at friste Livet ligesom Kvæget med den Smuie 
nærende Planter, de kunne finde. 


Men det er ikke blot den gamle berberske Type og 
tildels de gamle, nationale Dyder, som man finder bevarede 
hos Tuaregerne; forskjellige af Racens ældgamle Traditioner 
leve fremdeles iblandt dem, og saaledes ere disse Ørke- 
nens Børn af alle de mange berberske Stamme de eneste, 
der endnu kjende og benytte Nationens gamle Skriftsprog. 

Man havde nok i lang Tid vidst, at Nord-Afrikas ældste 
Befolkning talte forskjellige Dialekter af et og det samme 
Sprog; man vidste ligeledes af Ibn Kalduns Beretning, at 
Koranen i Marokko var bleven oversat paa Berbersk fra 
Arabisk, men at denne Oversættelse, som forøvrigt var 
skreven med arabiske Bogstaver, eftersom man ikke kjendte 
de berberske Skrifttegn, var bleven tilintetgjort, fordi det 
vilde være at profanere Guds Ord, dersom Oversætteren 
gjengav dem forkert; men først Oudney, der sammen med 
Denham og Claperton berejste Sahara 1822, opdagede, at 
Tuaregerne vare i Besiddelse af det gamle berberske Alfa- 
bet, og nu har man baade en «Grammaire de la langue 
temaschek» — affattet af en fransk Officer Hanoteau — som 
er ledsaget af et Udvalg af tuaregiske Fabler, Fortællinger og 

Digte, .og en «grammatical sketch of the temahuq>, hvis 
Forfatter Freeman i sin Tid var engelsk Konsul i Ghadames. 

Hvordan skal man da nu forklare sig dette mærkelige 
Særsyn, at disse Ørkenens Børn, der leve under saa ugun- 
stige Forhold, endnu kunne læse og skrive deres ældgamle 
Sprog, medens alle de andre berberske Stammer endog 
fudstændig have tabt Traditionen om, at det nogensinde 
har existeret som Skriftsprog? Forklaringen ligger nær nok. 
Da Araberne erobrede Nord-Afrika, paatvang de ogsaa 
Beboerne deres Religion, og med Koranen trængte det 
arabiske Sprog snart saa stærkt igjennem, at det som 
Talesprog allevegne blev i det Mindste sideordnet med og 
som Skriftsprog ganske fortrængte det Berberske. Kun 
Beboerne af det indre Sahara, hvortil det arabiske Herre- 
dømme aldrig strakte sig, beholdt deres gamle Sprog til- 
lige med deres Frihed, og fraregnet nogle Afvigelser 
ved enkelte Bogstavers Form har Skrivemaaden holdt sig 
uforandret i over 2000 Aar, som man kan se ved Sammen- 
ligning med en gammel bilingisk Indskrift med græske og 
berberske Bogstaver, der er funden ved Karthago. Naar 
man veed, hvor .store Forandringer Bogstavernes Form er 
undergaaet og stadig undergaar i Skrift hos os eller i ethvert 
andet Land i Europa, viser denne Omstændighed, saa ube- 
tydelig den end synes, maaske allerbedst, hvor konservative 
disse Mennesker ere. 

Men vi ere endnu ikke færdige med det Vidunderlige. 
Medens boglig Lærdom ellersikke udmærker det smukke Kjøn, 
hvor som helst den europæiske Civilisation ikke har gjort 
sig gjældende, og medens man i hele det øvrige Afrika 
vistnok kan tælle de Damer, der kunne læse og skrive, er 
dette en Kunst, som næsten alle tuaregiske Kvinder forstaa, 
og som de ere bedre inde i end Manden, thi Undervisnin- 
gen besørges udelukkende af dem. . 

For at vejlede sig ved Studiet af Sproget havde Du- 
veyrier, da han rejste, forsynet sig med et Exemplar af 
Hanoteaus Bog, og dette skaffede ham, allevegne hvor han 
kom frem, saa mange Lærerinder, som han kunde ønske 
sig, da de turaregiske Damer, af hvilke ingen nogensinde 

havde havt.en Bog i Haanden, alle vilde se og undersøge 
dette vidunderlige Fænomen, «Aldrig,» siger han, «har 
nogen Bog i Europa gjort saadan en Lykke; thi for det 
Første smigrede den deres nationale Stolthed, og dernæst 
indeholdt den et Udvalg af Fabler, Digte og Fortællinger, 
blandt hvilke der var flere, som man ikke kjendte i de 
Egne, og de vare en stor Adspredelse i det ensformige 
Liv. Jeg har læst M. Hanoteaus Grammatik med Tuare- 
gerne, og jeg maa sige, de Sprogkyndiges Dom over den 
er afgjort gunstig.» £ 

Hos Azdjer Tuaregerne fandt han, at næsten alle Kvin- 
der kunde læse og skrive, medens knap en Trediedel af 
Mændene var i Besiddelse af denne Færdighed; de Fleste 
vare rigtignok temmelig maadelige i Retskrivning, men der 
var ogsaa dem, der skrev aldeles korrekt, og som det syn- 
tes, havde de virkelige Regler, som de fulgte. , Bøger 
skrevne i «Tefinagh», som Sproget i skriftlig Form kaldes, 
have Tuaregerne dog lige saa lidt som de andre Berbere, 
Bevarelsen af det gamle Alfabet har været en ren folke- 
lig Sag. 

Tuaregernes lærde Mænd ere alle udgaaede af den 
arabiske Skole, og paa Arabisk ere deres faa Bøger skrevne; 
dette Sprog benytte de sig ogsaa af ved deres Korre- 
spondance og til Texten paa Amuletter; thi Arabisk er i 
Afrika Civilisationens Sprog, og ogsaa mange Tuareger 
have paa deres Rejser lært at tale det.  Tefinagh .anven- 
des kun som Indskrifter paa Klipper, Vaaben, Smykker og 
musikalske Instrumenter eller som Broderi paa Klædnings- 
stykker. Klippeindskrifterne ere af meget forskjellig Alder, 
nogle meget gamle, andre fra en sen Tid, og ere enten 
indridsede eller indgnedne i Stenen, eller Bogstaverne ere 
ophøjede, lavede af en Slags farvet Kit, der forbinder sig 
med Klippen; de første stamme fra ældre Tider. 


Efter det her Meddelte vil det allerede være klart, at 
Kvinden indtager en agtet og indflydelsesrig Stilling i det 
tuaregiske Samfund; i saa Henseende cer Modsætningen 


mellem Arabere og Tuareger slaaende, 
Fremtidens Nytnarsgave. 1886. 4 

Hos Tuaregerne staar Kvinden paa lige Fod med Manden, 
ja, i visse Henseender er hun endog bedre stillet end han. Som 
Barn gaar hun i Skole, som ung Pige gifter hun sig 
efter eget Tykke, thi den faderlige Myndighed gjøres kun 
gjældende, naar der er Tale om en Mesalliance. Som gift 
Kone raader hun over sin personlige Formue uden at be- 
høve at bidrage Noget til Udgifterne ved Husholdningen, 


og saaledes gaar det da til, at den største Del af Formuen 


ofte tilhører Kvinderne. Det er dem, der opdrage Børnene, 
og disse tilhøre egentlig nok saa meget Moderen som 
Faderen, eftersom det er hendes Herkomst, der bestemmer 
deres Rang i Samfundet, i Stammen og Familien. Er Fa- 
deren Slave eller Livegen, men Moderen af ædel Slægt, 
ere Børnene af dette Ægteskab ogsaa fribaarne, og omvendt, 
hvis Faderen er af ædel Herkomst, men Moderen Slave, blive 
hendes Børn ogsaa Slaver. «Det er Moders Liv, som holder 
Barnet,» siger et gammelt tuaregisk Ordsprog. 

I Sammenhæng hermed maa nævnes en anden ældgam- 
mel berbersk Vedtægt, der endnu er gjældende hos de 
allerfleste Tuareger, og som juridisk, om just ikke mo- 
ralsk, giver Kvinden Ret fremfor Manden; dette er deres 
Arvelov. Ved denne skjelnes der imellem to Slags Arve- 
gods, det, der «retfærdig» tilhører Manden personlig som 
Familiefader og i Kraft af hans Arbejde og Vindskibelighed: 
Penge, Vaaben, kjøbte Slaver, Hjorde, Afgrøde og Føde- 
midler, — og «Uretfærdighedens Gods», Goder, som han har 
erhvervet sig ifølge sin sociale Stilling, ofte ved Vaaben- 
magt og med Understøttelse af hele Stammen eller Familien. 
Hertil regnes Retten til at afkræve Karavaner og Rejsende 
Told og tage Skat af Trællene og de tributskyldige Stam- 
mer, territoriale Rettigheder, være sig med Hensyn til 
Græsgange eller Brønde, og Høvdingens Ret til at befale 
og fordre Lydighed. 

Dør Overhovedet for en Familie, deles nu alt hans 
retfærdige Gods ligelig imellem alle Børnene uden Hensyn 
til Kjøn eller Alder, men hans sociale Stilling og de Her- 
ligheper, den medfzrer, gaar derimod over til hans ældste 
Søsters ældste Søn — uden nogen Deling, for ubeskaaret 

at bevare Familiens Magt og Indflydelse, — til Søstersønnen, 
for overhovedet at blive i Familien, da hans egne Børn jo 
tilhøre deres Moders Slægt. 

Unægtelig synes disse Vedtægter at grunde i en tem- 
melig stærk Mistillid til Konernes Dyd; men selv om saa 
er, kastes derved ikke nogen Skygge paa de tuaregiske 
Kvinders Ære, thi de gaa efter al Sandsynlighed tilbage 
til den graa Oldtid, man finder dem nemlig paa mange 
Steder i Verden, men kun hos halvvilde eller primitive 

Folk. 
i Det bedste Bevis paa, hvor stor en Myndighed Kvin- 
den udøver i dette lille Samfund, har man dog i den Om- 
stændighed, at ingen Tuareg har mere end een Kone, skjønt 
han som Muselmand har Lov til at leve i Polygami. Om 
hun muligvis for at kunne sætte dette igjennem ogsaa her 
har havt en gammel Skik at støtte sig til, vides ikke, men 
det er rigtignok højst sandsynligt. At det .har været til 
Gavn for Familielivet og styrket hele Samfundet, behøver 
vel ikke at tilføjes. 

Den tuaregiske Kvinde kan lade og gjøre, kan gaa og 
komme, som hun selv vil, forudsat at hun ikke forsømmer 
sine Pligter som Ægtefælle og Husmoder, og er hun særlig 
begavet og anset, tager man hende undertiden ogsaa paa 
Raad med om Stammens Anliggender. 


Endnu maa nævnes en ældgammel kuriøs Skik, der er 
karakteristisk for alle Tuareger og giver dem deres eget 
ejendommelige Ydre, nemlig Brugen af Sløret. Medens 
Kvinderne stik mod al mohamedansk Skik ere utilslørede, 
have Mændene altid Ansigtet skjult af et Klæde, der knap 
nok lader Øjnene være fri; derfor gav Araberne dem strax 
ved deres Ankomst til Afrika Navnet Molathemin: «de 
Tilslørede», og dette Tilnavn have de beholdt lige til vore 
Dage. 

Alle følge som sagt denne Skik, der er saa yderlig- 
gaaende, at de gaa med Slør, hvad enten de ere hjemme 
eller paa Rejser, at de beholde det paa, naar de spise, og 


ligge med det om Natten. Brugen af Sløret er i Tidernes 
4+ 

Løb bleven optaget af Andre, af de arabiske Høvdinger i 
Timbuktu, af Fellataernes Fyrster, af Bybefolkningen i Ørken- 
byerne. Insalah, Ghadames og Rhat, af Nomaderne i Tuat 
og af Tibu-Folkene i det østlige Sahara; men kun hos Tua- 
regerne er Skikken bleven almindelig og saa at sige trængt 
ind i den moralske Bevidsthed, saaledes at en Tuareg, der 
blotter sit Ansigt, har en Følelse som om han var helt 
nøgen — han gjør det derfor ogsaa kun for Lægen og for 
sine Allernærmeste. 

Det er.ligesaa vanskeligt at sige, hvor langt denne 
Skik gaar tilbage, som at forklare Grunden til den. Man 
har ment, at den skyldes sanitære Hensyn, idet den be- 
skytter Næse og Mund mod det fine Sandstøv og Øjnene 
mod det altfor stærke Sollys, som endda, trods denne For- 
sigtighedsregel, koster mange Tuareger Synet; men hvis 
dette var Tilfældet, vilde det jo være uforklarligt, at 
Kvinderne ikke ogsaa gaa med Slør, og hvorfor tage Mæn- 
dene det saa ikke af om Natten, naar der hverken er Sol 
eller Vind? Tidligere, da man kun kjendte Tuaregerne som 
Ørkenens berygtede Røvere, har man ogsaa opstillet den 
Forklaring, at de tilhyllede deres Ansigt for ukjendte at 
kunne udøve deres Grusomheder; men heller ikke denne 
Forklaring holder Stik, thi for det Første ere de ikke 
grusomme og endnu mindre fejge, og for det Andet have 
jo hverken deres Venner eller Fjender nogensinde set dem 
uden Ansigtsklædet, 

Skikken er der imidlertid, og saa indgroet er den, at 
da en af deres Høvdinger, Marabutten Scheik Othman, for 
en Snes Aar siden var i Paris, kunde Duveyrier, som havde 
sluttet et inderligt Venskab med han paa sine Rejser, ikke 
paa nogen Maade formaa ham til at tage Sløret af, medens 
han blev fotograferet. Det var ikke religiøse Grunde, -der 
forbød ham det, thi man havde forinden vist ham Foto- 
grafier af Abd el Kader og af Overhovedet for det re- 
ligiøse Broderskab, han selv tilhørte, uden at han fandt Anled- 
ning til at dadle dem, fordi de havde ladet deres Ansigter 
tage af; men at han, der var Tuareg, skulde gjøre det, nej, 

det var upassende og Noget, der stred imod hans bedre 
Følelser. 

Slørets Farve er enten hvid eller sort, og her gjør der 
sig nu atter en kuriøs Modsætning gjældende, thi medens 
de ægte Tuaregerstammer, der ere hvide Folk, med regel- 
mæssige kaukasiske Træk, udelukkende bruge det mørke Slør, 
foretrækkes det hvide derimod af Folk af den lavere Kaste, 
hvis mørke Hudfarve og plumpere Træk tydelig nok vidne 
om en stærk Tilsætning af Negerblod. De hvide Slør, som 
ere billigere og lettere at vaske, foretrækkes ogsaa i Ørken- 
byerne. I daglig Tale benævnes Tuaregerne kort og godt af 
Araberne efter Slørets Farve som de «hvide» og de «sorte 
Tuareger»>; men de hvide ere altsaa i Virkeligheden de 
sorte, og de sorte ere de hvide, 


Tuaregerne gruppere sig som tidligere omtalt i fire 
større Afdelinger, der hver især danne et afsluttet Sam- 
fund. Disse Afdelinger bestaa igjen af et større eller mindre 
Antal Stammer, som imidlertid ere forskjellig stillede i 
social Henseende. De ædle eller fribaarne Tuareger have 
deres Stammer, og Trællene eller «Imrhad>», som de kaldes, 
have deres, og midt imellem disse staar en tredie Klasse, 
Stammer, som have givet sig ind under en eller anden af 
de ædle Stammers Beskyttelse og til Gjengjæld betale den 
en vis aarlig Tribut. Tidligere regeredes de nordlige Tua- 
reger af en Sultan eller Amanokal, som han kaldtes, men 
efter at en Revolution har gjort Ende paa denne Tingenes 
Orden, styres nu hver af: de to Konføderationer af sin 
Scheik eller Amghar. Tuaregerne i Air have derimod endnu 
deres Sultan, hvis Magt dog i mange Tilfælde kun er no- 
minel; thi her som der er det Stammehøvdingerne, hvis Ord 

gjør Udslaget. 
( Kun de fribaarne Tuareger ere i Besiddelse af politiske 
Rettigheder og have Sæde og Stemme i Raadsforsamlingen. 
Deres Forretninger bestaa i at vaage over Ro og Orden 
paa Stammens Territorium, at sørge for Sikkerhed paa 
Vejene, beskytte deres Klienters Karavaner, holde Øje med 
Fjender og Røvere og i Tilfælde af en Krig, der kalder 


54 


Alle, baade de frie Mænd og Trællene, under Vaaben, at 
anføre den menige Hær. Alt legemligt Arbejde betragte 
de derimod som uforeneligt med deres Værdighed, og hvis 
ikke de overordentlig store Distancer gjorde det til en 
uafviselig Nødvendighed, vilde de heller ikke lære at læse 
og skrive. Men de Forretninger, der paahvile dem, lægge 
ogsaa fuldt Beslag paa deres Tid, altid ere de paa Rejse, 
og de Distancer, som enhver især af dem tilbagelægger 
mellem Aar og Dag, ere aldeles forbavsende. I dette 
uhyre store og menneskefattige Land er det saaledes noget 
ganske Almindeligt, at en Dame gjør en Ridetur paa en 
halv Snes Mil for at tage i Selskab, eller at en Mand maa 
gjøre en Rejse paa tre Uger, naar han skal «paa Torvet». 

Blandt de fribaarne Tuareger udgjøre Marabutterne en 
egen Klasse, idet der er enkelte Stammer, hvis Medlemmer 
have renonceret paa at spille en Rolle i det politiske Liv 
for udelukkende at ofre Religionen og Videnskaben deres 
Tid og Kræfter. Disse Folk ere paa een Gang Præster, 
Dommere og Lærere. Som Præster vaage de over, at Mo- 
hameds Lære bevares ren og uforfalsket, medens de, hvad 
Moralen angaar, nærmest ere henviste til at virke ved deres 
eget Exempel, thi hos disse Nomader findes der ingen 
Moskeer eller Forsamlingshuse. I Egenskab af Dommere 
optræde de som venskabelige Mæglere ved enhver Trætte, 
være sig imellem Mand og Mand eller imellem to Stammer 
eller imellem Tuareger og Fremmede,. og lykkes det dem 
at faa Striden bilagt, skyldes det udelulkkende deres per- 
sonlige Indflydelse og den almindelige Agtelse, de nyde, 
thi de have ingen verdslig Magt at støtte sig til. Som 
Lærere undervise de Børnene i deres egen Stamme i Læs->- 
ning og Skrivning og i Kundskab til Koranen, medens de 
lære deres Disciple, de unge Marabutter, hvad de selv 
have lært af Historie, Retslære, Theologi, Astronomi og 
Mathematik. 

Der er den Forskjel paa de arabiske og de tuaregiske 
Marabutter, at medens hine sidde rolig hjemme og vente 
paa deres Klienter, maa disse føre et omvandrende Liv 
ligesom Missionærer for at kunne være tilstede snart hist 


og snart her, hvor deres Nærværelse er nødvendig, og 
nyder en tuaregisk Marabut særlig Anseelse, er han ofte 
» nødt til at være Maaneder, ja undertiden hele Aar borte 
fra sit Hjem. Uden disse fromme og retsindige Mænds 
Mellemkomst og opofrende Arbejde vilde et saa løst Sam- 
fund som dette snart opløses i Anarki og Lovløshed. 


Den fribaarne Tuareg giver sig som sagt ikke af med 
noget legemligt Arbejde, hans meste Tid gaar hen med at 
strejfe om for at holde Karavanevejene fri for Røvere. Hen- 
imod Høsten opslaaer han sine Telte i Nærheden af de 
Oasebyer, der paa Handelens Vegne staa i venskabeligt 
Forhold til hans Stamme, og Kjøbmændene, der nyde godt 
af hans Beskyttelse i Ørkenen, forsyne ham nu til Gjengjæld 
i Følge Skik og Brug med Dadler og andre Produkter — 
hvoraf han saa lever en Stund. 

Paa den Tid af Aaret, da Karavanerne ere paa Farten, 
kamperer han ved Brøndene langs med Vejene, og de 
Foræringer, som de Rejsende, ogsaa ifølge Skik og Brug, 
give ham, skaffe ham saa længe Føden. Men i Mellem- 

"tiderne, naar han ikke har Noget at forsømme og Intet at 
fortjene, installerer han sig hos sine Trælle, som saa maa 
sørge for hans -Underhold. Og hvis han skulde miste sine 
Kameler paa Grund af Overanstrengelse eller ligefrem af 
Sult, er det atter Trællene, der maa skaffe ham nye Dyr, 
hvad de forøvrigt selv ville finde rimeligt, eftersom han 
altid maa hænge paa Kamelens Ryg, for at der kan, være 
Sikkerhed i Landet, hvorimod de selv ikke have synderligt 
Andet at tage vare end at lægge Dyrene til og røgte dem, 
hvor de ville, thi hele Landet ligger hen til Græsgange, og 
de vide ogsaa altid at vælge de Dale, hvor Plantevæxten 
er frodigst. 
deres Herre en Kamel, en Krukke Smør og Mælken af sex 
Faar eller Geder; endvidere paahviler det dem at vogte 
hans Hjorder. 

I Virkeligheden er Forholdet det, at Herren har Raa- 
dighed over Alt, hvad hans Træl ejer, men klog Politik. 
byder ham. ikke at gjøre ham Byrden tungere end nød- 


I fast aarlig Afgift maa Trællene desuden give . 

vendigt, baade for ikke at sætte hans Taalmod paa for haard 
en Prøve, og fordi han, naar Trællen er en velstaaende Mand, 
veed, hvor han i forekommende Tilfældde kan søge Hjælp, 
som ikke vil blive nægtet ham. 

I numerisk Henseende ere Trællene deres Herrer langt 
overlegne, og undertiden overgaa de dem ogsaa i Velstand. 
Paa den Tid, da Duveyrier rejste iblandt dem, var der saa- 
ledes en Træl, som ansaas for at være en af de rigeste 
Tuareger, og da han dertil var en begavet Mand, nød 
han stor .Anseelse og Agtelse. Trællen kan som Arv 
eller ved Gave gaa over i anden Mands Eje, men derimod 
kan han ikke sælges, i denne Henseende er hans retslige 
Stilling forskjellig fra Slavens. 

Man har paa forskjellig Maade søgt at forklare, hvordan 
disse Trællestammer ere opstaaede. Enhver fribaaren Tuareg 
ejer efter sine Formuesomstændigheder et større eller mindre 
Antal sorte Slaver, som ofte faa deres Frihed ved hans Død; 
hos Mohamedanerne betragtes dette nemlig som en from 
Gjerning, der,er Gud velbehagelig. Men den frigivne Slave 
veed ikke, hvor han skal .gaa hen for at leve, Ingen har 
Brug for hans Arbejde ude i Ørkenen, det er en Umulig- 
hed for ham at vende tilbage til sit eget Land, og den 
eneste Udvej, der staar ham aaben, er da; at blive Træl. 
Paa denne Maade rekruteres stadig de sorte Imrhad-Stammer. 

De hvide Imrhad ere derimod af samme Herkomst som 
de andre Tuareger og hidrøre fra beslægtede Stammer, 
som enten ere blevne undertvungne ved Vaabenmagt eller 
have søgt Beskyttelse hos deres stærkere Naboer. 

En anden medvirkende Aarsag kunde maaske findes i 
den særegne Stilling Kvinden indtager hos Tuaregerne, Da 
hun nemlig, som tidligere fortalt, raader over største-Delen 
af Formuen, er det Tilfælde i Følge Traditionen nu og da. 
hændt i ældre Tider, at rige ugifte Kvinder, der ejede 
store Hjorde, som de ikke selv saae sig i Stand til at for- 
svare, have tilkjøbt sig en eller anden adelig Families Be- 
skyttelse ved at betale den en Tribut. Senere hen have 
disse Kvinder giftet sig, og deres Børn skulle saa have ud- 

gjort den Kjærne, hvorom de ældste Trællestammer dan- 
nede sig. 

Hvad der nu end maatte have været Aarsagen eller 
Aarsagerne til denne Institution, synes den at være æld- 
gammel og i tidligere Tid at have været almindelig iblandt 
Berberne. Ibn Kaldun - omtaler den saaledes ofte som 
gængse i det 13. Aarhundrede, og endnu findes den hos 
flere berberske, ja ogsaa hos enkelte arabiske Stammer i 
den Del af Ørkenen, der grænser op til Senegal. 

Skjønt Imrhad-Stammerne i retslig Henseende kun 
kunne kaldes Trælle, høre de dog paa den anden Side 
med til Nationen, thi naar Forholdene ses fra et rent al- 
mindeligt Synspunkt, udgjøre de slet og ret Landets Al- 
mue, medens de ædelbaarne Stammer danne Adelen, og i 
Reglen ere dc lige saa stolte af at være Tuareger som de 
Fribaarne selv. Man har tidligere fortalt, at Imrhad-Stam- 
merne ikke maatte bære Vaaben, eftersom deres Herrer 
frygtede for, at de saa ved en given Lejlighed skulde kunne 
faa i Sinde at falde over dem; men dette forholder sig ikke 
saa. Alle Imrhadsfolk ere forsynede med Lanse,  Dolk, 
Skjold og undertiden med Bøsser, ligesom de fribaarne 
Tuareger, og naar det gaar imod Fjenden, ere de ikke blot 
med, men udgjøre Avantgarden og udmærke sig altid ved 
deres Tapperhed. Undertiden gjøre de ogsaa Razziaer for 
deres egen Regning og udvise da paa disse farlige Tog et 
saa dumdristigt Mod, at det kaster Glans over hele 
Nationen. Men hvor begavede, hvor tapre og rige de end 
ere, kunne alle disse Fortrin dog ikke hæve dem op over 
den Stand, de i Følge deres Fødsel tilhøre. De ere og 
blive Imrhad eller Livegne. 

Tidligere har man ikke været paa det Rene med dette 
ejendommelige Kasteforhold, og derfor ere disse: Imrhad 
ofte blevne forvexlede med eller slaaede sammen med Slaverne, 
af hvilke baade de rige fribaarne Tuareger og de rige 
trællefødte Imrhad altid eje nogle, Negere, som Karavanerne 
bringe med fra Sudan. De bruges som Tjenestefolk og 
behandles som hos alle Mohamedanere med stor Mildhed. 

Hele den store Masse af Tuaregerne er Nomader, 
dette gjælder hele Nationen, og ikke mindst gjælder det 
Ahaggar og Azdjer Tuaregerne, de to Afdelinger af dem, 
der bebo den nordlige Del af Ørkenen. Thi fraregnet 
Oaserne ved Ghadames og Rhat, i Fezzan og ved. Djanet 
ag Ideles, der ikke en Gang ere i Stand til at brødføde 
deres egen faste Befolkning, findes der maaske ikke 500 
Tønder opdyrket Land paa hele det uhyre Territorium, 
som disse Stammer, c. 30,000 Mennesker i Tallet, holde be- 
sat. I Azdjer Tuaregernes Land findes der, siger og skriver 


"tre Lunde af Dadelpalmer og to med Figentræer, og hos 


Ahaggar-Tuaregerne ere Forholdene noget nær de samme. 

Det er derfor kun i Qaserne, at man finder Huse op- 
førte af soltørrede Sten, hvorimod hele den store Befolk- 
ning ikke har faste Boliger, men lever i Telte eller Straa- 
hytter, og dette gjælder endda kun, forsaavidt som de lejre 
sig for længere Tid med deres Kvæg i en Egn, hvor der 
er Græs og Vand nok. Paa Marschen er det derimod kun 
de fornemme og rige Tuareger, der have Tag over Hovedet, 
th kun de ere i Besiddelse af et Telt; hele den øvrige 
Skare kamperer under aaben Himmel, med Sandet til Seng 
og Bagagen til Værn imod Vinden. Hvor Trællene have 
deres faste Lejre, finder man som oftest ved hver Hytte 
en lille indhegnet Stump Have, i hvilken de dyrke nogle 
faa Grøntsager. 

Teltene ere enten af Skind eller Filt, og deres Indret- 


ning og Udstyr saa tarveligt som muligt. Flettede Straa- 


maatter erstatte Manglen af et Gulv, en Oxehud tjener til 
Spisebord og Læderhynder til Sæder, hvorimod Madrasser, 
Tæpper og andet Sengetøj ere en Luxus, som selv Høv- 
dingene sjeldent kjende. Det øvrige Husgeraad bestaar 
af Lædersække, af hvilke nogle bruges som Skabe og Kom- 
moder, andre til at opbevare Mælk og Vand i, en Træ- 
morter, hvori Kornet knuses, en Lampe og et sparsomt 
Udvalg af Fade, Krukker, Skaale og Tallerkener, enten af 
Ler eller Jern, eller drejede i Træ, og endelig diverse Reb 
og Spande for at kunne trække Vand op af Brøndene. 

Hertil maa saa endnu nævnes en Violin, «Amzhad», og et 
Spejl til Brug for Husets Damer. 

Ligesaa tarvelig er Tuaregen, hvad hans personlige Ud- 
styr angaaer. Dragten er ens for Alle, kun at den Rige 
er noget bedre d. v. s. noget nettere og mere komplet 
klædt. Underklædningen bestaar af en lang, hvid Bomulds 
Skjorte med Ærmer; over denne bære de en lang Bluse, 
ligeledes af Bomuldstøj, der er farvet i Indigo og prydet 
med Broderier, den fastholdes om Livet af et blaat eller - 
rødt Bælte. Lange, vide Buxer af samme Stof og Farve som 
Blusen bedække Benene. Paa Hovedet have de en stor, rød 
Hue med Silkekvast, og paa Fødderne Sandaler med tykke 
Saaler af Kamellæder og broderede Remme. Dette er den 
almindelige Paaklædning, hvortil Kjøbmænd og andre mere 
velhavende Personer, der staa i Forbindelse med Araberne, 
undertiden føje et eller andet Klædningstykke, som er laant 
fra disse Folks Dragt, være sig enten det hvide, Shawl, 
den lange Kaftan, en Vest med Ærmer eller en rød Burnus. 

Sløret, som vi tidligere have omtalt, bedækker baade 
Hals, Nakke og Ansigt, saaledes at kun Øjnene ere fri, men 
ogsaa disse skjules tildels under en stor Fold, der danner 
ligesom et Visir. ? 

Kvindernes Dragt bestaar af to eller tre lange Bom- 
uldsbluser, der fastholdes om Livet af et rødt Bælte, og-et 
stort Shawl af samme Stof, enten hvidt eller rødt, eller 
hvid- og rødstribet, i hvilket de drapere sig paa orientalsk 
Vis.  Fodbeklædningen er den samme som for Mændene, 
kun at Sandalerne ere finere og mere rigt broderede. Haaret 
ordnede i Fletninger, som skjules af et broderet Tørklæde, 
der knyttes under Hagen, og deres Smykker bestaa i 
Ringe og Armhaand, de sidste enten af Glas eller Sølv. 
Dragten er saaledes tarvelig nok, men de forstaa at bære 
den med en Elegance og Holdning, der giver dem Ud- 
seende af: Dronninger, 2 


Der er maaske intet Sted i Verden, hvor Kosten er 
saa fattig som i Tuaregernes Land. Enhver spiser, hvad 
der falder for, helst saa billigt som muligt, og i Reglen ikke 

mere, end hvad der netop behøves for at friste Livet, naar 
han da ikke spiser paa Andres Bekostning, thi i saa Til- 
fælde kjender hans Appetit ingen Grænser. Ligesom 
Ørkenens umælende Beboere er han i en forbavsende Grad 
i Stand til at udholde'Sult og Tørst, og det er konstateret, 
at han, naar Nøden fordrer det, paa sine Rejser hverken 
smager Mad eller Drikke i flere Dage; under normale For- 
hold nyder han aldrig mere end et Maaltid om Dagen, hvis 
han er paa Rejse, og naar han ligger i Lejr, indskrænker 
han sig til to. 

Mælk udgjør disse Menneskers væsentligste og, saalænge 
Græsningen er god, omtrent deres eneste Føde. Det mel- 
holdige Frø af en Græsart «Tullult», der voxer hele Ør- 
kenen over, tilligemed Byg og Havre, som dyrkes i Qaserne, 
udgjør deres andet Hovednæringsmiddel, men kun i Form 
af Mel, der koges til en Suppe, thi Brød findes kun 
i Byerne. Af Grøntsager haves Løg, Tomater, Me- 
loner, Agurker og Græskar, tilligemed forskjellige vildt- 
voxende Planter af Korsblomsternes Familie og rimeligvis 
nær beslægtede med Kaalen, og af Frugter haves Dadler, 
Figen og Druer. 

Kjød er derimod en meget sjelden Ret, som den fat- 
tige Befolkning saa at sige aldrig smager; thi som Regel 
slagter Tuaregen ikke et Dyr af sin Hjord uden for at 
hædre en kjær eller anset Gjæst. Saa holdes der Gilde, 
og Maaltidet maa da altid være rigeligt, for at der kan være 
nok baade til Gjæsten og til Naboen,. som ikke vil undlade 
at give Møde for at hædre den Fremmede og faa fyldt 
sin Bug, og til Tiggerne, hvem Levningerne efter Skik og 
Brug tilfalde. Menuen afhænger af Gjæstens Rang og 
Værtens Formuestilstand; den fineste Beværtning kræver 
som Hovedret en fed Kamelsteg, næst i Rangen kommer 
Lam og Faar og sidst Ged, Forøvrigt tilberedes Kjødet 
ogsaa som Ragout og Frikassee, og i det Hele taget ere 
Tuaregerne meget respektable Kokke, naar de blot have 
Noget at lave Maden af; men her er det stadig det, hvor- 
paa det skorter, og miedens en Græshoppesværm er en 
Forbandelse for de dyrkelige Egne i Nord-Afrika, betragtes. 

den af Ørkenens Børn som en Velsignelse. Efter at være 
blevne berøvede Vingerne nedlægges Insekterne i Olie 
eller saltes for bedre at kunne holde sig. 

Underligt .nok, hvor fattige og lidet kræsne disse Men- 
nesker end ere, og fattige Folk tage i Mangel af Bedre 
tiltakke med et kogt Lammeskind, med en gammel Hund 
eller et Par Firben, saa vil ingen ægte Tuareg under nogen 
Omstændighed smage Fisk, Kjød af Fugle eller Æg, ja, 
det er dem endog saa mødbydeligt at se Andre gjøre det, 
at naar deres sorte Slaver, som ikke kjende noget til 
denne Fornemmelse, have spist Fisk, der forekomme i stor 
Mængde i de smaa Søer, som findes hist og her i deres 
Land, er det dem forbudt i længere Tid derefter at drikke 
af den fælles Vandkumme. Spørger man dem, hvorfor de 
ikke spise disse Ting, have .de ikke andet Svar at give, 
end at det er forbudt fra gammel Tid, og sandsynligvis 
staa vi ogsaa her foran en ældgammel Skik af Arten Tabu, 
der gaar tilbage til Hedenskabets Dage. 


Tuaregerne ere kun Mohamedanere af Navn, thi fra- 
regnet Marabutterne og enkelte andre fromme Mennesker 
overholde de ikke deres Religions Forskrifter, og selv om 
de vilde, kunde de jo ikke gjøre det, saaledes som For- 
holdene ere, hvorunder de leve; ikke desto mindre have de 
det Lov paa sig, at de, hvad Moralen angaar, ere langt 
bedre end de rettroende Arabere. 

Deres religiøse Forestillinger indskrænke sig til Troen 
paa en eneste Gud, der bor i Himlen; et Paradis, hvor 
Menneskene belønnes, forsaavidt de have været gode; en 
Djævel og et Helvede med den evige Ild, hvor de Onde ville 
blive straffede. Den Omstændighed, at Korsets Tegn saa 
at sige er nationalt hos dem, thi det findes som Bogstav 
i deres Alfabet, bruges som Ornament paa deres Klæder 
og Skjolde, anbringes som Tatovering, — og det er den 
eneste, de bruge — paa deres Pande og Bagside af Haan- 
den, gjenfindes i Formen af Haandtaget paa deres Dolke 
og Sabler og i Formen af Saddelknappen — denne Om- 
stændighed, set i Forbindelse med den Ejendommelighed, 

at de kun have een Kone, og saa deres store moralske Dyder, 
deres Agtelse for Kvinden, Afsky for Tyveri og Løgn, 
Ordholdenhed o. s. v. lader Duveyrier formode, at de en 
Gang have været Kristne. Men denne Antagelse staar i 
Strid med Ibn Kalduns Beretning om, at deres Stamme- 
frænder i Marokko endnu vare-Hedninger, da Islam ud- 
bredtes iblandt dem. Korstegnet beviser Intet, da det som 
Ornament kun er en ren elementær Kombination af to Streger, 
der har været i Brug paa mange Steder i Verden før Kristen- 
dommens Tid, og adskillige af de nævnte Dyder finder man jo 
ogsaahos Hedninger,hosvoregamle hedenske Forfædre f. Ex., 
derjo ligeledes nærede den samme store Agtelse for Kvinden. 

Staar det kun smaat til med Tuaregerne, hvad Re- 


ligionen angaar, saa er deres Overtro til Gjengjæld saa 


meget større. Troen paa Aander, overnaturlige Væsener, 
hvem Fantasien udstyrer med en menneskelig Skilkelse, 
der er prydet med Horn og Hale og bedækkede med Uld 
eller Haar i Stedet for Klæder, have de fælles med Araberne 
og andre orientalske Folk; men medens Arabernes Djins 
findes overalt, bebo de hos Tuaregerne visse Egne, som 
Ingen vover at nærme sig. 

Det mest bekjendte af disse Steder er en isoleret 
Bjergmasse, af Araberne kaldet «Kasr el Djinun» eller Aan- 
dernes Slot, som man passerer paa Karavanevejen fra Gha- 
damestilRhat, Omdette fortryllede Slot, somRegnenharlavet 
ved at udvaske Sandstensklipperne, indtil de have antaget 
de mest fantastiske Former, der for overtroiske Øjne godt 
kunne gjælde for Templer, Taarne og Murtinder, fortæller 
Sagnet, at det blandt Andet skjuler en stor Palmeskov og 
en hel Kirkegaard af store stensatte Grave, tilhørende Landets 
oprindelige hedenske Befolkning. Men ingen Tuareg vilde for 
nogen Pris vove at trænge ind paa Aandernes Enemærker. 
Barth, sompaasinRejsegjordeForsøget ganske alene, foer vild 
og havde nær tilsat Livet af Tørst og Hede, hvad der natur- 
ligvis ligesaa lidt forandrede hans tuaregiske Ledsagere, som 
at han ikke saae det Mindste hverken til Palmer eller Kirke- 


gaard; det Mærkelige var, at han overhovedet slap levende 
derfra, 

Der er imidlertid en Overtro hos Tuaregerne, som .har 
en mere almindelig og primitiv Karakter. Naar en Mand 
har været længe borte paa en Razzia eller paa en Handels- 
rejse, uden at hans Kone har hørt fra ham, ifører hun sig 
sin bedste Stads og begiver sig ud til en af de hedenske 
Grave for at paakalde den Dødes Aand; denne viser sig 
saa for hende i menneskelig Skikkelse, og hvis hun finder 
Naade for hans Øjne, fortæller han hende, hvordan det er 
gaaet Expeditionen og hendes Mand; men er hun saa uhel- 
dig at mishage ham, maa hun bøde med Livet. Det sidste 
Tilfælde synes heldigvis at høre til de store Sjeldenheder. 
Interessant er det nu at finde, at Pomponius Mela, den 
første latinske Forfatter, der giver nærmere Oplysning om 
afrikanske Forhold, omtaler den samme overtroiske Skik 
som existerende hos den libyske Stamme, der paa den Tid 
beboede Oasen Audjela, Syd for Cyrene. At den har 
kunnet bevare sig, er saa meget mærkeligere, som Tuare- 
gerne iøvrigt — som det saa almindelig er Tilfældet 
med primitive Folk — nære en afgjort Rædsel for Alt, 
hvad der minder dem om de Afdøde; saaledes holde de 
ikke en Gang af, at man nævner deres Navn, og træffe de 
en Grav paa deres Vej, gjøre de. en stor Omvej . for at 
komme forbi den. 


Det ligger i Sagen selv, at man ikke kan vente at 
finde stor Oplysning hos et Folk, der lever saa isoleret og 
maa kæmpe saa haardt for Tilværelsen; men paa den anden 
Side er Nøden en god Læremester, og interessant er det 
at se, hvor udmærket disse Mennesker vide Besked med 
Alt, hvad der praktisk griber ind i deres Liv, og navnlig 
hvor grundig de have studeret Naturen. Vi hørte før, at 
den boglige Undervisning — rigtignok uden Bøger — blev 
besørget af Kvinderne. Dette gjælder dog kun om Under- 
visningen i deres eget Sprog. Undervisningen i Arabisk 
besørges af studerte Arabere fra Tuat. Høvdingerne og 
andre velhavende Folk antage en saadan Mand, der saa 
som Huslærer følger med paa deres Vandringer og under- 
viser Børnene. I Regning ere Tuaregerne saa omtrent helt 

uvidende, Kjøbmændene i Byerne selvfølgelig undtagne; 
dog kunne "de Fleste i Modsætning til Araberne i Reglen 
angive deres Alder i Maaneaar. 

Almindelig Geografi og Historie kjende de Intet til, 
deres egen Stammes Traditioner bevare de derimod trolig, 
og deres eget Land kjende de bedre, end Nogen af os 
kjender Danmark. Paa lignende Maade forholder det sig 
med Botanik og Zoologi . Der er ikke en Plante i Sahara, 
uden at de jo vide Navnet paa den og kjende dens nyt- 
tige eller skadelige Ezenskaber, vide, under hvilke Forhold 
den bedst trives. og paa hvad. Tid den blomstrer og sætter 
Frugt. Og næsten ligesaa nøje er deres Kjendskab. til 
Dyrene, thi i det Mindste for de størres Vedkommende 
vide de fuld Besked med deres Sædvaner og Ejendomme- 
ligheder, og hvad særlig Husdyrene angaar, kjende de 
ogsaa Midler mod de almindelige Sygdomme. Ved Tradi- 
tionen gaa disse veterinære Kundskaber i Arv fra Slægt til 
Slægt. 

Mineralogien spiller ingen Rolle hos dem, da de af 
Mangel paa Brændsel ikke ere i Stand til at uddrage Me- 
tallerne af Ertsen; men derimod har Erfaringen lært dem at 
vurdere, hvorvidt der er Udsigt til at finde Vand paa et 
givet Terrain, og paa samme Maade have de professionelle 
Brøndgravere faaet et nøje Kjendskab til de forskjellige 
Lag, som de maa gjennembryde, inden de naa ned til 
«det underjordiske Hav>. 

Men den Videnskab, som Tuaregerne særlig have lagt 
sig efter, er Astronomi, ganske simpelt, fordi Folk, der 
saa at sige stadig ere paa Vandring i Ørkenerne, og som 
for at undgaa Heden i Reglen marschere om Natten, nød- 
vendigvis maa studere Himlen for at kunne vejlede sig ved 
Hjælp af Stjernerne, da de ikke have andet Kompas. Deres 
Sprog er derfor overordentlig rigt paa Stjernenavne og 
Benævnelser, der staa i Forbindelse med dem, alle bil- 


ledlige, og til de fleste af dem knytter der sig Sagn eller 
Legender. 


Rettergangen hos Tuaregerne er endnu saa omtrent 

helt patriarkalsk I de allerfleste Tilfælde afgjøres Sagen 
i Henhold til gammel Vedtægt, denne uskrevne Lov, der 
endnu gaaer i Arv fra Slægt til Slægt ved Traditionen, ligesom 
Tuaregerne rimeligvis oprindelig have den, eller dog en 
væsentlig Del af den, som Arv fra deres berberske For- 
fædre. Kun i de enkelte Tilfælde, hvor den ikke slaar 
til, tager man sin Tilflugt til den skrevne mohamedanske 
Lovbog. De nomadiske Stammer have ingen Kadi eller 
Dommer, . Sagen afgjøres i hans Sted af Familiens Over- 
hoved, hvis Trætten er imellem to Slægtninge, og ellers 
af Stammens Høvding; antager Striden store Dimensioner, 
træder Marabutten mæglende til; derimod er det som sagt 
meget sjeldent, at man lader Kadien i Rhat eller Ghadames 
og In-Salah afsige Dommen. 

Stammehøvdingen fungerer som Politimester, og Straffen, 
som han idømmer, bestaar i Bøder og Bastonade, eller 
ogsaa bliver Synderen lagt i Jern, men Fængsels- og Dødsstraf 
anvendes ikke. Hvor Forbrydelsen er saa stor, at de al- 
mindelige Straffe ikke slaa til, f. Ex. ved et Mord, over- 
lades det til den Forurettede selv at tage Hævn, og i 
saadanne Tilfælde, hvor denne Vedtægt muligvis kunde 
føre til en Fejde mellem to Stammer, træder Amgharen 
nu op som Dommer for at overgive Synderen til Blodhæv- 
nerne, i Overensstemmelse med Koranens Bud: Øje for 
Øje og Slag for Slag. Den Myrdedes nærmeste Slægtninge 
… have saa Valget mellem at lade Synder n løskjøbe sig for 
deres Hævn eller tage hans Liv. 


Sundhedsplejen holdes i stor Ære af Tuaregerne, og 
de Regler, som Traditionen i saa Henseende har foreskr vet, 
overholdes med overtroisk Samvittighedsfuldhed, uden at 
det falder Nogen ind at ræsonnere over, hvorvidt de ere 
fornuftige eller ikke. Saaledes vasker en Tuareg aldrig sit 
Ansigt eller sine Hænder og Fødder, endsige den øvrige 
Del af Legemet, fordi Vandet formentlig gjør Huden mere 
modtagelig for Kulde og Varme, og de Enkelte iblandt 
dem, som ere- rettroende Mohamedanere, udføre de fore- 
skrevne daglige Renselser ved Hjælp af Sand eller med 

en Flintesten.. For at gjøre Huden mindre sensibel for 
Temperaturforandringer indgnide Tuaregerne endvidere 
deres Ansigt, Arme og Hænder med Indigo, og den øvrige 
Del af Legemet bedækkes i Tidernes Løb ogsaa med et 
Lag af dette Stof, da Tøjet i deres indigofarvede Dragt 
stadig smitter af. Kvinderne paa deres Side anvende ofte 
Okker til Sminke, men kun paa Ansigtet. og saaledes 
præsentere disse Mennesker, som i Virkelighedeu ere hvide, 
sig med blaa og gule Ansigter. 

Hvad der gjælder om deres Person, gjælder ligesaa 
fuldt om deres Klæder, forsaavidt som de ere farvede med 
"Indigo, at de aldrig blive vaskede, da de jo derved vilde 
miste deres fornemste Egenskab, nemlig at kunne smitte 
af paa Kroppen; og da de færreste af Tuaregerne have 
Klæder til at skifte med, er Følgen af denne hygiejniske 
Sundhedsregel, at de ere fulde af Utøj. 

Ligesom 'Araberne rage Tuaregerne deres Hoved, men 
saaledes, -at de lade en Stribe blive staaende midt paa 
Hovedskallen ligesom en Hjelmkam, der naaer fra Panden 
bag over Issen og lige ned til Nakkehulen. Hensigten med 
den er en dobbelt, dels en hygiejnisk, idet den holder Huen i 
Vejret, saa Luften frit kan cirkulere under denne, og dels 
en -religiøs-praktisk, idet det er i denne Top, at Englen 
paa Dommedag formentlig vil gribe dem for at føre dem 
op til: Himlen og fremstille dem. for Guds Trone. 

Naar alle Børn og unge Mennesker bære en stor Ring 
af Metal, Horn eller Træ i det ene Øre, er det rimeligvis 
som et Præservativ mod Øjensyge; naar de ligesom Ara- 
berne farve Kanten af Øjelaaget med Antimon, sker det 
utvivlsomt ogsaa i denne Hensigt. 

Men den vigtigste og bedste af deres Foranstaltninger 
er dog Sløret, om hvis fortrinlige Nytte alle europæiske 
Rejsende ere fuldt enige. 


Kun en stærk Konstitution kan udholde det anstren- 
gende Liv, Tuaregerne føre, de svage Børn dø snart, og 
Befolkningen bestaar derfor gjennemgaaende kun af kraf- 
tige Folk. Paa den anden Side er Klimaet sundt, og den 


FRE SÆL T sum y 


| 


—mnmnrnrn Rn 


67 

tarvelige Levemaade, som Landets Ufrugtbarhed gjør til 
en Nødvendighed. bidrager i væsentlig Grad til at vedlige- 
holde Sundheden. Folk blive derfor ogsaa mcget gamle i 
disse Egne, 100 Aar er ikke noget Ualmindeligt, og der 
anføres Exempler paa Personer, som have naaet en Alder 
af 130—140 Aar, medens Gjennemsnitsalderen er 80 Aar. 

Men hvor sundt Klimaet end er, saa fritager det dem 
dog ikke helt for Sygdom, og navnlig ere Øjensygdomme 
og paafølgende Blindhed meget almindelige som Følge af 
det overordentlig stærke Sollys, Sandstøvet, Luftens Tør- 
hed og den uhyre Temperaturforandring, som Dag og Nat 
ofte medføre. Ogsaa Gigt er en almindelig Plage, hvoraf 
saa at sige alle Mennesker over 30 Aar ere hjemsøgte, 
og som dels har sin Aarsag i Brugen af Bomuldstøj til 
Klæder i Stedet for Uld og dels i den Omstændighed, at 
de som oftest sove i Sandet. der afkøles stærkt om Nat- 
ten. Lige overfor disse to Onder staa de omtrent hjælpe- 
løse; men hvad Gigten angaar, ere deres Midler vel for 
Resten lige saa gode som de, den evropæiske Lægeviden- 
skab anvender. 


Hos Tuaregerne er et Barns Fødsel en Begivenhed, 
der ikke vækker stor Opmærksomhed, skjønt en Søn al- 
tid er velkommen. fordi Stammen forhaabentlig i ham med 
Tiden faar en vaabenfør Mand mere. Drengen omskæres 
paa mohamedansk Vis, naar han har naaet den bestemte Al- 
der. I Modsætning til, hvad der er Skik og Brug hos 
Araberne, faa de unge Mennesker hos Tuaregerne ikke 
Lov til at tage Del i de offentlige Anliggender; Myndig- 
hedsalderen begynder hos dem først. med det 40de Aar, 
før den Tid have de ikke Adgang til Stammens Raadfor- 
samling. Denne Vedtægt finder sin Forklaring deri, at 
Tuaregerne blive saa gamle, og formodentlig er dette ogsaa 
en medvirkende Aarsag til, at Mændene sjeldent gifte sig, 
før de ere 30, og Kvinderne ikke førend de ere 20 Aar. 

Som vi have hørt, har Tuaregen aldrig mere end een 
Kone; han kan skille sig ved hende, men førend den Sag 


er endelig ordnet, vil han ikke føre en ny Hustru ind i sit 
Fy haj 


de ma 
de mess 


mrpryer rr ØGES 
— —— vvz— sms re de 


SES Ar 


K8 
Telt. Jo flere Venner en gift Kone har blandt Mændene, 
jo større er ogsaa hendes Anseelse, men paa den anden 
Side -maa hun for sin Æres Skyld vel vogte sig for paa 
synlig Maade at give nogen enkelt af disse Beundrere For- 
trinet, thi 1 saa Tilfælde vilde hun have forspildt sit gode 
Rygte. Overhovedet er Forholdet mellem de to Kjøn i 
det Hele taget et saadant, at det i paafaldende Grad min- 
der om Middelalderens Ridderlighed. Saaledes kan en gift 
Dame f. Ex. uden at støde an imod det Passende paa sin 
Ridders Slør og Skjold brodere eller skrive Vers til hans 
Ros og Ønsker for hans Lykke, og Kavalleren indridser 
hendes Navn paa Klipperne, uden at Nogen derfor iænker 
noget Ondt om dem; thi «En Ven og en Veninde,» sige 
Tuaregerne for et gammelt Ord, «ere skabte for Øjnene 
og for Hjertet og ikke blot for Sengen som hos Araberne.» 

I Reglen give Damerne hver Aften musikalsk Soirée, 
idet de synge og dertil akkompagnere sig paa deres Violin 
(Arabernes Rebaza), Sangene improvisere de som oftest ogsaa 
selv lige som de gamle Troubadourer — og Mændene slaa 
Kreds om dem og sidde og høre til, iførte deres bedste 
Stads, for at vise Festen den skyldige Ære. 

Hvis en Kone opdagede, at hendes Mand stod i For- 
hold til en anden Kvinde, vilde hun strax forlange Skils- 
misse; og hvis en Mand opdagede, at hans Kone var ham 
utro, vilde han dræbe hende eller i al Fald havde han Ret 
dertil, uden at hendes Familie kunde gjøre ham det Mindste. 
Saaledes er Skik og Brug hos disse Folk, og saaledes ere 
deres Sæder, hvor de have holdt sig i deres oprindelige 
Renhed. Men braadne Kar i alle Lande; saaledes omtaler 
Duveyrier en Tuareg-Leir i Nærheden af Ghadames, hvis 
Kvinder ere alt Andet end berømte for deres Dyd, og 
Barth giver heller ikke Kvinderne i Air det bedste Skuds- 
maal; men Keluiderne ere ogsaa den Afdeling af Tuar- 
egerne, der er degenereret mest, idet Racen her er stærkt 
blandet med Negerblod. 

Hos Tuaregerne spiser Mand og Kone sammen, Noget, 
der er saa aldeles stik imod, hvad der er Skik og Brug 
ikke blot iblandt alle Muselmænd, men hos alle afrikanske 


Folk, at man kunde fristes til at tro, denne Skik er impor- 
teret, d. v. s. af Tuaregernes libyske Forfædre medbragt 
til Afrika fra deres tidligere oprindelige Hjem, hvor 
nu end denne Folkestammes Vugge har staaet. Konen 
spiser ikke blot sammen med sin Mand, men hun 
faaer altid den bedste Del af Maden; forøvrigt er der 
visse Stykker og visse Retter, der udelukkende ere for- 
beholdte enten det ene eller det andet Kjøn; saaledes spi- 
ses Hjertet og Indvoldene af et Dyr kun af Mandspersoner, 
medens Lever og Nyrer tilkomme Kvinderne. 

De tuaregiske Damer vise altid en passende Anstand, 
og ved selskabelige Sammenkomster ere alle deres Bevæ- 
gelser, hele deres Gjøren og Laden underkastet en vis Eti- 
kette, der dog ikke paa alle Punkter svarer til vore Be- 
greber. Ville de f. Ex. vise den Mand, med hvem de tale, 
deres særlige Agtelse, vende de ham Ryggen eller 


holde en Flig af Shawlet for Ansigtet, en Mode, der er 


saa meget mere besynderlig, som de jo aldrig ere tilslørede. 
Mere heldig stillede end de arabiske Kvinder ere de hver- 
ken nødte til at male Korn, hente Vand og Brændsel eller 
lave Mad; dette sørge Slaverne for, og som Damerne i 
civiliserede Lande fordrive de Tiden med at læse, skrive, 
musicere og brodere. Den Rejsende har derfor nok Lov 
til.at studse, naar han, efter at have rejst et Par hundrede 
Mil gjennem Egne, hvor Kvinden ikke er stort Andet end 
et Trældyr, pludselig her midt i Ørkenen træffer paa en 
Civilisation, der minder saa stærkt om middelalderlige For- 
hold i det kristne Europa. 

Brylluppet fejres hos Tuaregerne omtrent paa samme 
Maade som i andre mohamedanske Lande, kun at man 
ikke «lader Krudtet tale», da Skydevaaben næsten ikke 
findes hos dem, og at Dromedaren træder i Stedet for 
Hesten ved «Fantasiaen» — eller den Forestilling i den 
højere Ridekunst, der gives ved slige festlige Lejligheder. 
Selve Vielsen foretages af en Marabut. 


N 
De Døde begraves efter Koranens Forskrifter, men 
uden den officielle Begrædelse, og naar man saa endnu 

en Gang har holdt Gilde til deres Ære, undgaar man 
enhver Ting» der kan minde om dem, flytter Lejren et andet 
Sted hen og nævner aldrig mere deres Navn. Det er der- 
for en enestaaende Regel hos Tuaregerne, at Ingen nogen- 
sinde benævnes efter den sædvanlige arabiske Skik som 
Søn af den og den; Hver har sit Navn, som dør med ham. 
Rimeligvis er det denne Skik, der sigtes til af de gamle 
græske og latinske Forfattere, naar de berette, at der i 
disse Egne — d. v. s. i det af Tuaregerne nu beboede 
Land — fandtes Folk, som ikke havde Egennavne; thi 
end ikke de mest primitive Folk frembyde noget Exempel 
paa, at Mennesker kunne leve i Samfund .med hverandre 
uden at have et Navn. 


Opstaar der en Trætte, være sig imellem Tuareger ind- 
byrdes eller imellem Tuareger og Fremmede, griber man ikke 
strax til de blanke Vaaben, men søger først at faa den bilagt 
i Mindelighed, og til denne Hensigt foreslaar Marabutten 
eller en anden besindig Mand, at der skal holdes en Mia-ad 
eller Forsamling. Dette Forslag vinder næsten altid al- 
mindeligt Bifald, thi Tuaregerne holde nok af at vise deres 
Veltalenhed, og de homeriske Gilder, hvormed en saadan 
Mia-ad aabnes og afsluttes, have ogsaa deres store Til- 
lokkelse. Å 

Er det en prekær Sag, der foreligger, vælger man sæd- 
vanlig et Sted paa neutralt Territorium til Forsamlingens 
Afholdelse og bestemmer ligeledes i Forvejen, hvor mange 
bevæbnede Mænd der for hver af Parternes Vedkommende 
maa giv« Møde. Til den fastsatte Tid begive Høvdingerne 
sig saa derhen med deres Følge. Sammenkomsten udmær- 
ker sig altid ved den mest udsøgte Høflighed, og medens de 
høje Herrer hilse paa hinanden og udvexle Komplimenter, 
have Kokkene travlt med at tilberede Maaltidet i Henhold 
til det tuarcgiske Ordsprog: «Naar Maven er tilfreds, saa 
er Hjernen ogsaa nær ved at være det». Den første Dag 
bliver der sasledes ikke Tale om Forretninger, man spiser 
og ryger, søger at sondere hinanden og haaber, at Natten 
vil ingive En et godt Raad. 

Den næste Dag aabnes Konferencen. To Cirkelslag 
ridsede i Sandet lige over for hinanden markere Talernes 
Plads, og udenom dem slutter Forsamlingen Kreds siddende 
eller staaende, medens de høre til i ærbødig Tavshed. For- 
handlingerne aabnes med det fromme Ønske: «Gud holde 
alle daarlige Raad borte!», hvortil hele Forsamlingen svarer 
«Amen!» Taler følge nu, paa Taler i den aftalte Orden, 
thi alle Høvdingene have Ordet, og den, der skal uddrage 
Konklusionerne, slutter saa tilsidst Rækken. Vedtægt for- 
drer, at Enhver taler langsomt og tydelig, og at han kun 
meget varsomt og besindig drøfter Modstandernes Argu- 
menter. Det gjælder om at passe vel baade paa sin Tunge 
og paa sine Øren, thi der bliver ikke nedskrevet et Ord, 
Enhver maa anstrenge sin Hukommelse for at huske Alt, 
hvad der bliver sagt. 

Naar man tænker sig den hele Scene og de ejen- 
dommelige Omgivelser, Ørkenen paa alle Sider og saa 
denne tavse Forsamlig af alvorlige Mænd, alle med tilslørede 
Ansigter, med deres sorte Dragter og Lanserne plantede 
i Sandet bag ved dem, kan man godt forstaa, at den for 
en fremmed Tilskuer maa have noget virkelig Imponerende 
ved sig. 

Skulde man ikke komme til Forlig ved den første 
Mia-ad, sammenkalde Diplomaterne taalmodig en anden 
for paa ny at tage Sagen op, og da Lidenskaberne saa- 
ledes faa Tid til at afkøles, saa at de Besindiges fredelige 
Raad lettere finde villige Øren, sluttes Freden, og man 
skilles da ikke, førend man har beseglet det nye Venskab 
ved at spise sammen af samme Brød og samme Salt, 
selvfølgelig med rigeligt Tilbehør af stegte unge Kameler 
og Lam, og undertiden oprejser man til syvende og sidst 
efter ældgammel Skik, der gaar igjen hos mange primitive 
Folk, en Pyramide af Sten til Ihukommelse af den glæde- 
lige Begivenhed. 

Tuaregens "Udrustning bestaar af en lang, lige og 
tveægget Sabel, en Dolk, en Lanse, et Kastespyd, Bue og 
Pile, et Skjold og undtagelsesvis Bøsse og Pistoler. 

Dolken, som han aldrig lægger fra sig, tør vel regnes 

med til de nationale Ejendommeligheder. Den er af Stør- 
relse som en stor Jagtkniv, og til Skeden er der paa Mid- 
ten fastgjort en Ring af rødt Læder med Broderi, der over 
Haandledet skydes op paa den venstre Arm, saaledes at 
Dolken ligger langs med den indre Side af denne, altid 
parat til, at den højre Haand kan gribe den, saa at 
sige uden at Vedkommende behøver at forandre Stilling. 
Saavidt vides, er denne Maade at bære Dolken paa sær- 
egen for Tuaregerne, 

Lansen har en Længde af 4—5 Alen og er forsynet 
med en skarp Jernod, som atter forneden er udstyret 
med Modhager; &Kastespydet har samme Form, men 
er mindre, og Skjoldet, som er lavet af Antilopeskind, 
er en stor, rund Plade, der dækker hele Legemet, Hoved 
og Fødder fraregnede. Bue og Pile bruges i Reglen kun 
af Tuaregerne i den sydlige Del af Sahara. 

Til Vaabnene maa endnu henregnes "en svær Armring 
af Sten, som enhver Tuareg anskaffer sig, naar han bliver 
voxen, og som-han derefter aldrig aflægger. Disse Arm- 
ringe, der anbringes over Haandledet paa den højre Arm, 
forfærdiges i Landet selv af grøn Serpeniin, og Hensigten 
med dem er efter de Indfødtes Sigende den, at. give 
Armen mere Vægt og saaledes ogsaa Sabelhugget mere 
Kraft; men kommer det til Haandgemæng, og de Kæm- 
pende ikke kunne komme til at gjøre Brug af andre Vaaben, 
søger hver især af dem at knuse Modstanderens Hoved 
med den tunge Armring. Ogsaa denne er særegen for 
Tuaregerne og findes ikke hos noget af de omboende 
Folk. 

Ride-Dromedaren, « Mehari'en», er Tuaregernes Krigs- 
ganger, thi af virkelige Heste findes der maaske ikke mere 
end en halv Snes Stykker i hele den nordlige Del af 
Ørkenen, og selv hos Stammerne i det Sydlige, hvor der 
er gunstigere Betingelser for dem, er og bliver Meharien 
dog Nomadernes bedste og egentlige Ridedyr. 

Opsadlingen er omtrent den samme for begge Dyr. 
Sadlen, der fortil er forsynet med en høj Opstander, an- 
bringes foran Puklen. En Mængde forskjelligfarvede Læder- 

kvaster hænge ned fra den og daske Dyret om Benene 
for at anspore dets Gang, og foran og bagved den er der 
endvidere anbragt diverse Bjælder eller Smaaklokker, dels 
til Stads og dels for at opmuntre Kamelen. Stigbøjler 
bruges derimod ikke, da Rytteren støtter Fødderne paa 
Dyrets Hals. Tømmen bestaar af en Læderrem, fastgjort 
til en Metalring, der er anbragt omkring Dyrets Snude. 
Den øvrige Oppakning bestaar af en stor, pyntelig udsty- 
ret Læderpose med forskjellige Rum til Opbevaring af 
Rytterens Vaaben, en anden Pose, der rummer hans Pro- 
viant, Pibe og Tobak, og endelig en eller flere Vandsække. 


Imellem nomadiserende Folk er en virkelig strategisk 
Krigsførelse jo saa omtrent umulig; et uventet Overfald og 
som Modtræk dertil en ilsom Flugt ere derfor de eneste 
taktiske Bevægelser, man . kjender i Sahara, og staar en 
Stamme i fjendtligt Forhold til nogen af sine Naboer eller 
Naboers Naboer, saa bestaar ogsaa deres første og vig- 
tigste Forholdsregel, ja man kan gjerne sige deres hele 
Krigsberedskab deri, at man holder godt Udkig og stadig 
er beredt til at bryde Lejren af for at flygte. 

Kommer det til et Sammenstød med Fjenden, føres 
Kampen altid paa nært Hold, da man ikke bruger Skyde- 
vaaben, men er dog sjeldent videre blodig, eftersom den i 
Reglen afbrydes, naar der er saaret et Par Mand paa en 
af Siderne, og Æren saaledes er sket Fyldest. Dog be- 
rettes der ogsaa om Sammenstød, der have været saa 
morderiske, at det ene Parti er blevet fuldstændig oprevet. 
De ædelbaarne Tuareger slaas oppe fra Ryggen af deres 
Kameler, og Trællene, som ingen Ridedyr have, kæmpe 
tilfods. Da de alle ere smidige Folk og ved lang Øvelse 
have erhvervet sig stor Færdighed i at bruge Sværd og 
Skjold, kan Kampen vare i lang Tid uden noget Resultat, 
og den er først afgjort, naar en af Parterne griber Flugten 
— men saa gjælder det ogsaa Liv eller Død for de Reti- 
rerende, thi i første Øjeblik blive de hidsig forfulgte, og 
de fjendtlige Lanser ere til Tider ikke mange Alen fra 
deres Ryg. : 

Ved et pludseligt Overfald paa en Lejr gaar det helt 
anderledes til. De Overraskede gjøre nemlig ingen Mod- 
stand, men lade Alt, hvad de eje, i Stikken og flygte, og i 
Stedet for at forfølge dem skynde Angriberne sig at samle 
deres Bytte for hurtigst muligt at bringe det i Sikkerhed, 
da de nu efter deres Tur hvert Øjeblik kunne - vente at 
blive angrebne, De Udplyndrede have nemlig strax uden 
at spilde et Minut sendt Ilbud til deres Venner og Allie- 
rede, og snart er alle Mand «til Hest» for at forfølge Fjen- 
den, der nu bliver følelig sinket i sine Bevægelser af Kvæ- 
get og Kamelerne, han har gjort til Bytte, da disse kun daar- 
lig lystre deres nye Førers Stemme. 

Den bedste Plan, han kan følge, er derfor at udslette 
Sporene af sin Marsch, for at vildlede sine Forfølgere, 
hvad der imidlertid ikke er nogen let Sag lige overfor saa 
erfarne Øjne, hvorimod de Andres Plan gaar ud paa at 
komme først til den første eller den anden af de Brønde, 
hvor han vil kampere for at vande de Kameler, Faar og 
Geder, som han har røvet. Der fortælles om et saadant 
offensivt Kontrastød, som en af de tuaregiske Stammer 
førte mod den arabiske Chaanba-Stamme, og hvor Tuare- 
gerne først efter fire forcered2 Dagsmarscher indhentede 
deres Fjender, anrettede et stort Mandefald blandt dem, 
og nødte dem til at lade alt Byttet i Stikken. 

Tuaregerne ere af Naturen tapre Folk, og hvis de ikke 
vare det, vilde de for lang Tid siden være bukkede under 
for Araberne, der baade numerisk ere dem langt overlegne, og 
som desuden ere forsynede med Skydevaaben. Men Mod 
er tillige en national Dyd, og Helten besynges af Kvinderne 
i deres Sange, medens den Fejge er Gjenstand for den 
dybeste Foragt, i den Grad, at om en Tuareg unddrog sig 
Kampen og lod sine Kammerater i Stikken — hvad der 
imidlertid er uhørt — vilde han med det Samme have gjort 
sig til en Umulighed i sin Stamme. Naar to fjendtlige 
Skarer støde sammen, og den ene bliver slaaet paa Flugt, 
raabe Sejrherrerne spottende efter dem: «Hia, hia! Hia, 
hia! Der bliver altsaa ingen Rebeza,» d. v. s. Jeres Kvin- 
der ville næppe denne Gang besynge Eders Tapperhed. 


ud 
Og ofte vender den flygtende Skare saa atter om for at 
forny Kampen; saa stor er deres Frygt for at forspilde Kvin- 
dernes Agtelse. 


Der kunde endnu være Adskilligt at fortælle om disse 
Folk, men hvad jeg har meddelt, vil forhaabentlig være 
tilstrækkeligt til at give L.æserne et virkelig fyldigt og le- 
vende Billede af dem; jeg skal derfor endnu kun til 
Slutning tilføje et Par Ord for at stille dette Billede i den 
rette Belysning. 

Selv om det ikke gaar an at kalde Tuaregerne et 
primitivt Folk, saa er der dog i deres Institutioner og 
Skikke Mangt og Meget, der med Sikkerhed kan anses for 
at være ældgamle Overleveringer, som Traditionen har be 
varet fra den Tid, da de vare det. Og det er dette, der 
giver Tuaregerne en ganske særlig Interesse i ethnologisk 
Henseende. Thi vel har man Kjendskab til mange primi- 
tive Folk fra forskjellige Egne i Verden; men af primitive 
Folk, der tilhøre den kaukasiske Race, kjender man i Grun- 
den slet ingen, Tuaregerne, der i dette Øjeblik staa som 
Repræsentanter for det berberske eller libyske Folk, der i 
Oldtiden beboede hele Nord-Afrika, ere nu ikke blot af 
kaukasisk Race, men Alt tyder hen paa, at de høre med 
til den samme Gren af denne Race som Europæerne. 

Enhver maa vist under Læsningen have faaet det Indtryk, 
at disse Mennesker, som i det Ydre langt mere ligne Euro” 
pæere end Arabere, ogsaa i Henseende til Karakter, 
Sæder og Skikke langt mere minde om de germaniske 
Folk, om vore egne hedenske Forfædre f. Ex., end om 
Orientalere. Af de arabiske Beretninger fra Middelalderen 
fremgaar det, at den berberske Sanhdja-Nation, af hvilken 
Tuaregerne ere udgaaede, oprindelig, d. v. s. før den ara- 
biske Indvandring, beboede Nord-Afrikas Kyster fra den 
store Syrte og til Atlanterhavets Bred; af Beretningerne 
fra Oldtiden veed man, at berberske eller libyske Stammer 
allerede den Gang boede der, og havde boet der fra Arils 
Tid; Historien veed altsaa Intet om en Indvandring af 
disse Folk fra Europa. 

Men der, hvor Historien slipper, tager den forhistoriske 
Arkæologi fat, og saa oplyser den os da om, at en Gren 
af de Folk, der opførte de ældgamle, stensatte Gravstuer 
Gangbygninger, Jættestuer, Dolmens, og hvad de ellers kal- 
des — som betegne deres Vandringer fra Østersøens Bred- 
der gjenem hele det nordlige Europa ned gjennem 
Frankrig og den pyrenæiske Halvø, ogsaa har fundet: Vej 
over til Nord-Afrika. Thi baade i Marokko, Algier og 
Tunis forekomme disse ejendommelige Mindesmærker, og 
det tilmed i ganske overordentlig stort Antal. 

Vi faa tillige at vide, at den Skik at begrave de Døde 
i saadanne Kamre i Afrika har holdt sig langt ned i Tiden, 
længe efter at Brugen af Jern var kjendt paa disse Steder, 
ja som det synes, at den i enkelte Tilfælde endog har 
været brugt efter Romernes Erobring af Landet. Den har 
altsaa — thi her staa vi jo igjen paa historisk Grund — væ- 
ret brugt af Berberne. Derom kan der saa meget mindre 
være nogen Tvivl, da de Kranier, der findes i Gravene 
alle have den ejendommelige berberske Form. 

Men jeg skal ikke gaa videre, da det ellers let kunde 
føre os for vidt; thi i Virkeligheden er denne lille ethno- 


grafiske Skitse bleven til som et Bilag til Nord-Afrikas for- 
historiske Arkæologi. 


Digte 
af 
Vilhelm Gregersen. 


I. 
Fra gamle Dage. 
Fragmenter af en Sangkrøds. 
ig 


Jeg vil ikke sørge mig veg og træt 

Og slæbe mig syg under Aaget, 

Mens Mindets Kval som et Spindelvævsnet 
Har Hjerte og Sans omtaaget. 

Den Elskov, jeg plejed' med varsom Haand, 
Den rusker jeg op med Rode, 

Og slænger den bort som en giftig Vaand 
Og tramper hver Trevl under Fode. 


End banker Aaren jo fuld og varm, 

End ildner Livet mit Øje, 

End svulmer Musklernes Kraft i min Arm 
Til Dagens Idræt og Møje, 

En løfter Panden jeg kjæk og fri, 

Thi Panden er ærlig og aaben, 

Om end de furede Linjer deri 

Fortælle om Kummerens Vaaben. 


Nu styrer jeg ud paa det vildene Hav 
Og gjæster de fjerneste Lande 

Og vinder derude en stille Grav 

Eller en Krans om min Pande. 


TE 


Ud maa jeg, ud til den springende Hval, 

Bort fra den daadløse Færden, 

Og glemme hvert Minde og drukne hver Kval 
Og tumle min Kraft gjennem Verden. 


2, 
oe 


Havet ligger blankt og stille, 
Palmen spejler sig derpaa, 
Bølgen risler som en Kilde, 
Ret som Barneøjne milde 
Smile Stjerner fra det Blaa. 
Stille, tys! Lad Sejlet falde, 
Milde Længsler kalde. 


Der er svalt bag disse Lunde, 
Der er trygt i denne Havn, 
Lad mig hvile her og blunde, 
Om jeg vilde, ej jeg kunde å 
Flygte fra Naturens Favn, 
Stille, tys! Sænk kun mit Anker, 
"Kom, I milde Tanker! 


Rosen dufter mig i Møde, 

Fuglen nynner paa en Sang, 
Druer.svulme blaa og søde, 

Og Oranger gyldenrøde 

Gløde bag det dunkle Hang. 

Stryg mit Flag, og lad mig kvæges, 
End kan Hjertet læges. 


| Bi 

BER Der ligger en Borg ved Havet 
LØ Med Spir og blinkende Tind, 

: Næsten som helt begravet 

| || k I duftende Rosers Spind. 


Co 

Der gjæster jeg nu min Frænde, 
En rig og fyrstelig Mand, 
Han kaldes Normannergreven 
Og æres vide om Land. 


Fordum stærk og fornøjet 

I Striden Sværdet han svang, 
Nu er han gammel og bøjet 
Og lytter til Datterens Sang, 
Lytter til Mindets Sange 

Om Kamp og om Kjærlighed, 
Hjertet tages til Fange, 

Og Øjet dugges derved. 


Og Timerne glide saa stille 

Som Bølger smaa i et Væld, 

Blidt som Toner, der trille 

Fra Nattergalen i Kvæld; 

Vi mindes om gamle Dage, 

Om Hjemmet med Hjemmets Røst, 
Og tusinde Tanker drage 

Bort til den hjemlige Kyst. 


Ja disse tonende Strømme 
Bære saa underligt hjem, 

Selv i natlig» Drømme 

Bølge de lokkende .frem; 

Men naar jeg mit Sejl vil hejse, 
Er det som hendes Røst 

Ikke vil lade mig rejse 

Bort til den hjemlige Kyst. 


4. 
Igjennem Ris og Ranker 
Den lune Sommernat 
Jeg gik i dybe Tanker 
I Grevens Rosenkrat, 

Da toned Spil og Latter 
Og Dansens muntre Trin, 
Og Grevens unge Datter 
Bød mig til Dansen ind. 


Hun skjænked' i Pokalen 
Den blanke, brune Mjød, 
Den dufted' gjennem Salen 
Saa krydderstærk og sød. 
Jeg tømte den til Bunden; 
Da rødmed hendes Kind, 
Da listed sig om Munden 
Saa fint et Sommerskin. 


Rask spilled op til Dansen 
De muntre Spillemænd, 

Vi traadte med i Kransen, 
Men skiltes snart igjen; 
Men hendes Blik det blide, 
Det fulgte mig saa tidt, 
Som om hun kunde vide, 
Hvor meget jeg har lidt. 


Be 
Hun kom i grønne Lier, 
I Morgensol og Morgendug, 
Hun kom ad Bjergets Stier 
Saa rank, saa ung, saa smuk, 
Let som en Hind i Bøgens lyse Skove. 


Hun løfted' glad sin Stemme 

Og sang og sang en frejdig Sang, 

Det lød som Harpens Strenge, 

Som Fløjtens bløde Klang, 

Som Kildens Væld i Bøgens lyse Skove. 

Hun løfted blidt sit Øje, 

Saa klart og blaat, saa lyst og godt, 
Saa mildt som i det Høje 

Den stille Nattens Drot, 

Som dugget Blomst i Bøgens lyse Skove. 


Hun spurgte mig om Hjemmet, 

Hun spurgte med saa blød en Røst, 
Men jeg lod kold og fremmed, 

Trods Ilden i mit Bryst — 

O, jeg maa bort, bort over salten Vove. 


Hvem een Gang Lykkens Stjerne 

Har grumt forladt i Sorgens Nat, 

Han flygter mod det Fjerne 

Og frygter Lykkens Skat — 

O, jeg maa bort, bort over salten Vove. 


6. 


I bede mig ej om at blive her 
Og tjene i Grevens Gaard, 
Min Hu staar ene til Herrefærd 
Og ikke til blide Kaar; 
Snekken, den er min Vugge, 
Min Moder det vide Hav, 

Hun skal min Øjne lukke 

Og lægge mig i min Grav. 


Jeg lader mig ikke fæste — nej, 
Ej af den ypperste Mand, 

Jeg bytter ej Bølgernes Heste, nej, 
Ej for det væligste Spand; 

Jeg tager mod Gunst og Gave, 
Hvor jeg kan give igjen, 

Men jeg vil slet Intet have 

Som Tjener "og Alt» som Ven. 


Fromtidens Nytanrsgave. 1886. 

Til Minde I tage af røden Guld 
Min Kjæde af kongeligt Værd, 

Gid Lykken al Tid være Jer huld, 
Ja Eder, og dem, I har kjær; 

Og Tak for de herlige Stunder 

Og alt det Solskin, jeg fik, 

Indtil min Skude gaar under, 

Jeg gjemmer hvert Ord, hvert Blik. 


Da løfted hun stille sit Øjenlaag 

Og saae mig i Sjælen ind, 

Det var, som drog der et Brudetog 

Af Jubel gjennem mit Sind: 

«Se, Du vil jo slet Intet have 

Som Tjener og Alt som Ven, 

Saa tag da mig selv som Gave 

Og giv mig Dig selv igjen — 

Og tag os med til Bøgens lyse Skovel» 


if. 
Nu sidder jeg trygt paa Borgen 
Her i Bøgenes Land 
Og takker Gud for hver Morgen, 
Hans Sol forgylder vor Strand. 


Stille er Hjertets Strømme 

Som klare Kilder i Vaar, 

Og hvad jeg knap turde drømme, 
Lyslevende for mig staar. 


Thi hun bar Sol i min Stue 
Og Hygge og venlig Fred, 
Hun tændte en Arnelue, 
Min Sjæl kan varme sig ved. 


1] 

Der staar hun nu med sin Spæde 
Moderlig ømt ved sit Bryst, 

Der bæver en barnlig Glæde 

I hendes yndige Røst. 


Hun smiler ned til den Gamle, 
Der lærer vor lille Dreng 

De skilte Snore at samle 

Og flette en Buestreng — 


O Gud, hav Tak for din Naade, 
Du førte os trygt i Havn, 
O, Du skal Vejene raade, 
Velsignet være dit Navn. 


ink 
I Marts. 


Det stormer derude, 
Det pisker og sner, 
Og gjennem min Rude 
Knap Dagen jeg ser; 
Selv Lærken den lille 
Er krøbet i Skjul 

Og holder sig stille, 
Som var vi ved Jul. 


Ak, Rugen er sveden, 
Hvor Sneen gik bort, 
Langt, langt rækker Heden 
Saa ensom og sort 

Med graahvide Pytter 

Og Pletter af Sne, 

Den ligger og lytter 


I Længselens Ve: 
6% 

»Ak Lærken gaar ikke 
Mod Himlen med Sang, 
Og ej kan jeg slikke 
Lidt Solskin en Gang |» 
Saa sukker i Heden 
Den klagende Røst, 
Daf kvidrer fra Reden 
En Lærke til Trøst: 


<O, bi kun paa Sommer 
Trods Snevejr og Vind, 
Den kommer, den kommer, 
Jeg nynner den ind; 

Min Kvidren i Lyngen 


" Du kjønt agte paa, 
"Til en Gang min Syngen 


Dig naaer fra det Blaa. 


Da kommer med Glæde 
Den solglade Drot, 

Da naaer vel mit Kvæde 
Helt ind i hans Slot, 
Men nu maa Du døje 
Lidt Uvejr og Slud 

Og lade Dig nøje 

Med Tonernes Bud.» 


Naar Sorgerne tynge, 
Naar Stormene gaa, 
Kan Haabet ej synge 
Som Fugl i det 'Blaa; 
Men er det end stille, 
Du ej det forsmaa, 
Dets sagteste Trille 
Du kjønt agte paa. 

Det hvisker helt lønligt: 
O Hjerte. hold ud! 

Det kvidrer helt bøniigt: 
O stol paa din Gud; 
Hans Øje er Solen 

Bag Skyernes Hvælv, 
Han slipper Dig aldrig, 
Slip blot ej Dig selv. 


III. 


Velkommen, velkommen Du unge Vaar! 


Velkommen, velkommen, Du unge Vaar 

Med Søndenvindenes vingede Heste, 

Hvor kjæk i din solgyldne Karm Du staar 

Med flagrende Haar, 

Hav Tak, at Du vilde os gjæste! 

Dit Øje er blaat som det blaanende Hav, 

Det solblanke Sværd, som Vorherre Dig gav, 

Strækker Du ud som en Kongestav, 

Det funkler fra Od og til Fæste. ( 

Din Arm er saa stærk, saa ungt er dit Mod, | 
Af bankende Blod ejer dit Hjerte en Overflod, 

Og fast er din Fod som den bedste, 

Velkommen i leende Straalers Glans, 

Nu aabnes Knopper og Syn og Sans, 

Nu løves Lundenes luftige Krans 

Som det Næste. i 


Der drypper Dug fra din vuggende Karm 
Og falder i Jordens ventende Barm i 
Livsfrisk og varm. ; 
Det gjærer og spirer — der mylrer og gror, 
Et farvespraglet, blomstrende Flor 

Af den henrykte Jord. 


| 

Det lufter og dufter i Skovens Trær; 
En jublende Hær 

Af flagrende Fugle fra fjern og nær 
Basker med tusinde Vingers Slag 

I den unge Dag 

Og synger i glædedirrende Kor: 
»Velkommen vor Ven fra ifjor!« 


Ja stærk er din Arm, 

Du sprængte de jernhaarde Lænker, 

Og Frihedens Guldvin Du skjænker. 

Du fælder det Visne, det Syge Du dækker, 
Og kjærligt din skinnende Kappe Du lægger 
Lægende over mangt gabende Saar, 
Velsignede Vaar! 


O, le os nu alle i Hjerterne ind, 
Livsalige Bud 

Fra den levende Gud; 

Hjælp os at lufte hvert støvet Spind 
Fra Tanke og Sind, 

Lad spændes hver Sene og rødnes hver Kind 
I dit Øjes velsignende Skin. 

»Frihed og Kjærlighed« jubler din Røst, 
Et kongeligt Ord | 

O, det maa tone igjen fra hvert Bryst, 
Som tror 

Paa den Gud, som velsigner vor Jord! 


IV. 
0 Nattergal, min egen Fugl. 


O Nattergal, min egen Fugl, 
Som tier Dagen over, 

Men synger fra dit grønne Skjul, 
Naar hele Verden sover, 

Følg med mig ad den stille Vej, 

Bag Havens grønne Lide, 

Og vi vil synge, Du og jeg, 

Hvad Ingen paa Guds grønne Jord maa. vide. 


O Nattergal, min egen Fugl; 

Nej, jeg vil tie stille 

Og under Løvets grønne Skjul 

Kun lytte til din Trille; 

Men Du, sænk Du paa Havens Flor 

Et Væld af Toner blide, 

Mit Hjertes Sang foruden Ord, 

Dem Ingen paa Guds grønne Jord maa vide. 


O Nattergal, min egen Fugl, 

Sæt Dig i Lindens Skygge, 

Da lokker Du til Løvets Skjul 

Min Kjærlighed, min Lykke, 

Da kommer hun i Maanens Skin, 

Hvor Bækkens Bølger glide, 

Da titter jeg bag Busken ind, 

Hvad Ingen paa Guds grønne Jord maa vide. 


V. 
Til Havet. 


Stolte Hav, vi to er gamle Venner, 

Fra min Barndom jeg din Bølge kjender, 
Naar den leged' i den dybe Fjord, 

Lær mig som din dybe, klare Bølge 

Alt det Tunge i min Sjæl at dølge, 
Men at spejle Lysets gyldne Spor. 


"TIME SEM I 

Dybe Hav, Du moderlige milde, 

Som har Plads for hver en lille Kilde 

I din dybe, underfulde Favn, 

Lær mig Du at aabne glad mit Hjerte 

For min Broders Smil, min Broders Smerte 
Og at stille dybe Længslers Savn. 


Salte Hav med friske Sundhedskræfter, 
Saltet i dit Skjød man tragter efter, 

Det bevarer Livets sunde Saft; 

Lær mig Du at eje dybest inde 
Sandhedskraft mod Hjertets skjulte Fjende, 
Lær mig Du at give Andre Kraft. 


Stærke Hav, i Pagt med Himlens Sluser, 
Du, som smelter, Du, som sønderknuser 
Alle Vintrens snevre, kolde Baand, 

Lær mig Du at løfte Aandens Værge 
Imod Mørkets, imod Kuldens Bjerge 
For den sande Friheds milde Aand. 


Blanke Hav, som efter Stormens Hvinen 
Frisk, frimodig atter glemmer Pinen, 
Hviler tryg i Solens varme Skjær; 

Lær mig efter Nederlag og Møje 

Spejle Himlens Klarhed i mit Øje, 
Stærk som Du igjen til Dagens Færd. 


VI. 


Det lyder nuomstunder, ak saa tidt. 


Det lyder nuomstunder, ak saa tidt: 

>»Naar Døden slukker Øjets sidste Flamme, 
Da er ej blot den sidste Kamp udstridt, 
Men Sjælen dør for evigt med det Sammel!« 

Ak, skal da Alle, som vi havde kjær, 
Som elsked' os med deres varme Hjerte, 
Sig, skal de aldrig mødes med os mer? 
Da er jo Livet kun et Dyb af Smerte. 


Skal disse Øjne, som saa mangen Gang 
Saa inderligt har smilet os imøde, 

Skal disse Stemmers milde, bløde Klang 
For evigt — ak for evigt være døde? 


Skal den, som kjendte Kjærlighedens Magt, 
Det skjønne Lys, som rummer al vor Lykke, 
Kun sole sig i Lysets Straalepragt 

For dobbelt tungt at føle Savnets Skygge? 


Faa vi da Sommer kun med Blomst og Løv, 
Med muntre Kilder og med glade Toner, 
For ret at græde ved det Skjønnes Støv, 
For ret at fryse under nøgne Kroner? 


Fik blot tillaans vi Livets rige Skat 

For tifold at forstaa, hvad vi forliste, 

For ret at kjende Smertens dybe Nat, 
For ret at længes — mod vor egen Kiste? 


Skal mest ulykkelig paa denne Jord 
Just være den, som higed' mod det Bedste, 
Og er en ussel Løgn det dybe Ord 
Om Kjærlighed til Gud og til vor Næste? — 


O Hjerte nej — o vær blot ej forsagt, 
Løgn er just der, hvor Kjærligheden fattes; 
Den, som ej kjender Kjærlighedens Magt, 
Og intet Savn, som kræver at erstattes, 


Han slipper Kjærlighedens dybe Tro, 
Fordi han slipper Kjærlighedens Pligter, 
Og nøjes med en kølig Tankes Ro, 
Indtil i Dødens kolde Gys den svigter. 


md SR ed BRED ES nn gene —— — 


Hvis det var sandt, at evig skiltes ad 

De Hjerter, som i fælles Glæde banker, 
Da var al Ret et usselt, vissent Blad, 

Al Sandhed Løgn og Vanvid alle Tanker! 


Nej, tro dem ej, de kolde, kloge Mænd, 


" Hvis Hjerte fryser, medens Hjernen brænder, 


De har ej Mod at give Hjertet hen, 
Og Haabet flyr for deres plumpe Hænder. 


Thi det er Kjærligheden selv, som tror, 

Af Kjærligheden spirer Haabets Stamme, 
Og kun til Straf den visner her paa Jord, 
Hvor kolde Tanker slukke Hjertets Flamme. 


I Kjærligheden, Kjære, lever Gud, 

Og den, som slukker Hjertets Ild herneden, 
Han støder Guden af sit Hjerte ud 

Og vender aldrig hjem til Kjærligheden. 


Nej, tro .dem ej, de kolde, kloge Mænd, 
Der, skjønt de altid søge deres Eget, 
Dog miste Alt og kun faa Ve igjen, 
Fordi de Livets største Lov har sveget. 


Nej, tro ej dem, men, Kjære, tro. paa Ham, 

Hvis himmeldybe, guddomsstærke Hjerte 

Bar paa en Verdens Synd og Sorg og Skam 
Af Kjærlighed og Medynk med vor Smerte. 


Af ,,Rodemesterens Historier". 
Af Rudolf Schmidt 
I. 


Mandens Portræt. 


net det er for en stor flad Ting, den nette Kone 
der saa fornøjet kommer ud med fra Fotografen? — Jeg er 
i det Tilfælde at kunne sige Dem det: det er hendes af- 
døde Mands Portræt, udført i den nu brugelige For- 
størrelse. 

Maaske finder De, at hun ser rødmusset og kvik ud 
— aldeles ikke lig nogen »sørgende Enke«? Ikke desto 
mindre lever og aander hun i Erindringen om Manden; men 
Erindringen bliver lysere og blankere Aar for Aar. 

Hun var en nykonfirmeret Tøs, da hun første Gang 
saae ham, og forgabede sig i hans glatte Ansigt med Bar- 
terne med det Samme. Kjærester blev de imidlertid ikke 
lige strax; han skulde i Krigen, det var nemlig i 64, for 
en Snes Aar siden. Efter et Par Maaneders Forløb sendte 
han hende fra Sønderborg et Fotografi af sig i Uniform 
indeni et Brev, der var sammenlagt paa en aldeles uud- 
grundelig Maade og forseglet med en Klat Lak, hvori der 
var aftrykt en Firskilling. Rimeligvis har han gjort det i et 
Anfald af pludselig Rørelse, hvoraf han indtil sin Død med 
kortere eller længere Mellemrum havde adskillige; Raden 
vidste nemlig meget godt, hvad Indtryk hans behagelige 
Person havde gjort, og han var ingenlunde blind for, at 
Uniformen sad som støbt om hans lille, undersætsige 
Figur, j 


92 


Forøvrigt var han en flink Soldat, at sige: naar det 
gjaldt at gaa paa; i den daglige Tjeneste var han derimod 
løj og kom inden kort Tids Forløb stærkt i Vane med at 


”" drikke. Hans Synders Mangfoldighed bevirkede endogsaa, 


at han ikke fik Dannebrogskorset, - hvor uforsagt han end 
ved enhver Lejlighed havde sat Pelsen i Vove. 

Han kom tilbage uskadt, med hele Lemmer. Af Pro- 
fession var han Murer. Det var en gylden Tid for Byg- 
ningshaandværkerne; han tjente stolte Penge. Da For- 
aaret kom, giftede de sig, og hun gjorde ham deres lille 
Enværelses-Lejlighed saa hyggelig som mulig. At tage 
en Lejlighed paa to Værelser, dertil var han ikke at for- 
maa! Fin i Klæder holdt han af at være, slaa Penge 
ihjel, naar de gik ud om Søndagen, yndede han, især naar 
der var gode Venner tilstede som Vidner paa hans Flot- 
hed; men at bo usselt var han fra Barndommen vant til, 
og de to Værelser afviste han som en urimelig Luxus. 
selv paa Tider, da han tjente fem Kroner om Dagen. 

Uheldigvis sad i det Hele alle mulige Vaner forbistret 
fast hos ham. Konen bragte det. mest Mulige ud af det 
Hummer, de beboede, og selv da efter nogle Aårs Forløb 
et Par Smaafyre var kommet til, saae der altid meget an- 
stændigt ud. Alligevel mistede Hjemmet hurtig sin Til- 
trækning for ham: det var i Krigen blevet ham en Livs- 
fornødenhed at snapse og skvaldre! I Stuen hjemme hos 
Mutter gik Snapseriet ikke; Ansigt til Ansigt kunde hun 
altid med Lethed have Krammet paa ham. Men selv dette 
bidrog til at gjøre, ham yderligere forfalden.  IKamme- 
raterne havde nemlig faaet Færten af, hvordan det for- 
holdt sig, og naar de bare ved Døren til Beværtningen 
lod ham høre, at han ikke turde gaa ned med for Kjæl- 
lingen, saa var dette et ufejlbart Middel til strax at bringe 
ham til. at tilbyde at give en Omgang Stuen rundt. 

Og saa hørte han til dem, der ikke kan taale Noget. 
En Snaps og en Bajer var nok til at gjøre det af med 
ham, og havde han først En paa Skallen, saa vidste han 
ikke længer, hvad han sagde og gjorde, Det var, som 
foer der en Djævel i ham! 


"E - unik 

Aldrig glemmer jeg den første Gang, jeg -saae ham 
blive bragt fuld hjem. Udenfor sin Gadedør fandt han af 
Krakilskhed pludselig paa at gjøre sig stiv; med oprakte 
Årme og sammenpressede Ben tyngede han paa de to 
fidele Venner, der gelejdede ham, med en saadan Vægt, 
at han aldeles utvivlsomt var, falden om som et Stykke 
Træ, saafremt de et eneste Øjeblik havde sluppet Taget. 
Til at sætte Foden paa Trappetrinet og selv hjælpe med til at 
blive befordret op paa tredie Sal, hvor han boede, kunde 
ingen Overtalelse formaa ham. 

Saa kom Konen ned i det Samme. Hun var ung- 
dommelig og fin endnu den Gang; gid jeg kunde give 
Dem en Forestilling om Udtrykket i hendes -Ansigt, da 
hun blev vaer, hvem det var, de kom trækkende med! 
Det var Hustruens tilbagetrængte Smerte, gjemt under en 


pigeagtig Undseelse over i Andres Nærværelse at skulle 


være Vidne til Noget af den Sort; og over denne Bryd- 
ning af Smerte og Undseelse spillede saa med den kvinde- 
lige Opfindsomheds hele Ynde en Bestræbelse for at slaa 
det hen i Fjas og Ubetydelighed. og dække den drukne 
Hund efter bedste Evne. 

»Lille Ulriksen har slaaet sig en Smule løs!« sagde 
hun, »det kan hænde den Bedste. Med lille Ulriksen gaar 
det strax over, naar han kommer op og lægger sig. Ikke 
sandt, min Ven? — Du kjender jo nok din egen lille 
Mutter? Se, nu sætter vi den ene Fod paa det Trin og 
den anden paa det, saa gaar det nok saa glittert, hvis de 
to gode Venner bare holder godt fast.« 

I Virkeligheden paavirkedes det fulde Bæst af mee 
milde Stemme. Han gav et samtykkende Grynt og hjalp 
saa meget til, at det uden synderligt Besvær lykkedes at 
faa ham op ad Trappen. 

»Det er Noget, der kan hænde den Bedste!» sagde 
hun som et Slags Afsked til den Klynge, der" havde sam- 
let sig foran Gadedøren; men da hun fik Øje beg mig, 
blev hun ildrød i begge Kinderne. 

Dagen efter indfandt jeg mig i mit sædvanlige Ærinde. 
Pengene var der: det sørgede hun altid for. Vi var vante 

til, naar jeg kom, at faa os en lille Passiar; idag var hun 
saa underlig flov, hvorfor jeg ogsaa gjorde Mine til at 
drive af, saasnart jeg vel: havde faaet Møntsorterne for- 
varede. Hun bemærkede det; men just derved kom hun 
til dobbelt at fornemme, at den lille Passiar i altfor høj 
Grad havde faaet Hævd til saadan uden Videre at kunne 
stryges. Et kort Øjeblik kæmpede i hendes Miner For- 
legenheden med en opdukkende Beslutning om at gaa lige 
løs paa Tingen, saa sejrede Beslutningen, og hun traadte 
som en Heltinde i Skranken for sin vidtløftige Mand. 

«Det er Ulriksens Portræt,» sagde hun til Indledning, 
idet hun tog et lille, paa Kommoden opstillet Fotografi 
og rakte mig det. «Han sendte mig det Billede, mens 
han var i Felten; Uniformen klædte Ulriksen godt — 
ikke sandt?» 

Jeg havde allerede hørt om Portrætet og vel ogsaa 
flygtig lagt Mærke dertil; først nu tog jeg Seigneur Ul- 
riksens Kontrafej rigtig i Øjesyn. 

Han havde unægtelig været en kjøn Fyr, frejdig og 
forsoren, omend paa en anden Maade end den, hvorpaa 
han, i Kraft af en: Mangfoldighed af givne og modtagne 
Omgange, nuvar bleven det. Med det ene Øje kunde jeg 
paaskjøns se, hvordan den lille Kone, spændi og forvent- 
ningsfuld, vogtede paa,. hvad jeg vilde sige; og ihvorvel 
det kun var et halvt skelende Sideblik, gik det dog af 
hendes Miner med fuld Tydelighed op for mig, at jeg her 
stod overfor et af de tidlige Indtryk, der under givne 
Omstændigheder brændes saa stærkt ind i den kvindelige 
Sjæls Ruder, at de bestandig vil bevares, rent og ufor- 
vansket, indtil Knokkelmanden halkker Ruden i Stykker 
med sin Le. ; 

Jeg 'sagde, hvad jeg i en Hast kunde hitte paa, be- 
mærkede i Vind og Vejr Noget om hans godmodige Ud- 
seende og andet Mere. ; 

«Ja, godmodig — ikke sandt!» svarede hun ivrig. «Han 
er det bedste Menneske af Verden; men han taaler bare 
Ingenting, og saa veed De maaske, at der blev gjort ham 
Uret den Gang i Krigen —?>» 

Jeg fik nu Historien om Dannebrogsmændenes Hæders- 
tegn, som han ved sit Mod havde gjort sig fortjent til, 
hvad Kaptejnen udtrykkelig selv havde sagt hende, da han 
en Dag, strax efter at de var blevne gifte, havde mødt 
dem paa Nørrebro. Jeg kunde mærke, at den lille Kone 
saa inderlig gjerne vilde havt sin kjønne Mand prydet med 
Sølvkorset. Som allerede bemærket, dette rødmussede 
Fjæs med de bløde Træk og de godlidende, noget flakke 
blaa Øjne havde paa Grænsen af Børneaarene brændt sig 
ind i hendes Sjæl, og Billedet sad der endnu! 

Der kom snart Tider, da Livet gjennem en, Dag for 
Dag fortsat, bitter Erfaring gjorde sit Muligste for at ud- 
viske det; men hun holdt tappert Stand og forfægtede sin 
Kjærligheds Ret Tomme for Tomme; det var egentlig fra 
det Øjeblik, min Interesse for hende begyndte. 

Paa Spørgsmaalet om Kvindens Rettigheder skal jeg 
her ikke komme ind. Den ærbødige Bemærkning tør jeg 
imidlertid vel nok tillade mig, at hvad den Sag angaar, 
har Poeter og Bladskrivere næsten udelukkende havt deres 
Opmærksomhed henvendt paa Hjem, hvor de aarlige Ind- 
tægter sjeldent gaar ned under de 10,000 Kroner; det er 
i dem, man saa rart bag en kostbar Lampeskjærm kan 
sidde og fortabe sig i Gisninger om, naar »det Vidunder- 
lige« vil ske! Men det er ellers i de Hjem, hvor Ind- 
tægterne knap nok naaer det ene Tusinde, og hvor Tallet 
af de Munde, der skal mættes, som oftest løber betyde- 
lig op, at den kvindelige Ret mest hensynsløst trædes 
under Fødder og Handyret, i en daarlig Ægtemands Skik-. 
kelse, viser sig i hele sin oprørende Brutalitet. Men i de 
Hjem sættes der sjeldent Problemer under Debat. For- 
staar sig! undertiden begynder ogsaa Konen at drikke og 
render saa om med Klagemaal hos velgjørende Damer og 
godtroende, nyansatte Kapellaner, hvad der vel maa be- 
tragtes som et Surrogat for manglende Forhandling og 
literær Drøftelse; men ikke saa ganske sjeldent tier Konen 
bomstille, dækker Manden ved enhver Lejlighed, slider fra 
Morgen indtil Aften og holder sammen paa Hjemmet indtil 
sin Evnes yderste Maal: mon de ærede Damer, der vræler 

i Aviserne, ikke kunde lære Noget af saadan en stille, 
kæmpende. Skabning? 

Jeg tilstaar, at den kjønne lille Murer-Madamme ved 
sin heltemodige Kamp steg i min Agtelse Aar for Aar. 
Bygningshaandværkenes gyldne Tid fik en brat Ende; men 
ind i de trange Dage fortsatte sig det socialistiske Røre, 
der egentlig var udklækket af hin gyldne Tid som en 
frodig Agurk i en Mistbænk, og den gode Ulriksen var 
en altfor svag Person til ikke at lade sig rive med af dets 
forføreriske Melodier. 

Oprindelig havde han ikke taget sig den Forbigaaelse 
med Hensyn til Dannebrogskorset synderlig nær; det var 
bare Noget, den lille Kone holdt af at gaa og pirre ved. 
Til hendes store Forbavselse begyndte nu den Historie, ti 
Aar efter, at avle Gift i hans Gemyt og omdannedes af 
hans løbske Fantasi til en storborgerlig Chikane, en af de 
mange, hvorved evig og altid den fattige Arbejder krænkes 
og forulempes. Til enhver Arbejdsnedlæggelse var han da 
ogsaa en selvskreven Mand, især naar det paa Forhaand var 
givet, at den var fornuftstridig og aldrig vilde føre til 
Maalet, og i de lange arbejdsløse Tider, som nu paafulgte, 
kom han adskillige Gange i alvorlig Konflikt med Politiet, 
for, som allerede sagt, saa godmodig en Person, han ellers 
var, saa vidste han ikke længer, hvad han sagde og gjorde, 
naar han først havde faaet en Taar over Tørsten. 

Det var strenge Dage, der nu oprandt for den flittige 
lille Kone, strenge især derved, at hun saa tydelig er- 
kjendte hans Uret, og navnlig fordi Indtrykket af hans 
hyggelige Person, der nu Uger i Rad fyldte op i Hjem- 


met, unægtelig saa lidt stemte med Billedet af den Ulrik-- 


sen, der var indbrændt i hendes Hjerte, at hun med sin 
klare Forstand ikke kunde Andet end blive Afvigelsen 
vaer, hvormeget hun end strittede imod. 

Det var strenge Dage! Det gjaldt at værne den 
uerfarne Pigekjærlighed, der ved hint tilsendte Fotografi 
var kommen over hende som en Fortryllelse, og som hun 
trolig havde bevaret som sin dyreste Skat, værne den 
mod Gjenstanden selv, der: mere og mere udviklede sig i 

Retning af at blive en samvittighedsløs Æsel; og saa gjaldt 
det at opretholde Hjemmet, bevare den vundne borgerlige 
Agtelse, undgaa at tage paa Borg, og til at løse den Op- 
gave var hun udelukkende henvist til sine egne to arbejds- 
vante Hænder 

Den uundgaaelige Skuffelse fik en extra Braad derved, 
at Drengene begyndte at voxe til. Paa den ene Side 
levede hun i stadig Angst for, at Ulriksens daarlige Ex- 
empel skulde smitte, paa den anden Side ansaa hun det 
for sin Pligt at dække Faderen overfor Drengene som 
overfor Alverden og turde derfor aldrig tale rent ud. 

En Dag, da jeg indfandt mig, stod hun bøjet over den 
mindste Dreng, som laa paa Sofaen, bleg og hvidgul, og 
nylig havde kastet op i det Vandfad, hun endnu stadig 
holdt hen for ham. Hun havde sendt ham i Ærinde til 
Manden paa den Bygning, hvor han arbejdede — det var 
netop i en af de korte Mellemtider, hvori han bestilte No- 
get. Til al Ulykke havde han indfundet sig ved Frokost- 
tid, og en Kammerat af Faderen, som var i Besiddelse af 
en Flaske Kirsebærbrændevin, havde tyldet ikke mindre 
end tre søde Snapse i Drengen. 

«Hvor kunde Du ogsaa — Frederik?» sagde Moderen. 

Drengen forstod hende, skjønt hun ikke talte ud. 

«Det smagte saa godt, Mo'r!» svarede Barnet. tro- 
skyldig. 

Hendes Øjne blev ved de Ord formelig vilde af 
Angst. : 

«Lov mig, at Du aldrig vil smage en Draabe mere, 
Frederik!» raabte hun, «lov mig det!» 

«Ja, men: Fader sagde, at saadan en lille Opstrammer 
gjorde Ingenting,» svarede Frederik. «og han drak selv ti 
Snapse deraf, gjorde han.» 

«Din Fader er en —>. 

Med voldsom Anstrengelse svælgede hun Ordet i sig 
og brød af. Hendes Kinder blussede, og det var med 
bævende Mund, hun bad mig komme igjen med Billetten 
om nogle Dage. Manden havde en Akkord, og naar Byg- 

ningen var færdig, vilde der falde halvandet hundrede 
Kroner paa hans Part. 

«De Penge kommer paa et nødtørftigt Sted!» fortsatte 
hun. «Vi staar til Rest hos Fler end Dem. — Ulriksen 
forbruger saa Meget til sig selv,» føjede hun sagte til. 

Det var første Gang, hun ymtede det Mindste til 
Ulriksens Forklejnelse. Hvad selve Ytringen angik, saa 
havde jeg havt rig Lejlighed til at erfare, hvor beføjet 
den var. 

I Retning af tør Kost lever de Herrer Murere og 
Tømrere, som bekjendt, Allesammen højt; men den gode 
Ulriksen var ligefrem en Feinschmecker paa en Hals. 
Saasnart han havde Arbejde, skulde han have det Dyreste 
og Bedste; Lax, Hummer, røget Gaasebryst og Sardiner 
udgjorde Hovedbestanddelene af hans Frokost, og af Sar- 
diner forbrugte han til eet Maaltid aldrig mindre end en 
hel Æske, som han fortærede med Olie og det Hele, idet 
han i kunstig Bitterhed udlod sig om Storborgernes fede 
Levevis. Efter hvad jeg havde bragt i Erfaring, var det 
dog den lille Kone, der selv fra første Færd af havde for- 
vænt sin kjønne Murer ved at give ham altfor rigeligt 
Paalæg paa hans Smørrebrød; — for sit eget og Børnenes 
Vedkommende havde hun bestandig levet yderst tarvelig. 

Jeg tillod mig en Bemærkning i den Retning, 

«Javist!» svarede hun, og en mørk Skygge gled over 
hendes Ansigt; «jeg var.jo ung og uerfaren, og saa kom 
han ligefra Krigen — — >» 

Uvilkaarlig vandrede mit Blik hen mod Kommoden, 
ovenpaa hvilken Portrætet altid plejede at staa i en lille 
Ramme af mørkt poleret Træ;- idag fandtes det der ikke. 

Jeg kunde mærke, at hun nødig vilde tale ud, og 
skyndte mig derfor at gaa. 

Et Par Dage efter havde jeg det Held at møde den 
gjæve Ulriksen under Omstændigheder, der stillede det 
udenfor enhver Tvivl, at nu havde han faaet den Akkord 
udbetalt, og som satte mig istand til at gjøre hans flinke 
Hustru en virkelig Tjeneste, 

Ulriksen var aldeles svirende; rødblisset og højrøstet 
havde han samlet om sig en lille Menighed af Gadeungdom, 
der med livlige Tilraab besvarede hans ordrige Taler. 

«Storborgerrakket holder paa Skillingen istedetfor at 
lade Pengene rullere blandt Fattigfolk!» lallede han. «Der- 
for er der Armod og Elendighed; men Jens Ulriksen er 
ikke bange for Sit — Fanden ryste mig, om han er! Se, 
saadan skulde de bære sig ad: her er Penge, Gutter; — 
hæng bare i!» å 

Han smed en hel Nævefuld af Kroner og Femogtyve- 
øre-Stykker ud iblandt dem. "Heldigvis fik jeg og et Par 
andre ordentlige Folk Opsamlingen standset itide og Mønt- 
sorterne atter puttede i Lommen paa ham. 

I det Samme kom et Par Kammerater til. 

«Du er godt overkjørt!» raabte En af dem. x»Der er 
nok til Dig i en god Mening, naar Du kommer hjem?» 

«Jeg giver Kjærlingen Fanden !» brølede han med hæs 
Røst. «Gaar I med, saa giver jeg en Omgang Bajere med 
Kognak i strax.» 

Jeg forestillede dem, at Ulriksen havde faaet Om- 
gange nok for idag; det gik de ind paa og var saa 
skikkelige at ledsage ham hjem. I Afstand fulgte jeg efter 
og paasaa, at hån ikke kom til at give' Storborgerne flere 
Exempler til Efterlevelse. 

Da jeg Dagen efter indfandt mig i min Bestillings 
Medfør, fortalte den lille Kone mig med haard og tør 
Stemme, at Ulriksen paa et Par Timer havde bragt de 
halvandenhundrede Kroner, hvorpaa hun havde - bygget 
saameget, ned til nogleogfirs. 

«Og saa var Drengene hjemme begge to, da de kom 
asende med ham!» sagde hun. — «Nej, saadan En var det 
rigtignok ikke værd at gjøre til Dannebrogsmand.» 

De Tider, da Ulriksen kunde muntre sig med at kaste 
Penge i Grams, var iøvrigt snart uigjenkaldelig forbi. 
Hvordan det gik eller ikke gik, saa kunde han aldrig faa 
Arbejde — en skral Tid var det jo for Alle. Naar han 
gik ledig, formaaede han med mærkværdig Lethed at 
gjøre Overgangen fra Gaasebryst til Fedtebrød; men aldrig 

saasnart fik han Murskeen igjen i Haanden, saa slog han 
øjeblikkelig ind paa sin gamle flotte Levemaade uden at 
skjænke de Vanskeligheder, Konen havde at overvinde, 
saa meget som en Tanke. Hun stred og stræbte, beklagede 
sig aldrig, men ytrede blot af og til Bekymring for, hvad 
der skulde blive af Drengene. 

I Virkeligheden gjorde Ulriksen hende det bestandig 


”" mere broget. Efterhaanden satte han sig fast i den For- 


mening, at det var Konen, der havde at sørge for Hus og 
Hjem; meden vis fjern Deltagelse erkyndigede han sig om 
hendes Erhverv, gav hende velvillige Raad, paalagde 
hende indtrængende at passe de Steder, hun havde, og 
betragtede inden lang Tids Forløb sig selv som en Af- 
tægtsmand, der nok engang imellem kunde tjene et Par 
Kroner til lidt extra Forplejning, men som det i Grunden 
tilkom hende at forsørge. 

Til samme Tid groede hans Unoder i Vejret med den 
frodigste Væxt. Det var et længst overvundet Stadium, 
da han undsaa sig ved at drikke sig fuld i Hjemmet; det 
gik tvertimod nu saa tidt paa, som det paa nogen Maade 
lod sig gjøre. I Løbet af et Par Maaneder bragte han det 
saavidt, at han i hendes Fraværelse pantsatte Gangklæder 
og Løsøre. for strax at anvende de indvundne Møntsorter 
til Brændevin.  Tilsidst turde hun ikke mere gaa hjemme- 
fra uden først at have aflaaset Alt, hvad der kunde af- 
laases, og tage Nøglerne med, og endda maatte hun give 
Drengene Instruxer om ikke at tillade ham at bringe det 
Bitterste ud af Huset. 

Det var et forfærdeligt Slid paa hendes Ungdoms tro- 
skyldige Kjærlighed, de paafølgende to Aar medførte. De 
var en Kjæde af Kamp og Møjsommelighed, uafbrudt, Dag 
efter Dag; hun sled næsten Øjnene udaf Hovedet paa 
sig, medens Ulriksen gik og dovnede. At arbejde som 
Murer havde han ganske opgivet; han var nu henvist til 
at tjene Lidt engang imellem ved tilfældigt Sjov, som han 
ingen Umag gjorde sig for at faa, og som han aldrig pas- 
sede, naar han ved et Slumpetræf havde faaet det, hvor- 

imod han altid blev umaadelig fordringsfuld, saasnart han 
bare bragte en Krone hjem til Huset. 

Saa indtraf Katastrofen. 

Ulriksen havde faaet Arbejde ved Rydningen af et 
Stykke af Kjøbenhavns Vold. Om Aftenen kom han hjem 
og .klagede over, at han ikke, som de andre Arbejdere, 
havde sin egen Skovl. En Skovl kostede tre Kroner, dem 
vilde han have af Konen. 

De Dage var imidlertid længst forbi, da hun betroede 
ham en saa stor Sum. Med tørre Ord sagde hun ham, 
at enten svirede han de tre Kroner op, eller ogsaa vilde 
han blive kjed af Arbejdet, saasnart den var anskaffet, og 
i saa Fald var de Penge en altfor stor Driftsomkostning. 
Han forbandede sig paa, at saa gik han ikke mer paa 
Jordarbejde; men da hun svarede ham, at det gjorde han 
bestemt ikke alligevel, drev han afsted den følgende Mor- 
gen, bare af Trods. 

Om det var, fordi han ingen Skovl havde, skal jeg 
lade være usagt, han blev den næste Dag ikke sat til 
Jordarbejde, men til i Forening med nogle Andre at ned- 
bryde Kampestens-Fundamentet af et gammelt Taarn, hvoraf 
pludselig en Levning var dukket frem i det ryddede Jords- 
mon. De vældige Sten blev af Arbejderne for Spøg kaldte 
«Kammerherrer». Den gamle Forvovenhed fra Krigen kom 
med Et op i Ulriksen. Han vilde vise, hvordan han uden 
Hjælp med en Jernstang kunde pirke en yderst gjenstridig 
«Kammerherre» ned. Forsøget lykkedes; men han havde 
faaet et' Par Pægle Brændevin til sin Frokost. Idet han 
rokkede Stenen ud af dens Leje, gled han med Foden, 
" hvorved den svære Granitblok faldt ned og knuste BISSEE 
kassen paa ham. Han var væk med det Samme. 

Da Konen erfarede, hvordan han var kommen af Dage, 
fik hun et svagt Anfald af Samvittighedsnag — et ganske 
svagt; for uagtet han var død og borte, kunde hun ikke 
Andet end holde sin, Utilbøjelighed til at forstrække ham 
med de tre Kroner for altfor vel begrundet. Muligvis har 
dog den Smule Klemsel virket med til Gjenoplivelsen af 
den gamle Pigeforelskelse, maaske er ogsaa Erindringen 

nu, da hun en Gang for alle var fritagen for at nyde Godt 
af hans behagelige Omgængelse, traadt til med den For- 
skjønnelse, der er dens uundgaaelige Ledsager: vist er 


” det, at den Aar for Aar er bleven mere blank og straa- 


lende; der havde lagt sig en Hinde over Billedet i hendes 
Sjæl, men det var der -fremdeles! 

Sandsynligvis .har ogsaa den Medfølelse, som allevegne 
fra blev hende tildel, og som gav sig Udtryk i en hel 
Mængde ret velbetalte Hverv og Bestillinger, der pludselig 
tilbødes hende som Enke, hvorimod hun havde havt ondt 
nok ved at faa Noget at bestille, da hun foruden Drengene 
havde en doven Mand at forsørge — sandsynligvis har 
denne Medfølelse og den økonomiske Forbedring, den 
drog efter sig, virket med til at lade Ulriksen gjenopstaa for 
Amindelsen i hele den gamle Glorie. 

Hendes ufortrødne Flid blev omsider belønnet. Hun 
havde sit ordentlige Udkomme, og Drengene artede sig 
vel; de er nu begge konfirmerede. Den Ældste er i en 
Isenkramhandel og skal snart være Kommis, den Yngste 
kom til at gaa i et Varelager, hvor Principalen i Betragt- 
ning. af hans ualmindelig smukke Haandskrift fattede God- 
hed for ham og besluttede at opflaske ham til Kontorist. 


”" Det er flinke unge Mennesker, og der er ikke mindste 


Grund til at befrygte, at Faderens daarlige Levnet skulde 
have indvirket skadelig paa. dem. Dertil var de ved 
hans Død endnu for unge. 

Dagen efter, at den yngste Søn var bleven konfirmeret, 
talte jeg med den lille Kone. Hun havde faaet Mandens 
Fotografi frem igjen og fortalte mig forfra den gamle Hi- 
storie om, at han-i Krigen egentlig havde gjort sig vær- 
dig til Sølvkorset. ; 

<Og saa var han saa god!» tilføjede hun med et 
ubeskriveligt Udtryk i sine klare Øjne. » 

<Vilde De gjerne have ham. tilbage igjen?» spurgte 
jeg uforvarende. i 

«Ja — for en kort Tid, for rigtig at tale med ham!» 
svarede hun ivrig, «Men,» føjede hun til i en anden 
Tone, «ellers er det vist bedst, som det er. Ulriksen 

egnede sig ikke for den Tid, vi nu er komne ind i. Han 
var saa let at faa med; det kom af, at han var saa god!» 

Hvilket fint Advokat-Indlæg for den drikfældige Tamp! 

De efter Fotografi udførte, forstørrede Kultegninger 
var lige komne op. Hun slog paa, at hun kunde have 
Lyst til at lade tage en saadan Tegning. Men tredive 
Kroner! det var mange Penge! 

Det er halvanden Aar siden, vi havde den Samtale. 
Forleden saae jeg hende med en spændt Mine vimse ind 
til Fotografen, og derfor kunde jeg med saa afgjort Sikker- 
hed sige Dem, hvad der var i den store, flade Pakke i 
blaat Koncept, med hvilken hun nylig kom ud fra ham: 
det var Ulriksens gamle Fotografi, udført i Kultegning, 
som hun-i atten Maaneder har lagt Penge til Side for at 
kunne lade tegne og sætte i Ramme. — Den Pigekjærlighed | 


me 
«Den smukke Aurora,» 


Saa De finder: Hendes Naades Profil, Ansigtstræk og 
Manerer i Ordets egentlige Forstand saa udpræget aristo- 
kratiske, som hun der, næsten forsvindende i Pelsværkets 
Mangfoldighed, sidder skjødesløst tilbagelænet i Vognen 
ved Siden af den gamle affældige Baron og med en isnende 
Mine giver Nevøen, den tyndhaarede Kammerjunker, Paalæg 
om at besørge hendes Ærinder inde i Udsalget? Saa ud-" 
præget aristokratiske? Lad mig da lige saa godt strax be- 
tro Dem, at hun for femten Aar siden blev kaldt «den 
smukke Aurora» og var Opvartningsjomfru paa en lille 
Kafé, der ved hende kom i Velten. 

Alligevel har De muligvis Ret! Dette Præg af fuldstændig 
Uanfægtethed og tilbagetrængt foragtelig Haan er maaske 
netop Grundbestanddelen af det aristokratiske Væsen, og 
Hendes Naade har i den Grad prøvet Alt, hvad der bødes 
hende, uden at erkjende Noget for det Bedste, at i Virke- 

ligheden Intet mere anfægter hende, og i Kraft af samme 
Prøvelse er hun kommen til saa grundig at foragte baade 
sine Omgivelser og sig selv, at hun haabløst har forvildet 
sig ind i den Misforstaaelse, at der i Livet slet ikke er 
Noget, som er Agtelse værd. 

Denne Pande, dette guldskinnende Haar, denne fint- 
buede Næse, disse smalle, mørkerøde Læber og ikke mindst 
denne Hage, der træder frem under Hattesløjfen som en 
karakterfuld Afslutning af det hele Ansigt: alt det tilsam- 
men danner ganske vist et Rids af Linier, som har noget 
Fint ved sig — netop den Finhed, der betinges af et rigt, 
i enhver Henseende omfredet Liv, hvor intet Ønske op- 
staar, uden at det med Myghed opfyldes i samme Øjeblik, 
det er udtalt. Alligevel er hun grumme langt fra at 
være fra Fødselen af bestemt til et saadant Liv; men 
det forstaar sig, der har været udmærkede Anlæg: derfor 
er det hele Præg hos hende saa ganske blevet Natur! 

Den Gang Aurora for femten Aar siden lyste op i 
den lille Kafé, der ved hende slog sig.i Vejret til at blive 
kjøbenhavnsk- berømt, var hun en Tidlang forlovet med en 
Manufakturhandlersvend i Butikken lige overfor, og det 
kan uden Overdrivelse siges, at der vilde være gaaet en 
typisk Skikkelse til Grunde, saafremt hun havde faaet ham. 
Ikke desto mindre har den Forlovelse havt Betydning i 
hendes Liv. Den pirrelige Handelsbetjent var over Gaden 
Vidne til den Kur, der gjordes til hende af Gardeofficerer 
og unge Adelige, som smart i hele Stimer fandt Vej til 
Kaféen, og hans Virken med Sax og Aleumaal blev i ikke 
ringe Grad forstyrret derved. Skinsygens Furier kom over 
Mennesket; han blev studs og nærgaaende og udslyngede 
Beskyldninger imod hende, som endnu paa hendes da- 
værende Trin var ubillige og krænkende, hvilket bevirkede, 
at hun en skjønne Dag med en fornærmet Dronningemine 
bad ham gaa Pokker i Vold og viste sig fuldstændig døv 
for alt hans senere Overhæng. 

Uden med Bestemthed at kunne vide det, bilder jeg 
jeg mig ind, at det var disse iltre Sigtelser, der fra først 
af befæstede hende i et Slags fatalistisk Tro paa, at hen- 


105 


des Faid var en given Ting, der nu en Gang ikke lod sig 
afvende. Der skal for en ung Kvinde en klippefast Villie 
til, naar hun til daglig Brug skal leve og aande i en Dunst- 
kreds af Lystenhed og Begjærlighed, der mere eller mindre 
tydelig giver sig Udtryk baade i Miner og Ord, uden at 
alle medfødte Stivere og Skranker efterhaanden smuldre 
hen, og hun omsider giver Kjøb, ikke just af Kjærlighed, 
men besnæret og omspundet af den Formening, at ander- 
ledes kan det nu en Gang ikke være. 

Hvad Aurora angaar, da besad hun ingenlunde den klippe- 
faste Villie; men idet hun gav sig det Uundgaaelige i Vold, 
skete det med en kold Besluttethed, der stammede fra hen- 
des inderste Natur, og som bragte hende til at begjære 
at falde med Knald, saa det rygtedes og spurgtes. 

Saa blændende hun end var, betvivler jeg dog meget, 
at ret Mange af. hendes højbaarne Kurmagere har talt til 
hende om Kjærlighed. Vort Sprog er for jævnt og ligefremt 
til at tilstede Brugen af det Ord, naar det er saa ganske 
afgjort, at Kjærlighed ikke er det, der menes; — med det 
franske amour er dét en helt anden Sag! 

Efter al Rimelighed var Kammerjunker Fahlkranz den 
Eneste, der gjorde det. De kjender jo Kammerjunkeren 
af Omtale? De veed, han er "en anløben, trekvartfattig 
Junker med et ingenlunde uplettet Navn; De veed mulig- 
vis ogsaa, at han væsentlig lever af det Naadsensbrød, der 
i Billinger og Fliser tilkastes ham af Onkelen, den gamle, 
krumbøjede Herre deroyre i Kalechen? Allerede for femten 
Aar siden var Kammerjunkeren i ikke ringe Grad anløben 
og opholdt Livet ved at slaa Onklen Plader af enhver 
tænkelig Art; — den eneste Forskjel paa hans Fortid 
og Nutid er overhovedet bestemt kun den, at han i hine 
Dage havde en Smule mere rødblondt Haar paa Hovedet 
end nu, skjønt tyndt var det, min Sandten, allerede den 
Gang I 

Kammerjunkeren forsikrede altsaa den blændende, straa- 
lende Kafé-Skjønhed om sin Kjærlighed og erklærede sig 
beredt til at bringe ethvert Offer for at vise den. Det var 

en Methode, der ved andre Lejligheder havde ført til Maa- 
let, og Kammerjunkeren var nu en Gang ikke nøjeregnende. 

«Offer?» svarede Aurora spidst. 

Kammerjunkeren blev rød; han kjendte sine Omstæn- 
digheder og fik et Indtryk af, at Aurora ogsaa kjendte dem. 

Men: den fejrede Konditori-Prinsesse fik pludselig en 
Fornemmelse af, at nu var Timen kommen, eller, rettere 
sagt, hun bestemte sig for, at nu skulde den være det, og 
kaarede saa med snarraadig Koldblodighed Kammerjunkeren 
til Værktøj for en selvvalgt Skæbne. 

«Saa De nærer altsaa Kjærlighed for mig og er beredt 
til at vise det i Gjerning?» sagde hun. 

Der opstod hos Kammerjunkeren en dunkel Formod- 
ning om, at der bag Spørgsmaalet lurede en skjult Under- 
fundighed; imidlertid kunde han vanskelig Andet end svare 
Ja, og i Betragtning af, at han ikke kunde Andet, gjorde 
han det med en passende Iver og nye gjentagne Forsikringer. 

«Godt!» svarede Aurora afbrydende. «Paa Søndag 
Eftermiddag har jeg fri. "Vil De saa spasere med mig un- 
der Armen gjennem Østergade og over Langelinie, saa 
vil jeg!» i 

«Ja, men, kjære Aurora — —>» 

«Talte De ikke om at bringe Ofre?» sagde Pigebarnet 
tørt. «Det Offer koster Dem ikke Noget.» . 

Der var en ublu Haan i Ordene; men Kammerjunkeren 
mærkede den ikke. For det Første var han, som hele sin 
Omgangskreds, spiltosset i Anledning af Aurora, for det 
Andet flimrede det paa en utydelig Maade gjennem hans 
ikke stærk opklarede Hjernekiste, at det, naar Alt kom til 
Alt, dog var ham, som blev den Udkaarne, Foretrukne, og 
at det her trak op til et pikant Eventyr, der vilde skaffe 
ham Ry som en Allerhelvedes Karl. 

Han indvilgede. 

«Saa er det ikke værd, vises før paa Søndag,» svarede 
Aurora. — «Nej, intet Kysseri!» 

I de mellemliggende Dage gjorde Kammerjurnkeren 
Indtryk paa Alle af at være i den Grad ladet med en 
Hemmelighed, at det kostede ham den yderste Anstrengelse 

at holde tæt. Auroras Navn undslap ham i et Par mystiske 
Antydninger; men derved blev det, og da han aldeles ikke 
ansaas for at være nogen Hjerteknuser, havde det kun til 
Følge, at man grinte ham op i Øjnene. Det var overgaaet 
Kammerjunkeren før, han tog det med Ro og stirrede bare 
hen for sig med en megetsigende Triumfator-Mine. 

Men just som han mødte paa det aftalte Klokkeslet, 
blev han med Et saa underlig flov, han vidste ikke selv 
hvorfor; det kom saadan over ham, ligesom han knappede et 
Par nye, mørkegule Handsker, han havde spenderet i Da- 
gens Anledning. Og Flovheden gik over til ligefrem Be- 
novelse, da Aurora kom ham i Møde, fix og færdig, i et 
straalende Toilette, som de betydelige Drikkepenge, hun 
oppebar, havde sat hende i Stand til at anskaffe. 

Idet han med Aurora under Armen bøjede om ad 
Østergade, fik Kammerjunkerens ubestemte Frygt en mere 
fæstnet Form: om han nu skulde møde nogen af Damerne 
i de Huse, hvor han kom? Det vilde være rent forbandet! 

Aurora bidrog ikke det Mindste til at sætte ham i 
bedre Humør. Farven paa hendes Kinder var høj og stærk, 
hendes blaa Øjne skinnede med en blank, metallisk .Glans, 
men hun sagde ikke et Ord, og da Kammerjunkeren fra 
Siden sendte hende et kjælent Blik, blev han langt mere 
ilde tilpas endnu, end han var i Forvejen, ved det Udtryk 
af uskrømtet, foragtelig Triumf, der i en kold Lysen hvi- 
lede over hendes: Træk. Den forelskede Bemærkning, 
hvormed det var hans Agt at ledsage det ommeldte Blik, 
døde i en- svag Nysen, som fik han pludselig Snue. 

Ved Hesten paa Kongens Nytorv mødte de en ung 
svensk Attaché, der nylig var begyndt at komme paa Kondi- 
toriet, og Premierløjtnant Lerkenfeldt ved Garden, der længe 
havde været en af dets ihærdigste Stamgjæster. Begge 
disse Herrer hørte til dem, overfor hvilke Kammerjunkeren 
havde været allermest rundhaandet med smaa hemmeligheds- 
fulde Vink, og som derfor ogsaa mest uforbeholdent havde 
grint ad ham. Nu fik de Vished for, at der var Noget 
om det; ganske befippede lettede de paa Hatten. 

Den triumferende Ringeagt, der skinnede i Auroras 
Ansigt, frapperede imidlertid dem næsten ligesaa meget, 
som den havde frapperet Kammerjunkeren, og fremkaldte 
øjeblikkelig en Formodning om, at det med denne i Fælles- 
skab foretagne Promenade maatte have en ganske særegen 
Sammenhæng, Efter en kort Raadslagning besluttede de 
to Herrer at følge i Afstand bagefter Parret, hvilket højlig 
ærgrede Kammerjunkeren, som godt mærkede det og mere og 
mere følte sig uhyggelig tilmode ved den Vandring, der 
skulde danne Indledningen til hans Lykke. Og saa sagde 
Pigebarnet vedblivende ikke et Muk! 

Paa Langelinie skulde hans mørke Anelser gaa i Op- 
fyldelse.. De kom lige bus imod Grevinden paa Eriksholm, 
som gik med den unge Stamherre under Armen.  Eriks- 
holm ligger op til Onkelens, Gods; Kammerjunkeren havde 
ofte været sammen med Hendes Naade, og paa Grund af 
en allerede den Gang ved hans Person klæbende Lurvet- 
hed blev han set over Hovedet af den unge Greve. Mørke- 
rød som en Valmue tog Kammerjunkeren sin Hat dybt af, 
medens Aurora kun med en svag Bøjning af Hovedet 
gjengjældte Hendes Naades forundrede, men ikke uvenlige 
Hilsen. 

Baade Grevinden og den unge Greve havde tilbragt de 
foregaaende fire Maaneder paa Eriksholm. Hendes Spørgs- 
maal om, med hvem Kammerjunkeren var bleven forlovet, 
saae Stamherren sig ikke i Stand til at besvare. Ogsaa han 
havde taget Aurora for en Dame og undret sig over, at 
en Pjalt som Kammerjunkeren var kommen til saadant et 
Pragtstykke af et Pigebarn. 

Da de var komne tredive Skridt længere frem, mødte 
de Gardeløjtnanten og den unge Attaché, som standsede 
for at hilse paa dem. 

«En charmant ung Dame,» bemærkede Grevinden, 
<med et virkeligt Udseende af at tilhøre de bedste Kredse. 
Men jeg har aldrig set det smukke Væsen "før; — veed 
nogen af de Herrer, hvem hun er?» 

«Hendes Navn er Aurora Lippert, Deres Naade,» sva- 
rede Attachéen forbindlig. 


meme | 


109 


«Lippert! —" Bi lidt! jeg traf i Ems forrige Sommer 
en Baron Lippert-Barkenheim; — der er noget Fremmed, 
Distingveret ved den lille Skabning: mon hun skulde være 
af den Familie?» 

«Als inte, Deres Naade!» 

Attachéen bevarede sin svenske Gravitet; men Premier- 
løjtnanten maatte bide sig i Læberne for ikke at briste i 
Latter. Han sendte Stamherren et Øjekast, hvorved den unge 
Mand strax kom under Vejr med, at der var Ugleri Mosen. 

«Jeg tilstaar, jeg føler mig chokert over, at den 
kjære Kammerjunker har undladt at sende mig Kort,» sagde 
Grevinden. — «Ah, de Herrer er saa elskværdige at vende 
om med?» 

Paa Stamherrens tavse, men tydelige Tilkjendegivelse 
af, at han brændte af Begjærlighed efter at faa nærmere 
Underretning, havde de to Herrer strax gjort Mine til at 
gjøre Følgeskab. 

I Amaliegade afleverede Sønnen ilfærdig Hendes Naade 
til Portneren, og inden han endnu, med en af sine tvende 
Ledsagere paa hver Side, var .naaet til St. Annæ Plads, var 
han grundig bleven sat ind i Situationen. 

Kammerjunkeren vandrede afsted i en uhyggelig For- 
udviden om, hvad der bag hans Ryg vilde blive sagt, og 
skjønt der paa Resten af Spasereturen ikke mødte ham 
flere Fata, var den ham paa det Nærmeste en Martyrgang. 

Som Alt i denne Verden, fik den dog omsider Ende. 
Da de var komne til Kongens Nytorv, sagde Kammer- 
junkeren med forlegen Stammen: 

«Jeg bor heromme i Gothersgade; — følger De saa 
med, Aurora?» = 

<Det var jo Aftalen!» svarede hun tørt og haardt. 

Det var de første Ord, de paa Vejen havde vexlet! 

— Aurora kom hjem allerede Klokken tre Kvarter 
paa ti, hvad der meget undrede hendes Principal, som havde 
ment, at hun vilde gjøre en mere omfattende Brug af sin 
for første Gang i denne Maaned erholdte Udgangstilladelse. 

Hun og Kammerjunkeren var skiltesad uden nogen Aftale 
om, naar de atter skulde mødes. En besynderlig F orlegenhed 

havde afholdt ham fra ved Afskeden åt røre ved dette 

Punkt. Da han havde sovet paa det, mente han imidler- 

tid at burde anse det for en Selvfølge, at Aurora umulig 

kunde Andet end brænde af Længsel efter at gjense ham. 

Som Følge heraf indfandt han sig paa Konditoriet den 

næste Aften i Haab om at faa en hyggelig lille Samtale med 

hende inde i Gaardværelset bagved Buffetten, hvor blot de 

Udvalgte havde Adgang, og hvor forøvrigt Opholdet for 

sin Onkels Naade levende Kammerjunker var belagt 

med den Ubehagelighed, 'at man, ifølge en af Koriditoren 

udstedt Ukas, der kun kunde forlange Champagne. Paa 

denne Ubehagelighed var Kammerjunkeren dog i Aften 

forberedt; da han hørte højrøstede Stemmer lyde inde fra 

| . det lille Rym, og blandt dem ogsaa Stamherrens, var det 

ham derimod en aldeles uventet Ubehagelighed. Han 

havde saa sikkert paaregnet, at Aurora skulde have op- 
sparet denne Aften til ham! 

Eftersom han nu engang var der, mente han at skylde 
sig selv at vise sig. I samme Øjeblik, han lettede Por- 
tiéren i Vejret, lød Knaldet af en Champagneprop, og han 
hørte Greven sige: 

«Champagnen i Deres Glas er bleven doven, smukke 
Aurora! Slaa den i Vaskebækkenet, at jeg kan skjænke i 
for Dem paa en Frisk!» 

"Aurora stod midt paa Gulvet, rank og forlolkkende, 
blændende og dog- kold. Idet hun drejede sig om for 
at efterkomme Opfordringen, fik hun Øje paa Kammer- 
HF junkeren, paa hvis graa Kinder det trak op til et frem- 

"VR OM kunstlet Smil. 
| Med et kort, resolut Blik kastede Aurora ham Cham- 
Ur i: pagnen i Ansigtet og sagde derpaa med drillende Haan: 
| «Er det Dem, Kammerjunker? Ja, undskyld! jeg tog 
virkelig Deres Ansigt for et Vaskebækken.» 

Der gik et rislende Nervegys gjennem den livsglade 
Kreds; den følte sig berørt af det, de Herrer Æsthetikere 
nok i deres Sprog kalder «det Dæmoniske». Hvad der egent- 
lig virkede paa dem, vidste de unge Mennesker ikke; men 
virke gjorde det! Muligvis var det den skærende klare Be- 

sluttethed i en Kvindesjæl, der har gjort det første Skridt 
til Fuldbyrdelsen af sit Livs Program, som især betog de 
lidet forsøgte Ungersvende. De forstod, at de var Vidner 
til en paa sin Vis stor Begyndelse,, og de følte sig over- 
vældede og betagne. 

Naar Alt kommer til Alt, var Kammerjunkeren maaske 
den, som mindst følte sig berørt af denne ubekjendte Ind- 
flydelse: han havde foreløbig nok at gjøre med at tørre 
( ;ampagnen af sig! Efter en kort Pavse udbrød de Andre, 
Alle som En, i en sand Tordenlatter — det var dem en 
Afleder, og derfor blev de ved! Herved bortledtes 
Kammerjunkerens Tanke helt fra Aurora; han henvendte 
til den grinende Forsamling nogle opstivede Ord om at 
«staa ham til Regnskab», hvad der bare indbragte ham en 
ny Tordenlatter. 

Kammerjunkeren fattede, at her havde han Intet yder- 
ligere at gjøre. Han ledte om en Bortgang, der kunde 
give hans med saa liden sædelig Alvor modtagne Replik 
den behørige Eftervirkning, og sagde, efter at have betænkt 
sig lidt, med en Armbevægelse, der omfattede samtlige 
Tilstedeværende, paa Aurora nær: 

«Jeg duellerer kun paa Pistoler!» 

Men denne Tilføjelse indbragte ham bare en tredie 
Tordenlatter, som vedblev at runge i hans Øren, da han 
med opslagen Krave vandrede ned ad Gaden, grundende 
over Aurora i Særdeleshed og det kvindelige Kjøn i Al- 
mindelighed, uden at komme videre end til Smedesvendens 
Visdomsord, at «Fruentimmer er nogle løjerlige Børster». 

To Dage efter flyttede Aurora ind i en Treværelses 
Lejlighed i en rolig Sidegade paa Vesterbro, som Stam- 
herren havde ladet, efter danske Forhold, overdaadig mon- 
tere, Det er imidlertid ikke min Mening at fortælle Dem 
Auroras fuldstændige Levnetsløb, som jeg da heller ikke 
kjender. Min Opgave er kun at angive Milepælene i den 
Udvikling, der gjorde, at hun endte som det i Pelsværk 
indhyllede Marmorbillede, De ser derovre i Vognen. 

Aurora faldt temmelig hurtig i Hænderne paa den 
franske Diplomat, Vicomte Hector de Belmont. Han havde 

paa mindre end et Aar sat en Million Francs til paa en 
Skuespillerinde ved et lille Forstadstheater i Paris og var, 
for at bringe sin Formue en Smule paa Fode igjen, tyet 
herop til Nordens Athen, hvor han kjedede sig gudsjam- 
merligt, især efterat der pludselig var tilfaldet ham en 
uventet Arv. Vicomten deltog kun lidt i Hovedstadens 
selskabelige Liv, han levede fortabt i Erindringen om en 
Masse berusende, overvældende, til absolut Vanvid for- 
ledende Indtryk, der for ham udgjorde en Mennesketil- 
værelses hele. Kjerne, og dem havde han opgivet ethvert 
Haab om under disse Bredegrader at faa gjenoplivede. 

Da Vicomten uforvarende traf Aurora paa sin Vej, 
mærkede han, at han stod overfor en Skæbne, og Aurora 
mærkede med tilsvarende Sikkerhed, at her var det Spring- 
brædt, hvorfra hun vilde formaa. at svinge sig ud i den 
Tilværelse, om hvilken hun fra sin tidligste Alder havde 
drømt: 

Under en Sommer-Orlov, som Vicomten havde opnaaet 
for at gjenoprette sin ødelagte Sundhed, rejste de sammen 
i Pyrenæerne som Monsieur og Madame. Vicomtens Helbred 
bedredes ikke ved denne Sommerrejse, han spyttede Blod i 
stedse stigende Grad, og en varm, solforgyldt Aften udaandede 
han med Auroras Haand i sin, efter i Forvejen i en Notars 
Overværelse at have indsat hende til Arving af Resterne 
af den Formue, hun saa ihærdig havde hjulpet ham med 
at forøde. 

Aurora overtog ikke blot med megen Koldblodighed 
Arven, hun overtog med samme. Koldblodighed ogsaa 
Vicomtens Navn; — Forfalskninger af den Art er jo i 
Frankrig saa almindelige. Som et sjeldent Tegn paa hendes 
Aandssmidighed maa jeg bemærke, at hun for længe siden 
til Fuldkommenhed havde lært Fransk og med mærkelig 
Dygtighed erhvervet sig en rent uforlignelig Udtale. 

I Paris samlede hun snart en Kreds om sig, der mulig- 
vis ikke troede paa hendes Grevinde-Titel, men med fuld- 
kommen Beredvillighed gav sig Skin af at gjøre det. Selv 
her, i Forfinelsens Centrum, formaaede hun at gjøre sig 
gjældende som en kunstnerisk Evne af første Rang i Ret- 

ning af det Sindsforvild »nde, Vanvidvækkende. Dette be- 
virkede, at der i hendes Salon blev forødt umaadelige 
Summer i Hazardspil med fabelagtige Foræringer i Følge 
til hende selv. Maaske forøgedes den Indvirkning, hun 
øvede, derved, at hun bevægede sig saa absolut uberørt, 
skjønt altid dragende, i den ophedede Dunstkreds af Be- 
gjæring og Attraa, hun forstod uafbrudt at skabe om sig. 
Det var nemlig hendes Ærgjærrighed at blive gift, saadan 
rigtig gift; men i Sværmen af unge Ødelande, der for hen- 
des Skyld var villige -til alt muligt Andet, opnaaede hun 
dog ikke dette! 

Men saa kom Baronen, Kammerjunkerens Onkel, efter 
mange Aars Forløb igjen til. Paris, og inden en Maaned 
stod hun ved sine Ønskers Maal. Den gamle Pebersvend 
følte sig som under Virkningen af en elektrisk Strøm, der 
satte hans afstumpede Nerveliv i de mest kildrende Sving- 
ninger. Han kunde ikke Andet; uden mere at tro paa 
Ægtheden af hendes selskabelige Adkomster end nogen 
Anden, lagde han sit Navn og sit Baroni for Fødderne af 
den vidunderlige Kvinde, der med kolde, blanke Øjne 
øvede sin Trolddom saa methodisk og ufattelig. sikkert. 

Og i Kredsen af dem, der tidligere var komne i hen- 
des Salon, vakte denne Grevindens Sejr en saadan Beun- 
dring, at de af al Magt lettede hende Adgangen til «Ver- 
den», den ægte parisiske Verden, hvor hun snart med sit 
ubevægelige Ansigt optraadte, som var hun født og baaren 
til det Samme. 

Efterretningen om Onkelens Giftermaal ramte Kammer- 
junkeren som et Lyn. Baronen havde været hans eneste 
faste, om end ingenlunde altid ensflydende Indtægtskilde; 
hvis han nu — hvo kunde vide? — gik hen og fik Arvin- 
ger, saa — —! Kammerjunkeren turde ikke tænke Tanken 
til Ende. Han ansaa det for en Pligt mod sig selv, ufor- 
tøvet at minde Onkelen om sin Tilværelse, og da han ikke 
uden Grund mistvivlede om Virkningen af sit skrevne Ord, 
skaffede han med megen Anstrængelse et Par Hundrede 
Kroner tilveje og præsenterede sig en skjønne Formiddag 

Gjensynet var aldeles ikke hjerteligt. Der var kun 
tyve Aars Forskjel i Alder mellem Onkel og Nevø, de 
var et Par udlevede Kavallerer begge to med altfor me- 
gen indbyrdes Lighed til i fjerneste Maade at føle sig til- 
trukne af hinanden.. Baronessen var ikke tilstede; hun fore- 
stod et Udsalg i en Velgjørenheds-Bazar, hvor hun vilde 
komme til at virke Side om Side med adskillige Damer af 
Frankrigs ældste og berømteste Adel. 

Kammerjunkeren udnyttede snarraadig den Omstæn- 
dighed, at Onkelen var alene. "Trods den kølige Mod- 
tagelse afleverede han med Dødsforagt de gamle Tale- 
maader om Familieæren og Stamtræet, og hvor stærkt han 
end i Aarenes Løb havde slidt paa dem, var Onkelen saa 
opfyldt af sin nye Lykke, at han denne Gang endogsaa 
temmelig let lod sig røre. Hans Rørelse gav sig Udslag 
i Løftet om en maadeholden, men fast, aarlig Understøt- 
telse, som Baronen lovede at gjøre retlige Skridt for at 
sikre sin Brodersøn «for Livstid»; — han undgik udtrykkelig 
at bruge Ordene «efter min Død», for sin Død ønskede han 
længe udsat og havde ikke det Mindste imod at overleve 
Kammerjunkeren! Og da Brodersønnen lod et Par Ord 
falde om sine havte Rejseudgifter, var der endnu saa me- 
gen Rørelse tilbage, at Onklen af en Skuffe fremtog et 
elegant Marokins-Etui, hvori der var tyve Louisdorer, og 
med modstræbende Haand rakte ham det. 

Men nu vilde Onklen ogsaa, at Nevøen skulde kvæge sig 
"i. hans Lykkes Solskin og sætte et rigtig fornøjet Ansigt 
op. Han gav Ordre til at spænde for, de kjørte hen til 
Bazaren. 

Kammerjunkeren var som himmelfalden, da han saa, 
hvem det var, der var bleven hans «Tante»; men Baro- 
nessen fæstede sine blaa Øjne paa ham med en Mine fuld 
af kold Nyfigenhed, som havde de aldrig set hinanden før. 
Og Kammerjunkeren forstod strax,. at vilde han i fjerneste 
Maade begaa sig under de nye Forhold, saa maatte han 
intetsomhelst tidligere Bekjendtskab røbe. 

—… Min Hjemmelsmand med Hensyn til det, der nu kom- 
mer, som ogsaa med Hensyn til Adskilligt af det, jeg alle- 

rede har fortalt, er den svenske Attaché, som den Gang 
befandt sig i Paris og var tilstede paa Bazaren. Ved et 
rent Tilfælde kom jeg i sin Tid i Berøring med den vakre 
unge Mand og har efter hans Forflyttelse af og til talt 
med ham paa Gaden, naar han befandt sig i Kjøbenhavn 
paa Gjennemrejse. Et og Andet har jeg for den Sags 
Skyld ogsaa paa den indirekte Meddelelses Maade faaet at 
vide af Kammerjunkeren selv. Han hører til mine Folk, er en 
af dem, til hvem jeg kommer med hint lidet yndede Stykke 
firkantet Papir, og hos hvem jeg ufravigelig maa komme 
igjen. I sin fedtede Silke-Slobrok giver han altid med 
forloren Nedladenhed sin kære Hr. N— de mest fedtede 
Forklaringer over, at han netop i Øjeblikket ikke er pr. 
Kasse. Herved er ikke saa ganske sjeldent en og anden 
giftig Hentydning til Onkelen og hans Giftermaal løben 
med, og man er jo en forfaren Mand, der forstaar at stave 
og lægge sammen. For at være ganske ærlig tilføjer jeg, 
at af det, jeg har fortalt, er, for at der ikke skulde være 
Huller i Fremstillingen, et Par ubetydelige Enkeltheder føjet 
ind af mig selv i nøje Overensstemmelse med min mange- 
aarige Eftertanke over Kammerjunkerens Person og Karak- 
ter. Herre Gud, fordi man er Rodemester, er man da 
ikke noget fantasiløst Bæst! 

— Madame la baronne besørgede Opvartningen i et 
lille charmant Kageudsalg, hvor der tillige skjænkedes Vin | 
og Likør. Hun havde allerede taget en styrtende Masse 
Penge ind. Den gamle Marquis de Koétlogon, som Ba- 
ronen kjendte fra sit første Ophold i Paris, var aldeles hen- 
rykt over hende; da han blev den graahærdede Ægte- ” 
mand vaer, gav han sin Enthusiasme Luft i livfulde, fint ; 
formede Ord: | i z 

«Det er Hebe i Gudernes Sal, min kjære Baron! Hvert i: 
Glas Champagne, Madame iskjænker, bliver til Nektar, nydt z 
paa Olympens Top med Indblik i en Verden af Skjønhed, ;: 
man tidligere ikke" har anet! Men hvad der ved Siden 
heraf frapperer mig, er den uendelige Sikkerhed, ja, paa. 

Ære, jeg fristes til at sige: det professionelle Haande- 


lag, hvormed Madame, uden noget Øjeblik at " miste 

sin uforlignelige Ynde, forstaar at tilfredsstille Alle og En- 
hver. Man skulde, ma foz, tro, at Madame —>» 

«— Havde været Konditorjomfru før i Dag?» afbrød Ba- 
ronessen ham med sit kolde Smil. «Det har jeg ogsaa» 
Hr. Marquis! — En lille Kage, Hr. Kammerjunker?» 

Det sølle Skrog maatte op med en Louisdor for en 
Kage, saa stor som en Frakkeknap. Madame fæstede sine 
Øjne paa Etuiet med 'et Blik, der tydelig sagde Kammer- 


- junkeren, at hun vidste, hvorfra baade det og Louisdorerne 


skrev sig. 

Det var et afgjørende Øjeblik for dem begge. I feber- 
agtig Hast foer Kammerjunkerens gamle Reflexioner over 
Kvindekjønnet paany gjennem Hovedet paa ham, og han 
forstod i et Nu med fuldkommen Tydelighed, at denne 
Kvinde hadede ham og havde hadet ham allerede den Gang, 
hun kronede ham med hin uægte Triumf; men han forstod 
til samme Tid, at netop i Kraft af dette Had vilde han 
uhindret faa Lov til at friste sin gamle Tilværelse, hvis 
han bare i det Uendelige bøjede sig og lod sig fose, og 
— Pjalt, som han var! — fattede han i samme Nu et fejgt 
Forsæt om at gjøre det. 

Men ogsaa Baronessen fattede, idet hun lod Kammer- 
junkerens Louisdor klingende falde ned paa den gyldne 
Bunke af de Hundreder, hun i Forvejen havde taget ind, 
at her bøjede hendes, nu afsluttede, eventyrlige Liv sig 
som en lukket Ring tilbage mod sin Begyndelse. Tumle 
med mandlige Væsener, trække dem rundt ved et Haar, 
bade sig i deres Usselhed og Ynkelighed, det var blevet 
en nødvendig Betingelse for hendes Liv. Paa den anden 
Side var hun ingenlunde blind for, at hendes nyerhver- 
vede Stilling paalagde hende Hensyn, som det, navnlig her- 
hjemme i Danmark, gjaldt med Værdighed at iagttage. 
Den Omstændighed, at hun var bleven Kammerjunkerens 
Tante, satte hende i Stand til at slaa to Fluer med et 
Smæk og forene begge Fordringer. 

Langtfra at jage ham fra Huset, har hun wvælegd 
lænket ham dertil, sikret ham den attraaede Aarpenge 
og til samme Tid sørget for, at der i tilfældige Bidrag til- 

flyder ham langt Mere end tidligere. Men saa skal han 
bare bære Udladningen af al-den Foragt, der syder i hen- 
des Sind, bære den ganske alene, lade sig dreje som en 
Dukke, leve et Liv værre end en Lakaj og altid lade sit 
gulgraa Gummielastikums Fjæs vise en smilende Mine, uden 
nogensinde at røbe den svageste Erindring om hin Efter- 
middagstur paa Langelinie, som han dog meget vel kan 
mærke, at hans kjærlige Tante idelig husker. Med den 
Pris betaler han den Aftægt, han nyder. Se, der kommer 
han belæsset med fem Pakker, ikke af de smaa! Jeg har 
talt efter: medens Vognen har holdt der, er han bleven 
sendt frem og tilbage otte Gange. Tjeneren- paa Bukken 
sidder i god Mag; Hendes Naade forbød ham udtrykkelig 

Gjenbotaget. 


Af Rudolf Schmidt. 


Du høje Gjenbotag, hvis tørre Tegl 

Gav Solens Gjenskin paa saa mangen Dag, 
Naar Skyen vinked' lig et Sommerflag, 

Og Spurven kvidred' paa Din Rygning stejl; 


Men som, naar Stormen mod min Rude bar, 

Og Regnen hen i vaade Strømme jog, 

Med intet daarligt Løfte mig bedrog, 

Men fuldt lod ses, hvor klamt og vaadt det var! 


Tidt var en Hindring Du, jeg ønsked” bort: 
Naar Sjælen stevned' gjennem Luftens Hav, 
Da var den Udsigt, Du til Øjet gav, 

Lidt karrig tilmaalt, ja saa haanlig kort! 


Men alt som mer' Erfaring blev min Gjæst, 
Og Sindet bøjed” sig for Livets Kaar, 

Blev jeg forsonet langsomt, Aar for Aar, 
Med Din ironisk kjølende Protest. 


Du staar som Billed paa det trange Liv, 
Hvor Solens Blink dog naae hver ydmyg Bo: 
Jeg ser paa Dig med Tillid og med Ro 

Og ønsker intet større Perspektiv. 


Naar Du for Regnen er det vaade Spejl, 
Jeg mærker Stuens Hygge med Behag, 

Men glædes dobbelt i hver Solskinsdag, 
Naar Spurven kvidrer paa Din Rygning stejl. 


26de April 1872. 


Annenburgs Madonna. 


Novelleskitse af Sigurd Miller. 


Aesanbare er en af de tyrolske Landsbyer, der ligger 
fjernest fra de alfare Veje. Lystrejsende kommer der saa 
at sige aldrig; Farten dertil fra Meran, den nærmeste Post- 
station, er besværlig, stadig op ad den slettest mulige 
Klippevej; i Storm eller Taage er den end ikke uden Fare for 
Kjørende og Ridende. Og. vinder man endelig derop, har 
man ikke Synderligt' for sin Ulejlighed. Indeklemt mellem 
høje Fjelde ligger den lille By, saa Udsigt er der ikke 
meget af; tarvelige er dens Huse og paa ingen Maade særlig 
karakteristiske, Kirken ejer Intet af Kunstværd, og Menne- 
skene deroppe ser gjennemgaaende hverken bedre eller 
værre ud end de fleste andre tysktalende Tyrolerbønder, 
Saa bliver da Turisterne derfra; Bådecker aner ikke Annen- 
burgs Existens; den er ikke engang bleven regnet værdig 
til at afsættes paa Stielers Kort. 

Men det, at der saa godt som ingen Englændere, 
Franskmænd eller Nordboer søger til Annenburg, vil jo 
ikke sige det Samme, som at Byen aldrig skulde se Frem- 
mede indenfor sine Enemærker; tværtimod, der er til 
visse Tider af Aaret, især omkring alle Mariedage, endog 
et farligt Rykind af udenbys Folk, der strømmer til, ikke 
blot fra Naboegnene og fra hele vælsk Tyrol, men ogsaa 
fra andre østerrigske Distrikter; ja helt nede fra Lombardiet 
kommer der Gjæster, Og det kan ikke undre Nogen, som 
veed blot en Smule Besked om Byens Forhold. Annen- 
burg ejer en Skat, som vel maa lokke og drage — lokke 
alle dem, som lider Brøst paa Legeme eller Sjæl, og hvem 

gjør ikke det i vore Dage? Annenburgs Madonna har 
undergjørende Kraft; hun helbreder de Sygdomme, der 
hverken har villet vige for Læge eller Kvaksalver, har 
Evne til at husvale det sorgtrykte Sind og til at give Lykke 
i Kjærlighed; der er endogsaa dem, der siger, at hun er 
god til at yde Folk Hjælp i Pengespekulationer. At alt 
dette er sikkert, derpaa foreligger det mest uomstødelige 
Bevis: da Byen i 1872 havde Besøg af en inspicerende 


Eminence, efterlod denne sig en Erklæring — den hænger 
endnu i Kirken i Glas og Ramme —, der gik ud paa at 


bevidne, at Annenburgs Madonna staar hver den bi, som 
anraaber hende med troende Hjærte, forudsat blot, at han 
ikke er «behæftet med vitterlige Synder». Og Ingen har 
siden den Tid haft at melde om, at hans Besøg hos Annen- 
burgs Madonna har været ganske uden Frugt. 

Kjøn er hun egentlig ikke, den samme Madonna, eller 
ent ud sagt, hun er saa grim, at intet af de Mariabilleder, 
der siges at stamme fra den hellige Lukas's Atelier, kan 
se slemmere ud. Billedet er udskaaret i Træ, og den 
tænksomme Beskuer faar let det Indtryk, at Materialet i 
ganske særlig Grad har haft Indflydelse paa dets Form; 
mon ikke Kunstneren tilfældig har faaet fat paa en bajonnet- 
bøjet Gren eller Rod, der ved sin Form har sat hans 
Fantasi i Bevægelse og fristet ham til at danne en siddende 
Figur deraf? Nu, lige meget! som det staar der i Nichen 
tæt ved den lille Kirkes Højalter, faar det ikke stort andet 
Lys end dét, der døser sig frem fra den altid brændende 
Olielampe; de brogede Klæder dækker vel ogsaa en Del 
af Kunstværkets Mangler, Glasøjnene ser helt livlige ud, 
og fremfor Alt, de tre Ædelstene i Kronen straaler saa 
fortryllende gjennem Halvmørket, at den naive Besøgendes 
Blik sagtens mere fængsles af dem end af Madonnas brede, 
rødmalede Ansigt eller af den stive lille Dukke, hun holder 
op til sin moderlige Barm. Ja, det er virkelig ægte 
Ædelstene, to Smaragder og en Diamant. Madonna fik dem 
i Begyndelsen af dette Aarhundrede af en Kjøbmand fra 
Triest; de staar opførte i Kirkens Inventariebog til en 
Vurderingssum af 1225 østerrigske Gylden. 

Hvor megen Gavn nu end denne herlige Madonna kan 
gjøre fremmede Mænd og Kvinder, saa er hun dog, som 
rimeligt, til størst Velsignelse for Annenburgs egne. Om- 
kring Byen er Jorden kun lidet frugtbar; selv Græsningen 
er slet; der avles næsten intet Korn, og af Vin ikke mere, 
end der drikkes paa Stedet. Saa lever da Indbyggerne 
mest af deres Madonna; Flertallet af dem tjener Udkommet 
dels ved at skaffe hendes talrige Gjæster Husly og Mad, 
dels ved at eftergjøre Billedet og sælge Kopierne til de 
Troende. Naturligvis har en saadan Efterligning ikke ganske 
den samme Kraft som Originalen, men derpaa tvivler dog 
Ingen, at den er god til at forebygge Tilbagefald, vel at 


mærke naar den først har staaet en Nat. over i Nichen hos | 


den rigtige Madonna og derpaa har modtaget den for- 
nødne Velsignelse af Sognepræsten.  Taxten paa en fær- 
dig malet, paaklædt og med falske Juveler forsynet Ma- 
donna var, da jeg for ikke længe siden besøgte Annen- 
burg, ti Gylden; for Nattekvarteret i Nichen samt Vel- 
signelsen betaltes halvanden. 

— Byens mest velstaaende Mand var for en halv Snes 
Aar siden, og er vistnok saa endnu, Kirkeværge og Værts- 
husholder Thomas Settari. I begge sine Egenskaber nød 
han stor Anseelse;"hos ham tog de «bedste» Rejsende 
altid ind og var sikre paa at blive godt behandlede og 
ikke alt for slemt trukne op; af Kirkens Sager tog han 
sig med Iver og Dygtighed, og især var han utrættelig, 
naar det gjaldt om at udbrede det undergjørende Madonna- 
billedes Ry; han førte Bog over alle-dem af hendes Kure, 
der kom til hans Kundskab, og hver Gjæst, som besøgte 
hans Hus, kunde være sikker paa, at denne Protokol blev 
forelagt ham sammén med den af Øvrigheden autoriserede 
Fremmedbog. Og han havde Held med sin Stræben; Be- 
søget hos ham og dermed hans Velstand voxede i samme 
Forhold, som Madonnas Anseelse. Agtet og godt lidt af 
sine Bysbørn var han, og hans Skjænkestue stod aldrig 
tom, selv paa de Tider af Aaret, da det var smaat med 
Tilstrømningen af fremmede. , 

Nogle af Gjæsterne kom for at drikke Vin og smaa= 

snakke med Værten, andre vel snarere for at gjøre Kur til 
hans Datter, der styrede Huset for ham, efter at han var 
bleven Enkemand. Theresia Settari var en kjøn Pige paa 
lidt over en Snes Aar, livlig og godmodig; der var ikke 
den, der havde et ondt Ord paa hende at sige. Og dog 
var hun sin Faders eneste Sorg. Hun havde haft adskil- 
lige Friere, baade rige og fattige, men Udsigterne til, at 
hun skulde blive gift, var desuagtet stadig lige fjærne; de 
rige vragede hun med en Standhaftighed, der var nær ved 
at bringe Faderen til Fortvivlelse,; og de fattige — ja mellem 
dem var der nok en, som hun gjærne vilde haft, men det 
skulde dog den gamle Settari ikke have noget af. Alois 
var ganske vist et skikkeligt Menneske og en ret flink 
Træskærer; men hvad han tjente, var dog næppe mere end 
nok til Een, og at give et Pigebarn med et Par Tusind Gyl- 
dens Medgift til en Karl, der ikke kunde stille andet op 
derimod end en Hytte og en Bunke Værktøj, det var der 
jo ingen Mening i. Saa fik man hellere at vente og blive 
ved med at skjændes. Thi Skjænderi var der nok af. 
Faderen blev ved at presse paa med den rige Garver fra 
Botzen, og Theresia stod imod med al en tyveaarigForelskets 
Haardnakkethed Saa tog det ene Ord gjærne det andet, 
indtil Striden endte med, at Pigebarnet forlod Kamppladsen, 
smækkende Døren i efter sig, medens den Gamle raabte 
efter hende, at han før vilde drikke sig ihjel i sin egen Vin 
Nr. 5 end give hende bort til en Stodder. Af og til 
drillede han hende ogsaa ved at spørge hende, om hun 
ikke ogsaa vilde gifte sig med Joseph Hauer; han og Alois 
kunde dog maaske tilsammen tjene saa meget, at hun kunde 
faa det tørre Brød, en smagfuld Spøg, som hun besvarede 
med at sige, at naar hun ikke vilde vide noget af Joseph, 
saa var det ikke, fordi han var fattig, men fordi han var 
en Filur, som det godt kunde more hende at sei en Strikke. 
Og det glædede hende, tilføjede hun som oftest, at hun 
jævnlig fik at høre, at nu havde Alois igjen banket Joseph 
i Skoven eller paa Hjemvejen fra Kirken. 

Sørgeligt, men sandt: Alois var ingen Slagsbroder, 
men alligevel forsømte han aldrig nogen Lejlighed til at 

banke Joseph, den eneste af hans Rivaler, der boede i Byen 
selv. Joseph tog sine Prygl, men opgav ikke sit Frieri til 
Theresia, og til sine Fortrolige sagde han, hver Gang de 
gjorde Nar ad ham for hans frugtesløse Bejlen og alle de 
mange Hug, den indbragte ham, at Enden jo ikke var der 
endda, og at han nok en Gang skulde finde den Vej, der 
førte til Maalet; det var jo dog den Gamle, det Hele kom 
an paa, og ham skulde han sagtens omsider faa Bugt med. 

Saaledes stod Sagerne indtil Sommeren 1880; da skete 
det Forfærdelige. 

Det var Søndag Morgen. Annenburgs gamle Klokker 
gik til Kirken for at se efter, om Alt var i Orden til Guds- 
tjenesten: han tog Støvekosten fra Vaabenhuset, fyldte Vie- 
vandskarret ved Indgangsdøren, fik Røgelseskarret forsynet; 
saa pudsede han Alterets Snitværk lidt af og drev derpaa 
hen til Madonnabilledet, der vist ogsaa kunde have godt 
af en lille Overhaling. Halvt mekanisk strakte han Haanden 


med Kosten ud mod den Hellige — men, du milde Guds 
Moder, hvor i al Verden — er jeg ogsaa rigtig vaagen! — 


Nichen var tom. 

Han smed Kost og det Hele og styrtede som en Besat 
ned ad Landsbygaden lige til Settaris Hus. Døren stod 
aaben paa vid Gab, .men han kimede dog paa Natklokken, 
som om han vilde ringe til Brandstævne; saa kom Kirke- 
værgen ud og spurgte, om han var gal. 

Ja vist var han gal, hele Byen var gal, hele Verden 
var gal — Madonna var stjaalen ! 

Bleg som en Død og rystende over alle Lemmer fulgte 
Settari med Klokkeren til Kirken. Ja vel. Væk var hun. 
Ruderne var hele; Døren havde været lukket om Morgenen. 
Dirk eller falsk Nøgle. 

Hvad Tyveriet havde at betyde, stod øjeblikkelig klart 
ikke blot for gamle Settari, men for enhver af Annenburgs 
Indbyggere, Mænd og Kvinder, Voxne og Børn. Byen var 
forarmet, ødelagt. Nu kunde Værtshusene og Pensionerne 
lukke, Billedskærerne sælge deres Værktøj, fortære Ud- 
byttet og derpaa hænge sig op. O, Du naadige Guds Mo- 
der," forbarm Dig over os, hvor du end er ! Gjør dit største, 

dit herligste Under, og kom tilbage. til os, der længes! 
Saa kan Du være vis paa, vi skal nok passe bedre paa dig 
en anden Gang! 

— Om Mandagen sad Thomas Settari ene i Stuen bag 
ved Udskjænkningsværelset, ene med sine drøvelige Tanker 
om Annenburgs Ruin og sin egen dermed sammenhængende 
Ulykke. Saa bankede det paa Døren, og ind traadte 
Joseph, Næppe havde han faaet sagt Goddag, før det 
bankede igjen; det var Alois. 

De havde begge det samme Ærinde, som de fore- 
bragte snakkende i Munden paa hinanden, Nu var jo 
Annenburg en ødelagt By, og der var intet Haab om Op- 
rejsning; for Settari var der ikke Andet at gjøre end at 
lukke Værtshuset; selv kunde han nok leve af, hvad han 
alt havde skrabet sammen, men til at begynde paa noget 
Nyt var han jo for gammel, og hvad skulde der blive af 
Theresia, hvis rige Friere vel nu vilde trække sig tilbage, 
selv om de ikke allerede for længst havde tabt Taalmodig- 
heden? Her var Tilbud og Udvej: Hvis 'Settari blot i Ro 
vilde'vente en kort Tid, saa skulde hun vel finde en For- 
sørger; for en ung, arbejdsdygtig Mand, hvem Kjærligheden 
drev frem ad, var der altid nye Baner at bryde, 

Den gamle Mand fo'r op: «Saa skulde da ogsaa Bød- 
delen hente Jer, I to ...« — ja Læseren maa undskylde mig, 
at der ikke kan tilvejebringes nogen paalidelig Oversættelse til 
Ordet — «Herz-philosophisch-Telegraf-Gauner! Thomas Set- 
tåri skal vise Jer, at han vel skal skaffe Føden til sin Datter 
uden at sætte hende paa Vand og Brød hos en Stodder, 
som hverken har Vaadt eller Tørt at byde paa. I bliver 
dog alle Dage mere brødløse end jeg, Døgenigter som I 
er! Nu trænger vi hverken til Frieradser eller til Løfter, 
vi trænger kun til een Ting, og det er den hellige Guds 
Moder af Annenburg. Kan I skaffe os hende tilbage, saa 
er alting godt; kan en af Jer gjøre det, saa faar han 
Theresia og.to Tusind, Men kan I ikke det, saa skrup! 
skrup af i Fandens Skind og Ben!» 

Og såa skruppede de af. Udenfor vilde Alois have 


125 


været i Gang med at banke Joseph, men der kom Folk til, 
saa der blev ingen Ting af den Dag. 

— Der gik tre Uger, der gik fem; trøstesløse Tider. 
Politiet, der naturligvis strax havde sat sig i Bevægelse i 
Anledning af Kirkeranet, udrettede Intet; Forbryderen havde 
ikke efterladt sig mindste Spor. I den sjette Uge efter 
Ulykken rygtedes det i Landsbyen, at Joseph stod i Færd 
med for en Tid at forlade sit Hjem; han vilde til Wien 
eller en anden stor By for der at gjøre sin Lykke. Alois 
bestilte Ingenting; han gik omkring og vidste ikke rigtig, 
om han skulde glæde sig over, at Rivalen snart. skulde 
bort, eller ærgre sig over, at denne nu syntes at vise større 
Energi, end han selv. 

Saa var det Aftenen før den til Josephs Afrejse bestemte 
Dag. Alois var gaaet tidlig i Seng, men kunde ikke sove, 
dels fordi det var saa lummert i Vejret, dels paa Grund af 
sine Længsler og urolige Tanker. Han stod da op — 
Klokken var vel hen ad to — klædte sig paa og gik ud i 
den lille Skov, der vest for Byenstrækker sig op ad Bjerg- 
siden, og hvorfra han saa tidt havde hentet Træ til sit Ar- 
bejde. Noget skulde han jo dog en Gang igjen til at be- 
stile; i Morgen vilde han tage fat; han kunde dog altid 
snitte nogle Skilderirammer. En Timestid drev han om- 
kring i den maaneklare Sommernat, men han fandt intet 
Træ, han kunde bruge — maaske han heller ikke rigtig 
havde Tanker for at søge. Saa trak der en Sky for 
Maanen, flere kom op; det blev næsten helt mørkt. 
Pludselig lynede det — og som et Lyn slog det ned i 
ham: Jeg trænger til Husvalelse i min store Kummer, til 
Noget, der kan lette, men hvdt skal jeg finde det? — Gud 
veed, om det ikke kunde hjælpe, hvis jeg gik hen til Jo- 
sephs Hus, passede ham op, naar han trasker af ad Meran 
til, og gav ham en vældig Dragt Prygl til Afsked? 

Jo, det maatte vist kunne hjælpe, og da det kort efter 


klarede op igjen, gik han stille ned mod en lille Hytte, " 


som laa yderst i Landsbyen; der boede Joseph. . - 


Der var Lys i Stuen; et Lagen var hængt op for . 


Vinduet, men det sluttede ikke helt til; en Lysstrime 

trængte ved dets ene Side ud paa Vejen. Man maatte 
kunne kige ind, og det gjorde Alois; han vilde se, hvor- 
dan hans Medbejler teede sig, medens han traf sine For- 
beredelser til Rejsen. : 

Der stod han da midt i Stuen og pakkede Smaating 
ind; en Bylt og en Vadsæk laa allerede sammensnørede 
paa Bordet foran ham. Saa gik han hen imod Vægskabet 
og trak en lille Skuffe frem, tog en Gjenstand ud og be- 
tragtede den en Tid lang som uvis om, hvor vidt den var 
værd at tages med; endelig syntes han at have fattet sin 
Beslutning og rakte sig frem mod Lyset — nu saa' Alois, 
hvad det var, han holdt i Haanden: et lille Stykke Guld- 
brokade med glimrende Frynser. 

Du hellige Guds Moder! det var Stadsen fra hendes 
Kjole! Et Spark, og Døren var sprængt, et Hyl og et 
Spring, og Joseph laa paa Stuegulvet med Alois oven 
paa sig. 

Alois hylede, og Joseph hvæste; han blev klemt om 
Struben. Endelig gav Dødsangsten ham Kræfter, han fik 
Halsen vreden løs og fat med Tænderne i sin Fjendes 
Ærme. Saa fik han for et Øjeblik Tag i begge dennes 
Haandled og benyttede den Frist, han havde, til at raabe: 
«Hvad vil Du mig, gale Menneske!» 

«Jeg vil have Madonna!» skreg Alois rasende, «Du 
har stjaalet hende!» 

«Slip mig, slip mig dog, dit Asen! der er jo ingen 
Ulykke sket! Slip mig, saa skal Du faa det altsammen, 
naar Du blot vil slippe mig og saa holde din Kjæft!» 

I et Nu var Alois oppe; Joseph rejste sig og vak- 
lede hen' til Bordet. 'Vadsækken blev lukket op, og 
frem kom en lille Pakke. Alois rev den op; den'indeholdt 
tre smaa Stene, to Smaragder og en Diamant, grovt ind- 
fattede i Guld. 

«Men Madonna, Skurk! hvor er Madonna?» skingrede 
det igjennem Hytten. 

«Træbæstet? Ja det har jeg naturligvis brændt; hvad 
tror Du vel, jeg ellers skulde have gjort med det? Det 
kunde jeg dog ikke slæbe med til Wien |» 


97 


Alois fik ondt; havde hans Fjende i dette Øjeblik 
forstaaet Situationen ret, vilde det ikke faldet ham vanske- 
ligt at magte ham. Men snart var han igjen hel Karl og 
sagde i en nogenlunde rolig Tone: 

«Det vil være godt for Dig, om Du nu fortæller mig 
hele Historien. Lyver Du, saa graser jeg dit Hoved.» 

«Hele Historien» var kun kort. Efter at have op- 
dirket Kirkedøren og stjaalet Billedet — paa Stedet brække 
Stenene ud af deres plumpe Indfatning vilde han ikke af 
Frygt for at komme til at beskadige dem — havde han 
ødelagt selve Dukken; nu vilde han sælge Stenene i Wien, 
komme hjem igjen og foregive, at han havde vundet i 
Lotteriet; med en Tusind Gylden kunde han vel nok frem- 
stille sig som Bejler til Theresias Haand med større Haab 
om Fremgang end det, han hidtil havde vovet at nære. 

Da Alois havde faaet den Forklaring, gik han; det 
kvalmede for ham; han følte sig saa tom og sløv ved, hvad 
han i denne Nat havde oplevet, at han endog rent glemte 
at prygle Joseph. Stenene havde han i Lommen, men hvad 
han skulde gjøre med dem, anede han ikke. Han drev op 
i Skoven i den lumre, nu igjen næsten bælgmørke Nat, 
satte sig under et Træ; der var han endnu, da det begyndte 
at dages; hans Hjærnekasse var som udblæst, saa kun een 
Tanke kunde tumle om i det tomme Rum: Intet Haab, 
intet Haab! 

Et Glimt, et raslende Tordenslag, en drønende Buldren 
— Lynet var slaaet ned i Træet, han sad under. Hurtig 
var han oppe, men svimlede igjen; han tog sig op til Ho- 
vedet; hvor det gjorde ondt; havde Lynet ramt ham? Aa 
nej, det havde det vel næppe, han kunde jo tydelig mærke, 
at han var levende, om ikke paa Andet, saa paa Smerten 
oppe paa Issen. Men hvad var det da? Naa, det var vel 
den Grenstump der, Lynet havde slaaet den løs, og den 
var faldet i Hovedet paa ham. Han tog den op og saae 
paa den, drejede den i Haanden. 

" — — Det var da en sær bajonnetknækket Kumpan; 
den kunde være god til en Kopi — — 

Kopi — — Madonna og alle Helgener — —! 


Knbetsemensacnn 


kr sd NØD ES 


æn d rør 


Somme 


say den sm 2 


PEVITS 
[I] HIM INBE 


128 


— Alois gik hjem, og i etPar Dage saae man ikke Noget 
til ham; man sagde, han nok var syg; han havde været ude 
i det slemme Vejr forleden Nat. Men den tredje Dag var 
han da ialfald bedre; han havde et Ærinde at forrette hos 
Farvehandleren i Meran. 

Den fjerde Dag havde han en længere Samtale med 
Sognepræsten ; havde Nogen været til Stede ved hans Afsked 
fra Højærværdigheden, vilde han kunne have hørt dennes 
Afskedsord til den unge Billedskærer: «En god Hensigt, 
min kjære Søn, maa hellige de for verdslige Øjne betænke- 
lige Midler. Jeg lover fuld Absolution, og Madonna vil 
atter velsigne os Alle!» 

Men Søndag Eftermiddag var Præsten hos gamle Settari 
og havde i Enrum en Samtale med denne. Og kort efter 
gik det i den hele By: Præsten har meddelt Kirkeværgen, 
at Alois igaar har været hos ham og fortalt ham om et 
Syn, han har haft. Madonna har vist sig for ham i Nat og 
sagt: «For din store Fromheds og din inderlige Kjærlig- 
heds Skyld vil jeg aabenbare Dig, hvor .mit Billede, som 
for Landsbyens Synders Skyld for en Stund var Eder røvet, 
skal gjenfindes, Grav under den tredje store Gran i Skov- 
vejen, og I skulle finde!» 

Og hen imod Solnedgang bevægede sig en Procession 
— Sognepræsten, Kapellanen, Klokkeren, de to Kordrenge, 
alle i fuld Kirkedragt — samt Flertallet af Landsbyens 
Indbyggere ud ad Skovvejen. Under Salmesang og Klokke- 
klang blev der gravet under det store Træ .. 

— Nu staar Madonna igjen i sin Niche; der er dem, der 
siger, at hun ser sundere og mere munter ud end nogen 
Sinde før; hun har haft godt af den friske Luft. De, der 
kunde give nærmere Oplysninger om hendes Udflugt, tier 
stille, — Alois holdt Bryllup med Theresia Settari den 2den 
September 1880. — Madonna fik ved den Lejlighed en ny 
Krave, der klæder hende fortræffelig, samt to fem Punds 

Taagepletter og Kometer. 
(Et Brudstykke.) 


Ved Eugéue Ibsen. 
I. 


Herschel. — Spejlteleskoper. — Spektralanalyse. 


I første Halvdel af forrige Aarhundrede levede der i 
Hannover en dygtig og anset Musiker. Han hed Jacob 
Hans Fader Isaac havde først bestemt ,ham til 


Landvæsenet, 


da han selv var Forpagter i Omegnen af 


Leipzig, thi derhen var Bedstefaderen Abraham udvandret, 

fordreven fra Mæhren paa Grund af sin protestantiske Tro. 

Men Jacobs Tilbøjeligheder gik fuldstændig i Retning af 

Musikken, og det endte da med, at han under meget ind- Hi 
skrænkede og beskedne pekuniære Forhold slog sig ned i 

Hannover som Udøver af denne Kunst. Kaarene blev 

ikke mindre trange, efterhaanden som der fødtes ham 10 i 


Børn — 6 Drenge og 4 Piger. 

Der kunde ikke ødsles Meget paa deres Opdragelse, 
men man naaede dog saa vidt, at alle Io Børn — omend 
med forskjelligt Held — lærte Faderen Kunsten af, og den 


ældste, Jacob, opnaaede endog en saa, ualmindelig Færdig- 
hed, at han blev ansat som Musikdirektør ved et hannove- 
ransk Regiment, med hvilket han drog over til England. 


Den tredie Søn William, der var født i Hannover den 
isde Novbr. 1738, udmærkede sig imidlertid tidlig mellem 
Brødrene ved ganske ualmindelig Lærelyst. Faderen fandt sig 
derfor bevæget til i Retning af hans Opdragelse at gjøre 
lidt Mere end, hvad han ellers vilde have anset for uom- 
gængelig nødvendigt, og skaffede ham en Lærer i Fransk, 

for hvilket Sprog det unge Menneske havde vist særlig 
Forkjærlighed. Og der faldt nu ved denne Undervisning 
ogsaa enkelte Smuler af i Retning af Begyndelsesgrundene 
af Lærerens Yndlingsfag: Moral, Metafysik og Logik. 

Udrustet med disse faa Kundskaber, samt forsynet 
med nogle Nodehefter drog saa den unge William Her- 
schel i 1759, 21 Aar gammel, bort fra det fædrene Hjem 
for at søge sin Lykke i England, idet han der haabede at 
kunne bane sig en Vej, støttende sig til sin ældre Broder 
Jacobs Bekjendtskaber. 

Lykken var trang, og der maatte under Forsøgene paa 
at komme frem, baade i London og ude i Grevskaberne, 
kæmpes med den haardeste Nød, indtil endelig Lord Dur- 
ham viste sig som den frelsende Engel og forskaffede den 
unge Musiker Ansættelse som Musikinstruktør ved et 
engelsk Regiment, der "laa i Garnison ved den skotske 
Grænse, Dermed var Banen brudt, Herschels Ry opad- 
gaaende, og1765 valgtes han til Organist i Halifax i Yorkshire. 

Der var nu ikke længer Næringssorg, og et tarveligt 
Udkomme tillod ham at kåste sig over de Ting, der sær- 
lig interesserede ham. Han havde allerede ved Hjælp af 
Lexikon og Grammatik selv lært sig Latin og Italiensk 
og gjort sig bekjendt. med Begyndelsesgrundene i Græsk. 
Men ved Studiet af Musikkens Theori af en forøvrigt tem- 
melig ubekjendt Forfatter (R. Smith) traf han paa nogle 
Betegnelser, som man forklarede ham vare algebraiske 
Formler, og som han aldeles manglede enhver Forudsæt- 
ning til at forstaa. Hvor mangen En vilde ikke have lagt 
Bogen tilside? Den unge Herschel afbrød derimod kun 
Studiet for i utrolig kort Tid at gjøre sig til Herre over 
den almindelige Geometri og Algebra og fuldstændig sætte 
sig ind i det mathematiske Tegnsprog, der var nødvendigt 
til Fortsættelsen og Forstaaelsen af hans Arbejder. 

Herschel blev kun eet Aar i Halifax. Allerede 1766 
kaldtes han til Organist ved Wauxhall-Kapellet i Bath. 
Stillingen var her mere indbringende, men den rummede 
ogsaa flere Forpligtelser. Der maatte musiceres i Bade- 
gjæsternes Forsamlingsværelser, paa Theatret, i offentlige 
og private Koncerter, og det var umuligt at undslaa sig 

for at give den Undervisning, som .Stedets fornemme Fa- 
milier ønskede til deres Sønner; men Natten tilhører Her- 
schel, og efter mangen anstrengt Dag finder Morgendæm- 
ringen ham endnu ved sin Lampe, naar han i sin ube- 
tvingelige Videbegjærlighed alene ved Hjælp af Bøger 
stadig søger fremad fra den lavere Mathematik til den 
højere, fra Læren om Lydsvingninger til Læren om Lys- 
svingninger, saa hans mathematiske Studier efterhaanden 
føre ham helt over i Lyslæren og Astronomien. 

En Ven har laant ham et to Fods Spejlteleskop, med 
hvilket han i Nattens Ensomhed gjennemforsker Himlen. 
Det er altfor interessant en Beskjæftigelse til, at man kan 
slippe den igjen. Han forskriver da en lignende Kikkert 
fra London, men Optikerens Pris overstiger langt, hvad 
Organisten kan afse af sine beskedne Indtægter. Altsaa 
Haand paa Værket. Og nu gaa de natlige Studier og 
Øvelser ud paa, hvilken Form for Spejlet der er den hen- 
sigtsmæssigste, hvilken Legering der bedst tilbagekaster 
Lyset, hvilket Poleremiddel der vil frembringe de bedste 
Resultater. 

Det er et Arbejde ganske fra Grunden af, ligesom 
Licentiatens i «den krøllede Fritz», men med bedre Lykke. 
Og allerede 1774 har han et 5 Fods Newtonsk Spejltele- 
'skop færdigt, hvoraf han med egne Hænder har forfærdiget 
hver Stump. Og-med det betragter han til sin uendelige 
Glæde Saturn og dens Ringe. Organisten er nu tillige 
bleven en dygtig Optiker og Kikkertfabrikant; han laver 
udmærkede 7 Fods-, 10 Fods-, ja 20 Fods-Spejlteleskoper, 
men han har ogsaa efter sine egne Angivelser forfærdiget 
ikke mindre end 200 Objektivspejle, inden han selv var 
tilfreds med sit Arbejde. 

1783 skriver Lalande Følgende: 

«Hver Gang Herschel giver sig ifærd med at polere 
et Spejl, har han ikke mindre end 10, 12 eller 14 Timers 
uafbrudt Arbejde. Han forlader ikke sit Værksted et 
eneste Øjeblik, selv ikke engang for at spise, og han mod- 
tager af sin Søsters Haand de Næringsmidler, uden hvilke 

Arbejde. Ikke for Alt i Verden vilde Herschel forlade 
det. Det vilde, som han siger, være en fuldstændig Øde- 
læggelse for det.» 

Og samme Aar (1783) skriver Herschel til Læchtenberg: 

«Efterhaanden som jeg lidt efter lidt fuldendte disse 
Hovedinstrumenter, brugte jeg dem hver Gang selv til 
Iagttagelser paa Himlen, hvor jeg havde foresat mig ikke 
at lade en eneste Plet uundersøgt. Og dette førte mig 
endelig til Opdagelsen af den nye Planet (Uranus), ikke 
tilfældigvis, men fordi Stjernen netop stod paa det Sted, 
hvor jeg efter den udkastede Plan hin Aften netop skulde 
foretage en Række af de nøjagtigste Undersøgelser. Og 
havde jeg ikke netop set den den Aften, saa maatte jeg 
dog visselig snart efter have fundet den, thi mit Teleskop 
var saa fuldkomment, at jeg strax, Saasnart jeg saae den, 
kunde sige, at det ikke var nogen Fixstjerne»> (han saae 
nemlig Planeten skiveformig). 

Dette, Herschel her omtaler, var hans store Opdagelse 
af Uranus den 13de Marts 1781. Organisten var paa een 
Gang bleven den berømte Astronom, der havde udvidet 
vort Solsystems Grænser netop til det Dobbelte, idet den 
yderste af de indtil da kjendte Planeter, Saturn, er 10 
Jordbaneradier borte fra Solen, Uranus derimod 20. 

Fra det Øjeblik af bredte den store Astronoms og 
Kikkertforfærdigers Navn sig over hele den literære Ver- 
den. Georges III., der i Almindelighed var en Beskytter 
af Videnskaberne og særlig havde Tilbøjelighed til at pro- 
tegere de af hans Undersaatter, der vare af hannoveransk 
Afstamning, lod sig Herschel forestille i en Privataudiens, 
og i denne faldt Herschels Svar paa de forelagte Spørgs- 
maal samt hans Angivelser af de af ham paatænkte astro- 
nomiske Arbejder saa klart, at Kongen fuldstændig blev 
vunden, tilstod ham et Annuum af 300 Guineer og ind- 
rømmede ham Bolig og Observatorium i Nærheden af 
Slottet Windsor, først i Clay-Hall og senere i Slough. 

Og her udførte han alle de i Bath lagte dristige Pla- 
nér, idet hans Legemskræfter først svigtede ham ved Ob- 
sérvationerne kort før hans Død i hans 84de Aar, den 
2ude August 1822. Han forlod saagodtsom aldrig sit Ob- 

servatorium, uden naar han skulde ind til London for i 
royal society» at oplæse sine Afhandlinger og gjøre Rede 
for de gjorte Opdagelser, og i sin travle Virksomhed 
blev han i denne lange "Tid stadig støttet og hjulpen' af 
sin ligesaa utrættelige Søster, Miss Caroline Herschel, der 
ligesom Tyge Brahes Søster Sophie var en dygtig Astronom, 

22 Aar gammel drog hun over til sin højtelskede 
Broder i England for at hjælpe ham ved hans astronomiske 
Observationer. Nætterne tilbragte hun med Blyanten i 
Haanden, beskjæftiget med den mekaniske Aflæsning af 
Uret og Opskrivning af Tidsmomenterne, hvilke ofte under 
Broderens Observationer kunde løbe op til Tusinde, uden at 
hun selv imens fik Lejlighed til at gjøre en eneste Iagt- 
tagelse eller se blot en Stjerne, og af Dagen tilbragtes saa 
hvad Tid der blev tilovers med Reduktioner af Broderens 
Observationer. Derfor følge ogsaa Herschels Opdagelser 
Slag i Slag, og Aar efter Aar fra 1780 fyldes Bindene af 
det kongelige engelske Videnskabernes Selskabs Forhand- 
linger («philosophical trainsactions») med hans Arbejder. 
Støttet paa Observationerne med hans udmærkede Spejl- 
teleskoper behandles de forskjelligste Ting, saaledes som 
Udviklingen af Mælkevejssystemet og Taagepletterne, Him- 
lens Bygning, Solens Natur, Fixstjernernes Egenbevægelse, 
Dobbeltstjernerne og meget Andet. 

Hans vigtigste Observationer ere anstillede med de 
af ham forfærdigede Spejlteleskoper paa 7 til 20 Fods 
Længde og med Forstørrelser af fra 60 til 300 Gange, og 
ikke — som der undertiden menes — med det af ham, 
forøvrigt særlig paa Georg den Tredies Opfordring, for- 
færdigede store Spejlteleskop, der var 40 Fod langt, og 
hvor Spejlet havde en Diameter paa 4 Fod. Ujevnheder 
i Spejlets Slibning og Vanskeligheden ved en fuldstændig 
nøjagtig mathematisk Afpassethed af det 40 Fod lange 
Rør besværliggjorde dets Brug, men for Datidens prak- 
tiske Optik var Indretningen af denne store Kikkert af 
uvurderlig Nytte, idet kun Erfaringen kunde give tilstrække- 
lig Oplysning om Grænserne for Billedets Tydelighed i 
Forhold til den stærke Forstørrelse. 

Herschel har selv i «philosophical transactions» for 
1795 leveret en Beskrivelse af sit store Kæmpeteleskop. 
Bygningen havde han begyndt omtrent ved Enden af Aaret 
1735. Til Indretningen af Træstilladset, Maskinerne osv. 
anvendte han undertiden samtidig indtil 40 Arbejdere, Ved 
Uagtsomhed fra Støberens Side blev det første Spejl svagere, 
end Herschel havde forlangt, og kunde derfor ikke faa 
den ønskede fuldkomment nøjagtige Form. Der maatte 
derfor støbes et andet Spejl, som den 27de August 1789 
gav et fuldstændig skarpt Billede, naar det indstilledes 
paa Fixstjerner. Næste Dag (28de Aug. 1789) rettede 
Herschel Teleskopet mod Saturn og opdagede dennes 6te 
Drabant. Fra den Dag regner Herschel Fuldendelsen af 
sin 40 Fods Reflektor. Det var ogsaa med den, at han 
opdagede Saturns 7de Drabant. «Det stærke Lys i mit 40 
Fods Teleskop var af saa stor Nytte,» skriver han, «at jeg 
den lyde Septbr. 1789 med det opdagede ogsaa Saturns 
7de Drabant, den Gang i sin største vestlige Elongation» 
(Ph. tr. 1790 p. 10). 

Det store Spejl overtrak sig dog, udsat for den 
kolde Natteluft, snart med Fugtighed, iltedes og mi- 
stede fuldstændig sin fine Politur. Da det vilde have 
kostet altfor meget at bringe Spejlet tilbage i sin tidligere 
Tilstand, idet en Oppolering let forandrer Spejlets nøjagtige 
Form, henstod Teleskopet saa, efter et Par Aars Forløb, 
ubenyttet, indtil William Herschels berømte Søn, Astrono- 
men Sir John Herschel, i Slutningen af Aaret 1839 — alt- 
saa ved et Slags 50 Aars Jubilæum — lod Teleskopet 
skille ad og anbragte dets Dele som et Mindesmærke for 
Faderen. 


Inde i Røret blev der Nytaarsnat holdt en Familiefest 


"af Sir John Herschel, hans Hustru og 7 Børn, hvor han, 


Hustru og de 6 Børn (fra 1o til 3 Aar) afsang et af ham 
forfattet Requiem paa ikke mindre end 8 Vers af temmelig 
tvivlsomt digterisk Værd, og som af en Hændelse endnu 
haves opbevaret. 

Ved Herschels Død 1822 drog Miss Caroline Herschel 
— nu 72 Aar gammel — tilbage til sin eneste overlevende 

Broder Johan Dietrich Herschel, der var en anset Musiker 
i Hannover. Hun havde foruden at være Medhjælper ved 
Broderens Arbejder selv set Lejlighed til at opdage ikke 
mindre end 38 Kometer og 9 nye Taager, hun havde ud- 
ført talrige astronomiske Beregninger og selvstændige Iagt- 
tagelser, hvorfor der ogsaa tildeltes hende det engelske astro- 
nomiske Selskabs Guldmedaille og vistes hende den ganske 
ualmindelige Hæder, at hun blev optagen sm Æ resmedlem 
af det kongelige engelske Videnskabernes Selskab. 

Efter sin Hjemkomst til Hannover gav hun sig ikke 
længer af med praktisk Astronomi, men fulgte dog med 
Interesse alle de nyere fremragende Arbejder, f. Ex. af 
Olbers, Bessel, Struve, og døde endelig mæt af Dage den 
gde Januar 1849 i sit 98de Aar. 

Herschels Spejlteleskop er senere kun overgaaet af 
det Kæmpeteleskop, som Lord Ross byggede i Parsons- 
town, 12 Mile vestlig for Dublin. Det er som Herschels 
et «front view» Teleskop, der byder den Fordel, at man 
undgaar den altfor store Svækkelse af Lyset ved Tilbage- 
kastning fra mere end eet Spejl. Røret er 60 Fod langt 
og Spejlet 6 Fod i Diameter. Dettes Tykkelse er 5%, 
Tomme og dets Vægt 8142 Pd. Selve Røret, Spejlet og 
det Underlag, hvorpaa det hviler, veje tilsammen 32,569 
Pd., men er dog saa letbevægeligt mellem to stærke Mure, 
at det ved to Mand, der arbejde paa en Vinde, i 6 Mi- 
nutter kan rejses fra sin laveste Stilling lige mod Zenith. 
For paa en iøjnefaldende Maade at vise Kikkertens Stør- 
relse er der paa en af Tegningerne i «philosophical trans- 
actions» i Kikkertrørets Munding (6%, Fod i Diameter) 
anbragt en Mand, der staar inde i Røret m høj Cylinder- 
hat paa Hovedet. 

Lord Ross's Kæmpeteleskop har viist sig særlig kraf- 
tigt til at opløse flere indtil da som uoplsselige antagne 
Taagepletter i Stjerner. Denne Erfaring med Hensyn til 
Spejlteleskoper havde man dog allerede fra tidligere Tid, 
idet f. Ex. den ældre Herschels 20. Fods Reflektor viste 
flere af Taagepletterne i Messiers Katalog som Stjernehobe, 
men forøvrigt svigtede, naar man anvendte. det paa en 

Fixstjerne f. Ex. Vega i Lyren — endogsaa med en kun 
300 Ganges Forstørrelse. 

Et tredie Spejlteleskop med forskjellige Forbedringer 
og indrettet af Grubb i Dublin med et Hulspejl af henved 
4 Fods Diameter og et Rør paa henved 40 Fod har været 
benyttet af Lassel paa Malta og er nu opstillet i Mel- 
bourne. Med det viste Lassel, at Uranus ikke — som man 
tidligere antog — havde 8, men kun 4 Maaner, Neptun 
ikke 2, men kun 1. 

Man vil let kunne forstaa, hvorfor Kæmpeteleskoperne 
(Reflektorer) trods det Meget, de formaa at yde, aldrig fra 
Observatorierne ville kunne fortrænge de nu brugelige 
akromatiske Refraktorer, det vil sige Linsekikkerter, der 
vise Billederne farvefri, Astronomen bruger nemlig sin 
Kikkert ikke alene til dermed at se Gjenstanden forstørret, 
men ogsaa som Maaleapparat. "- Og til dette Brug fordres 
der en overordentlig let og sikker Bevægelse af Kikkerten. 
At dette paa Grund af Metalspejlenes uhyre Vægt natur- 
ligvis ikke kan opnaas ved et Kæmpeteleskop, er selv- 
følgeligt. 

Dog have Spejlteleskoperne i sin Tid spillet en stor 
Rolle. 

Som bekjendt opfandt Galilæ: Kikkerten 160g. Den 
Kikkert, hvoraf han betjente sig, og med hvilken han be 
tragtede Maaneoverfladen, iagttog Saturns Ring som et 
Par Hanke eller Øren ved Planeten samt opdagede Sol- 
pletterne og Jupiters 4 Maaner, kort sagt alle de Ting, 
han beskriver i den af ham allerede 1611 udgivne Bog: 
nuntius sidereus eller Stjernebudbringeren, var en lille, ikke 
fuldt 3 Fod lang Kikkert. Objektivlinsens Aabning beløb 
sig ikke til mere end halvanden Tomme, og Forstørrelsen 
var kun 7 til 8 Gange og ikke, som man ofte efter Galilæi 
anfører, 50 til 60; thi Galilæi angiver Fladeforstørrelsen 
og ikke, saaledes som det nu altid bruges, den lineære. 

Hvordan det lykkelige Tilfælde var, der ledte til Kik- 
kertens Opfindelse, kan ikke længer fuldt afgjøres. Kun 
veed man — efter hvad man har fundet i Arkivet i Haag 
— at i Aaret 1608 søgte en Brillefabrikant Johan Lippers- 

hey i Middelburg Generalstaterne om Patent paa sin Op- 
findelse af Kikkerten. Men om hans Børn — som der 
fortælles — have leget med to Brilleglas: et dobbelt ud- 
buet (konvext), der var tykkest paa Midten, og et dobbelt 
indbuet (konkavt),: der var tyndest paa Midten, og have 
brugt det konkave som Okularlinse, altsaa nærmest ved 
Øjet, medens samtidig det konvexe blev holdt foran som 
Objektivlinse, altsaa nærmest Gjenstanden, og derved have 
set Vindfløjen paa Middelburg Kirkespir forstørret og lige- 
som meget nærmere — eller om muligt en Fremmed (thi 
dette berettes ogsaa) har bestilt saadanne to Glas hos 
Brillesliberen og saa ladet dem ligge uafhentede, det haves 
der ikke længer nogen Sikkerhed om. Kun det vides 
med Vished, at Fortællingen om Lippersheys lykkelige 
Fund naaede til Italien og gav Galilæi Anledning til at 
konstruere sin Kikkert. 

Men nu viste der sig meget snart den store Ulempe, 
at paa Grund af Lysstraalernes: forskjellige Brydbarhed 
viser Billedet sig ikke farvefrit eller, som .det hedder i 
Kunstsproget, ikke akromatisk., "Det vil her ikke være 
Stedet til udførlig at gaa ind paa de Theorier i Lyslæren, 
ifølge hvis mathematiske Begrundelse man aldeles kan und- 
gaa, eller ialfald kjendelig formindske denne Ulempe. Her 
skal kun bemærkes, at 1611 havde Kepler udgivet sin 
Dioptrice, der indeholder: den astronomiske Kikkerts 
Theori, og at man vidste, at man ved at slibe Objektiv- 
linser af meget betydelig Brændvidde fik meget forstør- 
rede Billeder, uden at derved de farvede Pletter, som 
fremkom ved de parallele Lysstraalers Forening i Brænd- 
punktet, blev større. Farvepletterne fik altsaa ved Billed- 
dannelsen i saadanne Kikkerter en forholdsvis mere for- 
svindende Indflydelse. 

; Men her kom paany en anden Ulempe. Disse Kik- 
kertrørs Længde er nemlig netop lig den samlede Længde 
af Objektivlinsens og Okularlinsens Brændvidder, og efter- 
haanden — og det skete allerede i Slutningen af Aarhun- 
dredet — naaede man tii Kikkerter af aldeles exorbitante 


Længder, 

I Franciscus Bianchinis: Hesperi et Philosphori nova 
phænomena 1728 finder man Afbildinger af saadanne Kik- 
kerter, saaledes som de- 1684 vare opstillede af Joseph 
Campanz i de pamphiliske Haver udenfor den Janiculensiske 
Port i Rom. Det var Kikkerter, der vare 105, 130, 150, 
ja endogsaa 205 Fod lange, og som, for at kunne stilles i 
alle Retninger, blev hejsede op paa Enden af høje 
Mastetræer, og hvor saa den mindste Vind bragte Maste- 
træet til at svaje, saa Stjernerne dansede den vildeste St. 
Veitsdans. Ogsaa Vægten af selve Kikkertrøret — og 
dette havde jo i den største af disse Kikkerter en Længde, 
der var det Dobbclte af Rundetaarns Højde — kunde 
naturligvis let bevirke, at det f. Ex. slog en lille Bugt paa 
Midten, og i saa Fald kunde man altsaa slet ikke se igjen- 
nem Kikkerten. : 

Det var saadanne Kikkerter, som Campani forfærdigede 
efter Bestilling af Ludvig XIV til det da nylig prægtig 
indrettede Observatorium i Paris til Brug for Jean Dominique 
Cassinz og Huyghens. Og det var med saadanne Kikkerter, 
at Cassini, efterat Huyghens 1665 havde opdaget Saturns 
største Drabant: Titan, endnu 1671—72—84 opdager 4 andre. 
Ja Campani skal endogsaa have slebet en Objektivlinse paa 
400 Fods Brændvidde, hvilken dog aldrig blev opstillet i 
Kikkert. 

Men saadanne Kikkerter vare i Sandhed saagodtsom 
fuldstændig uhandlelige — alene et Rør som det til Ross's 
Spejlteleskop frembyder store Vanskeligheder — og det 
kan derfor ikke forundre, at Huyghens 1680 foreslog fuld- 
stændig at udelade Kikkertrøret, id=t han brugte Kikkerten 
saaledes, at kun Objektivlinsen var fastgjort paa Enden af 
Mastetræet, medens Okularlinsen holdtes frit for Øjet, blot 


. forbunden med Objektivlinsen ved en lang, tynd Jerntraad, 


der angav den Afstand og Retning, i hvilken Okularlinsen 
skulde holdes. Herved undgik man rigtignok Kikkert- 
rørets Vægt, men man havde ikke længer det ved selve 
Kikkertrøret skarpt begrænsede Synsfelt, og man distrahe- 
redes idelig ved, at man i Mellemrummet mellem de to 
Linser kunde se ud til alle Sider i Himmelrummet. 

Det var disse Ulemper, der allerede 1663 bragte Gre- 
gory til at konstruere. det første Spejlteleskop, hvorved 
man undgik de farvede Rande ved Billederne. Dette Spejl 
teleskop forbedredes derpaa af Newton, og selvfølgelig 
maa nu disse Apparater — som omtalt er — spille en stor 
Rolle i forrige Aarhundrede, thi først 1757 lykkes det 
Dollond, der oprindelig havde været Silkevæver, men som 
1752 sammen med sin Søn anlagde et optisk Værksted, at 
slibe akromatiske Linser. Man behøvede altsaa nu ikke 
længer at tage sin Tilflugt til de forholdsvis meget besvær- 
lige Omveje, som man betjente sig af i Slutningen af det 
I7de Aarhundrede. 

Den sidste Snes Aar har endelig givet Astronomen et 
nyt Hjælpemiddel, idet han nu paa Grund af Spektralanalysen 
ikke alene kan bruge sin Kikkert som Maaleinstrument og 
til at bringe forstørrede, farvefrie Billeder af de Himmel- 
gjenstande, han betragter; men han kan ved foran Kikker- 
tens Okularlinse at anbringe et særeget Spektralapparat og- 
saa trods Himmellegemernes umaadelige Afstande under- 
søge dem kemisk og se, af hvilke Stoffer de bestaa. For- 
staaelsen heraf vil i sine Hovedtræk kunne gjøres tydelig 
ved Følgende: 

Newton havde allerede omkring Aaret 1666 vist, at, 
naar man gjennem en snever Aabning lod Sollyset slippe 
ind i et mørkt Værelse og der ramme et Prisme, blev det, 
ligesom Lyset i Glasprismerne ved vore Lysekroner, brudt 
og viste sig med Farver. Istedetfor at faa et hvidt rundt 
Solbillede — hvad man vilde have faaet, naar der ikke 
var noget Prisme — vilde der nu, hvis man opfan- 
gede Solstraalerne paa en Skjærm, vise sig et aflangt, 
baandformet Billede, hvor Farverne: rødt, orange, gult, 
grønt, blaat og violet følge efter hinanden. 

Det hvide Sollys kan altsaa spaltes i disse 6 forskjel- 
ligfarvede Slags Lysstraaler, og det viser sig tillige, at disse 
Farvestraaler i Prismet brydes bort fra deres oprindelige 
Retning: de røde mindst, de violette mest. Det aflange, 
farvede Solbillede (Solspektret) viser endvidere, naar det 
er fremstillet paa denne Maade, en kontinuerlig Overgang 

mellem alle Farvenuancerne, idet de forskjelligfarvede og 
paa hinanden følgende smaa runde Solbilleder, som hver 
enkelt Slags Farvestraaler vilde frembringe, overdække hin- 
anden med deres Rande. 

Tager maa derimod ikke Billedet af Solen, men af en 
meget snever Spalte, som Lyset trænger ind igjennem, 
blive Billederne af Spalten saa smalle, at de ikke over- 
dække hinanden, og paa denne Maade opdagede først 
Wollaston 1802, at der.i det omtalte Solspekter saa viste 
sig mørke Streger, Der mangler altsaa i Sollyset enkelte 
Farvenuancer, siden de tilsvarende smalle, stregformede Bille- 


der af Spalten aldeles ikke fremkomme. 


Disse mørke Streger i Solspektret blev 1815. nøjere 
undersøgte af Frauenhofer. der betegnede de vigtigste med 
Bogstaverne A til H. Han offentliggjorde en Tegning paa 
11 Fods Længde og angav Beliggenheden af ikke mindre 
end 576 mørke Striber. Disse Undersøgelser ere senere 
fortsatte af Brewster, Kirchhoff,. Angstrøm og Andre, og 
man kjender og har for Tiden bestemt over 4000 mørke 
Striber. 

Hver Gang man bruger det direkte Sollys eller, hvad 
der er det Samme, det fra Planeterne og Maanen tilbage- 
kastede Sollys, træffer man altid de samme mørke Striber 
i Spektret. Fixstjernerne derimod, der jo ere selvlysende 
og altsaa selv Sole ligesom vor, mangle i deres Lys andre 
Farvenuancer. De give andre Spektre med andre mørke 
Striber og hver Fixstjerne sit forskjellige Spekter. 

Bruger man kunstigt Lys og lader det Lys, der træn- 
ger ind gjennem den snevre Spalte, komme fra 'et nlødende 
fast eller flydende Legeme (f: Ex. Drummonds Kalklys eller 
det elektriske Lys), faar man altid et kontinuerligt Spekter, 
der altsaa indeholder alle Farvenuancer. 

Samtidig havde imidlertid allerede Frauenhofer 1815 
lagt Mærke til, at, bruger man det kunstige Lys, der kom- 
mer fra elektriske Gnister, hvor man altsaa har glødende 
Metaldampe, og hvor Lyset derfor kommer fra et glødende 
luftformut Legeme, fik man ligesom et omvendt Spekter, 
nemlig et mørkt Baand, gjennemfuret af lyse Striber. Og 

lignende Iagttagelser gjordes af Brewster 1822, Talbot 1326, 
Wheatstone 1836, Mason 1851 og Angstrøm 1895. 

Men først 1860—62 blev Opdagelsen slaaet fast af 
Heidelberg-Professorerne Kirchhoff og Bunsen, idet de kon- 
staterede, ac, hver Gang man lader Lyset fra et glødende 
luftformigt Legeme trænge gjennem den snevre Spalte, faar 
man det mørke, baandformede Spekter med de lyse Striber, 
der ere forskjeilige for hvert enkelt Legeme og i den Grad 
karakteristiske, at der f. Ex. for Natrium altid kommer en 
bestemt gul Linie, som allerede - viser sig aldeles tydelig, 
naar man i den ikke lysende, men stærkt varmende, Flamme 
i en bunsensk Brænder endogsaa blot fordamper en to 
Milliontedel Millegram (a: en Titusindmilliontedel Kvint) 
af et eller andet Natriumsalt eller af Natriummetal. 

For Lithium træde de for dette Metal karakteristiske 
lyse Striber frem, naar Flammen indeholder g Milliontedel 
Millegram, for Strontium og Calcium, naar den indeholder 
6 Hundredetusindedele Millegram. 

Man kan altsaa ikke tænke sig noget skarpere 
Reagens eller nogen nøjagtigere Methode at analysere Stof- 
ferne paa, det vil sige undersøge og paavise deres Tilstede- 
værelse. Den kaldes Spektralanalysen. . 

Finder man lyse Striber, svarende til hvilke man hid- 
til ikke har kjendt noget Grundstof, saa er det fordi man 
har opdaget et nyt Grundstof, og det er netop paa denne 
Maade, at Bunsen, efterat han, for at faa nogenlunde 
Kvantiteter, havde inddampet 880 Centner Dirkhejmer 
Mineralvand, i Remanensen paaviste de nye Grundstoffer: 
Cæsium med to karakteristiske blaa Striber og Rubidium 
med to røde og to mindre stærke violette. Crookes i Eng- 
land og Lamy i Frankrig fandt paa samme Maade Thal- 
lium, der karakteriseres ved en eneste grøn Stribe. Indium, 
der derefter blev opdaget, har en indigofarvet Stribe, og 
Gallium, der blev opdaget 1876 af Lecog, to blaa. 

Da der altid findes Natriumstøvdele i Luften — sand- 
synlig hidrørende fra Havvandets Fordampning — behøver 
man blot i Nærheden. af en brændende Spirituslampe at 
banke sit Frakkeærme eller slaa Bladene i en lidt støvet 

Bog sammen, og man har saa strax, naar.man ser i Spek- 
troskopet, den karakteristiske gule Stribe. Man kan som 
sagt ikke tænke sig nogen mere" fintmærkende Reaktion. 
Man ønsker f. Ex. i en Retssag i Anledning af et Mord at 
konstatere, at nogle fine Stænk, man har fundet paa et Klæd- 
ningsstykke, er Blod. Man anvender Spektralanalysen og 
paaviser de for Jernet i Blodkornene karakteristiske Stri- 
ber, og Sagen er vis. Men Bunsen og Kirchhoff gik endnu 
et Skridt videre. Man vidste fra Varmelæren, at de Lege- 
mer, der særlig have Evne til at udstraale Varme (nemlig 
de med mørke og ru Overflader), i samme Grad have Evne 
til at indsuge Varmestraalerne. Og da der nu mellem Varme 
og Lys findes saa overordentlig mange Analogier i alle 
Retninger, saa Lys og Varme egentlig maa antages at være 
det Samme og kun fremtræder som Lys, forsaavidt vi mod- 
tage Indtrykkene gjennem Øjenerverne, men som Varme, 
naar vi sanse dem med Følenerverne, saa laa den Tanke 
ikke langt borte, at de Legemer, som særlig have Evne til 
at udstraale visse Slags Lys, maaske ogsaa i samme Grad 
have Evne til at indsuge dem. Have f. Ex. glødende Na- 
triumsdampe den Evne særlig at udstraale gult Lys, maa 
de ogsaa i samme Grad have Evne til at indsuge det. 

Lyset fra et glødende fast eller flydende Legeme (Drum- 
monds Kalklys, det elektriske Lys, en glødende Platintraad 
osv.) vil paa den angivne Maade give et kontinuerligt Spek- 
ter, der indeholder alle Lysnuancer (Farvetoner), altsaa og- 
saa de gule. Spektrene af forskjellige glødende faste eller 
flydende Stoffer afvige kun deri fra hinanden, at de enkelte 
Farver kunne have forskjellig Udstrækning; i eet Spekter er 
een Farve, i et andet en anden fremherskende. 

Anbringer man nu mellem dette Lys og Spalten glø- 
dende Natriumsdampe, skulle disse, der for sig alene udstraale 
gult Lys, nu indsuge dette, og, hvis Theorien er rigtig, faar 
man altsaa et kontinuerligt Spekter paa det nær, at der 
nu findes en mørk Stribe i det Gule og netop der, hvor 
de glødende Natriumsdampe vilde have frembragt deres 
karakteristiske gule Stribe, der falder sammen med Frauen- 
hofers D Stribe fra 1814. 


Og dette Resultat kom der virkelig, da Kirchhoff an- 
stillede Forsøget 1859. For at man, som Kirckhoff ud- 
trykte sig, «kan vende Spektret om», er blot den Ting nød- 
vendig, at det glødende faste eller flydende Legeme maa være 
en Lyskilde af stærkere Intensitet og have en. højere Tempe- 
ratur end det Gas- eller Damplag, som skydes imellem. 
Først derved opnaar man, at Lyset absorberes saa vidt, at 
der ved Kontrastvirkningen fremkommer relativ mørke 
Striber. 

Dette Kirchhoffs Laboratorieforsøg tørte saa umiddel- 
bårt til den Slutning, at den mørke Frauenhoferske D Linie 
kun kunde fremkomme ved, at Sollyset maatte gaa gjennem 
Natriumsdampe, og der kunde nu heller ikke være nogen 
Tvivl om, hvor disse Natriumsdampe maatte søges, thi i vor 
Atmosfære findes der ikke Natriumsdampe i. tilstrækkelig 
Mængde til at kunne fremkalde Fænomenet; de maatte 
altsaa søges i Solatmosfæren. Og dette er ogsaa klart af 
en anden Grund. Thi hvis Natriumsdampene i vor At- 
mosfære skulde have været tilstrækkelige til at frembringe 
den Frauenhoferske D Linie i Solspektret, saa maatte den 
samme mørke D Stribe ogsaa vise sig i alle Fixstjerne- 
spektrene, og det gjør den ikke. 

Derimod falde de Frauenhoferske mørke Linier nøjagtig 
sammen f. Ex. med Jernets 460 Spektrallinier, Titanets 118, 
Calciummets 75, Manganets 57, Nikkelens 33 samt de til- 
svarende andre Spektrallinier for Natrium, Barium, Stron- 
tium, Magnium, Aluminium, Kobolt, Brint. 

Og heraf kan altsaa sluttes, at naar Solspekiret viser 
mørke Striber, saa maa det være, fordi den glødende Sol- 
atmosfære indeholder saadanne Stoffer i Dampform, at de 
tilsvarende Lysstraler fra den stærkere glødende Solkjærne 
absorberes. Man har altsaa her Midlet til at paavise, hvilke ile 
Stoffer der findes i Solatmosfæren. ig 

Allerede 1860 paaviste Kirchhoff, at der foruden Na- 
trium ogsaa maatte forekomme: Jern, Calcium, Magnium, 
Nikkel, Barium og maaske, men det er mindre sikkert, 
Kobber. Og senere have andre Astrofysikere, særlig Ång- 
strøm, Thalen og Lockyer, paavist: Titan, Mangan, Kobolt, 

Chrom, Brint, Palladium, Vanadium, Molybdæn, Strontium, 
Bly, Uranium, Aluminium, Carium og Cadmium. 

Forøvrigt er der ikke alene Overensstemmelse imellem 
de i Gasspektret af et Stof forekommende og i Solspek- 
tret manglende Farvetoner, men ogsaa i Stribernes For- 
deling, Bredde og Intensitet. Men om ogsaa man kun holder 
sig til det Ene, at det for en saa stor Mængde Striber er 
paavist, at de falde nøjagtig sammen, saa viser Beregnin- 
gen, at Sandsynligheden imod, at dette kan skyldes en 
Tilfældighed, er ”/8,500,00r,000 eller med andre Ord: man kan 
trøstig vædde 8'/2 Tusinde Millioner mod Een paa, at den 
Omstændighed f. Ex., at Nilkkelets lyse Gaslinier falde sam 
men med de tilsvarende mørke i Solspektret, ikke er nogen 
Tilfældighed, men at der virkelig forekommer Nikkel i Sol- 
atmosfæren. 

Omvendt tør man derimod ikke slutte, at fordi enkelte 
mørke Linier mangle, at saa ogsaa de tilsvarende Stoffer 
mangle i Solatmosfæren. 

Methoder og Apparater med Hensyn til denne endnu 
saa unge Videnskab ere imidlertid i stadig: Udvikling; 
Kirchhoffs og Ångstrøms udmærkede Tegninger af og 
Tavler over Solspektret give efter Nutidens videnskabelige 
Standpunkt ikke længer noget nøjagtigt Billede, og overalt 
indsamles der af den rige Høst. 

Ved den totale Solformørkelse 18de August 1868 viste 
den franske Astronom .Janssen, der spektroskopisk iagttog 
Formørkelsen i Guntoor i Indien, at de Protuberanser, der 
ved den Lejlighed skjød sig indtil henved 30,000 Mile ud 
fra Solens Rand, ikke vare Andet end uhyre brændende 


" Brintbaal... Samme Aar naaede Englænderen Normann 


Lockyer at konstatere det Samme ved højlys Dag. Ogsaa 
Janssen havde forøvrigt i sit Spektroskop endnu Dagen 
efter Formørkelsen kunnet se de for Brintemanationerne 
karakteristiske Striber og allerede paa selve Formørkelses- 
dagen været saa sikker paa, at Saadant vilde ske, at han 
da havde yttret: je reverrai ces lignes-lå en dehors des 
éclipses. 

Af andre Astronomer, der have gjort sig fortjente som 

praktiske Udøvere af Spektralanalysen kan f. Ex. nævnes: 


Huggins i England, Pater Secchi i Rom, d'Arrest hos os, 
Løllner i Tydskland. 


II. 
Taager. 


Vore Erfaringer med Hensyn til Taagepletter og 
Stjernetaager ere ikke af gammel Dato; thi vel har Perse- 
ren Al Sufi kjendt Taagepletten i Andromeda, den, i hvil- 
ken der ifjor (1885) pludselig viste sig en ny Stjerne, men 
i Europa bliver den først iagttaget 12te December 1612 
af Simon Marius. Han beskriver dens Udseende, som naar 
man betragter et Lys gjennem en Hornplade. 

Dernæst iagttoges den store Taage i Orionsbeltet ikke 
— som det saa ofte angives — først af Huyghens,. men 
allerede af Cysat 1619, idet han fandt den i Anledning af 
Observationerne af Kometen 1618. 


Huyghen- saae den først 1656'og beskriver den i Sy- i: 


stema Saturnium, som om Himlen aabnede sig og gav 
Udsigt til mere glimrende Egne. «I Orions Sværd» 
— skriver han — «angives af Astronomerne 3 Stjerner, 
der ligge meget nær ved hinanden, Da jeg nu tilfældig 
1656 betragtede den midterste af disse Stjerner i min Kik- 
kert, viste der sig istedetfor 1 Stjerne hele 12, hvad jo 
forøvrigt ikke er usædvanligt, naar man bruger Kikkert. 
Af disse vare de 3 hinanden saa nær, at de næsten berørte 
hinanden, og 4 andre lyste ligesom gjennem en Taage,. 
saa at Rummet omkring dem — af Form som hosstaaende 
Tegning viser — skinnede langt lysere end den omgivende. 


Himmel, der viste sig ganske mørk. Det saae derfor ud,. . 


som der var en Aabning (hiatus) i Himlen.» 
Andre Taager blev senere opdagede af Halley og 
Lacaille, der ansaa dem for lysende Dunstmasser, medens 


Galilæi og Jean Dominique Cassini i dem kun saae fjerne: 
Fromtidens'Nytaanrsgave. 1886, 10 

Stjernehobe, der ligesom Krybben i Krebsen, Berenices 
Hovedhaar o. fl. a. med det uvæbnede Øje kun ses som 
et taaget Lys, men som strax opløse sig i Stjerner, saa- 
snart man anvender en Kikkert. 

Ogsaa Plejaderne (Syvstjernen) viser sig jo for Nogle 
indeholdende — som Navnet angiver — 7 Stjerner, Andre 
kunne se fra 6 til 14 Stjerner, og atter Andre se med det blotte 
Øje kun en taaget Plet. Saasnart man derimod anven- 
der endogsaa blot den tarveligste Kikkert, opløses det 
Hele i en fuldstændig Vrimmel af Stjerner. 

Endnu i Aaret 1771 angav Messiers Stjernekatalog kun 
103 Stjernetaager. Da var det, at W7llzam Herschel gav hele 
.denne Del af Astronomien et uventet og nyt Opsving. I korte 
Mellemrum (1786—89—1802) offentliggjør han til Astronomer- 
nes store Forbavselse 3 nye Fortegnelser, den første og anden 
hver paa 1000, den sidste paa 500, saa man altsaa i Aaret 
1802 allerede talte 2500. Stjernetaager. Under Herschels 
saakaldte «sweeps», hvor han med sine store og udmærkede 
Teleskoper ligesom «fejede» .Himlen, kunde saadanne Gjen- 
stande ikke let undgaa hans Opmærksomhed. 

Sir John Herschel reviderede i Aarene 1825 til 1833 
de af Faderen katalogiserede Taager og Stjernehobe og 
offentliggjorde 1833 en ny Fortegnelse paa 2307 Numre. 
I de følgende 5 Aar (1834 38) opholdt han sig ved det 
gode Haabs Forbjerg, hvor han paa Observatoriet i Feld- 
hausen med sit 20 Fods Spejlteleskop gjennemforskede 
den sydlige Himmel. Blandt Andet forfattede han et Kata- 
log over hidtil ukjendte Taager, angivne ved ikke 
mindre end 1708 Stedbestemmelser. — 1864 udgav han: 
«General Catalogue of Nebulæ and Clusters of Stars», hvilket 
indeholder 5079 Stedbestemmelser samt korte Beskrivelser 
af de iagttagne Taager. 

Med sit Kæmpeteleskop i Parsonstown har ogsaa 
Lord Boss gjort store Opdagelser; de spiralsnoede Taager 


" «opdagedes saaledes først af ham. 


Herhjemme har d'Arrest denne Sag vedkommende 
indlagt sig særlig Fortjeneste. Allerede i Leipzig havdé han 
ved Hjælp af en 6 Fods Kikkert været beskjæftiget med 


" Vvaagen, tvinges jeg til at slutte dette Arbejde.» 

en omfattende Iagttagelsesrække, og 1856 udgav han i det 
kgl. sachsiske Videnskabernes Selskabs Skrifter en mindre 
Fortegnclse over Taager, af hvilken han lovede Fortsæt- 
telsen; «thi» — skriver han — «der fandtes endnu paa 
Himlen ikke saa faa Taager. der kunde ses meget tydelig 
i min 6 Fods Kikkert, og som det — saaledes som 
jeg troede — laa lige for Haanden nøje at observere. 
Men Sagen faldt langt anderledes ud. Thi efterat jeg, 
kaldet til Danmark, mit andet Fædreland, havde forladt 
Universitetet i Leipzig, hvilket jeg skylder saa Meget, saa 
opnaaede jeg, da faa Aar efter det nye Observatorium blev 
bygget i Kjøbenhavn, endelig at faa. en Kikkert af første 
Rang, i alle Henseender fuldstændig skikket til med Held 
at fuldføre mit Arbejde over Taagerne og i ingen Hen- 
seende af ringere Værd end de Herschelske Teleskoper, 
ved Hjælp af hvilke hele denne Viden paa en Maade hid- 
til ligesom var bygget op.» 

Det var den udmærkede Kikkert, som under Gehejme- 
raad Halls Kultusministerium blev forskreven fra Merz og 
under Prof. Jiingers Ledelse opstillet omkring Midten af 
1861 paa det nybyggede Observatorium. 

” Det var med denne Kikkert, d'Arrest foresatte sig at 
gjennemforske hele den nordlige Himmel for Taager og 
at opføre dem, han traf paa, baade kjendte og ukjendte, 
i et Katalog, idet han med den størst mulige Nøjagtighed 
angav deres Positioner, og det ikke ved at observere dem 
een eller to Gange, men saa ofte gjøres kunde. 

«Thi jeg troede ikke at kunne sætte Opgaven for stor, 
jeg, som i Begyndelsen ikke anede, at et saadant Arbejde 
(især i vort barske Klima) fuldstændig overgaar et Menne- 
skes Kræfter, og maaske ogsaa fordi jeg ikke den Gang 
vidste, at der aldeles ikke er nogen Ende paa Antallet af 
Taager. Paa syvende Aar er jeg nu ivrig og i Sandhed 
ikke uden Møje skreden frem med de Undersøgelser, jeg 
havde foresat mig, men nu, da mit Helbred ikke længer 
er stærkt, svækket som det er ved næsten 24 Aars Natte- 

Han omtaler, at han ved disse 6 Aars Undersøgelser, 
hvor han har observeret i samfulde 411 Nætter, kun har 
samlet Materiale til ”g af det Arbejde, han havde foresat 
sig, nemlig Indregistreringen i et Katalog af de Taager, 
som han i Kjøbenhavn kunde iagttage med sin Kikkert og 
nøjagtig bestemme Stedet af. 

Han omtaler dernæst de tidligere Observationer af 
Taager og gjør Rede for, at han har bestemt 4800 Posi- 
tioner vedrørende 1942 Taager og deriblandt 390, som 
enten ikke have været forhen sete eller ialfald indtil da 
ikke nøjagtig bestemte. 

Dette Arbejde blev udgivet paa det kgl. danske Vi- 
denskabernes Selskabs Bekostning, og d'Arrest ender For- 
talen med en Tak for den Hjælp, der ved Udgivelsen er 
ydet ham af hans Kollega, Professor Schiellerup (præclarum 
communem meum), præclarum blandt Andet i Anledning af 
hans store og overalt anerkjendte Stjernefortegnelse, inde- 
holdende 10,000 Positioner af teleskopiske Stjerner nær 
og langs Ecliptica. 

d'Arrest fik som Anerkjendelse for det store og værdi- 
fulde Arbejde, han havde udført, tilsendt det engelske 
astronomiske Selskabs Guldmedaille Aaret "før sin Død 
1875. De sidste Par Aar af sit Liv havde han tilbragt med 
en-spektroskopisk Gjennemsøgning af Sjernehimlen. 


Allerede ved Hjælp af de mægtige Kikkerter, der 
stod til den ældre og yngre Herschels Kaadighed, blev 
en Mængde Taager opløste i Stjernehobe og naturligvis 
endnu flere ved Ross's Kæmpeteleskop og d'Arrest's udmær- 
kede Merzeske Refraktor i Kjøbenhavn. Allerede Herschel 
har beregnet, ati saadanne Stjernetaager, der ikke ere Andet 
end store sfæriske Stjernesamlinger, hvor Lysintensiteten 
tiltager mod Midten, kan der paa et Areal af Himlen, der 
ikke er "/10 af Maaneskivens, findes over 20,000 Stjerner. 

Tillige er man ogsaa efterhaanden ved de enkelte 

Monografier over Taagepletterne kommen til en Mængde 
Detailler, som man oprindelig ikke havde Anelse om. 
Huyghens' Tegning af Orionstaagen har kun" meget liden 
Lighed med Nutidens detaillerede og nøjagtige Fremstillin- 
ger. Og derved er der ogsaa kommet en mere indtræn- 
gende Forstaaelse. 

Den Mening, som f. Ex. den ældre Herschel oprinde- 
lig nærede, at alle Taager kunde opløses i Stjernehobe, 
frafaldt han senere, da han opstillede sin geniale Theori 
om, at der af forhaandenværende virkelige Verdenstaager 
maatte kunne dannes Kloder og opstaa nye Verdenssyste- 
mer. Og Tilstedeværelsen af saadanne uopløselige Taager 
har saa den allernyeste Tids Videnskab slaaet fast ved 
Spektralanalysen, idet vi faa de karakteristiske Spektre for 
glødende Gasarter, nemlig mørke Baand med lyse Striber. 
Enkelte Dele af Orionstaagen vise sig. paa denne Maade 
tydelig som kosmisk Taage, hovedsagelig identisk med 
vort Kvælstof, hvor man saa tildels ogsaa i Kikkerten ligesom 
kan skjelne Overgangen fra Taagemasse til faste Stjerner, 
og umiddelbart i dens Nærhed findes der enkelte Stjerner, 
omgivne af en tæt Gasatmosfære. 

Det vil altid være vanskeligt at inddele Taagerne i 
Klasser efter deres forskjellige Form, thi der vil altid findes 
en gradvis og næsten umærkelig Overgang fra hver Række 
til den næste, fra ubestemt Taagemasse til Taagestjerner 
og Stjernetaager, 

De store uopløselige Taagemasser mente” man allerede 
tidlig, alene ved Hjælp af Kikkerten, at kunne  kjende 
paa et vist uldagtigt Udseende, der strax vilde røbe dem 
for den, der var vant til at give sig af med Undersøgelsen 
af slige Fænomener. De have ingen bestemt Form, «men 
her findes alle de mest fantastiske Skikkelser, ligesom 
Skyer, piskede af heftige, hinanden modsatte Hvirvelvinde». 
Ved andre er Fortætningen allerede skreden saa vidt frem, 
at Taagemassen formelig er reven itu og de uregelmæssig 
formede, men til hinanden svarende Stykker samle sig om 
mere fortættede, lysende Kjernelegemer. Saaledes befinder 
der sig f. Ex. i Nærheden af den store Orionstaage endnu 

en andan af højst mærkelig Skikkelse. Den er delt i to 
Dele, af hvilke igjen den ene har to i Enderne bredere 
Udløbere, og i hver af dem befinder der sig saa to Stjer- 
ner, Spektret synes at være det. for glødende Gasarter. 

Mange af de uregelmæssig formede, store, uopløselige 
Taager ere langstrakte, hyppig ogsaa spiralsnoede og runde 
og strække sig over flere Grader af Himmelhvælvingen., 
Ross's Tegninger af den spiralsnoede Taage i «Jomfruen» 
vise, at Stoffet maa være i Begreb med at undergaa de vold- 
somste Omvæltninger, og det endda Omvæltninger, hvis 


" Udstrækning man næsten ikke formaar at gjøre sig nogen 


Forestilling om; thi enhver af Armene eller Straalerne i 
denne spiralsnoede Taage har en Lænvde, der er større 
end Neptuns Afstand fra Solen. 

I Stjernebilledet «Bueskytten» findes der en anden 
snoet Taage af højst mærkelig Form. John Herschel gav 
den Navn af Omegataagen paa Grund af dens Lighed med 
det græske Bogstav 2. 

Andre af de uopløselige Taager ere mindre og delvis 
klarere og synes ligesom at staa i en vis Sammenhæng 
med de Stjerner, der ses i dem. Paa den sydlige Himmel 
findes der saaledes to Taager med kometagtig Hale, og som 
begge i den mere fortættede Del have en Dobbeltstjerne. 

Men ingen af disse mange Undere naaer dog i Skjøn- 
hed og Mangfoldighed Orionstaagen. Den indtager en 
Størrelse som Fuldmaanen og kan i klare Nætter iagt- 
tages med blotte Øje. Ved stærk Forstørrelse synes en- 
kelte af Stjernerne i den ligesom at blusse op med bevæge- 
lige Flammer, medens andre ses skarpt begrænsede paa 
en fuldstændig mørk Baggrund. Saaledes 4 klare Stjerner 
i en næsten regelmæssig Firkant, det .saakaldte «Trapez-. 
Omkring dette skinner der saa gjennem den fnuggede 
Taage med dens Striber og Forgreninger mange Tusinder 
af Stjerner. Det var i dette Trapez, at den ældre Herschel 
talte 4 Stjerner, 1826 iagttog W. Struve endnu en ste, 
1832 John Herschel og James South endnu en 6te meget 
lyssvag Stjerne og endelig 1862 Lassel paa Malta i sit 
store Teleskop endnu en 7de, men det er indtil nu umuligt 

at have nogen Mening om, hvorvidt der her foregaar saa- 
danne Forandringer, at nye Stjerner virkelig skabes eller 
blot tidligere skjulte Stjerner nu ses, efterhaanden som 
Taagemassen letter og lysner op. Ross's Kæmpeteleskop 
opløste denne Taage i Millioner af Lysfnug, der — som 
omtalt — i Nutidens Spektroskoper vise sig som Dunst- 
kugler af glødende Kvælstof og Brint. 


Den overvejende lysere Del — den egentlige Hoved- 


taage — udbreder sig over Yz Kvadratgrad. I denne Him- 
melegn om Stjernerne Theta og Jota i Orion har P. G. 
Bond i sin Refraktor bestemt Stederne for ikke mindre end 
IIOI smaa Stjerner, 

Fra disse aldeles uregelmæssige er der en jevn Over- 
gang til andre mere regelmæssige Former, hvor man dog 
ikke altid har været enig om, hvorvidt Taagen kunde op- 
løses i Stjerner eller ikke. Saaledes «dumb-bell» Taagen 
(den tavse Klokke-Taage) i «Ræven», hvilken John Herschel 
gav Navn og først beskrev, men som Lord Ross i sit 
mægtigere Teleskop saae i ganske anden Skikkelse. Der 
viste sig en Mængde Lyspunkter, som Ross antog for 
Stjerner, altsaa Taagen for en Stjernetaage.  Spektralana- 
lysen har imidlertid vist, at vi her have at gjøre ikke med 
Stjerner, men med en glødende Gas, thi i Spektroskopet 
viste der sig en af Kvælstoflinierne. De lyse Punkter ere 
altsaa ikke Fixstjerner, men Taagekugler. ; 

Udseendet er naturligvis i det Hele meget afhængigt 
af Forstørrelsens Grad og de brugte Hjælpemidler. Den 
saakaldte «crab»-Taage (Krabbe- eller Krebse-Taagen) blev 
først funden af Messier og beskreven som en rund og temme- 
lig klar Taage. Den ældre Herschel mente med sin 20 Fods 
Reflektor fuldstændig at kunne opløse den i Stjerner og be- 
skriver den som en overordentlig skjøn, kugleformig, af 
tættrængte Stjerner bestaaende Stjernetaage. Den yngre 
Herschel. kalder den i sin Beskrivelse «klar» og tegner et 
Billede af den, som om den var ganske rund, hvorimod 
Lord Ross i sit Kæmpeteleskop fandt dens. Form aldeles 
uregelmæssig med Tilhængsler og Udløbere ligesom Benene 
og Tængerne (Saxene) paa en Krebs. 

Der er, idet Fortætningen skrider videre frem og 
'Taagemasserne antage mere afrundede Former, umærke- 
lige Overgange til Taagestjerner. De kunne endnu være 
forbundne ligesom ved lange Baand af Taagemasse, de 
kunne findes som Kjernelegemer i spiraldrejede Taager. 
Men de findes endelig ogsaa ikke sjeldent som cirkelformede 
Taagemasser, i hvilke Stjernen, der hyppigst ikke er større 


"end af 8de eller gde Rang, altid findes i Midten. Der kan 


altsaa her næppe være Tale om et optisk Bedrag. saa 
Stjernen blot ses projicerende sig paa Taagen, men i Virke- 
ligheden befinder sig langt borte enten foran eller maaske, 
hvis den kunde skinne gjennem Taagen, langt bagved. Nej, 
Taagestjernen synes virkelig at høre til den omgivende 
Taagemasse som Virkning til Aarsag. i 

Alt tyder hen paa, at de fremkomme ved en Fortæt- 
ning af kosmisk Materie; thi de Himmelrum, der omgive 
Taagemasserne, ere fattige paa Stjerner. Og «disse Herschels 
storslaaede Betragtninger af Verdens-Taagerne gaa altsaa 
ud paa ikke Mindre, end at vi daglig overvære en ligesom 
fremskridende Dannelse af nye Sole». Man har paastaaet, 
at disse Taagemasser maatte fortættes i det Uendelige for 
at kunne frembringe Kloder. En Taagestjerne, der i en Af- 
stand af Stjernerne 'af &8de eller gyde Rang — og nærmere 
kunne de paa ingen Maade antages at være — har en Ud. 
strækning af 10 Minutter, vil imidlertid efter Beregning 
indtage en Plads, der er over to Trillioner Gange Solens, 
og kan altsaa fortættes over to Trillioner Gange for at 
frembringe et Himmellegeme af samme Størrelse. 

Ifølge en meget omtvivlet Paastand af William Herschel 
skulde han endvidere i samme Kikkert i Aarene fra 1783 


"til 1811 have kunnet se Forandring i en Taages Udseende, 


Det er jo forøvrigt ikke Andet end det, man har troet 
ogsaa at kunne paavise paa lignende Maade, hvad Orions- 
taagen angaaer. i 

Hyppig forekommer der ogsaa ringformige Taager. hvoraf 
den bekjendteste findes mellem Ø og y i Lyren. Den blev 
opdaget 1779 af d'Arquier i Toulouse, Dens tilsyneladende 
Størrelse er omtrent som Jupiterskiven, men noget ellip- 

tisk, idet de to Diametre forholde sig til hinanden som 4 
til 5... Allerede med nogenlunde Kikkerter ser man, at 
Taagen har Form af en elliptisk Ring og i Midten er 
mørkere end ved Randen. Den indre mørke Del strækker 
sig omtrent gjennem Taagens halve Diameter. Med stær- 
kere Kikkerter viser det sig, at Aabningen ingenlunde er fuld- 
stændig sort, skjønt Lyset her er svagere end i Ringen, og 
med endnu stærkere Forstørrelse ser man tillige, at den 
ydre Form ikke er elliptisk, men ægformig, idet den løber 
spids til ved den ene Ende, kort sagt ligner et gjennemsigtigt 
Æg, hvor Blommen ligesom skinner igjennem. I Taagen har 
man fundet en stor Del fortættede Kjernepunkter, Spektret 
er imidlertid det for glødende Gasmasser. 

Endnu mærkes de planetariske Taager. Man karakteri- 
serede dem tidligere som store, cirkelrunde Taagemasser 
med samme Lysintensitet overalt. Den mærkeligste findes 
ved 8 i den store Bjørn. Dens tilsyneladende Diameter er 
efter Sir John Herschel 2 Minutter og 40 Sekunder. An- 
tages den blot fjernet ligesaa langt fra Jorden som 61 i 
Svanen, vil dens Diameter være over 7 Gange saa stor som 
Neptunbanens. Allerede Arago antog disse planetariske 
Taager for Taagestjerner, kun med den Forskjel, at de vare 
saa langt borte, at Kjernelegemets større Lysintensitet blev 
forsvindende med Hensyn til Taagemassen, Ross's Kæmpe- 
teleskop viste da ogsaa denne Taage, der i almindelige 
Kikkerter viser sig fuldstændig rund og ensartet lys, som 
en Ring med mange Udløbere. samtidig med at der ind- 
vendig viste sig flere Taagestriber og to fortættede Kjerne- 
punkter. Spektret var det for glødende Gasmasser: 

I Almindelighed se altsaa de planetariske Taager ud 
som ufuldkomment oplyste Planetskiver, undertiden ogsaa 
som Ringe og med stjerneformige Fortætninger i Midten. 
De have en fnugget (ulden) Overflade, ofte ere de blaalig 
farvede. 

Ligesom der mellem Fixstjernerne findes en hel Uende- 
lighed af Dobbeltstjerner, har man ogsaa fundet ikke saa 
faa dobbelte Taager, der staa saa tæt sammen, at det er 
sandsynligt, at de ogsaa høre fysisk sammen. I kraftige 

Kikkerter vise mange af disse Dobbelttaager sig omgivne 
af et fælles Taagehylster. 

Den sydlige Himmel er Taagernes egentlige Hjem, 
Der finder man ogsaa i Nærheden af det pragtfulde Stjerne- 
billede «Korset» denne underfulde Samling af Stjernehobe 
og Taagepletter, der danner ligesom et Billede af Himlen 
i formindsket Maalestok og breder sig over et Rum af ikke 
mindre end 12 Fuldmaanediametre. Det er de «Magellanske« 
eller «Kap-Skyerne», hvilke Araberne i Middelalderen paa 
Grund af Taagens Form kaldte «den hvide Oxze«. I dem 
har John Herschel talt ikke mindre end 582 større Stjerner, 
291 Taagepletter og 740 Stjernehobe. 


Ved Hjælp af Kikkertobservationerne har man — som 
paavist — egentlig ikke naaet at kunne rubricere Taagerne i 
visse bestemte Klasser; thi der findes jo alle mulige Over- 
gangsformer. . 

Man kunde maaske tro, at Arbejdet var blevet lettere, 
efterhaanden som de forbedrede optiske Hjælpemidler op- 
løste flere og flere Taager i Stjernehobe. Men — som 
d'Arrest skriver — «der er aldeles ikke nogen Ende paa 
Antallet af Taager», og Tallet af nyfundne uopløselige 
Taager er blot voxet i et endnu større Forhold. 

Heller ikke Spektralanalysen bringer her nogen absolut 
Hjælp. Thi kun naar Taagen er fuldstændig luftformig, 
kan Spørgsmaalet afgjøres rent og klart. En Stjerne maa , 
nemlig betragtes som enten et flydende eller et fast Legeme 
og har altsaa — da man ikke kan have gasformige Stjerner, 
— et kontinuerligt Spekter, hvorimod en ren Taages Spekter 
bestaar af lyse Linier. Men nu findes dér i mange af de 
gasformige Taager et mindre eller større Antal Stjerner. 
I saa Fald viser Spektret sig kontinuerligt med enkelte 
Taagemassen tilhørende lyse Linier. 

Vi have altsaa baade for Kikkertens og Spektroskopets 
Vedkommende alle mulige Overgange mellem 1) rene Taager, 
2) Taager med fortættet Kjerne, 3) Taager med allerede 

dannede Stjerner og 4) Stjerner omgivne af Taagemasse. 
Imellem de planetariske Taager er der f. Ex. mange af 
en. tilsyneladende saa ringe Diametér, at de i svagere 
Kikkerter ikke kunne skjelnes fra almindelige Stjerner og 
derfor ogsaa uden videre findes opførte i Stjernekatalogerne. 
Det kan altsaa være vanskeligt nok særlig ved svagere 
Stjerner at se, om de ere omgivne af Taage. I saa Fald 
vil en Prøve med Spektroskopet være afgjørende og har i 
mange Tilfælde konstateret Faktum. Planetariske Taager ere 
altid gasformede, og deres Spekter bestaar kun af lyse Linier. 
Der kan i dem altsaa nok være fortættede Kjernepunkter, 
men ingen Stjerner. 

Denne umærkelige Overgang, baade for Spektroskopets 
og Kikkertens Vedkommende, kan altsaa kun bekræfte 
Herschels geniale Theori, saameget mere som der ofte 
findes Huller i Taagen netop paa de Steder, hvor saa- 
danne formodede nydannede Stjerner befinde sig, saaledes 
f. Ex. i Orionsbeltets Trapez. 

En Udstraaling af Varme til Verdensrummet (hvis 
Temperatur jo er beregnet til — 142!) og en derved frem- 
kommen Afkøling og Fortætning af Luftarter er jo ogsaa 
i og for sig aldeles ikke noget Æventyrligt. Vi kjende jo 
saadanne Afkølinger og Fortætninger fra vore Laborato- 
rier, omend de der fremkomme paa andre Maader. Heller 
ikke ere vi jo fremmede for saadanne Ting indenfor vort 
Solsystem. Kun pleje vi da at kalde de" luftformige Dan- 
nelser Atmosfærer, ligefra Solens, hvor jo en stor Del af 
de paa Jorden forekommende faste Legemer 'endnu befinde 
sig som glødende Luftarter, til den ved Afkøling fuld- 
stændig forsvundne eller dog ialfald minime Atmosfære 
. Paa den vor Jord omkredsende, fuldstændig stivnede og 
uddøde Maane. i 

Man kan derfor ikke noksom beundre den ældre Her- 
schels saa geniale Hypothese om den vedvarende og dag- 
lig fortsatte Skabelse af Kloder, og det særlig, hvis man 
husker paa, at det nu snart er et Aarhundrede siden denne 
Theori fremkom. 

Verdenstaagerne, siger han, levere paa Grund af detes 
store Afstand et Bidrag til Universets Udviklingshistorie, 
idet det.Billede, vi faa af dem, viser os dem saaledes, som 
-de maaske vare for flere Millioner Aar tilbage, thi saa lang Tid 
behøver mulig Lyset for at gjennemløbe Afstanden fra dem 
til os. Men af analoge Virkninger tør vi under forøvrigt 
lige Forhold ifølge Naturens Lovstemmighed slutte os til 
analoge Aarsager, og var det altsaa muligt at betragte en 
Stjernetaages fremadskridende Udvikling, vilde vi deraf 
kunne slutte os til Dannelsen af vort Stjernesystem. Dette 
vilde imidlertid udfordre en Uendelighed af Tid, og vi be- 
høve da blot at betragte de forskjellige Former for Verdens- 
taager, da disse ere Gjennemgangsled for samme Udvikling. 

Det er ganske sikkert ikke den exakte naturviden- 
skabelige Methode, der vil have Syn for Sagn, men det 
er dog — som Årago bemærker — ikke anderledes end, 
hvis en Botaniker kom ind i en Skov, hvor han første 
Gang saae en Masse Træer; han vilde da strax kunne 
kjende, hvilke der vare af samme Art og kun i forskjellige 
Aldre. 

En anden genial Theori af den ældre "Herschel var 
den, efter hvilken han søgte at paavise Verdensrummets 
Uendelighed. Den hører ogsaa herhen; i en senere 
Periode saae han sig dog nødt til at frafalde den. 
Den viser hans store Tilbøjelighed til og Forkjærlighed 
for at rubricere, - 

Ved paa flere (henved 3000) forskjellige Steder at 
tælle de Stjerner, som Feltet paa hans 20 Fods Teleskop 
omfattede, og ved med Størrelsen af dette Felt at sammen- 
ligne Arealet af hele Himmelvælvingen har William Her- 
schel beregnet samtlige Stjerner i Mælkevejssystemet til 
18 Millioner. Ved endvidere at antage, at den indbyrdes 
Afstand mellem disse 18 Millioner Fixstjerner overalt var 
den samme, mente han ved de Lodskud (star gages), han 
kunde gjøre med sin Kikkert, at kunne beregne, hvor langt 
der i enhver Retning var ud til Grænserne for dette Fix- 
sijernesystem, hvor — saaledes som han mente — vor 
Sol med dens Planeter, Kometer og Maaner befandt sig 

omtrent i Midten, lidt forskudt til den ene Side. Kikkert- 
feltet vilde jo nemlig for hver Iagttagelse rumme de Stjerner, 
der befandt sig i en Kegle, hvis Toppunkt var hans Øje, og 
hvis Størrelse ud til Siderne altid var den samme, idet den 
i en bestemt Afstand fra Øjet var begrænset af Kikkert- 
feltets (Objektivlinsens) Ring.” Befandt saa Stjernerne sig 
i samme indbyrdes Afstand, kunde. han ved deres Antal 
beregne Længden af Keglens Axe ud til de fjerneste 
Stjerner, 

Han har ved en Tegning i «philosophical transactions> 
angivet den beregnede Form af denne Fixstjernesamling. 
Den er linseformig med et Par Udløbere i Retning af den 
længste Axe der, hvor Mælkevejen deler sig. 

Hvis man altsaa fra Midten af en saadan flad, linse- 
formig Stjernesamling, fra det Sted, hvor han satte vort 
Solsystem, saae opad efter den korte Axe, vilde Øjet kun 
møde forholdsvis faa Stjerner, medens det udad til Siderne 
efter den lange Diameter vilde træffe uendelig mange. 
Det var ogsaa netop dette, mente han, der fandt Sted, 
idet Stjernerne ophobe sig mere og mere henimod Mælke- 
vejen, og denne hele Himmelhvælvingen over danner et 
bredt Bælte, der ved gode Kikkerter lader sig opløse i 
en Uendelighed af Stjerner bagved og ved Siden af hver- 
andre. - 

Fjerner man sig fra en saadan Stjernesamling og be- 
tragter den fra en Stilling lodret paa dens brede Udstrækning, 
vil den synes ringformig med saagodtsom ingen Stjerner i 
Midten; betragter man den derimod fra Siden, iagttager 
man en skiveformig Samling, hvor, idet Stjernerne ophobe 
sig mere og mere i Midten, Lysintensiteten tiltager fra 
Kanten indad mod Centrum og Stjernesamlingen saaledes 
viser sig at være sfærisk. Fjerner man sig endnu længere, 
vil Stjernesamlingen vise sig som en Stjernetaage 

Af saadanne Stjernesamlinger og Stjernetaager, der 
altsaa alle ere at såammeligne med vort Mælkevejssystem, 
idet dette selv kun er en Stjernetaage i Universet, var det, 
at William Herschel mente allerede i Aaret 1802 at have 
talt 2500. 

Men denne Theori lod han senere aldeles falde, 
fordi han, efterhaanden som han benyttede stærkere og 
stærkere Kikkerter, stadig opdagede flere og flere Fix- 
stjerner, og han ikke havde mindste Ret til at paastaa, at 
han, om ogsaa han benyttede sig af de mægtige Hjælpe- 
midler, der stod til hans Raadighed, kunde være sikker 
paa at have naaet de yderste Grænser af Mælkevejen. 
Men var denne hans oprindelige Paastand falsk, saa faldt 
alene derved hele hans Hypothese. 

Tillige er der heller ikke mindste Sikkerhed for, at 
den indbyrdes Afstand mellem Fixstjernerne altid er, den 
samme, og Taagerne ligge heller ikke, som han oprindelig 
antog, isolerede, langt udenfor vort Mælkevejssystem. 

Men derfor bliver Verdensrummet ikke mindre uende- 
ligt; thi «der er ikke Ende paa Tallet af Taager», og der 
er ganske sikkert heller ikke Ende paa Tallet af Fix- 
stjerner, 


III. 


Kometer. 
A. . Historisk Indledning. 


«Paa Grund af deres taagede og blege Udseende, paa 
Grund af deres matte, ofte meget lange Hale af forskjellig 
Bredde, Form og Lysintensitet, paa Grund af det Usæd- 
vanlige i deres uventede Kommen tilsyne og i deres fra 
Planueternes Bevægelse ganske forskjellige Fremrykken paa 
Firmamentet holdt Overtro og Enfold dem fordum for 
Skrækkebilleder, der truede med Straf fra de fortørnede 
Guder,» 


En sig pludselig tilsyneladende Komet foraarsagede i 
sin Tid altid stor Bestyrtelse. 

Ludvig den Fromme blev i den Grad forskrækket 
over en Komet, der med en kløftet, indtil 30? lang Hale 
Foraaret 837 viste sig paa den sydlige Himmel i Vand- 
mandens Tegn, at han skyndsomst paahød Opbyggelsen 
af Kirker og Klostre i det Haab, at han derved skulde 
formilde Himlens Vrede. 

Enhver søgte dog at udlægge Jertegnet efter sit Behov. 

Tyrkerne havde under Mahomed II. erobret Konstan- 
tinopel 1453, og de Kristne blev stærkt trængte fra alle 
Sider. Da der nu 1454 viste sig en Komet, troede Tyr- 
kerne, at den profeterede et nyt Kristenkorstog mod dem 
og truede dem med Undergang. De trængte alligevel 
modig og sejrrig frem, og saa skete det, at, da der nu 
1456 paany viste sig en Komet (den Halleyske) med en 
glimrende, gyldenfarvet Hale paa 60? eller en Længde af 
en Trediedel af den synlige Himmel, og som af samtidige 
Krønikeskrivere omtales som «en Komet af en vidunderlig 
Størrelse og rædsom at skue, da den sendte sin Hale lige 
ned til Jorden», saa blev de Kristne bange, og i-Rom be- 
tragtede Pave Calixt III. den som et Tegn paa den hans 
TFrosbrødre sig nærmende fuldstændige Tilintetgjørelse. 
Han paabød derfor offentlige Bønner i alle Kirker, og Dag 
og Nat lød Klokkerne for stadig at erindre om, at man 
burde anraabe Gud om Hjælp og Tilgivelse. Ogsaa blev 
strenge Straffe paalagte dem, der lod Advarslen upaa- 
agtet, Fra den Tid skriver sig den hos Katholikkerne 
almindelige Brug, at der ringes med Kirkeklokkerne om 
Middagen. 

Forøvrigt kunde en saadan Komet godt have Bud 
forskjellige Steder. Om Kometen af 1456 berettes desuden: 

«Anno Christi 1456 hat man nebenst viel Wunder- 
werken von einem Cometen gehåret, welcher Ladisluo 
in Båhmen, so durch Gifft vergeben worden, den Tod 
vorher angekiindiget.» 

. Et Aarhundrede senere skal Kejser Karl V. ved en 
Komet være bragt til den Beslutning at nedlægge Kronen 
og overlade den til sin Broder Ferdinand: 

«Anno Christi 1556 hat ein Comet mit feuerbrennen- 

den Strahlen sich ereignet, welchen Cardanus lib. 14. 

c. Ig. de Variet: weitlåufftig beschrerbet. Im heil'gen 

R. Reich ist diese merkwirdige mutation firgegangen, 

"dasz Carolus V. nach dem das wanckelmiithige Gliick 

ihn biszhero gleichsam auff Hånden getragen. sich 

resolviret, und Cron und Scepter seinem Bruder Fer- 
dinando I. tuberlassen, und. seine iibrige Lebensart in 

Hispanien in einem Kloster zugebracht.z 

Og Kometens Kommen tilsyne skal have gjort et saa 
stærkt Indtryk paa Kejseren, åt man yderligere tillægger 
ham den Ytring: «Ved dette Tegn aabenbare Guderne mig 
min Fremtid,» 

Ja det, at man endnu for ikke en Menneskealder til- 
bage altid sagde «Gud velsigne Dem» til Folk, der nøs, 
skal ifølge Annalisterne hidrøre fra en ved Kometen af 
590 foraarsaget Pest, i hvilken en heftig Nysen gjaldt som 
Tegn paa en snarlig Død. 

Endnu 1829 opregnede den engelske Læge Forster i 
en Bog 500 Komettilsyneladelser og de ved disse for- 
anledigede Ulykker, hvor han dog for den store Komet 
af 1680, der kom Jorden meget nær, ikke har andet Uheld 
at melde end — en hed Sommer og en kold Vinter. 

I sin Bog «illustrations of the atmospherical origin of 
epidemic diseases» paastaar han, at siden den kristelige 
Tidsregning «uimodsigelig netop de Tider have vist sig 
mest usunde, i hvilke der samtidig har vist sig en eller 
anden stor Komet, og at saadanne Himmellegemers Til- 
stedekomst altid har været ledsaget af Jordskjælv, Vulkan- 
udbrud og store Forstyrrelser i Atmosfæren, medens man 
aldrig har iagttaget nogen Komet i Tidsrum, "der have vist 
sig normalt sunde». Forøvrigt faa Kometerne af ham Skyld 
ikke alene for, hvis der har været særlig varme og kolde 
Aarstider, Storme, Orkaner, Jordskjælv og Vulkanudbrud, 
men ogsaa for, naar der har vist sig stærke Sne-, Hagel- 
og Regnvejr, Oversvømmelser, Tørke, Hungersnød, Græs- 
hoppesværme, Pest, Blodgang, smitsomme Sygdomme hos 
Kvæget og Alt, hvad der af Ulykker ellers tænkes kan. 

Undertiden beskyldes dog Kometerne ogsaa paa anden 
Maade højst umotiveret. Som Exempel paa Krønike- 
skrivernes Uvidenhed og Upaalidelighed Herder saaledes 
følgende Mundfuld af Ferret: 

«1297.: Adolph blev dræbt 15de: Juni, da Solen. stod i 
Bjørnen. Man skal den Gang have set en Komet.». I den 
Anledning gjør Mådler " opmærksom" påa, at Adolph af 
Nassau, hvem der her sigtes til, faldt i Slaget ved Geln- 
hausen den 2den Juli' 1298, og Solen stod: den Gang i 
Krebsen. Havde Datoén været den I5de Juni, havde Solen, 
som- overhovedet ikke kan staa i Bjørnen, været "i Tvil- 
lingerne. Det er ikke mindre end 3 grove Fejl i disse faa 
Linier hos Annalisten. — Det er forøvrigt ogsaa. aldeles 
unødvendigt at give en hvilkensomhelst Komet fejl Adresse 
som Ulykkesbebuder. Thi i -hine' Tider, der i saa høj 
Grad hjemsøgtes af Krig, Sygdomme, Hungersnød, Oprør 
og fremragende Mænds Endeligt ved voldsomme. Døds- 
aarsager, gik der vel knap nok noget. Aar, uden at dette 
i en, eller anden Del af den da bekjendte Verden mærkedes 
ved saadanne sørgelige Begivenheder, og om der endogsåa 
hvert eneste Aar havde viist sig en eller anden skrækkelig 
Komet (cometa terribilis, horrendæ magnatudinis), saa vilde 


den dog alligevel nok i en-eller anden Anledning have 


kunnet gjælde for Ulykkesprofet': og forplantet dette Ry 
til Efterfølgerne. 

Anno Christi 1264 ist ein groeser Comet in” Orient 
erschienen. Er hat weite und. lange'Strahlen von sich 
geworffen, ist 2 Stunden fir Tage auffgegangen und 
hat 40 Tage gewehret. Eben in diesem Jahre ist Ur- 
"banus IV. gestorben.… Es hat auch Carolus Andega- 
vensis Manfredum iiberwunden und das Kønigreich 
Neapolis und Sicilien an Frankreich gebracht. 

Og man maa endelig ikke tro, at den Halleyske Komet 
nøjedes med de Ulykker, den havde foraarsaget 1456. 
Den viser sig atter 1531; 1607 og 1682 under ikke 
færre Rædsler: 

Petrus Apianus beschreibet einen Cometen des Jahres 

1531, welcher den Tirken mit sich in Oesterreich ge- 
bracht. 

Anno Christi 1607 ist ein Comet mit langen und 
dichten Strahlen vom Loøngomontan: und andern . Ma- 
thematicis in Acht genommen worden. Die Jesuiten 
haben die Herrschafft Venedig råumen miissen, und 
haben sich die Funken des nechstfolgenden teutschen 
Krieges wegen der freyen Reichsstadt Donauwerd, so 
mit Gevalt eingenommen worden, blicken lassen. 

Bei seinem Erscheinen 1682 hat er den Tirken 
abermals ins heilige Rémische Reich gelockt usw. 


Saadanne Meninger havde hos Datidens Folk i den 
Grad sat sig fast i og havde voxet sig sammen med det 
almindelige Trosliv, idet man jo mente, at enkelte Menne- 
skers saavelsom hele Nationers Skæbne stod skreven i 
Stjernerne og kunde tydes ved Astrologernes Visdom, 
saa at den frisindede franske Tænker og Kritiker Pierre 
Bayle for omtrent 200 Aar siden, støttende sig til en 
Masse filosofiske og theologiske Grunde, holdt det for nød- 
vendigt at bevise, at Kometerne ikke kunde betragtes som 
særlige Ulykkesbebudere, Hans Anstrengelser kronedes 


"dog ikke med stort Held, thi Andre (f. Ex. Frieck) benyt- 


tede netop de af Bayle fremhævede Grunde til at vise, at 
Kometerne utvivlsomt vare Tegn paa Guds Vrede, og Mi- 
chel Braun forfægtede med stor Lærdom følgende Theses: 
«Er en Komet en ond Aand?» og «Mon ikke Kometerne 
styres af onde Aander?» (An Cometa malus genius? An 
non Cometæ per malos genios regantur?). 

Ja, man gik endogsaa saavidt, at de allertrivielleste 
Ting som Sygdomme mellem Katte, Høns osv. tillagdes 
Kometerne. Under en Tegning af Kometen 1680 hedder 
det: «Sand Afbildning af Kometen, saaledes som deu viste 
sig over Rom Mandag Nat.den 2den Dcbr. 1680 og blev 
set i den 13de Grad af Jomfruens Tegn. Netop samme 
Nat omtrent Kl. 8 har en Høne, der aldrig har lagt Æg 


, "tidligere, med megen Larm og ualmindelig Skrigen lagt et 


Æg af den Størrelse og Form med Stjerne og Straaler, 
som her er afbildet.» 


488, 


Og en anden Afbildning af samme Komet, som inde- 
holder Stedbestemmelserne for Tiden fra 16de til 25de 
November 1680, har følgende Vers til Underskrift: 


«Schau die Wunder-Fackel-Kertze! 
Siinden-sichres Menschen-Hertze! 
Ach bedenke, ach erkenne, 

Wie sie an dem Himmel brenne, 
Und um deiner Boszheit wegen, 
Dir zur Straffe eil entgegen. 
Setzet doch mit Busz zusammen, 
Løschet diese Zoren-Flammen, 
Dasz, o Teutsche Landes-Erde, 
Gottes Grimm gemildert werde, 
Der uns grauet mit Cometen; 
Busz und Betens ist von Nåthen.» 


Nutildags synes allerede disse Fortidens Vildfarelser 
os at ligge saa fjernt, vel vidende, at, naar man siden 
Kristi Fødsel med det ubevæbnede Øje har iagttaget om- 
trent 500 Kometer og i dette Aarhundrede allerede har 
observeret omtr, 160 teleskopiske og altsaa i det Mindste 
hvert fjerde Aar ser een for dei blotte Øje synlig Komet 
og omtrent et Par teleskopiske aarlig, saa kunne Kometerne 
ikke længere regnes som særlige Bebudere af Ulykker. 
Det har dog varet længe inden, ja det er egentlig først i 
de sidste to Trediedele af dette Aarhundrede, at vor for- 
øgede Viden om Kometernes Natur og Væsen har jaget 

. denne Fortidens Overtro paa Døren. Baade Kometerne 
af 1807 og 1811 ansaas af saare Mange som sikre For- 
varsler om de Begivenheder, der saavel i Spanien som i 
Rusland skulde sætte Grænser for Datidens Verdens- 
betvingers Magt. 

Hvor underligt derfor allerede i en meget tidlig Tid 
at se en enkelt klartskuende Aand ligesom bryde igjennem 
det dækkende Mørke og udtale sig saa sandt, at der 
maatte forløbe omtrent et Par tusinde Aar, inden han ret 
i den Henseende forstodes og skattedes. Hos Seneca 
findes nemlig allerede Følgende: 

«Jeg ser saavel i Kometerne som i de endnu mere 
bekjendte Planeter Naturens evige Værk, Naar Planeterne 
gjennemløbe Baner, som ere forskjellige fra hinanden, 
hvorfor skulde saa ikke dette ogsaa kunne være Tilfældet 
med Kometerne? Hvad nøder os til at antage, at kun 5 
af de utallige Stjerner, der smykke vore Nætter, bevæge 
sig? Først for 1500 Aar siden have Grækerne begyndt at 
tælle Stjernerne, og der er ikke forløbet mange Aar, siden 
vi lærte de sande Aarsager til Sol- og Maaneformørkel- 
serne at kjende. Der vil ogsaa komme den Tid, i hvilken 
kommende Aarhundreders Skarpsind og Flid klart vil 
gjennemskue Alt, der nu synes os dunkelt, og da ville 
vore Efterkommere undre sig, naar de se, at saa simple 
og naturlige Fremtoninger kunde forekomme os hemmelig- 
hedsfulde og ubegribelige. Den Dag vil komme, da Men- 
nesket opdager og beregner Kometernes Baner, deres 
Størrelse og øvrige Egenskaber. Men Naturen afdækker 
ikke paa een Gang sin Helligdom for de Dødeliges Blikke 
for ikke at blænde dem ved den altfor store Glans, til 
hvilken de endnu ikke have vænnet sig. Og omendskjønt 
vi med vore faa Kundskaber allerede holde os for Ind- 
viede, saa ville dog vore Efterkommere se, at vi kun stod 
paa Dørtærskelen af Naturens store Tempel.» 

Disse ligesaa simple som storslaaede Betragtninger 
kunde dog endnu ikke fæste Rod. Man antog f. Ex. 
Kometerne for udkastede fra Helvede eller for store Kugler, 
der fyldte med Æther hævede sig fra Solen og bevægede 
sig frit i Verdensrummet, De Fleste hyldede dog Ari- 


stoteles's Mening, at Kometerne tilhørte vor Atmosfære og 
vare Uddunstninger fra Jorden. 


B. Baneberegninger. 


Skjellet for en bedre Erkjendelse med Hensyn til 


Kometernes Natur og Bevægelse ligger omkring Aaret 
1680. 

I Slutningen af det Aar og i Begyndelsen af 1681 blev 
der nemlig iagttaget en Komet, der først var bleven op- 
daget i Stjernebilledet Løven den 14de Novbr. af Gott- 
fried Kirch i Coburg.  Perihelgjennemgangen, hvor den 
"kom Solen meget nær, indtraf den 18de Dcbr.; men alle-. 
rede 1o Dage forinden havde dog Kometen skjult sig i 
Solens Straaler, skjønt den endnu viste sin 15 til 30 
Grader lange Hale, og først efter Perihelgjennemgangen, 
særlig de første 14 Dage i Januar, frembød Kometen et 
Skue, der vakte almindelig Forbavselse. Kjernen viste sig 
i Kikkert rød og glødende som et Stykke Kul, der er i 
Brand. Halen, hvis virkelige Længde i Verdensrummet 
var 25 Millioner Mile, strakte sig, idet den var synlig i 
hele sin Længde, under 5 Graders Krumning 70 til go 
Grader henover Himmelhvælvingen og lignede et krummet 
Sværd. Den sidste Observation foretoges af Isac Newton 
den Igde Marts med et 7 Fods Teleskop. 

Denne store Geometér havde udtænkt en Methode, 
hvorefter Kometens tilsyneladende Løb paa Himlen kunde 
fremstilles ved en Parabel, og han og Halley beregnede 
Baneelementerne. Ved Sammenligning med ældre Komet- 
observationer troede saa Halley at finde Antydninger til 
Lighed med Kometerne af 1106 og 531 f. Krist. samt 43 
efter Krist., og ifølge Halleys og Whistons fantastiske Theo- 
rier skulde det saa være den samme Komet, som med en 
Omløbstid af 575 Aar havde været den største Uro- og 
Ulykkesstifter, saalangt Historien gik tilbage, idet den havde 
viist sig ikke alene ved den mosaiske Syndflods Tid, men 
ogsaa ved den ogygiske Syndflod, der oversvømmede hele 
Hellas, og hvor der jo netop under Ogyges Regering viste 
sig en glimrende Stjerne, samt tillige ved Ninives Øde- 
læggelse, paa den trojanske Krigs Tid og ved Julius Cæ- 
sars Død. Og disse vilde Theorier blev først grundig 
slaaede ihjel 1818, da Encke efter nøje at have gransket 
de forskjellige Beretninger, som fandtes ikke alene hos 
"europæiske Krønikeskrivere, men ogsaa kinesiske Anna- 
" lister, nu anstillede nye Beregninger. Han fandt en Om- 
løbstid af 8800 Aar som den sandsynligste og som den, 

der bedst svarede til de” forskjellige Iagttagelser; dog 
kunde man indenfor Grænsen af de sandsynlige Fejl ogsaa 
antage Banen for en Ellipse med en Omløbstid af 305 Aar 
eller endog for en Parabel eller Hyperbel. 

Der foreligger altsaa ikke tilstrækkelige Iagttagelser 
til at beregne Banen med Sikkerhed. 

Den kom imidlertid Solen saa nær, at den i Perihel 
set fra Solen efter Enckes Beregning vilde have en Vinkel- 
hastighed af 118? i Timen og altsaa for en Iagttager i 
Solen i en Tid af ikke mere end to Timer vilde gjennem- 
løbe en Vej, der var større end hele den synlige Himmel- 
halvkugle, ligesom ogsaa Solen set fra Kometen, naar 
denne var i Perihel, vilde vise sig med en Diameter paa 
94" eller altsaa- dækkende den halve Himmelhalvkugle, 
medens Solen, set fra os, jo kun har -en tilsyneladende 
Diameter af "> Grad. 

Efter Newtons Beregninger skulde i Perihelet, hvor 
den jo næsten strejfede Solen, Kometens Varmegrad have 
været 2000 Gånge hvidglødende Jerns 

. Det var altsaa i 1680, den berømte Komet viste sig, 
der vendte Newtons Opmærksomhed til denne Del af 
Astronomien. Ogsaa den sachsiske Præst Dørfel i Plauen 
i Voigtland i Zwickauer-Kredsen blev ved samme Komet 


. foranlediget til 1681 at udgive en Monografi, der indeholdt 


Iagttagelser over Kometen, og hvori han udtaler, at Komet- 
banerne ere£ Parabler, i hvis Brændpunkt Solen befinder 
sig. Han udtaler dog her blot en Hypothese uden nogen- 
somhelst mathematisk Begrundelse, og skjønt enkelte tyske 
Astronomer (Mådler o. A.) paa Landsmandsskabets Vegne 
ere meget ivrige for at hævde Dørfel Æren, kan den dog lige- 
saagodt tildeles Englænderen Henry Percy, Hertug af North- 
umberland, der allerede tidligere havde ytret lignende Ideer. 

Endnu bedre kan den dog tildeles Neapolitaneren 
Alphons Borelli, Mathematiker i Pisa, der i et Brev til 
Pater Stephan de Angeli, Lektor i Mathematik i Padua, 
underPseudonymet Pier Maria Mutoli, i Anledning af Kome- 
ten af Dcbr. 1664 — allerede 15 til 16 Aar før Newton fremsatte 
den sande og af ham nøjagtig mathematisk begrundede Thecri 


"Hensyn til Kometen af 1682. 

om Kometbanerne som Keglesnitslinier — ved Beregning 
viste, at Kometernes Baner maatte være Parabler, og at 
disse ved nærmere Undersøgelse maaske endogsaa vilde 
vise sig at gaa over i Ellipser, samt at deres Bevægelser 
hverken kunde forklares ifølge det Ptolemæiske eller Tycho- 
niske Verdenssystem, men kun ifølge det Copernicanske, 
hvilket han dog for at undgaa Forfølgelser fra Inkvisitionens 
Side kaldte det Pythagoræiske. 

Han lovede endogsaa ved anden Lejlighed at fore. 
lægge de strenge mathematiske Beviser for disse Sætninger. 
Og i et Brev af 4de Maj 1665 til Storhertug Leopold af 
Toscana gjentager han, sat Kometbanerne ingenlunde ere 
rette Linier, men have paafaldende Lighed med Parabler. 
Og dette beviser han saavel ved Beregning som ogsaa ved 
et Experiment, han lover at gjentage for Storhertugen, 
naar denne kommer til Pisa. i 


Det bliver maaske her nødvendigt med et Par Ord at 


omtale Beregningen af Kometbaner. Det var nemlig for- 


beholdt Newton af de almindelige Love for Tyngden — 
eftersom jo ogsaa Kometerne ere underkastede den al- 
mindelige Tiltrækning (Gravitation) — at give Love for 
Beregningen af disse Baner. Og de møjsommelige mathe- 
matiske Udregninger, der ende- 
lig gav Kometerne Borgerret i 
vort Solsystem, foretoges saa. af 
hans 14 Aar yngre Ven Ed- 
mund Halley, der var 49 Aar gl., 
da han som Professor i, Geometri 
ved Universitetet i Oxford offent- " 
liggjorde sine Beregninger med 


TilForstaaelsen af disse Ting 
altsaa følgende elementære Be- 
greber: 

Skærer man en retstaaende 
Kegle (Fig. I) parailelt med 
Grundfladen, altsaa vinkelret paa 
Axen mom, fremkommer der et ” 4, 

Snit, hvis Omkreds er en "Cirkel f. Ex. KK! eller k kt. 
Hvis man derimod lægger Snittet fra e skraat, men dog 
saaledes, at det gaar gjennem Keglens modstaaende Side 
ob!, bliver Snittets Begrænsningslinie.en Ellipse f. Ex. ee?, 
Ellipsesnittet kan enten lægges skraat opad eller skraat nedad, 
og Ellipsen bliver altsaa ligesom Cirklen en i sig selv til- 
bageløbende krum Linie, der. forøvrigt bliver desto mere 
langstrakt, jo mere skraat Ellipsesnittet kommer til at ligge, 
og jo mere 'det fjerner sig fra det horizontale Cirkelsnit 
gjennem samme Punkt e. Bliver endelig ved fortsat Drej- 
ning Snittet parallelt med den modstaaende Side ob', frem- 
kommer Parabelen som Begrænsningslinie for det nye Snit. 
Dens to Grene ep og ep! kunne aldrig komme til at løbe 
sammen,' da de stadig fortsætte sig ned over tykkere og 
tykkere Dele af Keglen. Drejer man endelig Snittet endnu 
mere bort fra den oprindelige horisontale Retning, . bliver 
det selvfølgelig ikke længer parallelt med den modstaaende 
Side ob,- men kan skære dens Forlængelse. Der frem- 
kommer derved to Snit, hvis Begrænsningslinie, Hyperbelen, 
bestaar af to Stykker Hi H Hz. og hi h he, hvis .Grene hhi 
og hh: eller HH, og HH>2 heller aldrig skære hinanden. 

Disse 4 Linier: Cirkel, Ellipse, Parabel, Hyperbel, kaldes 
Keglesnitslinier. Af disse ere med Hensyn til Komet- 
banerne særlig Ellipsen af Vigtighed. 

I denne, Fig. Il, findes. der et Punkt o, der kaldes 


(LA 


Centrum. Enhver Linie igjennem det Punkt (ab, cd, gh) 
deler Ellipsen i ta lige store og ens dannede Dele, ligesom 

ogsaa Linien selv ved dette Punkt deles i to lige store Dele. 
Den største af disse Linier ab kaldes Ellipsens store Axe; 
den mindste, cd, derer vinkelret paa den store Axe i Cen- 
trum, kaldes Ellipsens lille Axe. I den store Axe findes 
to symmetriske Punkter f og fi, der have faaet Navn. af 
Brændpunkterne, fordi Lys- og Varmestraaler fra dem til 
ethvert Punkt i Omkredsen, f. Ex. p, altid danne samme 
Vinkel med Røringslinien (Tangenten) rs gjennem Punktet, 
hvorfor ogsaa saadanne Lys og Varmestraaler, udsendte 
fra det ene Brændpunkt, ville forenes i det andet. Et 
stærkt glødende Legeme i det ene vil derfor bringe et let 
antændeligt Legeme (f. Ex. et Stykke Fyrsvamp) i det 
andet i Brand. Tillige er Summen af Afstandene fra et- 
hvert Punkt i Omkredsen og ind til Brændpunkterne altid 
ten samme og lig den store Axe (pf + pfi = gf + qfi = 
ab). Ellipsens Størrelse er bestemt ved dens halve store 
Axe, dens Form ved Excentriciteten, der er Afstanden fra 
et af Brændpunkterne til Centrum, og som til astronomisk 
Brug altid udtrykkes i Forhold til den halve store Axe 
(f. Ex. of oa). Jo mindre Excentriciteten er, desto mindre 
fladtrykt er Ellipsen, desto mere rykke Brændpunkterne 
ind mod hinanden, og desto mere nærmer Ellipsen sig til 
Cirkelen, hvor Excentriciteten er = 0: Jo større Excentri- 
citeten er, desio længere rykke -Brændpunkterne fra hin- 
anden, desto mere fladtrykt bliver Ellipsen, og desto mere 
nærmer den sig Parabelen, hvor Excentriciteten er = 1. Ved 
" Hyperbelen er Excentriciteten stedse større end 1. 
Tiltrækkes nu et eller andet Himmellegeme, f. Ex. en 
Planet eller Komet, af et i Masse betydelig større Legeme, 
f. Ex. Solen, vilde Planeten og Kometen, hvis der ikke var 
nogen Sidebevægelse, siyrte lige ind i Solen paa samme 
Maade, som Stenen falder ind mod Jorden. Paa den an- 
den Side vil man let kunne indse, at — ligesom en Kanon- 
kugle, der skydes vandret ud, faar en krum Bane og med 
Krumning ned mod Jorden, men at Kuglebanen bliver desto 
fladere, med jo større Kraft Kanonkuglen skydes ud, og at 
der for saa vidt ikke var Noget til Hinder for at tænke sig, 
at Kanonkuglen blev skudt ud i vandret Retning med saa 

stor Hastighed, at den aldrig naaede at falde ned paa Jor- 
den, men altid faldt udenfor og Banen blev saa flad, at 
Kanonkuglen fuldstændig fulgte Jordens Krumning og altid 
kom til at bevæge sig rundt om Jorden —- paa samme 
Maade maa ogsaa en Planet eller Komet, som fra Begyn- 
delsen af, fornden Bevægelsen ind mod Solen paa Grund 
af Tiltrækningen til denne, har faaet en Sidebevægelse ud 
i Verdensrummet, kunne komme til at bevæge sig i en 


Bane rundt omkring Solen. Den Kraft — den almindelige 
Tiltrækning eller Gravitation — der holder Planeterne og 


Kometerne i deres Baner om Solen, er altsaa den samme 
som den, der bringer Stenen til at falde lodret ned mod 
Jordoverfladen. 


Ifølge Læresætninger i Mekanikken kan det nu godt- 
gjøres, at, saafremt Planeten eller Kometen fra Begyndelsen 
af har havt en saadan Sidebevægelse som omtalt, maa den 
enten komme til at bevæge sig i en Cirkel, Ellipse, Para- 
bel eller Hyperbel med Solen i det ene Brændpunkt. Ligesom 
der imidlertid ved Keglesnittet igjennem et bestemt Punkt 
kun kan fremkomme een Cirkel og een Parabel, men utal- 

lige Ellipser og Hyperbler, saaledes vilde ogsaa forskjellige 
Sidehastigheder vinkelret paa Solens Tiltrækning kun kunne 
frembringe een Cirkel og een Parabel, men utallige Ellipser 
og Hyperbler. Giver altsaa en bestemt Sidehastighed den 
cirkelformige Bane M N, hvor Solen findes i Banens Cen- 
trum S, vil en mindre Sidehastighed frembringe de ellip- 
tiske Baner (MA, MA2 osv), hvor Punktet M. bliver det 
Punkt i Banen, der kommer til at ligge Solen fjernest (Sol- 
fjerne, Apheliet),; og en større Sidehastighed andre 
elliptiske Baner (MAs osv. — MAr),. hvor M bliver det 
Punkt i Banen, der kommer til at ligge Solen nærmest 
(Solnære, Periheliet). Den stadig større Sidehastighed vil 
nu efterhaanden gjøre Banen mere langstrakt og fladtrykt, 


og naar den er bleven omtrent halvanden Gang (nøjagtig - 


1,414 eller y2 Gange) saa stor som den Sidehastighed, 
der var nødvendig for at frembringe Cirkelbevægelsen, 
gaar Banen over i Parabelen. En endnu større Sidehastig- 
hed giver en Banebevægelse i en Hyperbel. Er den op- 
rindelige Sidebevægelse ikke vinkelret paa Solens Tiltræk- 
ning, kan der ikke fremkomme nogen Cirkelbevægelse, men 
kun Baner, der ere Ellipse, Pårabel, Hyperbel. Da disse 
to sidste ikke ere lukkede Baner, kan en Komet, der mulig 
maatte bevæge sig i en saadan, ikke være periodisk, 9: den 
kan ikke vende tilbage igjen og danner altsaa ikke noget 
Led i vort Solsystem, uden forsaavidt Tiltrækninger fra 
andre Planeter mulig paany kunde frembringe Forandringer 
i.dens Banebevægelse (Perturbationer). 

Det vil af det Foregaaende være indlysende, at der 
ved Himmellegemernes Bevægelse i Millioner af Tilfælde 
maaske kan tænkes at indtræde eet, hvor Sidehastigheden 
netop er saa stor, at Banen bliver en Parabel. Derfor maa 
vi gaa ud fra, at alle Kometbaner enten ere Ellipser eller 
— hvis Kometerne ikke ere periodiske — Hyperbler. Den 
mindste Perturbation i en Parabelbane vilde naturligvis 
ogsaa øjeblikkelig forandre den enten til en Ellipse eller tilen 
Hyperbel. De hidtil undersøgte Kometbaner, for hvilke der 
er tilstrækkelige Data med Hensyn til Beregningen, have 
imidlertid hidtil vist sig fortrinsvis at være Ellipser. Dog 

kan Ellipticiteten kun bestemt paastaas, forsaavidt Ko- 
meterne virkelig ere vendte tilbage. 

Da endvidere de fleste Kometbaner, om end de ere 
Ellipser, ere saa umaadelig langstrakte, at man kun kan iagt- 
tage Kometen i den allermindste Del af dens Bane, naar 
den netop er nærmest Solen, og da tillige de forskjellige 
Keglesnitslinier, som repræsentere Banerne, næsten falde 
sammen i Nærheden af Periheliet, vil det 'for en foreløbig 


Beregning af en Kometbane. være tilstrækkeligt at beregne 
den som Parabel. Det er nemlig af alle Bestemmelserne 
(Elementerne) vanskeligst at finde Ellipsens store Axe. 

Hastigheden i en elliptisk Bane forholder sig — som paa- 
vist af Kepler og Newton — omvendt som Afstanden fra 
Bevægelsens Midtpunkt (3: Solen). 

«Kometen fra 1680 kom Solen 32,000 Mile nær, altsaa 
Solen nærmere, end Maanen er os, hvorimod den i Aphe- 
liet var 850 Jordbaneradier borte fra Solen eller 840 Gange 
saa langt borte, som Jorden er fra Solen. Derfor skød den 
i Periheliet frem i Verdensrummet med en Hastighed af 
73 Mile i Sekundet eller en Hastighed, der er 'over 18 
Gange saa stor som den Middelhastighed, hvormed .vor 
Jord bevæger sig i Verdensrummet (4 Mile i Sekundet), 
hvorimod den i Apheliet kun tilbagelagde 13 Fod i hvert 
Sekund og altsaa vilde være bleven indhentet af en jevnt- 


173 


travende Hest.» Den vilde der ikke have bevæget sig med 
større Hastighed end den, der svarer til Fixstjernernes 
Egenbevægelse. 

Endelig skære alle Planeters og Kometers Baneplaner 
hinanden i Solens Centrum under visse Heldingsvinkler 
med Jordbanens eller Eclipticas Plan. Disse Heldingsvink- 
ler overstige for Planeterne (Merkur) kun lidet 7%, hvor- 
imod Planetoidernes Baneplaners Heldingsvinkel med Eclip- 
tica kan stige indtil omkring 34" (Pallas) og Værdien for 
Kometernes. Vedkommende endog til henimed 90”, idet 
disse komme op over Jordbanens Plan under alle mulige 
Vinkler, saa vi altsaa kunne vente at træffe dem i alle 
Himmelegne. I Marts 1402 iagttog man saaledes i Tysk- 
land og Italien en om Dagen synlig Komet i Nærheden 
af Verdenspolen. Kometerne bevæge sig i deres Baner 
saavel fra Vest til Øst (den direkte Bevægelse — Planeter- 
nes) som modsat fra Øst til Vest (retrograd). 

For nu at bestemme en Komets (eller Planets) elliptiske 
Bane gjælder det om at slaa 6 Størrelser (de saakaldte 
Baneeiementer) fast. Man maa kjende 1) Banens Størrelse 
(2: Ellipsens halve store Axe eller Middelafstanden fra So- 
len), 2) dens Form (>: Eæcentriciteten), 3) Baneplanets He!- 
dingsvinkel med Jordbanens -(Eclipticas) Plan, samt 4) efter 
hvilken Linie (Knudelinien) de to Baneplaner skære hin- 
anden (2: i det astronomiske Sprog: den opstigende Knudes 
heliocentriske Længde; thi Knudeliniens Endepunktér eller 
der, hvor Kometen stiger op over eller gaar ned under 
Jordbanens Plan, kaldes den opstigende & og nedstigende 
& Knude). Disse to sidste Elementer (3 og 4) bestemme 
Baneplanets Beliggenhed med Hensyn til Ecliptica. Men Ba- 
nen kan jo være vendt med Periheliet til forskjellige Sider i 
dette Plan. Derfor maa man endnu bestemme 5) Periheliets 
Beliggenhed (hvilket i Astrønomernes Sprog kaldes: Peri- 
heliets heliocentriske Længde, der altsaa angiver Retningen 
af den store Axe, eller hvordan Banen er vendt i Planet.) 
Og endelig bestemmer man endnu, hvor Kometen (Planeten) 
til en vis given Tid befinder sig i Banen (3: Kometens 
heliocentriske Længde i Epoken), f. Ex. Tiden for Kometens 

Perihelgjennnemgang. Dette sidste Baneelement er det 
nødvendigt at beregne, hvis man vil være i Stand til i et 


hvilketsomhelst Øjeblik — forsaavidt Omstændighederne 
(Så maatte tillade det — at kunne finde Kometen paa Himmelen. 
de Og ere saa — een Gang for alle — Elementerne be- 


stemte, opstiller man til Underretning for andre Astrono- 

mer, der ikke have havt Lyst og Tid til selv at foretage 

de nødvendige Udregninger, i en Tabel (Ephemeride) alle 

(ii de ved Beregning i de forskjellige Stjernebilleder fundne 
| Steder, hvor Kometen fra Dag til Dag viser sig. Derved 
i bliver det overordeutlig let at følge Kometens Gang, end- 
Ea: ogsaa hvis dens Lys er overmaade svagt, ligesom man jo 


i derved .ogsaa let overbeviser sig om, hvorvidt de beregnede 
| | Elementer komme Sandheden nær eller ej. 
ud For at finde disse 6 ubekjendte Størrelser (Elementerne) 


maa man imidlertid have 6 Ligninger, og da en enkelt Iagt- 
tagelse af Kometen kun giver Materiale til to Ligninger, 
kan man ikke bestemme en Komets (eller Planets) Bane, 
uden at man har iagttaget den mindst til 3 forskjellige 
Tider, saa den har gjennemløbet et nogenlunde Stykke 
Bane mellem hver, f. Ex. i 3 paa hinanden følgende Nætter. 
Men da man bestemmer en Bane desto lettere og desto 
nøjagtigere, jo flere Observationer man har, og jo længere 
Tid disse ligge fra hinanden, vil for en Komets Vedkom- 
mende Observationer i 3 paa hinanden følgende Nætter 
kun tillade at beregne Banen tilnærmelsesvis — som Para- 
bel, og det skjønt Methoden efterhaanden er bleven for- 
holdsvis meget simplificeret. 

Vil man altsaa være sikker paa, at en Komet er perio- 
disk, maa den helst have vist sig tidligere, saa Kometbaner- 
nes Elementer ved begge Tilsyneladelser falde saa nær 
sammen, at de ere saa godt som ens. Det er nemlig ikke 
meget sandsynligt, at flere Kometer beskrive netop den 
samme Bane af de Millioners Millioner, der kunne tænkes. 
Men det er naturligvis muligt og, naar f. Ex. en Komet 
deler sig, sker det. Af Kometernes Udseende lader der sig 
kun slutte meget lidet med Hensyn til deres Identitet, dertil 

er Udseendet for skiftende endogsaa indenfor meget korte 
Tidsintervaller. 


C. Antal. 


Før Kikkertens Opfindelse 1609 har man naturligvis 
kun Kometobservationer med blotte Øje. Beretningerne om 
disse hidrøre indtil Slutningen af det 1Isde Aarhundrede 
saagodtsom udelukkende fra kinesiske Annalister, særlig 
Ma-tuon-lin. De allerfleste af disse ere selvfølgelig iagt- 
tagne paa den nordlige Himmel. 

Før Christi Fødsel, 2: fra [omtrent] Aar — 612 tillo 
have vi Beretning om 53 Kometer. 

Efter Christi Fødsel stiller Fordelingen af iagttagne 
Kometer sig saaledes: 

1. Aarh. (fra1-100) iagt. i Europa og Kina 22 


2. — (IOI-200) - == 22 

35 ——. (201-300) as 77 

4. — (301-400) ET 

5. — (401-500) —————— 16 

6. — (501-600) Bøsetnsrdine Atol: 7, 

7. (601-700) 557 

8. — (701-800) ————————. 16 

9. — (801-900). ——————————— 42 

10. — (901-1000) ————————— 26 

I1… — (1001-1100) ——————————— 36 

12. — (1101-1200) ————————— 26 

13… — (1201 1300). ———————, 26 

14. — (1301 1400) —————— 29 

15. — (1401-1500). ———————— 27 (4. ialt 427 horeds. kines.) 
16. — (1501-1600) ——————— 3I (or: ialt 458 med blotte Øje.) 
17. — (1601-1700) ————————— 12 +4 BB teleskopiske 

18. — (1701-1800). —————————— 36 + X ds. 

19. — (1801-1882) ———— — 2O + e. 160 due 


526 + ca. 200 

Det er altsaa siden vor Tidsregnings Begyndelse omtrent 
500 for blotte Øje synlige Kometer. Regne vi efter Er- 
faringerne alene fra dette Aarhundrede, hvor omtrent hvert 
Ade Aar kun 1 Komet har været klar nok til at kunne ses 
med blotte Øje samtidig med, at vi gjennemsnitlig i samme 
Tid have observeret 3 teleskopiske, vilde alene dette give 
over 4000 Kometer i Tidsrumme+t efter Christi Fødsel. Og 
dog maa der saa her lægges Mærke til, at der naturligvis 
er talrige Kometer særlig de, der kun have vist sig 
paa den sydlige Himmel — der aldrig ere blevne obser- 
verede, fordi der er flere Astronomer og Observatorier, 
der give sig af med at søge Kometer her end der. Lige- 
ledes vil ogsaa Antallet af iagttagne Kometer være afhæn- 
gigt af Aarstiden; thi det er naturligvis lettest at opsøge 
og finde mange af disse ofte meget lyssvage Himmellege- 
mer i Vintermaanederne, 

Det kan tillige "til en vis Grad — skjønt der rigtig- 
nok er store Spring i Iagttagelserne, og mange Aar have 
vist sig temmelig fattige paa Kometer -— antages, at Kome- 
terne ere nogenlunde ligelig fordelte indenfor vort Sol- 
systems Grænser, Men da det hidtil, netop paa Grund af 
deres forholdsvis - store Lyssvaghed, kun er lykkedes at 
iagttage Kometer, hvis Perihelafstand ikke var mere end 
det Dobbelte af Jordens Afstand fra Solen, og vi nu dog. 
ialt kjende 4 Kometer (se omstaaende Liste), der ligesom den 
af 1680 kom Solen 3/5 Maanebaneradius eller omtr. 32,000 
Mile nær, medens Afstanden fra Solen til den yderste Pla- 
net Neptun er 12,000 Maanebaneradier, saa vil man, særlig 
naar man tillige tager Hensyn til den forhistoriske Tid, 
hvor der naturligvis ogsaa har vist sig Kometer, men hvor 
det er aldeles umuligt at sætte nogen Grænse for den Tid, 
hvori vort Solsystem har bestaaet, komme til et fuldstæn- 
digt Utalaf Kometer, og man mindes Keplers Udsagn, at de 
ere talløse som Fiskene i Havet. Tilnærmelsesvise Bereg- 
ninger ere dog anstillede. Lambert anslog de indenfor 
vort Solsystems Grænser tilstedevæende Kometer til over 
to Millioner, medens Arago efter sine Beregninger mente, 
at man maatte sætte Minimalantallet op til over 20 Mill. 

År henved 300 beregnede Kometbaner ere 220 fundne 
at være Parabler, 70 Ellipser og 6 Hyperbler. Og antage 
vi nu Parablerne som kun tilnærmelsesvise Beregninger og 
fordele de 220 Parabelbaner mellem Ellipse- og Hyperbel- 
banerne efter Forholdet 70 til 6,. faa vi paa det. Nærmeste 
ialt 270 elliptiske og 25 Hyperbelbaner. Det vil altsaa 
sige, at Forholdet mellem de periodiske Kometer, der til- 
høre vort Solsystem, og de ikke periodiske, der kun 'en 
enkelt Gang besøge vore Egne for saa paany igjen at for- 
lade vort Solsystem og vandre ud i Verdensrummets uende- 
lige Vidder, er som: 270 til 25. Det er altsaa ikke 
en Tiendedel af de iagttagne Kometer, som ikke høre 
vort Solsystem til. Denne Tiendedel kan da tænkes paa 
sin Vandring ud i Verdensrummet maaske efter Milliarder 
af Aar at træffe nye Sole (Fixstjerner), som mulig paany 
kunne tiltrække dem og tvinge dem ind i nye Baner om 
sig... Dog er der ogsaa anerkjendte Astronomer, der tidligere 
have ment, at det ved mere indgaaende Beregninger maaske 
vilde vise sig, at alle Kometbaner ere Ellipser, om end mange 
sandsynlig overordentlig langstrakte, 

Af de Kometer, hvis Baner ere beregnede som Ellip- 
ser, maa man huske paa, at det kun er de allerfærreste, 
der virkelig ere vendte tilbage. . Nedenstaaende Tabel vil 
imidlertid vise, at man ikke længer, som Russel Hind i 
Midten af Aarhundredet (1852), kan inddele Kometerne i 
1).dem med kort Omløbstid paa nogle faa Aar, 2) dem 
med lang Omløbstid paa omtr. 75 Aar som den Halleyske 
og 3) de ikke periodiske. I Virkeligheden er der Over- 
gang i Omløbstiden med alle mulige Sradationer. 

Af dem med længere Omløbstid end de første ti have 
kun Tuttles og Halleys Komet samt Kometen af 1812 vist 
sig under mere end eet Omløb. — Kometer af beregnet 
Omløbstid af mere end 100,000 Aar ere ikke optagne i Ta- 
bellen, da deres Bane for os ikke vil være væsentlig for- 
skjellig fra en Parabel. 

i Mindste og største 
: Afstand fra Solen udtrykt 
4 Kometens Navn. Omløbstid i Aar. i Jordbaneradier+) 
AS Encke 3.29 0 333 4,09 
Tempel (18738) 5.20 1 34 4,66 
Brorson 5:46 0.59 5.61 
) Winnecke 5.73 0.83 5,57 
i Tempel (1867) 5.98 1.77 4.82 
Tempel (1869) 5.99 074 5.53 
Biela I 6.59 0.86 6.17 
Biela II 6.63 0.86 6.20 
d?Arrest 6.64 1.32 5,76 
Faye 7,4d: 1.74 5.97 
i Denning 8.83 0.72 7,88. 
! Tuttle 13.81 1.08 10.48 
1866 I 33.2 0.98 19.68 
dd | 1852 IL 61. 125 29.61 
KÆR 1812 WII 0.78 33,40 
<A 1846 III 73. 0.66 34,40 
1815 74 1.21 34.10 
| 1847 V 75. 0.49 35.10 
AA ER Halley 76.87 0.59 85.41 
HK 1862 IIL 120. 1.01 18.70 
1532 - 129. 0.61 4805 
HEN 1853 I 188. 103 65 02 
1633 190 0.55 65.50 
1845 IIL 9249. 0.40 78 38 
1556 292. 0.50 87.58 
1840 IV 344, 1.48 9676 
1843 I 376. 0.01 104.28 
1846 VI 401. 0.63 108.21 
1861 I 415. 0.92 110 40 
1861 II 492. 0 82 111.70 
1793 IL 492. 149 111.03 
1746 Blå: 0.95 127.55 
1840 IIL 743. 0.74 163.20 
1882 II 843. 0.01 178 47 
1811 II 875. 1.58 181 44 
1860 TII . 1000. 0.29 211.80 
1807: 1714. 065 286.07 
1658, 111 1950. 0.58 311.40 
1769 2090. 0.12 326.80 
1827 IIL CJ ÆG 0.14 379,10 
1846 I 2721. 1.48 388 32 
1811 I 3065. 1.08 421.02 
1763 3196. 0.50 434.32 
1825 III 4386. 1.24 534,64 
1864 II 4738. 0.91 563.30 
1822 JIL 5649, " 1.14 618.15 
1849 III 8375. 0 89 812 78 
1680 8813. 0.01 853.28 
1840 II 13866. 1.22 1033.00 
1847 IV 43954. 1.77 489.08 
1780 I 75838. 0.10 3974.88 
1844 II 102050. 0 85 4366.74 


+) Skulle altsaa multipliceres med 20'/, Millioner for at give Af- 
standene udtrykte i Mile. 

DD." Lexell's Komet. 


En Komet af' stor Interesse, og som har en ganske 
særegen Historie, er Lexell's. 

Natten mellem den 14de og 1Isde Juni 1770 opdagede 
Messier i Paris i Stjernebilledet «Skytten» en lille Taage- 
plet. - Den var temmelig klar, den havde ligesom en stjerne- 
agtig fortættet Kjerne og lignede ikke saa lidt en anden 
Taageplet, der ligeledes findes i «Skytten» mellem Hove- 
det og Buen.  Taagepletten viste sig dog meget snart at 
være en Komet. 

Da nemlig Kometer og Taagepletter kunne se fuld- 
stændig ens ud, idet de teleskopiske Kometer ikke have 
Hale og de andre ialfald først faa Hale, eftersom de nærme 
sig Solen, vil naturligvis Afgjørelsen af, om det Himmel- 
legeme, man betragter, er en Komet eller Taage, bero paa, 
hvorvidt der er eller ikke er en relativ Bevægelse i For- 
hold til Fixstjernerne. Ses altsaa Taagen ved Observa- 
tioner i paa hinanden følgende Nætter at have bevæget sig, 
er det en Komet og ikke en Taage. ; 

Den nærmede sig Jorden med en uhyre Hastighed, og 
den 21de Juni blev den synlig ogsaa uden Kikkert. 3 Dage 
senere, glimrende den som en Stjerne af 2den Størrelse. 
Den havde ikke nogen Hale, men Taagemassen bredte sig 
nu over et Rum af 2'/s Grad og havde altsaa en Diameter, 
der var over 4 Gange saa stor som Fuldmaanen. Kjernen 
derimod beholdt omtrent sin oprindelige Størrelse. 

4de Juli forsvandt saa Kometen i Solens Straaler, blev 
dog nogle Uger efter igjen synlig og havde saa efter 
Perihelgjennemgangen kort Tid en ringe haleformig For- 
længelse, der dog atter forsvandt. Kometen selv iagttoges 
uafbrudt til ind i Oktober. 

Pingré og Prosperin foretog de første Banebereg- 
ninger og kom til det Resultat, at man kunde slaa sig. til 
Ro med en Parabel. Afvigelserne steg imidlertid meget 
hurtig, saa man blev nødt til at antage en Ellipse, og 
Lexell i Petersborg kom da i Aaret 1778 efter vidtløftige 


Beregninger til det Resultat, at Banen var en RRS med 

kun 5/2 Aars Omløbstid, og at Kometen altsaa skulde 
have vist sig .1776. 

Her var imidlertid nu den meget mærkelige Ting: var 
Kometens Omløbstid virkelig saa lille, og kom Kometen 
igjen omtrent hvert 6te Aar, hvor kunde det da være, at 
man aldrig før havde set denne saa klare Komet? Den 


” kunde naturligvis, naar "den vendte tilbage og kom Jorden 


og Solen nær, undertiden fuldstændig skjule sig i Solens 
Straaler paa den Tid, hvor vi ellers skulde have kunnet 
iagttage den over Horizonten, og Saadant maatte være sket 
1776, for, skjønt Messier og Andre meget ivrig havde 
søgt efter Kometen, havde man dog ikke set den. Men 
hvorfor havde man aldrig iagttaget den tidligere? Hertil 
svarede saa Lexell, at Kometens største Afstand fra Solen 
(i Apheliet) efter hans Beregninger netop var lig Jupiters 
Afstand fra Solen, og at den Formodning laa nær, at Ko- 
meten altsaa i den ringe Afstand fra Jupiter i den Grad 
var bleven tiltrukken af denne Planets store Masse eller — 
som Astronomerne kalde det — havde været underkastet 
saa stærke Perturbationer, at den da var kommen til at 
beskrive en ny Bane, der var vidt forskjellig fra dens op- 
rindelige. Der maatte, mente han, ved Regning kunne 
skaffes Sikkerhed for denne Hypothese. 

Det viste sig nu ogsaa i Virkeligheden, at den 27de 
Maj 1767 havde Kometen været Jupiter saa nær, at Af- 
standen kun havde været !/sso af Kometens Afstand fra 
Solen. Men i saa Fald maatte ogsaa Jupiter paa Grund af 
sin forholdsvis store Masse godt have kunnet øve en saa 
stor Tiltrækning, at den kjendelig kunde have perturberet 
Kometens Bane. Tillige viste han, at Kometen den 23de 
August 1779 igjen vilde komme Jupiter meget nær, hvilket 
maaske, da Jupiters Tiltrækning vilde blive 225 Gange 
saa stærk som Solens, kunde foranledige nye Perturbationer, 
saa Ingen kunde vide, om ikke Banen mulig paany vilde 
blive en saadan ganske anden, at vi maaske aldrig mere 
vilde faa Kometen at se, og at den maaske vilde for- 


svinde og «gaa tabt» paa lignende Maade, som den var 
kommen. 

Og saa skete der igjen den Mærkelighed, at, skjønt 
Kometen med den beregnede korte Omløbstid af 5 Aar og 
7 Maaneder igjen skulde have vist sig 1781—82, og det 
endda under meget heldige Omstændigheder med Hensyn 
til Iagttagelsen, saa viste den sig aldeles ikke. Den var 
og blev borte og har siden den Tid aldrig nogensinde vist 
sig senere. Kometen er fuldstændig «gaaet tabt». 

Den «forsvundne: Lexell'ske Komet skulde altsaa efter 
denne Betragtning være en vildfarende Vandrer, maaske en 
Taage, der paa en eller anden Maade ude fra Verdens- 
rummet var kommen indenfor vort Solsystems Grænser, 
og som 1767 var kommen Jupiter saa nær og derfor var 
bleven tiltrukken (perturberet) saa stærkt, at den havde for- 
andret sin ialfald meget excentriske Bane, saa Omløbstiden 
var bleven 5/> Aar. I denne sin nye Bane skulde den da 
have vist sig igjen Marts 1776, hvis ikke netop det var 
indtruffet, at den havde vist sig over Horizonten samtidig 


med Solen (og altsaa var druknet i Solens Straaler). Men' 


da den nu igjen fjernede sig fra Solen, mødte den anden 
Gang Jupiter, gik tvers mellem dens Maaner og led der- 
ved en saa voldsom Forandring i sin Bane, at den paany 
blev slynget ud i Verdensrummet for maaske efter Milliar- 
der af Aar at møde en ny Fixstjerne, en anden Sol altsaa, 
om hvilken den mulig paany kan blive Komet. — 

Dette Spørgsmaal om, hvor saadan en «forsvunden» 
Komet da er bleven af, om den dog ikke mulig skulde 
have opløst sig (som den Bielaske Komet), eller maaske 
kunde tænkes at have faaet en mere excentrisk Bane med 
større Omløbstid og have vist sig igjen, men under andre 
Former, eller om den virkelig paany er bleven slynget helt 
ud i Verdensrummet og saaledes er «gaaet tabt«, eller om 
den ikke endelig maaske — ligesom da den kom ind i vort 
Solsystem og ved Solens Tiltrækning blev tvungen ind i sin 
Bane om Solen, — om den ikke maaske ogsaa paa Grund 
af den store Nærhed til Jupiter og denne Klodes saaledes 
overvejende Indflydelse er bleven tiltrukken saa stærkt, at 
den er bleven tvungen ind i en ganske ny Bane om Jupiter 
og bleven dennes Drabant, — alle disse Spørgsmaal have 

naturligvis ikke undladt til enhver Tid at have Aktualitetens 
Interesse og ere atter og atter blevne satte under Debat 
| af de berømteste Mathematikere og Astronomer, saaledes 

; af Burchardt, Laplace, Leverrier, Clausen og Brunnow. 

Man har saaledes været opmærksom paa, om den dog 
mulig ikke skulde have vist sig igjen, og man troede saa- 
ledes en Tid at kunne, finde Identitet mellem den og den 
Faye'ske Komet af 1843.  Leverrier har imidlertid ud- 
tømmende godtgjort, at Kometen af 1843 ikke har det 
Mindste at gjøre med den af 1770, og at man kan forfølge 
den Faye'ske Komet langt længere tilbage. 

Leverrier har blandt Andet ogsaa paavist, at den «for- 
svundne» Komet af 1770 heller ikke har kunnet være 
bleven Drabant til Jupiter, som den havde nærmet sig i en 
hyperbolsk "Bane, -og Clausen har beregnet, at den (den 
Iste Juli 1870) kom Jorden saa nær, at den kun var 312,000 
gengr. Mile eller 363 Jordradier borte >: blot 6 Gange 
længere borte fra os end Maanen. 

Hvis da Kometen havde havt nogen kjendelig Masse, 
| : maatte den i en såa ringe Afstand have tiltrukket Jorden 
og perturberet den i dens Bevægelse. Ja Laplace har be- 
regnet, at; havde Kometen havt samme Masse som vor Jord, 
skulde den ved sin Tiltrækning have forandret Længden 
af et Aar, eller: den Tid, Jorden bruger for at gjennemløbe 
sin Bane om Solen, med 2 Timer og 53 Minutter og, om 
ogsaa Kometens Masse havde været kun "5000 af Jordens, 
maatte den ialfald dog have perturberet Jorden, såa Længden 
af et (siderisk) Aar siden 1770 maatte være bleven et Se- 
kund: større. Men man har ikke siden den Tid mærket, 
at Aaret: har forandret sig det Allermindste. 

Den Lexeli'ske Komets Masse maa dog endnu have 
været langt mindre, thi skjønt Kometen baade 1767 og 
1770 nærmede sig Jupiter saa meget, at den gik tvers mellem 
dens Maaner og derved begge Gange selv blev underkastet 
de. største Forstyrrelser (Perturbationer) med Hensyn til sin 
Bane, saa øvede den dog ingen kjendelig Tiltrækning påa 
Jupiterdrabanterne, og dog maatte den, omendog dens 
Tæthed kun havde været nogenlunde stor, have frembragt 

overordentlige Forstyrelser i disse smaa Himmellegemers 
Baner omkring Jupiter, 


E. Kometernes Udseende i Almindelighed. 


Paa Jagt efter Kometer bevæbner man sig med en 
særlig konstrueret Kikkert, «en Kometsøger». Den maa 
kun give ringe Forstørrelse, saa at man i Kikkertfeltet ikke 
overser en altfor lille Del af Himlen. Men samtidig maa 
dog Kikkerten have den størst mulig optiske Kraft, saa den 
tillader at se endog temmelig lyssvage Kometer og Taager, 

Den Himmelegn, man gjennemsøger, maa man natur- 
ligvis i Forvejen nøjagtig kjende med Hensyn til de for- 
haandenværende Taagepletter, for at Ens Tid ikke skal 
spildes ved at gaa paa Jagt efter indbildte Kometer, thi 
i mange Tilfælde vil, som omtalt, en teleskopisk Komet — 
og de ere jo de fleste — ikke være at skjelne fra en Taage- 
plet uden med Hensyn til den relative Bevægelse. Da man 
for at konstatere denne behøver nøjagtige Stedbestemmelser 
i paa hinanden følgende Nætter, vil dette Arbejde, hvis det 
er en Taage, altsaa være omsonst. 

Da Kometerne endvidere først blive synlige for os, 
naar de i deres excentriske Baner nærme sig Solen eller 
rettere ere denne ganske nær, men i Almindelighed, lige- 
som Stjernerne og Taagerne, drukne i Solens Lys, hvis 
Solen samtidig er paa Himlen, maa man søge dem, mens 
Solen er under Horizonten, og man maa selvfølgelig, for at 
faa det størst mulige Rum at gjennemforske, enten søge 
dem om Aftenen paa den vestlige Himmel umiddelbart efter, 
at Solen er gaaet ned, altsaa mens den endnu staar meget 
lavt under Horizonten, eller om Morgenen paa den østlige 
Himmel, umiddelbart før Solen er staaet op, eller endelig: 
i de korte Sommernætter paa den nordlige Himmel. Og 
det gjælder endda om at vænne sit Øje til og øve det i 
at se disse lyssvage, taageagtige Legemer, hvis Klarhed 
f. Ex. i Maaneskinsnætter næsten er forsvindende, 

De blot teleskopiske Kometer bestaa egentlig kun af 
det, man hos de for det. blotte Øje synlige Kometer kalder 
«Hovedet». De vise sig i saa Fald kun som en Taage 
uden nogen særlig fortættet Kjerne og hyppig med fuld- 
stændig udviskede Rande, hvilket gjør det umuligt nøj- 
agtig at bestemme den tilsyneladende Diameter. 

I de klarere Kometer, hvor Randene forøvrigt ogsaa 
ere udviskede, findes der derimod en Fortætning af Ma- 
terien, en «Kjerne«, Den ses undertiden i Hovedets 
Centrum, men kan ogsaa findes mere eller mindre til den 
ene eller anden Side, altsaa excentrisk, Der kan ogsaa 
vise sig to eller flere kjerneagtige Fortætninger, og Kjernen 
kan endelig opstaa i Løbet af selve Iagttagelsesperioden. 
Ja den kan dele sig i flere Dele, saaledes som det f. Ex. 
blev observeret af Doberck ved den store Komet af 1882. 

Nogle Kometer have naaet en saa overordentlig Grad 
af Lysstyrke, at Kjernerne, der forøvrigt baade kunne 
være runde og halvkredsformige, ere sete med blotte Øjne 
ved højlys Dag. Dette er saaledes iagttaget i dette Aar- 
hundrede baade 1843, 1853 og 1882. 

Af ældre Beretninger, der dog maaske ere noget, men 
vist ikke meget overdrevne, ses det, at saadanne Kometer 
om Natten ved Kontrasten ikke alene have faaet S;jernerne 
til at blegne, men endog have kastet tydelig Skygge lige- 
som Maanen. Dette Sidste fortælles om en af Diodor om- 
talt Komet, Seneca nævner en anden fra -:- 146 kort før 
den achaiske Krig. Den kom i Størrelse Solen lig og op- 
lyste Nætterne med sin ildrøde Skive.  Ligéledes omtaler 
Justin Kometer, "der i Glans kappedes med Solen, og den 
Komet, der viste sig Februar 1106, blev hele Europa. over 
set tæt ved Solen, hvilket jo forøvrigt ikke er Andet, end 
hvad. der ogsaa er iagttaget i den. allerseneste Tid, med 
Kometen af 1882. "Denne blev den 28de Februar i Amerika 
af Tusinder af Mennesker set ved højlys Dag, skjønt den 
dengang kun stod to Fuldmaanebredder borte fra Solen. 
Endogsaa Halen kunde man iagttage.i en Længde af 70%, 
ja efter andre Angivelser endog i en Længde af go”. Der 
er derfor aldeles ikke noget Utroligt.i saadanne ældre Be- 

retninger, som at man i Marts 1402 i Tyskland og i Italien 
ved højlys Dag kunde se en Komet i Nærheden af Verdens- 
polen, ligesom om Sommeren samme Aar en anden, der var 


lys nok til at kunne iagttages, endnu før Solen var gaaet: 


ned, eller at Marsilius i Bøhmen ligeledes observerede Ko- 
meten Nr, II af Aaret 1618 om Dagen. 

Hovedet er i Reglen af en hvid eller bleg hvidlig Farve. 
Den inderste, mere fortættede Kjerne kan dog ogsaa være 
matrød eller gullig, sjeldnere grønlig.  Chinesiske Anna- 
lister have 49 Beretninger, hvor Kometens Farve omtales, 
nemlig 23 hvide, 20 blaalige, 4 røde eller rødgule og 2 
grønlige Kometer. Ogsaa den store Komet af 1680 sam- 
menlignes jo med et glødende Kul og beskrives som «rød 
og glødende», og det samme Udtryk bruger Struve i sin 
Beskrivelse af den Halleyske Komet af 1835. 

Kometens Hale er dog det, der til alle Tider særlig 
har tiltrukket sig Lægmands Opmærksomhed, og meget faa 
af de klarere Kometér have manglet den. Derimod ses 
de teleskopiske Kometer næsten altid kun som rundagtige 
Taager. Halen viser sig snart som en lang, lys Stribe, der 
udad aftager i Lysintensitet, snart aaben paa den Solen 
fravendte Side, 'løbende.ud i to Lysstrømme, adskilte ved 
et mørkere Mellemrum, suart breder den sig og danner, 
hvad de ældre Iagttagere kalde en «Paafuglehale», under- 
tiden er der endogsaa to og flere Haler. Donatis Komet 
af 1858 havde foruden den store, bagover bøjede Hoved- 
hale endnu to smalle Bihaler, der strakte sig lige ud i 
Rummet. Kometen af 1744 havde efter Beretninger af 
Chésoux og de I'Isle i det Mindste 8 Haler, og en svag 
Komet, man iagtiog 1877, havde to Haler, en større og 
mindre, der næsten dannede en ret Vinkel med hinanden 
og vare forbundne ved en Lysbusk, Ligeledes havde Ko- 
meten af 1824 to Haler, der begge vare synlige for det 
blotte Øje, og af hvilke den kortere, lysere vendte bort fra 
Solen, den længere, mere lyssvage ind mod Solen, idet 
den dannede en Vinkel af vexlende Størrelse med den 
første — paa fra 138" til 170". 

I Reglen gjælder dog den af Peter Apian først op- 

Stillede Regel, at Halen vender bort fra Solen og er en 


Forlængelse af den Solen og Kometen forbindende Radius 
vertor 

j At Halen er krummet, saaledes som ved Donatis Komet 
af 1858, er dog ikke sjeldent. Ældre Annalister sammen- 


ligne saa Halen med en Sabel, Chineserne med Stødtanden 


»hos en Elefant. Det er denne Krumning, der utvivlsomt 


ogsaa foranlediger Sammenligningen med et «Tugtens Ris 
i Guds straffende Haand», en Sammenligning, der jo ikke 
undlod at indjage Skræk og Rædsel i Middelalderen. Ikke 
sjeldent forandrer forøvrigt Halens Udseende sig fra Aften 
til Aften, ja endogsaa ofte kjendelig i Løbet af en eneste 
Nat. Baade i Hoved og Hale ser man ved Hjælp af 
Nutidens kraftige optiske Hjælpemidler, at der foregaar 
de mærkeligste og voldsomste Forandringer. Det er dog 
ikke alene Doberck, der har iagttaget, at Kjernen, som ved 
Kometen af 1882, kunde dele sig i flere. Lignende Iagt- 
tagelser ere gjorte tidligere baade af Cysat 1618 og Hevel 
1661 og 1665. 

Det er endvidere nogle ganske enorme Rum, disse 
Kometmasser dække over. Kometen Nr. II af 1811 havde 
en Kjerne, der efter Herschels Maaling. var 5370 geografiske 
Mile i Diameter. Men selvfølgelig kan ogsaa Udstrækningen 
være langt mindre, Donatis Komet af 1858 havde en Kjerne, 
der kun havde en 4 Gange saa lille Diameter, og i Kometen 
Nr. II af 1798 var efter Hardings og Schrøters Maalinger 
Diameteren af Kjernen kun 27 geéogr. Mile. 

Hovedet aftager i Regelen i Størrelse, naar Kometen 
nærmer sig Solen, og er mindst ved Perihelgjennemgangen, 
saaledes som man mange Gange har iagttaget det f. Ex. 
ved den Enckeske Komet, der frembyder en rig Lejlighed til 
Observation, eftersom den vender tilbage hver 3Y., Aar. Er 
Kjernen i Almindelighed stor, er Hovedet naturligvis endnu 
kolossalere, Diameteren i Hovedet af den store Komet åf 
1811 beløb sig til ikke mindre end 245,000 geogr. Mile, thi 
dette er Minimalgrænsen, da man paa Grund af de ud 
viskede Rande naturligvis aldrig naaer den fulde Diameter. 

Da nu hertil kommer, at Halen kan strække sig mange 
Millioner Mile ud i Verdensrummet — den store, glimrende 
Komet af 1843 havde en Hale paa over 30 Millioner Miles 
Længde eller omtrent =— Mars's Afstand fra Solen — da 
endvidere Halens Bredde ofte ligeledes er meget stor — 
paa den store Komet af 1811 var det: bredeste Sted af Halen 
omtrent 3 Millioner Mile og denne 25 Mill. Mile lang, saa 
forstaar man, hvad det er for aldeles kolossale Rum, Halen 
dækker, og som ere fyldte med det Stof, der danner Ko- 
methalen. — Og dog beskrive de store solnære Kometer, f. 
Ex. den af 1811 ved Perihelgjennemgangen, i faa Timer ofte 
enorme Buer, saa de svinge helt om. Halen kan derfor 
umulig staa i fast Forbindelse med: Hovedet og Kjérnen, " 

Kometen af 1680, der i Periheliet tilbagelagde en Vej 
af 260,000 geogr. Mile i Timen, udstødte eller dannede i 
to Døgn en Hale paa 12 Millioner geografiske Mile. Den 
mere indgaaende Undersøgelse af, hvordan" Kometerne 
danne denne Hale; kort sagt: hvorledes de forskjellige For- 
andringer i Hoved, Kjerne og Hale foregaa, kommer imid- 
lertid lettest frem under Fremstillingen af de enkelte særlig 
mærkelige Kometers Opdagelse og Historie. 


F. Spektralanalysen. 


Kometmaterien er i ethvert Fald i en meget findelt 


Tilstand, thi foruden at Tiltrækningen fra den Lexell'ske - 


Komet var forsvindende lille, har man ogsaa flere Gange 
baade gjennem Halen og Hovedet paa Kometer iagttaget 
Stjerner méd usvækket Glans (Piazzi Cat. nov. p. 152. 
153). Naar man derfor vil undersøge, hvorvidt Kometerne 
ligesom Fixstjerner og Taager ere selvlysende, eller om de 
kun ligesom Planeterne tilbagekaste det fra Solen laante 
Lys; saa er det selvfølgeligt, at en Kometkjerne ikke kan 

være noget fast Legeme, der kan sammenlignes med en 
Planet. Ser man. Stjerner med usvækket Glans gjennem 
Kometens Masse, saa maa denne enten være en fuldstæn- 
dig gjennemsigtig Luftart i sin højeste Grad af Fortynding, 
eller den kan ogsaa tænkes at bestaa af en talløs Mængde 
mindre og større, fra hinanden adskilte faste Dele, der holdes 
sammen ved deres indbyrdes Tiltrækning og maaske ogsaa 
ved Tiltrækningen af et eller andet mere fortættet Cen- 
tralkonglomerat, saa de bevæge sig- gjennem Verdensrummet 


. ligesom Dele af en Støvsky, sammensat af smaa usammen- 


hængende Legemer, der indbyrdes mellem sig danne tomme 
Rum, hvor Stjernelyset kan, straale igjennem. Noget Saa- 
dant tvinges man til at antage ved Schiaparellis Opdagelser 
om Sammenhængen mellem Kometer og Meteorsværme, og 
denne Antagelse kan mulig gjælde de Kometer, der vise 
Kjerne. 

Spektralanalysen burde øjeblikkelig levere et afgjørende 
og værdifuldt Bidrag til Løsningen af disse Spørgsmaal, men 
de første Kometer, man anvendte denne Methode paa, 
vare meget lyssvage. Og for at afgjøre Spørgsmaalet be- 
høves der saa meget Lys,'at der fremkommer et fuldstæn- 
digt Spekter. Hvis nemlig Kometlyset kun er tilbagekastet 
Sollys, saa maa deres Spekter, ligesom Planeternes og 
Maanens, være et kontinuerligt Spekter, der er gjennem- 
furet af de Frauenhoferske Linier. Men for at frembringe 
et saadant Spekter maa Spalteaabningen være meget snever 
og tillader altsaa forholdsvis kun lidet Lys at gaa igjennem. 

Den første Komet, der blev undersøgt spektroskopisk, 
var Kometen Nr, 1 af 1864, og Donati fandt, at Spektret 
lignede det for glødende Luftarter og indeholdt 3 lyse 
Striber. Secchi og Huggins iagttog saa i Januar. Tempel's 
Komet og fandt et ved begge Ender forsvindende kon- 
tinuerligt Spekter, i hvilket Secchi saae 3, Huggins dog kun 
1 lys Linie. 

Det var altsaa godtgjort, at Lyskilden var en glødende 
Luftart, og dette har bekræftet sig for alle andre Kometer, 
der senere ere undersøgte paa lignende Maade, og hvor 

den ikke meget klare Komet ikke viste en tydelig udtalt 
Kjerne. Linierne vare endvidere de for et Kulbrintespekter; 
og om der ogsaa i enkelte Tilfælde har været Tvivl, har 
man dog altid kuunet bortforklare den paa Grund af det 
meget svage Spekter. De Kometer, der ere rene Taager, 
synes altsaa hovedsagelig kun at bestaa af glødende Kul- 
brinter. De lysere Kometer med tydelig udtalt Kjerne 
gav endnu et andet, omend meget svagt Spekier, nemlig 
et kontinuerligt, paa hvilket det lysere Liniespekter pro- 
jicerede sig.  Saadanne Spektre iagttoges yderligere af 
Wolf og Rayet ved Kometen Nr. 1 af 1870, ligeledes ved 
Nr. 1 af 1871 og forøvrigt ved alle senere. Og det syntes 
f. Ex. ved Kometen Nr. III af 1873, som om dette kon- 
tinuerlige Spekter baade hidrørte fra reflekteret Sollys og 
fra en selvlysende Kjerne. Det reflekterede Sollys kunde 
saa mulig netop bero paa, at det kastedes tilbage fra 
Hobe af smaa planetariske Legemer >: fra Meteorer. Halen 
kunde maaske fremkomme ved Solstraalernes fordampende 
og maaske ogsaa elektriske Kraft, efterhaanden som Kometen 
nærmede sig Solen. Idet Kometen ilede, videre, kunde den 
saa tænkes at lade Partikler tilbage i Verdensrummet. 

Ved de klare Kometer Nr, I og II af 1882 opdagedes 
der end yderligere af alle Iagttagere, at Komethalens Spekter, 
der først havde lyst som et svagt kontinuerligt, pludselig, 
da Kometen nærmede sig Solen, blev gjennemfuret af en 
stærk gul Natriumslinie. Det kontinuerlige Spekter strakte 
sig da fra den røde C Linie ind i det Violette, og samtidig 
saae man enkelte mørke Absorptionslinier., Den gule Linie 
saas ogsaa i Spektret af Kjernen, og det fra de glødende 
Natriumsdampe udsendte Lys var i den Grad overvejende i 
Forhold til det reflekterede Lys, at Kometen ogsaa uden 
Spektroskop viste sig gul. For September-Kometens Ved- 
kommende traadte saa Kulbrintespektret noget tilbage, ja 
forsvandt endog ganske, mens Natriumslinierne havde deres 
største Glans, for saa senere atter at vende tilbage. 

Dette synes at tyde paa stærke elektriske Fænomener, 
thi hvis det alene havde været paa Grund af den forøgede 
Varme, at Natriumslinierne i den Grad havde tiltaget i Lys- 

styrke, saa maatte noget Lignende ogsaa have vist sig med 
Hensyn. til Kulbrintespektret. I de saakaldte Geislerske 
Rør iagttager man imidlertid et Analogon, thi ved forøget 
elektrisk Intensitet træder Spektret af de. tiltsedeværende 


Luftarter tilbage, i det Øjeblik Spektret af Metaldampene 
vise sig. ! 


Ægteskaber i Theaterverdenen. 
Af G. Betzonich. 
Ik 
Blanksted og Hr. Reuter. 


(are Reuter slog Pauke i Orkestret, saa tog han 
Purken med sig derhen, og Drengens store, drømmende 
Barneøjne ligesom sugéde al Scenens malede Herlighed ind 
i hans lille higende Sjæl og omformede, forvandlede og 
udsmykkede den der til det Største og Højeste, Livet 
ejede. Faderens Paukeslag blev for ham den store, mysti- 
ske Magt, ved hvis Lyd Bjergene løftede sig og Æven- 
tyrets Rige i al sin Pragt trylledes frem. Den lille Dreng 
var som beruset af Alt, hvad han hørte og saae.  Verse- 
nes Velklang — skjønt Himlen skal vide, Truppen dekla- 
merede maadelig nok — henrykte hans spændte Øre som 
den skjønneste Musik. Især var der en Dame med hvide, 
dejlige Arme og spillende Øjne, som bedaarede ham. 

"Mit Hjertes Bånken selv jeg ikke fatter!+ 
sang hun, og for den lille Reuter var det, som om. en vin- 
get Seraf steg ned fra sin Sky, — jo, Hjertet bankede 
ordentlig inde under hans lille tærnede Bomuldsbluse, og 
den Dag, Truppen forlod hans Fødeby, var det lige ved 
at briste. Han blev syg af Sorg ved den blotte Tanke 
om, at det nu var forbi med alle disse herlige Afte- 
ner: Eiaghs Sønner vilde ikke mere vise sig i deres Halv- 
støvler og Fløjelsskrud; han skulde ikke mere se Ragnhild 
bæres ind som død, eller Agnete ved Elverkongens Slot, 

ikke sidde med tilbageholdt Aandedræt og Læberne vaade 
af nedstyrtende Taarer, naar Kong Renés blinde Datter 
fik sit Syn — Alt, Alt vilde nu om.kort Tid være slut: 
Lamperækken tændtes ikke mere, Orkestret stod tomt, 
Støv og Mørke skulde igjen dække de stakkels grønne 
Træer og den dejlige røde Riddersal med de ottekantede 
Søjler; Paukens Slag skulde ikke længer forstyrre de gna- 
vende Mus i Kulisserne; Billetkontoret lukkes med en 
Klap, som et.udskudt Øje, Porten skulde stænges og kun 
Spurvenes graa Vrimmel vilde trænge sig sammen udenfor 
Komediehuset for at pille Krummer fra Kagekonens Kurve, 
som hun havde paa et lavt Bord i Forstuen.  Komedie- 
huset var nemlig til daglig Brug Auktionslokale, og Pauke- 
slagerens Søn gik Ærinder for en Madam, der altid sad 
ved Bordet og kjøbte ind. Mens han saa stod og ventede, 
læste han de Plakater, som endnu hang i Laser paa Væg- 
gene; han kunde dem forresten udenad: Emilie — Frøken 
Blanksted . . . Ragnhild —- Frøken Blanksted . .. Agnete, | 
Jolante, altid den samme i sine hvide Kjole som i Ridder- 
damens Fløjl lige majestætiske og straaJende Frøken Blank 
sted. Han var ikke forelsket i hende, som Drenge ellers 
er det i unge Damer, der ere ældre end de, han kjendte 
hende ikke udenfor hendes Roller, men i lige saa mange 
Skikkelser som hun havde vist sig for ham, tilbad og be- 
undrede han hende som en guddommelig Aabenbaring, som 
det evigt Ophøjede, det Flygtende og det Store, som han 
aldrig kunde naa. 


Alt i dette Liv faar jo Ende, saaledes ogsaa den 
lille Reuters Barndom. Han blev konfirmeret :og blev Lær- 
ling hos en Boghandler, hvor han først og fremmest slugte 
alle de Komedier, han kunde overkomme, og tillige i al 
Hemmelighed spillede Komedie paa sin Faders Loft tor 
alle Gaardens Børn. Han deklamerede som Kong Renés dej- 
lige Datter: 


»Herinde hviler som i glad Erindring 
En Efterklang af dette Lys, der traf mig, 
Det Lys, jeg haaber nu at gaa imøde. 

Gamle Reuter kom efter Komedien paa Lottet, han 
opdagede sin Søn med Moderens Skjørt som Kappe om 
Skuldrene, forklædt som Ebn Jahia, raabende: 

«Thi dette skal I mærke Jer, min Konge, 
At Intet gives Mennesket, undtagen 
Han føler en Fornødenhed dertil » 

Den graahaarede Paukeslager mente nu, at det mest 
Fornødne i Øjeblikket maatte være en Dragt Prygl, og gav 
ham den. Men enten kom den for sent, eller denne Kur 
vilde paa intet Punkt have hjulpet paa lille Reuter. 

Da han fyldte sit attende Aar, blev han Kommis i Bog- 
laden, og samme Vinter opsagde han sin Plads for at lade 
sig engagere som Skuespiller. 


Der kom nemlig en Direktør til Byen, den første i 


flere Aar. Theatret var saa brøstfældigt, Ingen vilde vove 
sit Liv og spille derpaa. Heller ikke denne Gang blev 
der sluttet nogen Kontrakt med Auktionsholderen, som 
stadig ejede «Kassen». Paa Hotellet havde Direktøren 
bedt om sin Regning og stod med Foden paa Forstueflisen, 
da den unge Mand traadte frem med sit Anliggende: Han 
vilde gjerne prøve for Direktøren. 

Direktøren satte sit Hattefutteral fra sig paa Trappen 
og tog sine Briller paa. Det første løselige Eftersyn maa 
strax have tilfredsstillet ham. Brillerne forsvandt i Lommen, 
og i Stedet for tog han sig en Pris Snustobak. 

«Kan De en Rolle?» lød det. 

Mange, Hr. Direktør.» 
«Kan De debutere paa Søndag?» 
Ja,» svarede Emnet, henrykt over saa' hurtig en For- 


retningsgang. 

«Som hvad?» 

«Axel, Romeo eller Othello, Hr. Direktør.» 

«Hm — næste Tog gaar om en Time, kan De tage 
med det?» 


«Jeg kan tage med dette, Hr. Direktør.» 

«Godt, saa kan vi jo dejlig naa til at tage en Over- 
- haling endnu i Aften. De kan vel nok tage den i Galop?» 

«I Galop, — Hr. Direktør?» 

«Ja. Naar vi bare faar løbet de værste Steder igjen- 
nem, hjælper vi os nok. Det er for Blanksteds Skyld, hun 
bliver altid gnaven, naar hun skal til Prøve om Morgenen,» 

«Blanksted!» stønner Hr. Reuter. 

«Ja, bare ikke bange for hende,» formaner Direktø- 
ren. «Hun er som man tager hende, det vil jeg sige Dem 
lige strax.» 

«Blanksted, Hr. Direktør?» 

«Ja. De kjender hende maaske fra hendes Glimmertid. 
Men nu er hun jo en Ruin — det vil sige, anvendelig, be- 


"vares! Øhlenschlæger og Shakespeare holder hun oppe 


alene ved sin Tournure. Jantsens Selskab har gjort kolos- 
sale Ting for at faa fat i hende, aldeles kolassale, forsik- 
rer jeg . . . men Død og Pine! nu piber de ovre paa'Sta- 
tionen,. det er vist anden Gang.» 

De to Herrer maa skynde sig, men da de have to Timers . 
Fart til den By, hvori Selskabet ligger, benytter Direktø- 
ren dem til at orientere den unge Mand og giver ham et 
kort Katalog over -Truppen. ; 

…… &De fire Spidser vil jeg nu slet ikke tale om, de er 
ikke to Skilling værd mellem Brødre, men de har nu rejst 
i saa mange Aar, at de har Masser af Bekjendte i hver en 
By, og eftersom de lader Munden løbe ved en Kop Cho- 
kolade rundt omkring til Formiddagsvisiter, har vi fuldt Hus 
eller tomme Bænke.» 

Hr. Reuter vover beskedent et Spørgsmaal: 

«Er Frøken Blanksted en Spids?» 

«Som man tager det. Naar det' gjælder Noget, jeg 
vil sige som forleden, vi kom til en By, hvor vi ikke før 
havde været. Saa kommer det jo an paa at møde saadan 
hvad man kalder en Smule pænt, uden halvaabne Kuffer- 
ter med Guldgaloner i Traser efter sig, og i den Retning og 
flere andre hører Blanksted til. de Noble. Hun havde ikke sit 
Smudstøj i Dagstelegrafer — De veed nok, de revner, naar 


man bare ser paa dem. Jeg siger blot, hvisDe gjør Lykke, 


saa faar De Deres Hyre med den samme Dame, —' hun 
kan ikke lide dem, der gjør Lykke.» 
En Smule forknyt ved Alt, hvad han hører, stirrer Hr. 

Reuter ud ad Vinduet paa Landskabet, da Toget pludselig 
bruser ind for en Station. Direktøren drejer sig imod ham 
med et forbindtligt Smil og siger: 

«Jeg er kun Direktørens Broder, min Herre. Den 
høje Fyr der ude paa Peronen med den laadne Hue og 
Skindkraven, det er Viggo selv. 

Der staar en Dame ved Siden af Viggo. Den for- 
tumlede Reuter gjenkjender ikke sin Barndoms dejlige Fe 
i denne korpulente Skikkelse med fire store Fjer paa 
Hatten, og Navnet summer i hans Hoved som en Lyd, han 
ikke kan forklare, da han bliver præsenteret for hende, og 
hun med et uforbeholdendt Blik mønstrer hans Dimensioner 
og Habitus. 

«Herregud, er det virkelig Blanksted !>» 

Den store Aften oprinder. Debutanten gjør Lykke, 
stormende Lykke. Han er rigtignok ikke kommen op, hver- 
ken i Axels eller Romeos Roller, men som Palle "i «Gjønge- 
høvdingen». Blanksted er hans Moder, og hun har taget 
saadant et Greb i hans Arm, at han kan føle det længe 
efterat Akten er endt. Næste Aften kort før Theatertid 
bliver den kjække Svend Gjønges Fremstiller pludselig syg, 
og Hr. Reuter, der kan denne, som han kan hundrede andre 
Roller udenad, «redder» Forestillingen, idet han gaar op og, 
som Direktørens Broder og Viggo selv siger, laver noget 
saa Brillant, at de aldrig havde set Magen, Blanksted maa 
tage Palle, hun har spillet Rollen for flere Aar siden, og 
der er ikke Noget i Vejen. 

Aftenen er i endnu højere Grad end den forrige en 
Triumf for Hr. Reuter. Huset jubler. Men det er ogsaa, 
som om al den sammentrængte Længsel efter at spille 
Komedie under Udviklingens bevægelige Aar har samlet 
sig til en Ild, hvis Flammespids nu vil naa Himlen. Og 
saa er han saa smuk, en Smule for lille maaske og af en 
spinkel Figur, men de mørke, drømmende Øjne have be- 
holdt deres Barnepræg ved Siden af, at de funkle med 
al Ungdommens dybe Glød. De andre Skuespillere snige 
sig mumlende om i Kulisserne. Det var jo ret flinkt, mene 


de, men der er dog Maade med Alt. Han saae ret net 

ud, men saadan en Jubel — — naada, det var som om 
Folk aldrig havde set god Komedie af nogen af dem! 

Det kunde ikke skjules, Personalet var krænket. I Kulis 
serne formelig bølgede en muggen Luft, man traadte iro- 
nisk bukkende og nejende til Side for Aftenens Helt, Hr. 
Reuter, og efter Tæppets Fald tog Direktøren ham med 
sig ind paa sit Værelse, som man hænger Kanariefuglen 
op under Loftet, naar man gaar ud, for at Katten ikke skal 
naa den. Efter sidste Akt fremkaldtes han fire Gange, 
det er aldrig sket der i Byen før; men det er Damerne, 
der klappe, Damerne omkap med Herrerne. 

Den lokale Kritik Dagen efter er i Samklang med Afte- 
nens Begejstring. Dens eneste Anke er denne imod hans 
spinkle Figur, men — ja det var ganske vist uhøfligt at 
sige det om en Dame, men Kritikken er altid retfærdig og 
siger Sandheden usminket — ved Siden af saadan en Palle 
var det umuligt for en ung Mand med hans slanke Ele- 
gance at fylde tilstrækkelig. Kritikken kan i det Hele 
taget ikke faa i sit Hoved, at en Dame med Frøken Blank- 
steds Alder og Udseende ikke har saa megen Takt, at hun 
holder sig til et Repertoire, som passer for hende. 

Den stakkels Reuter tør næppe vise sig paa Theatret 
efter dette. Men Direktøren sender Bud, og han maa der- 
hen. Der er heldigvis ikke kommet andre "af Personalet 
end Direktørens Broder, som fører ham ind til Viggo selv. 

Det: er en Kontrakt bindende for tre Sæsoner, han 
skal underskrive, Den unge Skuespiller tager langsomt og 
betænkelig Pennen. 

«Jeg forstaar Dem», siger Direktøren. «De har allerede 
hørt det — Blanksted gjør Dem den Ære at hade Dem.» 

— «Hade mig?» stammer Hr. Reuter. «Men jeg har jo 
ikke gjort hende det Mindste.» 

«De har gjort Lykke, det er Forbrydelse nok», for- 
klarer Direktøren. «De vil blive Publikums Yndling, det 
er en Misgjerning, som aflægs Primadonnaer aldrig har Til- 
givelse for. Jeg siger Dem, Hr. Reuter, Blanksted vil ikke 
foragte noget Vaaben, og hele min Magt og Myndighed. 
vil være nødvendig for at beskytte Dem.» 

Det gyser ordentlig i den stakkels Hr. Reuter, og da 
han kommer udenfor Direktørens Dør, lister han over i 
Garderoben, mens han kan slippe uset ud, og begynder 
at klæde sig paa. 

I Kulissen møder han Blanksted. Han hilser og vil 
træde forbi, men i det Samme gjør hun en Drejning som 
En, der kommer i Tanker om Noget, vender brat om og 
gaar ham et Par faste og temmelig lange Skridt nærmere. 
Hun rækker Haanden ud med et Kast, som om hun om- 
fatter en Kniv. Men hun har ikke nogen Kniv. Det er 
en af hendes store, blottede og fløjelsbløde Hænder, hun 
rækker ham, og lige saa fløjelsblød, lige saa varm som 
Haanden, der trykker hans, er denne Røst, hvormed hun 
nu begynder at tale om den ublandede Glæde, det har 
været hende at se hans Spil. Med .veltalende Ord skildrer 
hun den glimrende Fremtid, han med sin Begavelse utvivl- 
somt gaar imøde; hun taler om Kunst og Poesi og om 
Kunstens Maal i Udtryk, saa klare og skjønne, med. en 
Begejstring som han selv har følt den vidunderlig ud- 
strømme til ham fra de store Digteres Værker, men som 
intet levende Menneske har talt til ham endnu. Den unge 
Skuespiller er som himmelfalden, og medens hun fortrolig 
stikker sin Arm under hans, lytter han henrykt til hendes 
Ord. Hun taler, ikke rosende alene, men vejledende og 
træffende, han føler et Velbehag gjennemrisle sig, en Aan- 
dens Forfriskelse, som han aldrig før har kjendt. Først 
da Regissørens Klokke lyder, skilles de, og hver Gang 
deres Øjne i Aftenens Løb under Spillet mødes, vexle de i 
et fortroligt Nik. 

Efter Forestillingen staar Hr. Reuter færdig længe før 
Nogen af de Andre, han tager Post ude i Porten og ven- 
ter, til Blanksted kommer, saa følger han hende hjem. 

Der staar en Mandsperson ved hendes Gadedør. Det 
er Vamberg, Selskabets melankolske Komiker. Han maa 
ad en Gjenvej være løbet derhen; da Reuter forlod Herre- 
garderoben, var han endnu ikke halvt færdig med at tage 
sin Sminke af. Men han har virkelig løbet, han siger det 
selv, da han absolut maa tale med Reuter strax. 

«Godnat, mine Herrer!» siger Blanksted rolig og gaar 
sin Vej. Da hendes Port er falden til efter hende," sætter 
Vamberg i som en Blæsebælg: 

«Grødhoved! Kan De da ikke forstaa — har Direk- 
tøren ikke sagt Dem, at hun ikke vilde forsmaa noget 
Vaaben . ..>» 

«Vaaben —» stammer den brat vaagnende Reuter for- 
skrækket; «hvad er det, De siger?» 

«Jeg siger, hun snakker som hun veed, Deres Øren 
klør, lille Ven. Men De aner ikké, hvad Enden vil blive.» 

«<Veéed De det, Hr. Vamberg?» 

. «Ja, det veed jeg, Hr. Reuter, og det veed Enhver, 
som vil aabne Forstandskisten blot en lille Smule.» 

«Saa maa jeg være meget dum, Hr, Vamberg.» 

«Det er De ogsaa, Hr. Reuter. De er hestedum, naar 
De kan give Dem til at følge saadan en en Dame hjem. 
De har maaske ogsaa lovet at hente hende til Prøve i 
Morgen. Kan De da ikke begribe hele hendes smukke 
Plan? Hun vil gjøre Dem umulig i denne og hver eneste 
By, vi kommer til. I Stedet for den smukke Reuter vil 
hun have, at De skal hedde «Blanksteds opvartende Ka- 
valer», «gamle Blanksteds Tilbeder». Men er De gal at 
tage saadan en Ballast ombord. Kan De ikke forstaa, at 
det er at gjøre Dem latterlig, at ødelægge Deres Karriere 
som Don Juan og som Damernes Yndling.» 

Hr. Reuter staar maalløs, det gjør ordentlig ondt oppe 
i hans Hoved, saadan anstrenger hån sig for at rumme alt 
det, denne Aften har bragt ham. Velbehaget, han har følt 
i hendes Selskab, og Uhyggen nu blive ved at skille sig 
i hans Tanker som Olie og Vand i to bestemte Lag, og 
lige saa frugtesløst som det vilde være at tvinge Olien 
underst eller prøve paa at frembringe nogen Flamme i Van- 
det, er hans Forsøg paa at tro, Vambergs Foredrag er 
det Virkelige, Sandheden og det; som hans Velfærd byder, 
at han skal holde sig til. 

Saa tager han stille hos sig selv en maaske barnagtig Be 
slutning, — han vil sætte Afgjørelsen paa et Træf: Hvis Blank- 
sted i Morgen, naar han træffer hende, røber nogen Uro for, 

hvad Vamberg kan have sagt, hvis hun fritter efter, hvad 
Komikeren vilde ham, saa har Uglen tudet ret, saa vil han 
sky hende for Fremtiden. Det er et højtideligt Løfte, han 
giver sig selv, og det ligger i hans Karakter bestemt ind- 
til Halsstarrighed at holde det. 

Næste Formiddag er der Prøve. Han bliver staaende 
i Theaterporten og ser i spændt Forventning efter hende 
ned ad den smalle, daarlig brolagte Gade . .. Der er hun. 
Bred som en Skildpadde arbejder hun sig langsomt op 
imod Vejret. Hun har opslaaet Paraply og ser først Reu- 
ter, da hun inde i Porten slanr Skjærmen ned. En fin, klæde- 
lig Rødme overfarer hendes Ansigt, og ham jager ogsaa 
en ubetvingelig Bevægelse Blodet synligt til Hovedet. Saa 
ser han i dette Øjeblik, at hun har smukke Øjne, ligefrem 
dejlige Øjne; der tindrer Noget derinde, som han aldrig 
har opdaget i andre Øjne — der er ogsaa Kløgt og God- 
hed i dem. Hun rækker ham venlig Haanden., 

«Undskyld, at jeg ikke tager Handsken af!» beder hun 
høflig; «jeg har lige havt saadan et Mas for at faa den 
knappet.» 

Den unge Skuespiller drager et lettende Suk — Vam- 
berg er aabenbart langt fra hendes Tanker. I det Samme 
drejer denne magre Person ind ad Porten, og det Ansigt, 
han sætter op. ved at overraske de To, er i lige Grad my- 
stisk og let at forklare — han folder Hænderne, løftzr dem 
og Øjnene mod Himlen og gaar med et Skuldertræk. 

Reuter forsøger flov at lade, som om han ikke ser den 
Andens  fornærmelige Gestus.  Blanksted ryster paa 
Hovedet. : 2 i 

«Hvad mon der gik af ham!» henkaster hun godmodig 
og saa let, at den mest haarfine Tvivl ikke kan finde 
mindste Fold til Skjul hverken i Tanke eller Ord. Saa 
taler hun ikke mere om Vamberg, hun tænker aabenbart 

” ikke mere paa ham end paa Kejseren af Kina. I godt 
Humør begge, tydelig nok ved den blotte Nærværelse af 
hinanden, gaa Blanksted og Hr. Reuter op sammen paa 
Scenen. Personalet stikker allerede Hovederne sammen i 
alle Kulisser, der hviskes, der fnises. Blanksted bliver paa 

een Gang alvorlig og ordknap mod ham, og Prøven er 
næppe forbi, da hun allerede er gaaet hjem ad Theatrets 
Bagdør 

Efter- Forestilingen om Aftenen passer Reuter paa ved 
Bagdøren, — han har spillet en anden Rolle, en mindre, 
og han har følt sig saa umoden, saa ringe, det er en Trang 
for ham at tale med hende, høre hendes Mening, faa hende 
til at gjentage, at hun tror, han har Evner, at Fremtiden 
virkelig vil bringe ham Andet end knuste Drømme og 
Skuffelser. i 

Saa kommer hun. Menved at faa Øje paa ham stand- 
ser hun og vil vende om, det ser han, og bedrøvet over 
at have fornærmet hende træder han hurtig nærmere. 

«Gaa ikke!» beder han sønderknust. «Sig hellere strax, 
hvorfor De er vred. Jeg er saa forknyt i Aften, jeg tror 
aldrig, jeg vil blive til Noget, ikke Andet end en Middel- 
maadighed. Det er frygteligt! Jeg ser mig selv saa lille, 


saa dum forfængelig — — aa, jeg er saa fortvivlet —» 
«Paa dette netop bygger jeg Haabet for Dem», svarer 
saa hun alvorlig og venlig. «De kjender nok Historien 


om Thorvaldsen. Da han havde fuldendt sin Christusfigur, 
sagde han. forskrækket: «Nu gaar det vist tilbage med mig, 
jeg synes selv, at mit Arbejde er godt.» Det er Geniets 
Mærke ikke at kunne staa for sin egen Kritik. Jo, sande- 
lig vil De naa højt. De er meget begavet. » 

«Skal jeg naa Noget, er det ved Dig! Hvis Du slip- 
per mig, gaar jeg til Grunde,» hvisker den. unge Mand, be- 
væget, med hendes Hænder i sine. «Ja, det er ud af mit 
Hjertes Dyb, oprigtig og ærlig, jeg taler. Fra Barn har 
jeg valgt Dig til mit Ideal og min ledende Stjerne, min 
Valborg, Agnete, Jolante! Du veed ikke, hvor jeg er glad 
ved at have mødt Dig igjen.» i 

Den gamle Skuespillerinde staar stille midt paa den 
aabne Gaardsplads, og store Taarer trille ned over hendes 
Kinder ved at høre sin Ungdoms Triumfer mindede og be- 
varede i dette unge Menneskes Sjæl. Ord for Ord maa 
han gjentage og fortælle hende Alt, hvad han erindrer fra 
hine Dage. Hun tager ham med sig hjem, de blive ikke 

færdige før Gry, de blive slet ikke færdige, de begynde 
igjen næste Dag, de flyve fra Fortiden til Fremtiden, fra 
Fremtid til Fortid. Han modnes, hun forynges ved disse 
Samtaler, Glæden gjenføder hende, og han — — 

Direktøren lader ham kalde. 

«Hvad tænker De paa, Mand! Det gamle Fruentim- 
mer blamerer Dem —» Reuter afbryder ham strax med 
en bydende Gestus. «Hvad, De tænker da ikke paa at for- 
love Dem med det gamle Tresur?» siger han forskrækket. 

«Nej,» svarer den unge Skuespiller bestemt. «En 
Forlovelse mellem os To indser jeg klart alle Mislighederne 
ved. Men De har sagt, at efter en Maaneds Rejse nu her 
i de mindre Byer vil vi faa fast Ophold et Sted i fire Uger, 
og dem vil vi benytte til at lade lyse for os og blive viede,>» 

Han oppebier ikke Direktørens Svar, men bukker og 
gaar. Vamberg, i Færd med at træde ind, har hørt det 
Hele. 

«Det var som Pokker!» brøler han. «Det havde jeg 
dog aldrig tænkt mig skulde blive Enden, skjønt jeg sagde 
ham det strax Tag Dig i Agt, min Ven, sagde jeg, hun 
regner den ud. Næste Aar er hun ledig, men om Dig vil 
Direktørerne slaas; saa hager hun sig fast, for at Du skal 
tage hende paa Slæbetov. Pokker skal tage mig, om jeg 
ikke gaar lige hen og parterer alt” dette for ham, det 
Grødhoved.»- 

«De skal ikke gjøre det, Vamberg,» raader Direk- 
tøren ynkelig, «det hjælper os ikke Noget. Harmeligt 
er det, Damerne vilde spist ham paa Smørrebrød.>» 

«Men serveret med den Gelee —= supplerer Vamberg. 
«Nej, jeg maa hen og se at faa Fyren fat. Endnu er der 
da Redning for ham.» Og den ivrige Komiker stolprer 
afsted paa sine tynde Sko, støttet til en Stok saa tyk som 
en Ridepisk. Han træffer ikke Reuter i hans Logis, der- 
imod møder han Direktørens Broder og debatterer Sagen 
med ham, hvorefter de To gaa lige hen til Blanksted. 

Der sidder saa Parret fredeligt sammen og spiser til 
Middag. [ 

Frøken Blanksted byder dem venlig at tage Plads. 

«Tak!» lyder Svaret bidsk fra Vamberg. «Det er ham, 
vi vilde snakke med.  Gaar De ikke med ad Gaden, 
Reuter?» 

«Jo, men ikke lige strax», svarer Reuter. 

«De behøver slet ikke at gaa for det, De vil tale med 
ham om,» siger saa Blanksted smilende. «De vil raade 
ham fra at gifte sig med mig, det kan jeg saa godt 
forstaa,» 

Den frimodige Tone. og de rolige Ord forvirre de 
Sammensvorne. 

«Hvorfor tror De, jeg vil raade ham fra det?» spørger 
Vamberg, meget rød i Hovedet. 

«Fordi han er ung og smuk, og jeg tilaars, det er na- 
turligt,» svarede Blanksted. 

«Aa, Blanksted, lad os nu være her!» begynder Ko- 
mikeren fejg, men Blanksted ignorerer hans Høflighed. 

«Han er ung og smuk og vil falde i Pris, naar han er 
gift, — for slet ikke at tale om, at der altid vil blive noget 
Latterligt ved et Par som Reuter og mig. 

Vamberg og hans Medforbuudne ere lige ved at gaa 
bag over ved at høre hende tale saa aabenhjertig i Reu- 
ters Nærværelse. 

«Sagen er jo —> bliver hun ved. 

«Nej, Sagen vedkommer ikke Andre end os og skal 
ikke forklares for Nogen,» afbryder Reuter hende bestemt 

«Jo, min Ven, jeg kan nok lide, at disse gode "Herrer 
faa ren Besked,» erklærer Blanksted,, men han afbryder 
hende paany. 

«Jeg vil ikke have det, Ida, Vore Anliggender ved- 
kommer ikke dem,» gjentager han. 

«Jo,» protesterer hun lempelig. «Havde vi fast Gage, 
kunde vi sige det, men hvor man spiller paa Deling, har 
Personalet Ret til at se kritisk paa Regnskabet. Med Dig 
kan der gjøres Affærer, men med mig som Paahæng vil 
Du maaske blive temmelig dyr, og jeg:vilde i disse Her- 
rers Sted ogsaa protestere imod dette Ægteskab.» 

Reuter er bleven ganske hvid i Ansigtet. Han for- 
staar, at hun spiller en lille Komedie, at hun vil have alt 

dette sagt, og til samme Tid som han pines af Scenen, be- 
undrer han med hemmelig Glæde hendes Kløgt, der for- 
staar at imødegaa og afvæbne Fjenden. Han. fatter den 
sikre Behændighed, hvormed hun lægger ham de nødven- 
dige Replikker påa Læberne, og hende tillidsfuldt givet i 
Vold bliver han ved, heftig og højt: 

«Du skal ikke kaldes Paahæng. Du, der gver saa rigt 
Vederlag for din Løn. For mig er Du — ja, min Lærer, 
min Hjælp og min Lykke. Uden Dig vilde jeg snart være 
ødelagt, jaget i Galop henad en sørgelig Vej, begravet 
under taabelig Ros og ufortjent Hæder. Ja, hvis Du ikke 
var til og tro holdt mig Fordringen for Øje, Ida, — hvis i 
Du ikke havde lovet mig for bestandig at blive” min og 
ved det gjort mig saa lykkelig og stolt, som nogensinde 
en Kvinde gjorde den Mand, hun havde kaaret sig — >» fi 

De Sammensvorne liste deres flade Hatte til sig og 
stile mod Døren uden at forlange at høre: mere. Med et 
Skuldertræk vexle de her et talende Blik — saa faa de 
paa een 'Gang begge den samme Tanke: De gaa tilbage og 
gratulere Parret med pligtskyldig Sarkasme, men dog med 
megen: godmodig Hjertelighed. Endelig gaa de. Da de | 
ere .komne udenfor, ere de længe tavse. 

«Du;»> siger saa Vamberg — «det er jo helt andre 
Forhold disse.» 

«Ja,» svarer Direktørens Broder; SOPÅERE talg jeg for- 
stod ikke det Egéntlige.» : 

;Forstod Du ikke det — Blanksted forstrækker ham 
naturligvis med Mønt.» 

Et Forstaaelsens Glimt oplyser den unge Mands An- 
sigt, «Reuter talte om Fordringen! Nej, hvor man dog 
kan være dum!» 


ud 


; IL, 
Kulissebørn. 

Hvor blev han dog misundt og betragtet med undrende 
Øjne af de andre Børn i Skolen! 

Hans Forældre vare rejsende Skuespillere, og han 
skulde være hos dem i Juleferien, han skulde se sin Fader 
og sin Moder paa Brædderne og være paa Komedie hver 
eneste Aften — aa, hvor han maatte være lykkelig! Et 
Par Stykker af hans Klassekammerater fulgte ham paa 
Banen Lørdag Aften, da han skuld2 afsted. De stod og 
viftede efter ham, da Toget dampede bort, og raabte: 

«Farvel, Viktor! God. Fornøjelse, Du Lykkens 
Pamfilius!» 

Men Viktor var Alvorsmand, han saae ikke ud til at 

' : føle sig som Lykkens Pamtfilius. Hans lille markerede An- 
sigt havde en gulbleg Farve, der kunde bringe En til at 
tænke paa Dagslysets forlorne Skjær mellem de støvede 
Kulisser. Drengen var pæn i Klæder, men der var dog i 
hans flot udfoldede Skjortekrave, hans snevre Fløjelsjakke 
og Knæbuxer Noget af Theatrets Effekt, og naar den viser 
sig udenfor Lamperne, tager den sig altid ynkelig ud. Det 

£ lod næsten til, at Drengen følte det selv og var trykket . 

i af det. Han holdt sig i et Hjørne af Kupéen, med sam- 

ABG menpressede Læber, den skotske Hue ned over Øjnene 

Ehe og begge Hænder i Buxelommerne. 

Ved en Station, hvor en hel Del Mennesker kom væl- 
tende ind, sprang han pludselig op, ildrød i Hovedet, og 
tat gav sig til at vinke og raabe ad efter en lille Pige, "der 
HJK stod paa Perronen, belæsset med Skolebøger og Tavle. 

i «Ophelia! Ophelia! Men Menneske dog, hvørdan kom- 

mer Du her?» 
Med et Jubelskrig, smidig og gratiøs som en Katte- 
killing, var Ophelia i et eneste Spring med Skolepose og 

" Tavle inde i Kupeen og kyssede den forbløffede Dreng 

paa Kinder, Øjne og Mund med en Elskerindes Ild og 
Henrykkelse. Han var frygtelig flov for de Rejsende rundt 
omkring, men Pigebarnet saae i dette Øjeblik aabenbart 
Intet af den hele Jord Andet end ham. 

Du rejser!» raabte hun. «Du skal til din — — hvem 
af dem, Fader eller Moder?» 
«Fader.» 


«Saa rejser jeg med Dig! Tænk Dig, Vikke — ja, det 
er en lang Historie, altfor lang til at fortælle Dig nu, — 
ryk lidt til Side, og lad mig faa Flads . .. nu tager jeg 
med Dig. 

«Du tager med — Du har Billet!» sagde Drengen for- 
bavset. 

«Tys, nej!» Med et Sideblik til de Omsiddende dæm- 
pede hun Stemmen og bøjede sig tæt til hans Øre. «Vi 
maa sige, jeg kom for sent til at løse Billet, saa tager 
Konduktøren den til mig,» hviskede hun. «Ja, for Du har 
vel Penge?» 

Umaadelig vigtig trak det lille Mandfolk en hæklet 
blegrød Pung' med Duske af Guldperler frem af sin Fløjels- 
jakke. É 

«Du har den endnu!» 

«Endnu — — den skal findes ved mit Hjerte, naar 
jeg en Gang dør.» 

«Snak, jeg vil hækle Dig en ny, saa tidt det skal være, 
jeg skal nok faa Penge til Perler — aa, de Penge, de 
Penge! Du har virkelig Penge med og kan betale Billet 
for mig?» 

De to Børn stak Hovederne sammen og begyndte at 
tælle Smaamønten, som han rystede ud i hendes Skjød. 

Saa kom Konduktøren. Den lille vordende Skuespiller- 
inde anbragte sin Historie med en Sikkerhed, der maaske 
varslede om store Triumfer for hendes dramatiske Talent. 
Ingen af de Omsiddende tænkte paa at røbe hende. Det 
Blik, hvormed hun midt under den lille Scene havde Frej- 
dighed nok til at bestryge hele Rækken med ligesom Or- 
kestrets og Lampernes Svælg mellem sig” og dem, var be- 
daarende. Man følte sig som Publikum, hun vidste det 
godt. Idet hun fik Billetten, saae hun ud, som om hun ven- 
tede, man vilde klappe. 

«Men hvad siger nu din Moder, naar Du kommer saa- 
dan hovedkulds bag paa hende?» spurgte Viktor sagte, 

idet han, der var bleven meget rød 1 Hovedet, trak hende 
i Armen forat faa hende til at sætte sig stille ned. 

«Moder — aa,» svarede den lille Dame, «hun siger 
ikke Andet end, at jeg er hendes egen raske Lia. Hun 
har hele Tiden lovet at.skrive efter mig til Jul, men nu 
har hun naturligvis ingen Penge havt, og jeg var slet ikke 
kommen afsted, hvis jeg ikke havde hjulpet mig selv. Det 
er altid det Sikreste, og jeg er nu snart kommen saadan i 
Vane med det, atjeg synes, det slet ikke kan være anderledes.» 

ja, det kan jo ogsaa væe meget godt,» mente 
den mere besindige Viktor. «Men nu de Folk, Du er i 
Kost hos, hvad tror Du, de vil sige, naar Du er væk?» 

«Aa ,Du! Rasmine saae jo, hvor jeg blev af, hun løber 
saamænd nok hjem og fortæller dem det Hele strax. Og 
desuden — jeg tror ikke, at Moder har sendt Penge for 
mig i længere Tid, saa jeg skal maaske slet ikke tilbage 
til dem. Det er ogsaa nogle stygge Folk de. Tænk Dig, 
Vikke — — nej, det vil jeg dog ikke fortælle Dig.» 

»Jeg er ogsaa helst fri,» svarede Viktor med en Mine, 
som om han havde set al Livets Usselhed drage forbi sine 
trætte Øjne. »Der er saamænd nok foruden det, som ilkke 
kommer En ved. Jeg vilde ønske —» 

«Hør, jeg kan ikke lide,» afbrød Pigebarnet ham kort, 
«at Du altid er saa trist, Vikke. Man skal være glad, Du, 
og tage Verden som den er. Naar man tager den rigtig, 
er den slet ikke saa gal.» ; 

«Jeg finder den væmmelig!» sagde Drengen med en 
Overbevisningens Inderlighed, som paa een Gang var lige 
saa gribende som unaturlig for et Barn. 

De omsiddende Rejsendes Passiar var helt ophørt, og 
al Opmærksomhed havde vendt sig mod de to sladrende 
Børn. Lia mærkede det nok, men lod til at smigres deraf, 
mens Drengen forstummede, og da der var nogle Minut- 
ters Ophold ved den næste Station, sneg han sig ud og 
trak hende med sig. 

«Her, Lia, kom, denne Kupé, der kan vi sidde ganske 
alene,» 

«Bedaarende dejligt, ganske alene!» svarede den lille 
Dame undselig og hoppede ind med et Smil. 

Og saa passiarede de videre, de to stakkels Smaa, det 
vil sige, han var i Begyndelsen ordknap, men hun holdt 
ikke Fred, før hun fik ham i Aande igjen. Hun vilde vide, 
hvordan det var med hans Fader og med hans Moder, først 
og fremmest da med hans Moder. 

«Man fortæller saa meget, Vikke. Hvilket af det er nu 
virkelig sandt? » 

«Min Moder —» svarede Viktor; «det kommer an paa, 
hvem af dem mener Du?» 

«Din rigtige naturligvis.» 

Jeg har ingen rigtig Moder,» lød det saa skærende 
bittert, at Menneskeheden maatte græde Blod over, at et 
Barnehjerte kunde rumme saadant et Dyb af Galde og Haan. 
«Fru Slot har sat mig i Verden, men hun. bryder sig ikke 
om mig; hun er skilt fra min Fader og gift med den anden 
Mand. Hun har saa mange andre Børn foruden mig, som 
hun heller ikke bryder sig om. Aa, Lia, Lia, Du veed 
ikke — —>» han knyttede sine spinkle Hænder og frusde 
op mod Kupéens Loft. 

Lia klappede hans Kinder. «Hvorfor vil Du dog tage 
Dig det saa nær?» trøstede hun. «Naar Fru Slot ikke 
bryder sig om Dig, saa gjør Du ligedan, bryd dig bare 
ikke om hende; Dn har jo din Fader.» 

«Ja, min Fader —>. der gik et lyst Smil over Dren- 
gens skarptegnede Træk—, «min Fader er den Eneste paa 
hele Jorden, som jeg holder rigtig af — det vil sige,» 
lagde han hastig til, «ham bryder jeg mig heller ikke om 
mere, siden nu ogsaa han har giftet sig. Og den nye Mo. 
der — — ja, det er dog det værste Regnestykke, det 
Familieskab. Jeg har Moder 'og Stedmoder, Stedfader og 
1igtig. Fader; min Moders Mand og min Faders Kone, min 
Faders nye Børn, som ikke er hans, og min Moders, som 
ikke er hendes; og saa alle de Børn, som er deres Børn, 
men ikke deres, som de er gifte med. Gud maa vide,» 
tilføjede han grundende, «hvor mange af os man egentlig 
kan sige er Søskende.» 

«Hvad angaar det Dig, Du skal jo ikke giftes med 
nogenaf dem, saa kan det jo være Dig det Samme,» mente 
Ophelia kjælen, med sin lille Arm om hans Hals. : 

«Nej, Lia, jeg skal ikke giftes med nogen af. dem, 
Lad der blive handlet saa galt med mig, som de vil nu, 
lad mig kun være hos fremmede Mennesker, der ikke spe- 
kulere paa Andet end at sulte mig for at tjene det mest 
Mulige paa mig,» blev han ved mere og mere hidsig; «lad 
det Altsammen gaa som det vil, mens jeg er lille. Men 
saa snart som jeg er stor, Lia, saa vil vi To gifte os sam- 
men — for Lia, det vil vi jo?» 

Lia. svarede kun med et Nik og ved at lægge Hove- 
det op til hans Skulder og nappe med sine smaa, røde 
Læber efter hans Øreflip.. Saa sagde Drengen med tind- 
rende Øjne: 

«Vi skal da selv spille Komedie, Du og jeg, begge To, 
Du skal være Julie og jeg Romeo, eller vi skal spille Axel 
og Valborg — — aa, Lia, hvor det dog er dejligt at tænke 
sig det!» 

«Dejligt, dejligt!» istemte den lille Evadatter henrykt. 
«Men de Stykker er altfor gammeldags,» lagde hun hur- 
tig til. «Jeg vil hellere op i nogen af Moders Roller, hun 
er altid saa flot og saa yndig med Slæb — aa! Prinsesser og 
saadant Noget, hvor alle Herrerne er forelskede i hende 
og rent tossede af Kjærlighed,» og henrevet af sin Be- 
gejstring deklamerede det lille Kulissebarn Libertinerens 
glødende Elskovsreplikker til Prinsessen af Bagdad: 

«I dette Skrin lægger. jeg en Million Dukater — ny- 
prægede for Dem — jomfrueligt Guld — aldrig rørt af 
Hænder før nu af Deres . .. Naar det er tomt, vil det fyl- 
des paany. Deres ydmyge Slave er.stolt ved — ved at 
vide — —»> Nej, hun kunde ikke huske det ordret og 
gav sig saa til at pludre løs ud af sit Eget. 

«Tænk Dig, Vikke, en Million! Og saa tror jeg nok, 
han: var Hertug eller Greve, og saa smuk! meget, meget 
smukkere end han, der var hendes Mand. Ja, det er rig- 
tignok'sandt, hvad Du siger, Vikke, gid vi snart var saa 
store, at vi kunde begynde selv.» 


Lidt om Toner. 


Af H. O. G. Ellinger. 


Då mægtige Betydning, Musikken til alle Tider og 
hos alle Folkeslag har havt, er velbekjendt; den stærkeste 
Lidenskab, den blideste Stemning, den dybeste Sorg, den 
jublende Glæde, den inderligste Tro, kort sagt Alt, hvad 
der vedrører Følelseslivet, har fundet sit Udtryk i Mu- 
sikken, og Folkeslagenes . Ejendommeligheder præge sig 
ofte karakteristisk i deres Musik. De musikalske Instrumenter 
have naturligvis undergaaet mange Forandringer samtidig 
med Kulturlivets Udvikling; Instrumenter, som nu skurre i 
vore Øren, have maaske tidligere havt den samme fængs- 
lende Magt over Tilhørerne, som vore fine Instrumenter 
nu kunne have; og alt som Kunsten i Forfærdigelsen af 
Instrumenter voxede, arbejdede samtidig Kunsten i Mu- 
sikken sig frem til en stedse større og større Fuldkom- 
menhed. 

I de musikalske Instrumenter frembringes Toner, og 
hvad forstaas da ved en Tone? En Tone opstaar ved en 
svingende Bevægelse af et Legemes Dele, og Svingningerne 
maa være hurtige, regelmæssige, og alle vare lige længe; 
knipser man paa et tyndt Vinglas, kommer det i saadanne 
Svingninger, og saalænge disse vedvare, høres en Tone; 
men standses de, f. Ex. derved, at man berører Glasset 
med Haanden, høres Tonen ikke mere. Disse Svingninger 
meddeles fra det svingende Legeme, Tonegiveren, til 
Luften, der forplanter dem videre til Øret; uden Luften 
vilde man Intet kunne høre. I Øret sker saa denne vid- 

underlige Forandring af ganske tørre, kjedelige Svingninger 
til de Indtryk, vi kalde Toner, og som ved deres ind- 
byrdes Sammensætning give Musikken. 

Vi skjelne mellem en Tones Styrke, dens. Højde og 
dens Klangfarve. Tonens Styrke afhænger af Størrelsen 
af de Udsving, Delene faa i Tonegiveren. Hvad Tonens 
Højde angaar, saa er den afhængig af, hvor hurtige Sving- 
ningerne ere; for at Svingningerne skulle kunne opfattes af 
et Øre som en Tone, maa deres Antal i hvert Sekund 
(Tonens Svingningstal) være mindst 16: %), men derfra 
kan det voxe op til henimod 40,000. Dog ere de meget 
dybe og meget høje Toner ingenlunde altid behagelige 
for Øret, og de faa derfor heller ingen Anvendelse i Mu- 
sikken., I Violinen variere Tonernes Svingninger imellem 
193 og 3500 i eet Sekund, i Pianoforter med 7 Oktaver 
er den dybeste Tone a med 27!'>, den højeste a med 
3480 Svingninger; dog gives der Pianoforter, der gaa til 
det syvende C med 4000, ja i en Fløjte kan det endogsaa 
gaa til 4700 Svingninger, men saa høje Toners Anvendelse 
i Musikken er af tvivlsomt Værd. 

Ved Pianofortets dybeste Toner nærmer mun sig til 
Grænsen for, hvad der kan høres, thi de have en daarlig, 
hul Klang, og det er vanskeligt at bestemme deres mu- 
sikalske Højde, altsaa at stemme dem. Paa Orgelet ere 
disse Toner noget kraftigere end paa Strenge, men ogsaa 
der ere de ikke sikre; paa disse i mange Henseender saa 
fuldkomne Instrumenter gives der endog en Tone paa de 
161/8 Svingninger, men saadanne dybe Toner anvendes kun 
til Forstærkning af den højere Oktav. Færre Svingninger 
opfattes af Øret kun som enkelte Luftstød. 

De større Theatre i Italien og det øvrige Europa 
havde tidligere antaget indbyrdes forskjellige Stemme- 
gafler, og endogsaa ved samme Theater gik Stemmegaflen 
efterhaanden i Vejret. I Paris gjorde den i 1770 405 


æ) Ved en Svingning forstaas her en Bevægelse frem og tilbage; dersom 
man kun mener den ene Mel af denne Bevægelse, maa de angivne 
Svingningstal fordobles. 

Svingninger, senere 425, i 1855 440 og 1857 448; dette 
Sidste gjaldt ogsaa for Berliner-Theatret, medens Theatret 
della Scala i Milano havde 451'/>2 og Londoner-Theatret 
455. Disse Forhold vare meget ubehagelige for Sangerne, 
for hvilke det ikke var nogen let Sag at tilfredsstille saa 
afvigende Fordringer. Dertil kom, at Instrumentmagerne 
havde en stærk Tilbøjelighed til, fornemmelig ved Blik- 
instrumenter, at forhøje a'et for derved at skaffe dem en 
fyldigere Klang. Derfor var det nødvendigt at faa en 
Normalstemmegaffel, der fastsattes af en international Kom- 


mission, og den, der nu bruges overalt, har 435 Svingninger 


i Sekundet, det er det a, som den anden Streng paa en 
Violin giver, og det ste a paa et 7-Oktavs Fortepiano 
(regnet fra det dybeste a). 

Hvad de Toner angaar, som den menneskelige Stemme 
kan frembringe, saa maa vi først skjelne mellem Mands- 
og Kvindestemmer; den første kan dernæst være Bas, 
Baryton eller Tenor, den sidste Alt, Halvsopran eller So- 
pran; i efterfølgende Tabel er anført de Grænser, indenfor 
hvilke en Sangers ellers Sangerindes Stemme maa befinde 
sig; den strækker sig normalt over to Oktaver, men dels 
kunne Grænserne altid flyttes lidt, og dels har Stemmens 
Omfang ofte været endel større; den bekjendte Sanger 
Tamberliks cis havde 544 Svingninger, Sangerinden Maras 
Stemme spændte over 3 Oktaver, ja Bastardellas, som Mo- 
zart hørte i Parma i Aaret 1770, endogsaa over 3/2 Ok- 
taver og naaede op til 2000 Svingninger. i 

Bas 82 (e) til 293 (d) 
Baryton 87 (f) — 370 (fis) 
Tenor 1og (a) — 436 (a) 

Alt 164 (e) — 696 (f) 
Halvsopran 174 (f) — 870 (a) 
Sopran 218 (a) »— 1044 (c) 

For at kunne paavise Tilstedeværelsen af en Tone 
benytter man bedst de saakaldte Resonatorer; en saadan 
er ganske simpelt en hul Metalkugle, som et Sted har en 
større rund Aabning, og paa det lige overfor liggende 


Sted en tragtformig Aabning, der er spids udadtil. Den 

Tone, der skal undersøges, frembringes i Nærheden af den 
førstnævnte Aabning, medens den sidstnævnte er stukken 
ind i Øret, Til hver Tone svarer nu en Resonator af be- 
stemt Størrelse, saaledes at, jo højere Tonen er, desto 
mindre er den tilhørende Resonator, og har man nu den 
rette, vil den forstærke Tonen betydelig, saa at den for- 
trinsvis høres, de andre Toner, der lyde samtidig, derimod 
meget svagt. 

Allerede de gamle Grækere kjendte det simpleste 
Strengeinstrument, < Sonometret eller Monorkorden, som 
bestaar af en Trækasse, hvorpaa der befinder sig to smaa 
Træ- eller Metalklodser med en skarp Kant opad, henover 
hvilken der er udspændt en Streng. Paa to Maader kan 
Strengen sættes i Svingninger: enten ved at et Punkt af 
Strengen føres i Retning af Strengens Længde og saa 
slippes, hvorved" alle dens. Dele ville udføre Længdesving- 
ninger, der ikke kunne ses, men kun give sig tilkjende ved 
den Tone, de frembringe, eller ved at et Punkt af Stren- 


… gen føres ud til Siden, altsaa tværs paa Strengens Længde, 


hvorved der vil blive udført Tværsvingninger, der i Reglen 
kunne baade ses og høres. I Musikken anvendes kun den 
sidste Svingemaade (Harpen, Fortepianoet, Violinen, Gui- 
taren etc). — Alle andre Legemer kunne paa lignende 
Maade sættes i Tvær- og Længdesvingninger, baade faste 
Legemer, Vædsker og Luftarter. Luftarternes Længde- 
svingninger anvendes i Musikkens Tjeneste i Læbepiberne 
og "sammen med Pladers Tværsvingninger i Tungepiberne. 
Her have vi altsaa 3 Klasser af Instrumenter. Dog maa 
det tilføjes, at om der end ved Instrumenterne tages for- 
trinsvis Hensyn til den Maade, paa hvilken Svingningerne 
i de enkelte Tilfælde skulle frembringes, saa ere andre 
Svingningsmaader i Instrumentets Dele ikke udelukkede, 
tvertimod: saadanne finde hyppig Sted, og det er en Op- 
gave ved Instrumentets Bygning at faa saadanne Sving- 
ninger passede ind paa en heldig Maade i Instrumentets 
Hovedsvingninger. 

Hvad den første Klasse af Instrumenter angaar, dem, i 
hvilke Tonerne frembringes ved Strenges Tværsvingninger, 

saa adskille de sig fra de to sidste Klasser, hvor der an- 
vendes svingende Luftsøjler, derved, at de maa have en 
Sangbund, d. v. s. et fast Legeme i Forbindelse med 
Strengen, ,og som sættes i Svingninger af Strengen; kun 
derved faar Tonen den fornødne Styrke, I Fortepianoet 
er Sangbunden en.Plade, i Violinen, "Harpen etc. en hul 
Kasse; men med denne Sangbund ville vi først beskjæftige 
os, naar vi lidt nærmere have betragtet en Strengs Sving- 
ninger; til Forsøg herover betjener man sig bedst af Mo- 
nokorden. 

Den simpleste Maade, paa hvilken en Streng kan 
svinge, haves, naar den hele svinger under Et, d. v. s. 
danner een svingende Bue med faste Endepunkter; i saa- 
danne Svingninger sættes den ved et Strøg med en Violin- 
bue, og der høres da en Tone. Dennes Højde afhænger 
af Strengens Længde, Tykkelse, Tæthed og Spænding, 
og det saaledes, at den er desto højere, jo. kortere, jo 
tyndere og jo letttere Strengen er, og ligeledes jo stærkere 
den er spændt. 

Ved Fingergreb paa en Violinstreng- oppe paa Vio- 
linens Hals bringer man kun en Del af den udspændte 
Streng til at svinge, naar man vil have en højere Tone 
frem, og jo nærmere Fingeren kommer <Stolen> paa Vio- 
linen, desto højere bliver Tonen; Fingeren maa trykke 
Strengen helt ned til Violinhalsen paa det vedkommende 
Sted. Endvidere er det jo velbekjendt, at den fineste 
Streng paa Violinen giver den højeste Tone, den tykkeste 
den "dybeste Tone, og at Tonen bliver desto højere, jo 
strammere Strengen spændes. Naar man ikke benytter 
Fingergreb paa en Streng, maa Instrumentet have saa 
mange desto flere Strenge til Frembringelse af ulige høje 
Toner (Harpen, Fortepianoet). 

Den Maade, paa hvilken en Streng bringes til at 
svinge i et musikalsk Instrument (Buestrøg paa Violin- 
strengen, Hammerslag paa Klaverstrengen etc.), er af megen 
Indflydelse paa den Fuldkommenhed, Instrumentet besidder, 
og den Kunst, den Spillende kan udvikle i Retning af 
Nuancering; betragte vi Violinen og Fortepianoet, saa 

bærer den første Prisen, og den kommer det menneskelige 
Stemmeorgan nærmest. Anslaget paa et Fortepiano kan 
være meget forskjelligt; jo større Færdighed den Spillende 
har i at variere Anslaget saaledes, at Nuanceringen føjer 
sig derefter, desto større er hans Kunst; men Instrumentet 
lider af den Mangel, at naar Strengen engang er anslaaet, 
saa er der intet Middel til at nuancere Tonen og saaledes 
forandre dens Klangfylde. Men ved Anvendelse af en 
Bue, hvis Forhold til Strengen under Strøget kan ændres 
efter Behag, kan Tonen, efterat den er frembragt, varieres 
åf en Kunstner i de fineste Omgange. I mindre Grad be- 
sidde Blæseinstrumenterne den samme Egenskab, men mest 
fuldkomment sker det som nævnt i den menneskelige 
Stemme. Karakteristisk for Violinen er endvidere Flageolet- 
tonerne (se nedenfor). 

Det er nævnt, at en Streng svinger paa den simpleste 
Maade, naar den svinger som Helhed, saa at alle Dele 
samtidig ere til samme Side; den Tone, som derved op- 
staar, kaldes Grundtonen. Men Strengen kan deles i flere 
svingende Dele, og Tonen bliver desto højere, jo flere 
svingende Dele Strengen har. Berøres Strengen saaledes 
let med en Finger eller en Staalfjer paa Midten, medens 
en af dens to Dele anstryges, faas en Tone, som kaldes 
Grundtonens Oktav, og som har dobbelt saa mange Sving- 
ninger i samme Tid som den; Strengen svinger da i to 
Dele saaledes, at det berørte Punkt er i Ro og vil ved- 
blive dermed, efterat Fingeren eller Fjeren er tagen bort. 
Paa lignende Maade kan Strengen deles i mange svingende 
Dele, Buge, adskilte ved hvilende Punkter, Knuder. De 
Toner, som frembringes paa denne Maade, danne en har- 
monisk Tonerække, i hvilken Tonernes Svingningstal for- 
holde sig som Tallene 1, 2, 3 osv., eftersom Strengen er 
delt i 1, 2, 3 osv. svingende Dele. (Knuders og Buges 
Beliggenhed paa en Streng kan let iagttages, naar man 
har hængt smaa Papirstumper, «Ryttere», paa Strengen; 
under dens Svingninger falde Rytterne af paa Bugene, 
men blive siddende i Knuderne.) Paa denne Maade frem- 
bringes Violinens Flageolettoner, 

To Toner kunne være lige stærke og lige høje og 
dog lyde højst. forskjellig; man vil altid kunne skjelne 
imellem Tonerne fra. et Fortepiano, en Violin, en Oboe 
osv.; ja lige høje og lige stærke Toner fra samme Art 
Instrument, f. Ex. to Violiner, kunne lyde meget forskjellig, 
og deraf afhænger den undertiden uhyre Forskjel i Priserne 
paa Violiner. Vi komme derved til Tonernes Klangfarve. 
Denne er størst ved vor Stemmes Toner; der er meget 
sjeldent to af alle Jordens Mennesker, der have den samme 
Klangfarve, og Forskjellen i denne er jo et udmærket 
Middel til at kjende Folk paa Stemmen. Men forinden der 
gjøres nærmere Rede for de Omstændigheder, hvoraf en 
Tones Klangfarve er betinget, ville vi først beskjæftige os 
lidt med de Toner, hvoraf Musikken betjener sig. 

Det er allerede nævnt, at de i Musikken anvendte 
Toners Svingninger maa ligge imellem 27 og ca. 4000 i 
eet Sekund, og af disse Toner benyttes kun de, der ere 
behagelige for Øret. Har man dernæst valgt den Tone, 
der f. Ex. skal indlede et Musikstykke, saa har man sam- 
tidig stærkt begrænset Antallet af de Toner, der kunne 
forekomme deri; Valget af disse Toner gjør Musikeren 
efter et æsthetisk Skjøn, og kun i ringe Grad benytter han 
Videnskabens Hjælp; men Videnskaben giver Oplysning 
om den Simpelhed, der er i Forholdet imellem de Toner, 
der ere valgte paa denne Maade, idet den viser os, at om 
de Toner, der ere vort Øre velbehagelige, gjælder det, 
hvad enten de frembringes samtidig eller efter hinanden, 
at Forholdet imellem deres Svingningstal kan udtrykkes i 
simple Tal. .Det kan imidlertid hyppig være vanskeligt 
at sige, naar et Forhold ophører med at være simpelt, og 
Toner med at være velklingende, og der vil derfor i Mu- 
sikken ofte være noget Nyt, overfor hvilket man sætter et 
betænkeligt Ansigt op; Ørets Vane i den Retning kan dog 
ikke undervurderes. É 

Det simpleste Tilfælde er det, at Tonerne have samme 
"Højde (Enklang, wisono), i hvilket Tilfælde de forstærke 
hinanden, naar de lyde samtidig, og danne een sammen- 
hængende Tone, naar de følge umiddelbart efter hinanden. 

Lyde to Toner med forskjellig Højde samtidig (en 
Akkord), opstaar der derved en Tone, hvis Svingningstal 
er Forskjellen imellem de to Toners Svingningstal; denne 
«Differenstone» opdagede Violinisten Tartini i forrige Aar- 


"hundrede, men ført Helmholtz har godtgjort Nødvendig- 


heden af Fremkomsten af saavel «Differenstoner» som 
«Summationstoner» (Toner med Svingningstal lig Summen 
af de givne Svingningstal). Differenstonen, der opstaar af 
de to oprindelige Toner, fremkalder med hver af dem en 
ny Differenstone (af anden Orden), og saaledes fremdeles, 
men de blive snart overordentlig svage. Differens- og Sum- 
mationstoner kaldes under Et Kombinationstoner. 

Vi have nu det Tilfælde, hvor af to Toner, der lyde 
samtidig, den enes Svingningstal er det Dobbelte af den 
andens; denne Akkord kaldes Oktaven, og den lyder som 
en Tone med en fyldig Klang og med Højde som den 
dybeste af de to Toner (Grundtonen). Differenstonen faar 
det samme Svingningstal som Grundtonen, hvilken altsaa 
bliver forstærket. Lyder Grundtonen sammen med en af 
de andre Toner i den harmoniske Tonerække (se ovenfor), 
faas stedse Akkorder, der ere velklingende, og de sidste 
Differenstoner (af højere Orden) faa Svingningstal, der ere 
lig Grundtonens, saa at de forstærke denne. 

Vi tage nu to Toner, hvis Svingningstal forholde sig 
som 2 til 3 (Kvint-Akkorden), hvilket Forhold dannede 
Udgangspunktet for de gamle Grækeres Musik og musi- 
kalske Skala; Differenstonens Svingningstal er det Halve af 
den dybeste Tones Svingningstal, den siges at være dens 
dybere Oktav, og den giver med den højeste (3) Tone en 
Differenstone af samme Svingningstal som' den laveste (2). 

To Toner, hvis Svingningstal forholde sig som 3 til 4 
(Kvarten),. have en Differenstone, der forstærker den højeste 
Tone (4); Kvarten var ogsaa bekjendt af Grækerne, men 
Forholdet er dog saa lidet simpelt, at man ikke henregner 
denne Akkord til de fuldkomne Konsonanser. 

Senere indførtes andre Forhold i Musikken, saaledes 
for et Par Hundrede Aar siden Forholdet 5 til 6, den saa- 
kalde «lille Terz», hvis Differenstone ikke forstærker nogen 

af de oprindelige Toner, og som først paa Mozarts Tid 
fik Ridderslaget som fuldkommen Konsonans. Og saaledes 
fremdeles. 

Vi ville nu let berøre de sammensatte Akkorder. Ved 
Hjælp af Loven om Konsonanser — de simple Forhold — 
er det let forud at bestemme, om en Samklang af flere 
end to Toner vil gjøre et behageligt Indtryk eller ikke. 
En saadan sammensat Akkord kan kun være konsonerende, 
naar Tonerne to og to danne Konsonanser; alle Tonernes 
Svingningstal maa derfor staa i simple 'Forhold til hver- 
andre. 


I den haarde Treklang — Durtreklangen — staa To- 
nernes Svingningstal i Forholdet 4:5:6, i den bløde Tre- 
klang — Moltreklangen — er Forholdet 10:12:15. 


Vende vi nu tilbage til Tonens Klangfarve, saa vil en 
nærmere Undersøgelse vise, at man f. Ex. paa en Streng 
aldrig kan frembringe alene een Tone ved et bestemt 
Strøg; man frembringer en Hovedtone ved Strengens 
Svingninger, saaledes som det tidligere er set, men Stren- 
gen eller dens enkelte Dele svinge desuden paa mange 
andre Maader og give derved Anledning til mange Toner, 
der ere Bitoner (Overtoner), og som bestemme Hoved- 
tcnens Klangfarve, idet denne varierer med Antallet, Høj- 
den og Styrken af Bitonerne; Hoved- og Bitoner ere Led 
i en harmonisk Tonerække. Bitonerne kunne hyppig iagt- 
tages af Øret; dersom man saaledes lader en Streng svinge 
som !Helhed og altsaa frembringer Grundtonen, vil man 
desuden høre Toner med et 3 og et 5 Gange saa stort 
Svingningstal, men vanskeligere dem med et 2 eller 4 
Gange saa stort, da de let flyde sammen med Grundtonen. 
Som det gaar ved Strengen, gaar det ved andre Tone- 
givere, men Bitonerne kunne da som Regel kun iagttages 
ved Hjælp af Resonatorer, 

Naar derfor to Toner lyde samtidig, er der mange 
Toner, hvis Svingningstal maa staa i simple Forhold, lige- 
som der ogsaa frembringes Kombinationstoner, om hvilke 
det Samme gjælder; det skal herom kun bemærkes, at en 

Akkord er desto behageligere for Øret, jo færre nye Toner 
der opstaar. 

Til Klangfarvens Bestemmelse medvirke endnu Lyde, 
som ikke ere Toner; saaledes kan man fornemme Hamme- 
rens Anslag paa en Klaverstreng m. m. 

Det, vi altsaa i Musikken kalde en Tone, er egentlig 
en Sammensætning af Toner; en Klang. 

Af Helmholtz's Undersøgelser fremgaa følgende Re- 
sultater: 

Enkelte Toner, frembragte af et musikalsk Instrument 
(vide, lukkede Orgelpiber), ere bløde og behagelige, men 
svage. 

Klange med en Række af middelmaadig stærke, lavere 
Overtoner, omtrent til den sjette, ere mere klangfulde end 
de enkelte Toner og ere bløde og velklingende, saalænge 
de højere Overtoner mangle (Fortepianoet, aabne Orgel- 
piber, Hornenes Pianotoner, den menneskelige Stemme; 
Fløjtetonerne nærme sig enkelte Toner). 

Naar kun de ulige Overtoner findes, bliver Klangen 
hul og, hvis de ere tilstede i større Antal, tillige snøvlende 
(snævre, lukkede Orgelpiber, Fortepianostrenge, der an- 
slaas i Midten). Har Grundtonen overvejende Styrke, er 
Klangen fuld, men er den ikke Overtonerne tilstrækkelig 
overlegen i Styrke, bliver den tom; en Strengs Klang er 
fyldigere, naar den anslaas med en Fortepianohammer, end 
naar den anslaas med en Pind. 

Ere de Overtoner, der ere højere end den sjette, 
meget tydelige, bliver Klangen skarp og skrattende, thi 
saa dannes der Dissonanser af de højere Overtoner.  Der- 
som disse højere Overtoner dog ere svage, tjene de til at 
give Musikken Karakteristik og ere saaledes ikke til Skade. 
(Strygeinstrumenter, Oboen, Fagotten, den menneskelige 
Stemme.) Den skarpe Klang i Blikinstrumenterne bevirker, 
at disse mindre egne sig til Soloinstrumenter, men faa 
Betydning som Orkesterinstrumenter. 

Medtoning. Naar man har hævet Dæmperen paa en 
Klaverstreng, kommer denne i Svingninger, naar man i 
dens - Nærhed frembringer dens egen Tone tilstrækkelig 

stærk, og hører denne op, kan man endnu høre Strengen 
klinge svagt. Lægger man Ryttere paa Strengen, afkastes 
de som før omtalt. Det Samme er f. Ex. Tilfældet, naar 
man synger en Tone i et Værelse, hvor der er en Guitar, 
selv - naar denne ligger i sin Kasse. Aarsagen hertil er 
den, at de svingende Luftdele støde imod Strengen og 
dens Resonansbund, og. denne Virkning beror paa de 
«smaa Virkningers Princip», det samme, som bevirker, at 
en lille Dreng successive kan sætte en stor Kirkeklokke i 
Svingninger ved taktfaste Ryk. Paa samme Maade ville 
ogsaa Svingninger i den lette og letbevægelige Luft kunne 
faa den tunge og faste Staalmasse i en Stemmegaffel i Be- 
vægelse, naar den Tone, der er frembragt i Luften, er i 
Enklang med den, Stemmegaflen kan frembringe. Med- 
toning kan bedst vises med to ens Stemmegafler, der staa 
paa Resonansbunde; anslaas den ene, Å, vil. den bringe 
den anden, B, til at svinge, hvad der let iagttages, naar 
A's Svingninger standses, men derefter kommer Å til at 
svinge paa Grund af B's Svingninger 0. s. fr. Klæbes blot 
lidt Vox paa den ene Gaffels Ender, bliver Medtoningen 
næsten lig Nul; slet saa store Fordringer behøver man dog 
ikke at stille til Strenge, de tone lettere med. 
Frembringer man nu i et Klavers Nærhed flere Toner 
af Instrumenter eller menneskelige Stemmer, saa vil, naar 
alle Dæmpere ere hævede, de Strenge komme i Sving- 
ninger, hvis Toner ere lig de frembragte, hvad der kan 
undersøges ved Hjælp af Ryttere. Og det ligger nu nær 
at antage, at en lignende Proces gaar for sig i Øret. Be- 
finder man sig f. Ex. i en Dansesal, er det jo tilsyne- 
ladende mærkværdigt, at man ikke har en Summen for 
Ørene, men virkelig kan skjelne de forskjellige Lyde i den 
brogede Vrimmel; fra Mændenes Mund udgaa Bevægelser 
med 1—200, fra Kvindernes 4—800 Svingninger i Sekundet, 
hver Tone fra Orkestret har sine Svingninger, Klædernes 
Raslen frembringer sine Svingninger osv., og alle disse 
Bevægelser udbrede sig til alle Sider. Men Processen i 
Øret er sikkert den samme som omtalt ved Klaveret. Lad 
os kortelig betragte Ørets Indretning: Der er først en 

Øregang, som er lukket med den runde Trommehinde; 
bag denne findes en Hulhed, Trommehulen, som igjen ved 
en benagtig Væg skilles fra den inderste Del af Øret; i 
denne Væg er der to Huller, et cirkelrundt og et ovalt 
(det runde og det ovale Vindue), som ere lukkede. med 
fine Hinder. Tværs over Trommehulen strækker sig en 
Række af 4 Ben; Hammeren, der er befæstet til Tromme- 
hinden, Ambolten, som ved et Led er forbunden med Ham- 
meren, et tredie, rundt Ben (det linseformede) forbinder 
Hammeren med Stigbøjlen,: hvis ovale Grundflade er be- 
fæstet til den Hinde, der lukker for det ovale Vindue. 
Dette sidder som nævnt paa den benagtige Væg, bag 
hvilken Labyrinthen findes, og denne er fyldt med Vædske, 
hvori Hørenerven udbreder sig. Kommer nu det ovale 
Vindue i Svingninger, vilde dette næppe kunne mærkes 
paa Vædsken, hvis det runde Vindue manglede; nu for- 
plantes Trykkene igjennem Vædsken til dette, og Vædsken 
kommer i frem- og tilbagegaaende Bevægelser, hvilke ved 
Hørenerverne frembringe det Indtryk, vi kalde Lyd. — 
Hvorledes bliver da Øret modtageligt for alle enkelte Lyde 
og Toner? Dette sker ved det af Corti opdagede Organ 
i Labyrinthens «Sneglehus»; det bestaar af ca. 3000 smaa 
Traade, der ere i Forbindelse med Hørenervens Traade, 
og har en harpelignende Konstruktion. Det maa antages, 
at enhver af disse forholder sig som Strengene paa et 
Klaver eller en Harpe og altsaa ere afstemte efter en be- 
stemt Tone, og kun naar denne Tone klinger, vil vedkom- 
mende Ørestreng svinge, og den tilhørende Nervetraad 
fornemme. Sammensatte Luftsvinger sønderdeles altsaa let 
af Øret paa denne Maade 

Paa det nævnte «smaa Virkningers Princip» beror An- 
vendelsen af den for mange Instrumenter uundværlige 
Sangbund, der sættes i Svingninger ved Strengens Sving- 
ninger og skaffer Tonerne deres Styrke og store Klang- 
fylde. Af stor Betydning er her f. Ex. Violinkassens 
Form, der udviklede sig successive, til man naaede de 
højst fuldendte Instrumenter, der udgik fra de italienske 
Værksteder; Fordringen til hele Bygningens Soliditet, 

Spillemaaden, Buens Føring og en vis Skjønhedssans har 
bidraget ved Bestemmelsen af Formen. Der anvendes. 
overalt runde Former og ingen rette Linier, ligesom Bun- 
dene ere hvælvede, ikke plane, baade paa Grund af Ud- 
seendet og paa Grund af, at krumme Flader bedre kunne: 
modtage Tryk end plane. Buens Føring kræver de to: 
Indsnøringer paa Violinen, thi derved bliver det muligt, 
ialfald for de to yderste Strenges Vedkommende at føre 
Buen mere i en Retning vinkelret paa Kassen, hvoraf Re- 
sonansen er en hel Del afhængig. Ved de to midterste 
Strenge kan Violinbuens Stilling varieres ca. 9”, ved de 
to yderste henimod 30”. Strengen føres af Buens Haar- 
bundt ud til Siden, og den Stol, henover hvilken Strengene 
ere spændte, og som ved to Fødder hviler paa Kassen, 
rystes, saaledes at Fødderne skiftevis udøve hurtige Tryk 
paa Kassens øverste Bund: Luften over og under den 
kommer derved i Svingninger, der ere i Takt med Stren- 
gens Svingninger, men begge Bunde skulle vedligeholde 
Svingningerne i Kassens Luft, og den øverste Bunds Be- 
vægelser forplantes derfor til den nederste Bund igjennem 
en simpel, cylindrisk Træstang, som paa Grund af dens. 
Betydning for Lydforstærkningen kaldes «Sjælen»; den 
staar ikke nøjagtig under Stolens ene Fod, men lidt hen- 
imod Strengeholderen. Luften i Kassen staar ved de to 
f-formige Huller i. Forbindelse med den ydre Luft. For 
Resonansens Renheds Skyld maa der endnu være en Liste 
paalangs, kaldet «Bjælken», limet paa den øverste Bunds. 
Underside langs hele dens Længde. 

Walther von der Vogelweide, 


Efter det Tyske ved 


H. Schwanenflugel. 


M enem de.Pergamentshaandskrifter fra det trettende 
og begyndende fjortende Aarhundrede, hvis Blade have 
opbevaret for Efterverdenen de endnu anselige Rester af 
Tyskernes middelalderlige Poesi, findes nogle, der ere smyk- 
kede med mere eller mindre sirlige Malerier, som fremstille 
Portrætter af Digterne fra hine Aarhundreder.  Brogede 
Klædebon indhylle disse Sangeres Legemer; mange af dem 
sidde højt tilhest, klædte i Staalrustning, og deres Skjold 
eller Hestedækken er prydet med deres Hus's Vaaben. 
Hist og her finder man endog et lidt mere i det Individuelle 
gaaende, karakteristisk Træk anbragt. Hohenstauferen Kej- 
ser Henrik VI. f. Ex. bærer en Krone paa sit Hoved, 
medens hans højre Haand fører Scepteret. Frederik von 
Hausen, en rhinsk Sanger fra det tolvte Aarhundrede, 
fremstilles siddende i et Skib, der sejler over Havet, fordi 
han virkelig havde deltaget i Frederik Barbarossas Kors- 
tog. Men trods alt dette wangler ethvert egentlig 
individuelt Træk i disse Digterfigurers Miner; de se stive 
og ligegyldige hen for sig, hvis de da.ikke, som Hart- 
mann von der Aue i Weingartner Manuskriptet, fremtilles 
med nedslaaet Visir. 

Men forstaar man at tyde de Sange og Tankesprog, 
som omgive en saadan Ridders Billede, og formaar man 
at tilegne sig det aandelige Indhold af hans Digtninger, 

saa føler man sig pludselig tiltrukken af et mere eller min- 
dre beslægtet Gcmyt; den portrætterede Digters udtryks- 
løse Ansigt vil maaske ogsaa i dette Tilfælde kun miste 
en ringe Del af sin Mangel paa Udtryk; men et andet mere 
aandrigt Billede af ham vil voxe frem af de gulnede Blade, 
til hvilke han har betroet sine Følelser og Tanker, og tegne 
sig for vor Indbildningskraft. 

De middelalderlige Digteres Haandskrifter ere i vort 
Aarhundrede ikke alene gjorte tilgængelige for Fagmænd 
ved historisk-filologiske Udgaver, men ogsaa for Lægmænd 
ved ypperlige Gjengivelser paa Nytysk. :- Ved Hjælp af 
disse ville vi forsøge at skaffe os et Overblik over den 
middelalderlige Lyriks Udvikling, og da i Særdeleshed 
dvæle ved en af de fortrinligste Minnesangere, Walther 
v. d. Vogelweide. 

Middelalderens Kunstlyrik er først opblomstret i Pro- 
vence. Digterne i hint Landskab kaldes Troubadourer; de 
digte i den provengalske Sprogart, som vi iøvrigt ikke 
maa tænke os indskrænket til det lille Provence, men ud- 
bredt over hele det sydlige Frankrig, saavelsom over de 
tilgrænsende italienske og spanske Landskaber. Det ældste 
Navn, der er os overleveret fra Troubadourtiden, er Grev 
Vilhelm af Poitiers (10387—1127), og efter hans Mønster dig- 
tede Troubadourerne hele det tolvte Aarhundrede igjennem. 
Albigenserkrigene i -Begyndelsen af det trettende Sekel 
have i enhver Henseende givet den provengalske Poesi 
Grundstødet; thi Dyrkerne af denne hørte for Størstedelen 
til det besejrede Kætterparti. 

Ludwig Uhland har skildret os saadanne Troubadou- 
rers Liv i enkelte karakteristiske Hovedtræk; man læsehans 
Balladecyklus: «Sångerliebe»; men det er kun faa af det 
store Antal Digtere, han fremhæver her: Rudello, Durand, 
Kastellanen af Couci og Don Massios. Imidlertid give de der 
meddelte Træk os et temmelig trofast Billede af hine Sange- 
res Liv og Vandel. Rudello f. Ex., der egentlig hed Jau- 
fre Rudel von Blaya, havde af Pilgrimmene, som vendte 
hjem fra Palæstina, hørt Grevinden af Tripolis i høj Grad 

berømme, og paa Grund heraf forelskede han sig i hende, 
skjønt han ingensinde havde set hende: 


«Schiffer, Pilger, Kreuzesritter Skippere, Pilgrimme og Kors- 


Brachten dazumal die Måhre, riddere berettede paa den Tid, 
Dass von Tripolis die Gråfin at Grevinden af Tripolis var 
Aller Frauen Krone wåre; Kronen for alle Kvinder; og hver 
Und so oft Rudell es hårte, | Gang Rudell hørte det, følte han 
Fihlt er sich's im Busen schlagen, sig hjertegreben, og han maatte 
Und es trieb ihn nach dem Strande ned til Stranden, hvor Skibene 
Wo die Schiffe fertig lagen. laa sejlfærdige. 


Endelig naaer Sangeren tilsøs til Tripolis; men paa Rej- 
sen er han bleven syg og ser først Grevinden paa Palæsti- 
nas Strand. Denne Begivenhed har muligvis tildraget sig 
ca. 1170. 

Rigtignok vare disse forelskede Stemninger, i hvilke 
vi se Rudel og andre Troubadourer, i Reglen mere Fanta- 
siens eller Konveniensens end Hjertets Sag. Hvad den 
fantastiske Kjærlighed angaar, da maa Exemplet med Ru- 
del være tilstrækkeligt; og at Konveniensen i andre Til- 
fælde var det ledende Motiv, er f. Ex. Munken af Mon- 
taudan et Bevis paa: skjønt han i og for sig allerede paa 
Grund af sin Stand var forhindret fra at elske inderlig og 
alvorlig, da Ægteskabet jo dog til Slut maa blive Kjærlig- 
hedens Formaal, saa maatte hin Munk alligevel, saa snart 
han overhovedet følte Digterkaldet i sig, betræde den kon- 
ventionelle Vej og anstille sig forelsket, selv om han ikke 
var det. Kjærligheden eller i det Mindste den digteriske 
Behandling af dette Thema paa den ene Side og Ægte- 
skabet paa den anden Side vare overhovedet ikke identiske 
hos disse provengalske Digtere, det var tvertimod Mod- 
sætninger, og vel at mærke Modsætninger, i hvilke de ro- 
manske Folk ikke blot vare hildede i Troubadourernes Aar- 
hundrede; ogsaa den af den store Florentiner Dante Alli- 
ghieri fejrede Beatrice var som bekjendt en Andens Ge- 
malinde, og vi se tillige af dette sidste Exempel, at vi al- 
deles ikke udelukkende maa tænke paa usædeligt Forhold, 


naar en Troubadour lovpriser en Dame med glødende 
Farver. 


Det er imidlertid ingenlunde Kjærlighedens Element, 
som gjenklinger i Provengalernes Digtninger. Ogsaa Kjær- 

ligheden til Hjemmet gjør sig af og til gjældende, f. Ex. i 
Peire Vidols skjønne Strofer: 


Aus der Luft saug” ich Erquicken, | Jeg suger Vederkvægelse af 
Die mein Land Provence sendet, | Luften, som mit Hjemland Pro- 
Alles freut mich, was es spendet. | venæée udsender; ja jeg hører med 
Ja ich håre mit Entzicken, Henrykkelse paa alt det Gode, man 
Was man Gutes von ihm spricht, siger om det; ja jeg trættes ikke 
Frage und ermiide nicht: ved at spørge dertil; i saa høj Grad 
So kann mich sein Lob erfreuen. glæder det mig at høre det rose. 


Eller Digteren tilraaber sig selv og Andre, at man 
bør drage til Jorsal for at udrive den hellige Grav af de 
vantro Muselmænds Hænder. I disse saakaldte Korstogs- 
sange staa Provengalerne ubetinget højest. 

Endelig maa vi endnu omtale en Slags provengalsk 
Lyrik, som i Modsætning til den anførte Gemytspoesi mere 
turde være Forstandens og derhos Fantasiens Sag. I Mod- 
sætning til Kjærlighedsdigterne nemlig, til Canzonerne, staa 
de saakaldte Sirventes, Digte, som ikke beskjæftige sig saa 
meget med Hjertets Følelser som med: Dagens Begiven- 
heder, og behandle disse med skjældende og revsende Ord, 
med Vredens og Spottens Vaaben. Hovedrepræsentanten 
for denne Slags Digtning er Bertran de Born, den betyde- 
ligste af alle Troubadourerne. Ligesaa vild og stormende 
som denne Ridders Liv var, var ogsaa hans Poesi. Naar 
vi overhovedet maa anse en glødende Fantasi, Evne til 
bidende Spot og en sjelden høj Grad af personligt Mod 
og Tapperhed for en Digters Hovedfortrin, saa maa vi 
ubetinget stille Bertran og de franske Troubadourer over- 
hovedet over de tyske middelalderlige Lyrikere. Eet mang- 
ler dem ganske vist, en digterisk Egenskab, som rigtignok 
langtfra findes hos alle Tyske, men som den største af dem 
alle, Walther von der Vogelweide, har besiddet i allerhøjeste 
Grad. I Walthers Sentenser og Digtninge træder næsten 
paa hver Side Digterens Ideal os imøde, og dette Ideal er 
det tyske Riges Magt og Enhed eller, konkret udtrykt, 
Rigsenhedens fornemste Repræsentant, Kejseren, Et saa- 
dant Ideal besad Troubadourerne ikke, og naar man vil 
være billig, vil man ogsaa kunne indse, at de umulig 
kunde have et saadant i deres politisk sønderrevne og, i 
kirkelig Henseende, ved Albigenserurolighederne stærkt 

rystede Hjem. Albigenserkrigene have da ogsaa knæk 
ket den provengalske Poesi i dens skjønneste  Blomst- 
ring. Troubadourerne havde for Størstedelen bekæmpet 
Kirkens 'ijenere med deres digteriske Vaaben: men det 
var Kirken, som sejrrig gik ud af hine Kampe i Begyndel- 
sen af det trettende Aarhundrede. Under saadanne Om- 
stændigheder er det klart, at selv om det poetiske Liv i 
hine Lande ikke fuldstændig udslukkedes, saa maatte det 
dog synke dybt ned under sin tidligere Højde. 

Fra Provengalerne er Lyrikken først kommen til det 
egentlige Frankrig. Hvor store end Franskmændenes For- 
tjenester kunne være af den episke Poesi i Middelalderen, 
saa staa de dog paa Lyrikkens Gebet langt tilbage for 
Provengalerne, ja ere endogsaa heri blevne overtrufne af 
Tyskerne baade i ældre og nyere Tid. De Digte ere for- 
holdsvis bedst lykkedes dem, som have et mere eller min- 
dre folkeligt Præg. Derimod har den franske Lyrik i Mid- 
delalderen idetmindste i formel Henséende virket vækkende 
og befrugtende paa den tyske, og naar man betragter den 
fra dette Synspunkt, danner den ganske vist et nødvendigt 
Led i den Kjæde, som, med Hensyn til deres Poesi, for- 
binder de fornemste af Occidentens Kulturfolk. 

Den tyske Lyrik i Middelalderen er paa ingen Maade 
udelukkende fremgaaet af den franske; vi træffe tværtimod 
de første Fænomener af denne Digtart i den sydøstlige Del 
af det tyske Rige, Østerrig og Bajern, i Midten af det 
tolvte Aarhundrede, altsaa paa en Tid og navnlig i en Egn, 
som ikke direkte tale for den franske Indflydelse. Det er 
Digte skrevne i en folkelig Tone, simple og naive. Saa- 
ledes lader en Digter f. Ex. en ung Pige gjøre følgende 
Tilstaaelse: 


Wenn ich in meinem Hemde nichtlich, Naar jeg staar alene i min 
stel” allein i Natdragt, og jeg da kommer til at 
und ich da gedenke tænke paa Dig. ædle Ridder, saa 
edler Ritter, dein, gløde mine Kinder som Rosen 
so gliihet meine Wange, | paa Tornebusken, og ofte sænker 
wie die Ros? am Dornstrauch gliht, ' Længselen sig sagte i mit Sind. 


und leise senkt sich oftmals | 
mir die Sehnsucht ins Gemith. | 


Eller en anden klager over sin Elskedes Utroskab og 
sammenligner ham med en bortfløjet Falk: 

Ich zog mir einen Falken Længere end et Aar opdrog 
långer als ein Jahr. jeg min Falk, dog da den var 
Doch als er, wie ich ihn wollte, bleven, som jeg vilde have den, 
vertraut und zahm mir war, tro og tam, og jeg omvandt dens 
und ich ibm sein Gefieder |Fjer med gyldent Smykke, da 
mit goldner Zier umwand, | svang den sig i Vejret og fløj 
da høb er sich zur Hohe | bort for mig til et andet Land. 
floøg von mir in ein ander Land. 

Ich sah seitdem den Falken || Siden saa jeg ofte min Falk 
oft in stolzem Flug. | paa dens stolte Flugt. Ak, men 
Doch ach! an seinen Fiissen | paa sine Fødder bar den nu 
er seidne Tesseln trug, | Silkelænker, fremmed Guid glim- 
ein fremdes Gold ihm glånzte | rede rødt i dens Fjer - O Gud 
rotn im Gefieder — ' send mig atter den Elskede igjen! 


O sende Gott den Liebsten, 
sende mir ihn wieder. | 


I desto højere Grad har den franske Indflydelse 
været mægtig i Rhinegnen, hvor Limburgeren Heinrich v. 


Veldekes Navn træder os imøde som det første af Be-" 


tydning mellem de med nederrhinske Sangere. Her træffe vi 
ligeledes paa Reinmar den Gamle eller, som han ogsaa 
hedder efter sin Families Stammested, Reinmar fra Hage- 
nau, der senere rejste til Hertug Leopold VI's Hof i Wien; 
thi paa den Tid (omtrent Aar 1200) var den babenbergske 
Hertugslægt i Wien lige saa berømt for sit Mæcenat som 
Landgreven af Thiringen. At træffe den ægte folkelige 
"Tone er ikke lykkedes Reinmar, skjønt” han vel fortjener 
Navnet af en frugtbar og elskværdig Digter. Hans poetiske 
Geni var ikke saa stort som den Smidighed, hvormed han 
bevæger sig i Sproget, og den Færdighed, med hvilken 
han behandler Formen. Walther von der Vogelweide der- 
imod besidder ikke alene en god Skole og Lethed i Spro- 
gets Behandling; men hans digteriske Kraft er stor, og 
han forstaar som ingen Anden poetisk at reproducere, hvad 
han har set og oplevet. 

Hverken Biografier eller Beretninger, i Aktstykkesam- 
linger og Krøniker give os noget Bidrag til Opklaringen 
af Walthers Livsvilkaar. I saa Henseende ere vi alene 
henviste til, hvad vi kunne sanke sammen fra hans egne 
Digte, altsaa rent tilfældige Udbrud og mangelfulde An- 
givelser. Saaledes er der indrømmet den literærhistoriske 


Forsker et stort Spillerum, og de Resultater, som.man her 

og dér troede at have indvundet og virkelig ogsaa mange 
Gange havde indvundet, modsige hinanden hyppig. Wal- 
thers Karakter, hans Anskuelser om det Jordiske og Him- 
melske, om Stat og Kirke, hans Domme over de Begiven- 
heder, han oplevede, kjende vi særdeles godt; men hvor 
og naar han er født, naar han døde, om han har været gift 
eller havt Børn, kort alt det, som falder indenfor Rubrik- 
ken ydre Livsomstændigheder, er kun sparsomt og delvis 
kommet til Efterverdenens Kundskab 

Rimeligt er det, at Walther stammede fra den baierske 
Mainegn og er født mellem 1160 og 1170. Men vistnok 
allerede tidlig har hans poetiske Skaberevne og en med- 
født Rejselyst drevet ham bort fra den hjemlige Arne ud 
i den vide Verden. Desuden henhørte han til den lavere 
Adel, som, fordi den tildels var uformuende, maatte støtte 
sig til de rigere Standsfæller' og fyrstelige Velyndere og 
haabe Noget af deres Gunst. At det under saadanne Om- 
stændigheder nærmest maatte være Wienerhoffet, til hvilket 
den unge Digter var henvist, laa i Sagens Natur. Ikke 
mindre end tre paa hinanden følgende østerrigske Hertuger, 
Leopold VI, Frederik I og Leopold VII (1177—1216), vare 
Yndere af Poesien; begge de Sidste har Walther kjendt 
personlig og besunget, og den Første havde i det Mindste 
ved den Gunst, som han iod Poesien blive tildel, skabt en 
Grundvold til et æsthetisk Hof, der maatte drage mange 
Digtere eller saadanne, som ønskede at blive det, til Wien. 
Saaledes maa det da ikke forundre nogen, naar Walther af 
egen Drift tilstaar, at han i Østerrig har lært at synge og 
fortælle. Ogsaa den thiringske Landgreve Hermanns Hof 
har han af og til besøgt, dog dvæler han i sine Skildringer 


med den største Forkjærlighed ved Wienerhoffet. 


Den væsentligste Gjenstand for hans tidligste Digtning 
er naturligvis. Kjærligheden eller, som den kaldes i Mid- 
delalderens Sprog, «Minne», Allerede hos Provengalerne 
og Franskmændene indtager «Minne» en betydelig Plads i 
de digteriske Produktioner; men det er betegnende for-den 
romanske Stamme, at «Minne»> her væsentligst fremtræder 
med Hensyn til gifte Damer. Dette finder man kun nu 

og da hos Tyskerne, saaledes i Gottfried v. Strassburgs 
berømte Digt Tristan og Isold, og Walthers yngre Sam- 
tidige, Ulrich v. Lichtenstein fortæller i sin «Frauendienst>», 
hvorledes han af Kjærlighed til en gift Dame drog om fra 
Land til Land, fra Hof til Hof og fra Turnering til Tur- 
nering klædt som Fru Venus. Fortællingen er forskrækkelig 
tarvelig og kjedsommelig, og er kun til at holde ud, for- 
saavidt den kaster et Lys over den Tids erotiske Ud- 
skejelser, som naar Digteren f. Ex. fortæller os, at han 
har drukket det Vand, hans Dame har vasket sig i, eller 
for hendes Skyld afhugget sig en Finger, der var bleven 
krum, og sendt den til hende o. desl. Den Slags Daar- 
skaber har Walther ikke begaaet, og selv om han nu og 
da tager Tilløb til Overdrivelser, saa bliver han dog stedse 
paa den oprigtige Kjærligheds og inderlige Hengivelses 
Grund. 

Paa en Tid, hvor det at digte mere eller mindre hørte 
til en ung Adelsmands uundværlige Rekvisitter — og saa- 
ledes forholdt det sig virkelig i Hohenstaufernes Tidsalder 
— paa en saadan Tid fuskede en stor Mængde middel- 
maadige Talenter i den ædle Sangerkunst. Man digtede 
den Gang ene og alene, fordi andre ogsaa gjorde. det, 
eller fordi det var Mode, men ingenlunde fordi det var en 
Trang, der umulig kunde holdes tilbage. Man digtede for 
at glimre dermed, for at gjælde for noget Mere i Verden, 
eller for at vinde de høje Herrers Gunst. Den, som der: 
for ikke virkelig var forelsket og dog ønkede at gjøre 
Minnesangernes ansete Flok Følgeskab, maatte fantasere sig 
ind i et Kjærlighedsforhold. Flere af -den Tids Digte bære 
tilstrækkelig Vidnesbyrd om, at deres Forfattere kun kjendé 
Kjærligheden «von Hårensagen» og ikke af egen Erfaring. 

Walther v. d. Vogelweide hører lykkeligvis ikke til 
denne Klasse af Digtere; Digtekunsten saavelsom Kjærlig- 
heden staar altfor højt i hans Øjne, til at han skulde ind- 
lade sig paa et saadant selvbehageligt Fantasteri. Af hans 
Sange se vi, at han idetmindste har havt to Kjærligheds- 
forstaaelser. Den ene Gang er det en Pige paa Landet, 
som han gjør Kur til, den anden Gang en adelig Dame. 

Man kan ikke nægte, at det første Kjærlighedsforhold har 
faaet sin Afspejling i hans skjønneste, folkeligste og mest 
friske Sange, Snart sender han en Krans til sin Elskede, snart 
ønsker han at gaa ved hendes Side og plukke Blomster 
paa Marken, snart udraaber han, at hans Piges Glasfinger- 
ring er ham kjærere end en Dronnings Guldring. Men 
Højdepunktet naaer dette Forholds digteriske Forherligelse 
ien Sang, som Walther lægger sin Elskerinde selv i Munden: 


Unter den Linden 

An der Heide, 

Wo ich mit meinem Trauten sass, 

Da mågt ihr finden, 

Wie wir beide 

Die Blumen brachen und das Gras. 
Vor dem Wald mit siissem Schall 

Tandaradei ! 

Sang im Thal die Nachtigall. 


Ich kam gegangen 
Zu der Stelle; 


' Under  Lindetræerne paa 
| Marken, hvor jeg sad med min 
| Elskede, der ville I se, hvorledes 
| vi to brød Blomsterne og Græs- 
|set, I Dalen foran Skoven -- 
' Tandaradei! — sang en Natter- 
| gal sin søde Sang. 


| Jeg kom gaaende til Stedet; 
| min Elskede var der allerede; 


Mein Liebster war schon vor mir dort.'; min Kjæreste har givet mig en 


Mich hat empfangen 

Mein Geselle, 

Dass ich bin selig immerfort. 

Ob er mich auch Kiisse bot? 
Tandaradei! . 

Seht, wie ist mein Mund so roth! 


Da ging er machen 

Uns ein Bette 

Aus sissen Blumen mancherlei; 
Des wird man lachen 

Noch ich wette, 

So jemand wandelt dort vorbei. 
An den Rosen er wohl mag, 
Tandaradei ! 

Merken, wo das Haupt mir lag. 


Wie ich da ruhte 

Wiisst es einer, 

Behitte Gott, ich schåmte mich. 
Wie mich der Gute 

Herzte, Keiner. 

Erfahre das, als er und ich. 

Und ein kleines Vogelein 
Tandaradei ! 

Das wird wohl verschwiegen sein. 


| saadan Modtagelse, at jeg nu altid 
vil være fuld af salig Glæde. Om 
han kyssede mig — Tandaradei 
Ron Se, hvor rød min Mund er! 


| Da beredte han os et Leje af 
mange søde Blomster; hvor vil 
;man ikke le, vædder jeg, naar 
i man gaar der forbi. Paa Roserne 
iskal man nok kunne se — Tan- 
daradei — hvor mit Hoved" laa. 


Hvor hvilte jeg ikke der! Der- 
| som Nogen vidste det, Gud be- 
(vare os, hvor vilde jeg ikke 
| skamme miv. Hvor min Kjæreste 
krystede mig! Ingen uden han 
jog jeg skal erfare det. Og den 
lille Fugl — Tandaradei! — den 
vil nok være tavs. 

Følgende Digt danner Overgangen til Walthers for- 


nemme Kjærlighed: 


Aller Wirdigkeit Verleiherinn, 


Ene og alene I, Fru Maade- 


Das seid Ihr alleine ganz, Frau Masse.! hold, forstaar at forlene lån med 


Heil ihm, der stets nach eurer Lehre 
that! 

Schimen soll er um bescheid'nen Sinn 

Sich am Hofe nicht noch auf der Strasse. 


Alt, hvad der er værdigt. Held 
den, der stedse fulgte Eders Lære, 
| han skal hverken ved Hoffer eller 
paa Gaden savne et beskedent 


Darum so such ich, Herrinn, euern Rath,| Sind, Derfor, Herskerinde, søger 


Dass Ihr nach Fug mich lehret werben. 


| jeg Eders Raad, I vil-lære mig. 


Werb ich hoch und werb ich nieder,| hvad der sømmer sig. Staar min 


bringt's Verderben. Kjærligheds Gjenstand for højt 
Zu nieder gab mir schier den Tod, | eller for lavt, bringer det i hvert 
Nun krank” ich an dem Ueberhoch; | Tilfælde Fordærvelse, Sank jeg 
Schiif" Unmass fir der mir nicht Noth!! for dybt, var det ligefrem Døden, 
nu lider jeg, fordi jeg stræbte 
"for højt; Du Mangel paa Maade- 
hold, foraarsag mig ikke for Frem= 

tiden Ulæmpe. 


Og saaledes lyde mange af Walthers Viser; Foraaret 
med sin Blomsterduft og sine Nattergalesange danner sæd- 
vanlig Rammen, og i denne fremstiller da Walther sit 
Hjertes Dronnings Billede, snart let antydet, snart udførlig 
og i alle Enkeltheder udmalet. Mangen Gang formørker 
rigtignok en Sky hans Kjærligheds Himmel, og han ud- 
bryder da i vemodig Klage: 


Hvad de kalde Kjærlighed, er 


Was sie da heissen Minne, 
jo lutter Hjertekval. 


ist lauter .Herzeleid. 


Men som bekjendt hører ogsaa Skyggen med til et 
godt Maleri, og et Landskab uden Skygge har langt fra 
den Tillokkelse for os som det vexlende Lys og Mørke. 

Dersom vi forøvrigt ret ville gjøre os Walthers For- 
tjeneste af den tyske-Middelalders Digtning klar, saa maa 
vi ikke glemme en Omstændighed. Vor Tids Digtere 
digte som bekjendt deres Sange eller Ballader ligefrem til 
Læsning eller i det Højeste Deklamation og overlade saa 
til Tilfældet, om en Komponist maaske skulde vise den 
Interesse for deres Digte at sætte Melodi dertil. I 
Middelalderen var det anderledes, da digtede man ikke 
alene sine Sange; men man komponerede dem endogsaa: 
til «der Ton» — saaledes hed den Gang Versformen — maatte 
Digteren ogsaa føje Melodien, «die Weise». Den Gang 
altsaa var Digteren tillige Sanger, og deraf konimer da den 

fra Middelalderen stammende, for saa mange Digtninge 
fra hin Tid meget passende Ordforbindelse «singen und 
sagen», der for det første Udtryks Vedkommende rigtignok 
i de sjeldneste Tilfælde kan anvendes paa vore moderne 
Digtere. 

I Slutningen af Aaret 1197 kom den sørgelige Efter- 
retning fra Sicilien til Tyskland, at Kejser Henrik VI var 
død i Messina. Verden havde som Følge heraf faaet et 
afskyeligt Menneske mindre, men det laa i Sagens Natur, 
at man i Tyskland, hvor Henrik ikke havde udøvet sine 
Misgjerninger, tænkte anderledes om denne Begivenhed 
end det mishandlede og undertrykte Normannerrige i Ita- 
lien. I Tyskland saae Nogle med Tillid, Andre med Be- 
kymring den Regering imøde, som Fremtiden vilde bringe, 
og Henriks Død vakte al den Misundelse og alt det Had, 
som begge de daværende. store Partier i Tyskland, Welfer 
og Ghibelliner, havde at raade over; Ghibellinerne valgte 
Henriks yngre Broder, Hohenstauferen Filip, Welferne 
Otto, Henrik Løves Søn, til Konge. Men for Walther v. 
d. Vogelweide saavelsom for hele den tyske middelalder- 
lige Poesi overhovedet var denne Tid afgjørende. Det 
laa nær for en karakterfast og tillige poetisk begavet 
Mand at føle stærk Trang til at drage hine - Dages store 
politiske Begivenheder ind i sin Digtnings Kreds. Men 
den Slags Digtning, som Walther. tidligere havde dyrket, 
passede kun lidet til politiske Æmner, det gjaldt derfor 
om at finde nye Former. Walther fandt en saadan Form; 
ved Siden af «das Lied» indførte han «der Spruch». I 
Anledning af Henriks Død digter han et saadant; Grund- 
stemningen er ikke fri for Ængstelighed: 


Ich hørt ein Wasser rausschen 
Und ging den Fischen lauscheu,” 
Ich sah die Dinge dieser Welt, 


Wald, Laub und Rohr und Gras und Feld 


Was kriechet und was flieget, 

Was Bein zur Erde bieget, 

Das sah ich und ich sag euch dar: 
Da lebt nicht Eines ohne Hass. 
Das Wild und das Gewirme, 

Die streiten starke Stirme, 

So auch die Vågel unter sich; 


Jeg hørte Søen bruse og 
gik hen for at lytte til Fiskenes 
Tale. Jeg saae denne Verdens 


i Ting, Skov, Lev, Siv, Græs og 
i 


Mark, hvad der kryber, hvad der 
| flyver, alt hvad Ben fæsted til 
| Jorden; jeg skal sige Eder, hvad 
|jeg saae, der lever ikke Een uden 
| Had, De vilde Dyr og Ormene 
strides indbyrdes, saa vel som 
| Fuglene og Stormene. Dog der 


=a 


Doch thun sie Eins einmiithiglich: 
Sie schaffen stark Gerichte 
Sonst wiirden sie zunichte; 
Sie wåhlen Kønige, ordnen Recht 


| er een Ting deere enige i; forat 
'de ikke skulle  tilintetgjøres, 


saa oprette de stærke Domstole; 
| de vælge Konger, give Love og 


und unterscheiden Herrn und Knecht. | gjøre Forskjel mellem Herre og 


Sø weh dir deutschem- Lande, Tjener. Derfor ve Dig Tyskland! 
Wie ziemet dir die Schande, Kan Du udholde den Skjændsel, 
Dass nun die Micke hat ihr Haupt at Myggene have et Overhoved, 
Und du der Ehre bist beraubt! men Du er berøvet den Ære! 
Bekehre dich! Nicht mehre Vend om! Giv Dig ikke Fyrste- 
Der Firstenkronen Ehre. | kronerne i Vold. De sølle 
Die armen Kønige drången dich: | Kønger trykke Dig: Philip, sæt 
Pliilippen setz den Waisen auf, den Faderløse paa dit Knæ, saa 


so weichen sie und beugen sich. vige de og bøje sig- 


Det politiske Standpunkt, som Walther fra nu af for- 
fægtede i sine «Spriiche», er strengt ghibellinsk. Først 
tager han Parti for den hohenstaufiske Tronkandidat Philip 
af Schwaben, «der junge, siisse Mann»; og efter at Philip 
er falden for Morderhaand, træder han i Skranken for 
Kejser Otto, fordi denne, skjønt forhen hørende til Mod- 
partiet, ganske naturlig var bleven Ghibellin, da han havde 
besteget Tronen; og da endelig Otto havde gjort sig 
umulig som Kejser, og den unge Frederik af Sicilien, Hen- 
rik VI.s Søn, var optraadt i al sin Selvstændighed paa 
Skuepladsen, tager Walther Parti for denne. Saaledes 
holder han bestandig med det Parti, der kæmper mod 
Rom, fordi han antager det for at være nationalt, hvilket 
det, betragtet fra dette Synspunkt, i Virkeligheden og- 
saa var. 

Og Walther har ogsaa ved andre Lejligheder udtalt sig 
med en saadan Frimodighed og Uforfærdethed om det 
Fordærvelige ved Pavedømmet og den katholske Kirke, 
at man næsten fristes til at sige, at han i saa Henseende 
blot er kommen to Aarhundreder for tidlig. Han erklærer 
saaledes, at Kirkens verdslige Magt er en Ulykls for den: 


Es hat der Konig Konstantin Kong Konstantin forlenede den 

Dem Stuhl zu Rom so viel verliehn, romerske Stol med saa mange 

Speer, Kreuz und Krone, dass er Macht! Sværd+), Kors og Krone, saa- 
erlangte. | ledes at den fik stor Magt. 

Ja rief der Engel laut: «O weh, Da raabte Englene højt: »O ve 

Und aber weh, und dreimal weh! | og atter ve, tre Gange ve! der er 

Die Christenheit, die jetzt so herrlich! faldet Gift ned i Kristenheden, 
prangte, | der straalede saa herlig; dens Hon- 


muem a 

Der ist ein Gift herabgefallen, ning er forvandlet til Galde; en- 

Ihr Honig wandelt sich zu Gallen; gang vil Verden staa forsagt der- 
Einst steht die Welt darob verzagt. over», 

+) Egtl. Spyd; men her hen- 

tydes rimeligvis til «det aandelige 

Sværd» 3; Pavens aandelige Magt. 


Eller han retter stærke Bebrejdelser mod Gejstligheden 
for dens sanselige ukyske Liv og mod den romerske Stol 
for dens umættelige Pengebegjærlighed : 


Ei! wie so christlich mag Naa, hvor Paven nu ler paa 
der Papst in Ror nun låchen, kristelig Vis i Rom, naar han 
wenn er zu seinen' Wålschen spricht: | siger til sine vælske Landsmænd: 
«Seht sølches karn ich machen! — | «Se, det kan jeg gjøre!« — Han 
Was er da spricht, das hått | har aldrig kunnet tænke det saa 
er besser nice gedacht. — | godt, som han nu siger det — 
»Zwei Alamannen") hab ich «To Alamanner har jeg bragt under 
unter einen Hut gebracht; en Hat, lad dem nu ødelægge og 
nun miissen sie das Reich betynge Riget. Imedens fylde vi 
Zerstoren und belasten. Kassen; de er skattepligtige til 
Unterdessen fullen mir die Kasten; min Blok, og alt deres Gods er 


Zinspflichtig sind sie meinen Stock, mit. Du tyske Selv, flyd i mit, 


und all ihr Gut ist mein, vælske Skrin. I Præster, æd Hønse- 
ibr deutsehes Silber fåbrt kjed og drik Vin, og lad de 
in meinen wålschen Schrein. Tyske faste, 

Ihr Pfaffen esset Hiihner, trinket Wein|  ”) Otto og Frederik. 

und lasst die Deutschen . . . fasten. 


Dette «Spruch» falder i Aaret 1213; i Aaret 1212 


" havde nemlig Innocenz III. opstillet den unge Frederik Il. 


imod Otto IV, som Modkonge, og 1212 lod han opstille 
Offerblokke i de tyske Kirker, i hvilke der skulde lægges 


Gaver til et projekteret Korstog. Walther tiltaler i et 
<Spruch» fra den Tid en saadan Offerblok: 


Sagt an, Herr Stock, 

hat euch der Papst gesendet, 
Dass ihr ihn bereichet 

und uns arme Deutsche pfåndet? 
Wenn ihm die Hiille und Fille 
flisst zum Lateran, 

so ibt er eine arge List, 

wie er's schon oft gethan, 


Sig mig, Hr, Blok, har Pa- 
| ven sendt Eder, for at I skal be- 
(rige ham og udpante os stakkels 
| Tyske? Naar al vor Overflod gjen- 
nem den flyder til Lateranet, saa 
øver den en'arg List, som den 


ijo ofte har gjort, Den siger os 


igjen, hvilken Forvirring derhersker 


Er sagt uns wieder, wie das Reich ver=| i Riget, at enhver Præst paany 


worren stånde, 
Dass neuen Zins ibm jede Pfarre sende, 
Des Silbers, fircht ich, kommt nicht viel 


Zur Hil? in Gottes Land; 
Grosses Gut vertheilt 
nicht gern der Pfaffen Hand. 


Herr Stock, er ist zum Schaden her- 
gesandt, 


ob er in deutchen Landen 
Thørinnen un Narren fånde. 


skal sende Skat. Jeg tror rigtig- 
nok ikke, at der kommer meget 
af det Sølv til Himlen; .Præste- 
hænder holde ikke af at uddele 
rige Gaver. Hr. Blok, til vort 
Fordærv er I hidsendt, I gjør 
Forsøg paa, om der ikke skulde 
findes taabelige Kvinder og Mænd 
i Tyskland. 

Saa skarpe Ord imidlertid, som der stod til Walthers 
Raadighed, naar han saae eller mente at se Tysklands og 
Kejserdømmets Interesser truede, saa var det dog paa 
ingen Maade den eneste Tone, han forstod at anslaa i sine 
«Spriiche» Ogsaa andre Sjælstemninger fandt Udtryk her, 
f. Ex. Taknemlighed; såaledes priser han Landgreve Her- 
mann af Thiringen, hans Velynder, som snildt havde for- 
staaet at drage ham til sit Hof: 


Ich bin des milden, 

Landgrafen Ingesinde, 

Ich halt es so, dass man 

auch immer bei den Besten finde; 

die andern Firsten alle 

sind wohl mild, jedoch 

so ståtig sind sie's nicht; 

er war es einst und ist es noch. 

Drum kann er besser als die Andern 
mild gebåhbren ; 

er ist in Launenwechsel unerfahren. 


Jeg er den milde Landgreves 
Vasal. Jeg lever saaledes, at man 
altid finder mig blandt de Bedste; 
alle de andre Fyrster ere vel mil- 
de, men de ere ikke saa stadige; 
han var det fordum og er det 
endnu. Derfor forstaar han ogsaa 
|at optræde med større Mildhed 
end de andre; han har ingen Lu- 
| ner. Hvem der gi'er den flotte 
Herre i Dag og i Morgen mer 


Wer heuer prunkt und ist doch iiber's/ end nogensinde viser sig som 


Jahr so karg als je, 
des Lob ergriint und falbet wieder gleich 
dem Klee; 
Thiiringens Blume scheinet durch den 
Schne, 
Lenz und Winter bliht sein Lob 
wie in den ersten Jahren. 


Paa samme Maade priser 
denne opfyldte hans længe nær 
Gods til Len: 


Ich hab ein Lehen, alle Welt, 
ich hab ein Lehen! 
Nun føåircht ich långer nicht, 
den Hornung an den Zehen, 
will auch alle kargen Herren 
desto minder flehen. 
Der edle Herr, der milde Herr 
hat mich berathen, 
Dass ich im Sommer freie Luft 
und Winters Gluth gewann. 
Meine Nachbarn sehn mich jetzt 
um so viel lieber an, 
nicht mehr als Købold fliehn sie mich, 
wie sige es vormals thaten. 
Zu lunge lag ich an der Armuth Uebel 
krank, 
ich war so voller Scheltens, dass mein 
Athem stank! 
den hat der JXonig rein gemacht dazu 
auch meinen Sang. 


Gnier, hans Ros grønnes og fal- 
mer med (iræsset; men Thuringens 
| Blomst lyser gjennem Sneer; Vaar 
|og Vinter blomstrer dens Ros, 
nu som fra først af. 


han Kejser Frederik, da 


rede Ønske og gav ham ef 


' Jeg har et Len, hører I, 
[jeg har et Len! Nu frygter jeg 
likke mere for at fryse om -Fød- 
derne i den strenge Vinter og 
i behøver nu mindre end før at 
| trygle alle gjerrige Herrer, Den" 
| ædle, milde Herre har laget det 
saaledes for mig, at jeg kan drage 
frisk Luft om Sommeren øg varme 
| mig om Vinteren. Mine Naboer 
se nu med mere Venlighed paa 
mig; de flygte ikke mere for mig 
som for en Købold. Ak, altfor 
længe laa jeg syg af Fattigdøommens 
Onde, jeg var saa tildænget af 
Snavs, at min Aande stank; 
Kongen har gjort den ren og 
med den min Sang. 

Walthers Forhold til Kejser Frederik skulde imidlertid 
blive endnu inderligere. Det fremgaar nemlig af nogle 
andre af hans «Spriiche«, at Kejseren havde betroet ham 
sin Søn Henrik til Opdragelse. Men den unge Prins var 
temmelig træg og trodsig, og da han allerede var i en 
saadan Alder, at man ikke længer kunde anvende Riset 
mod ham, skjønt hans Haand rigtignok var, for svag til at 
føre Sværdet, saa synes Walther kun at have gjort daar- 
lige Forretninger paa Pædagogikkens Gebet. 

Sin højeste Fuldendelse har Walthers Poesi naaet i 
de Aar, hvor Digterkraften ellers plejer at være svækket. 
Ligesom Solen plejer, idet den gaar ned, at udsende sine 
mest farverige Straaler, saaledes har ogsaa denne Digter 
netop i en Periode, udover hvilken vi ikke kunne forfølge 
hans Virksomhed, svunget sig øp til stedse højere og 
zhøjere Sfærer. Verden er efterhaanden bleven ham lige- 
gyldig, for ikke at sige forhadt, og han tror endogsaa, at 
dens Ende er nærforestaaende, naar der indtræffer skrække- 
lige Naturbegivenheder, der vise hen til al udvortes Skjøn- 
heds Forgængelighed og opfordrer til Bod og Resigna- 
tion. I de- middelalderlige Digteres og overhove iet i 
Middelalderens Folks Øjne gaves der imidlertid intet bedre 
Middel til allerede her paa Jorden at gjøre sig fortjent til 
Himlen end ved at deltage i hine Tog, der havde sat sig 
den hellige Gravs Befrielse som Maal. Derfor synger-og- 
saa Walther: 


O weh, wohin versschwunden | Ak ve, hvor mangt et Aar er 
ist so manches Jahr? |ikke forsvundet; var mit Liv en 
Tråumte mir mein Leben, Drøm eller var det Sandhed; hvad 
oder ist es: wahr? der forekom mig at være virkeligt, 
Was stets mich wirklich dåuchte, var det ikke Andet end Spil og 
war's nur Trug und Spiel? Bedrag? Jeg” har slumret længe, 
Ich habe lang geschlafen, san at jeg ikke kan samle mig. 
so dass es mir entfiel. Nu er jeg vaagnet, og hvad der 
Nun bin ich eérwachet, forhen var mig bekjendt som min 
und mir ist unbekannt, egen Haand, det forekommer mig 
was mir vormals bekannt war nu ubekjendt. De Folk og de 
wie meine eigne Hand. Steder, som jeg skuede som Barn, 
Leut' und Land, die meine ere nu blevne mig saa fremmede, 
Kinderjahre sahn, som om det alt kun var Blænd- 
sind mir so frend geworden, værk, Mine gamle Legekamme- 
als wår es nur ein Wahn. rater ere nu træge og tilaars, 


Die mir Gespielen waren, Marken ligger øde, og Sicoven er 


. 

sind nun tråg und alt, 
verheeret ist das Feld, 
gefållet ist der Wald. 

Nur das Wasser fliesst noch, 
wie es vørmals floss, 

wahrlich ja das Ungliick, 

das ist mein Genoss. 

Mancher grist verdrossen, 

der einest mich wohl gekannt, 
die Welt fiel allenthalben 

iu des Unglicks Hand, 

Weh, gedenk ich jetz 

an manchen Wonnetag, 

der mir nun ist entschwunden. 
wie in das Meer ein Schlag 
Weh” und immer wehp'. 


O weh, wie sind verzaget 

die jungen Leute nun, 

vor Kummer und vor Leide, 
wie jåmmerlich sie thun; 

sie wissen nur von Sorgen, 
weh wie thun sie so, 

wohin ich mich auch wende, 
find ich Niemand froh. 
Tanzen und Singen 

vergeht vor Sorgen gar, 

nie saåh man unter Christen 
søolche Jammerschaar. 

Seht nur der Frauen Schmuck, 
der einst so zierlich stand, 
stolze Ritter tragen 
båurischer Gewand. 

Uns ein harte Briefe+) 

- jungst aus Rom gekommen, 
"uns ist erlaubt zu trauern, 
Freude ganz benommen; 

nun schmerzt mich uendlich — 
wir lebten sonst so wonnevoll, 
dass ich jetzt mein Lachen 
mit Weinen tauschen soll. 

Die Vogel in der Luften 
schmerzet unsre Noth, 

was Wunder, wenn es mich 
betribt bis in den Tod? — 

' fældet. Kun Strømmen flyder 
| som forhen. Ulykken er sande- 
lig min Kammerat, Mangen god 
gammel Bekjendt hilser mig tvært; 
overalt er man falden i Ulykkens 
Hænder. Ve mig, naar jeg tæn- 
ker paa de Glædesdage, der ere 
forsvundne, som et Slag i Vandet. 
Ve, og altid ve! 


O ve, hvor forsagte ere ikke nu 
de unge Mennesker. Hvor jam- 
merlig optræde de ikke, nedtrykte 
| som de ere af Kummer og Smerte; 
de vide kun af Sorg; ve, hvorfor 
ere de saadan, hvorhen jeg end 
vender mig, finder jeg Ingen, der 
|er glad, Ingen tænker paa at 

danse eller synge af Ylutter Sorg. 

Aldrig saae man en saadan Jam- 

merskare mellem de Kristne. 

Se Kvindernes Smykke, engang 

saa herligt, se de stolte Riddere, 

nu bære de Bondekofte. Haardt 

Budskab er nylig kommet til os fra 

Rom; vi have Grund til at være 

sørgmodige, vi,'som ganske;ereGlæ- 

den betagne; nu smerter det mig 

uendelig — i sin Tid levede vi 
saa frydefuldt, sza at jeg nu maa 

forandre min Latter til Graad. 

Selv Fuglen i Luften har Ynk 
med vor Nød, "hvad Under, om 
| jeg (da er bedrøvet til Døden? 
| "Ak, hvorfor taler jeg Daare i Smer- 
| te saa mange forgjæves Ord? Den, 
| som her vil opjage Lykken, han 
| mister den hinsidige. Ve, og altid 


Was sprech ich Thor im Schmerze' | vel 


so manches eitles Wort? 


Wer hier das Glick erjagen will, 


der misset jenes dort 
Weh, und immer weh', 


O weh, wie hat man allen 
mit Siissikeit. vergeben ; 
mitten in dem Honig 

seh ich die Galle schweben. 
Die Welt ist aussen livblich, 


O ve, hvor har man ikke for- 
giftet Alt"[medgsedt. Hounningen 
ser jeg gjennemtrængt af" Galde. 
Udadtil er, Verden yndig, hvid, 
grøn og rød, indvendig derimod 


+) Hentydning til Frederik II.s Bansættelse i Aaret 1227, 


Ø 


weiss, griin und roth, er den mørk og sort som Døden 
inwendig aber finster, Den, som har ladet sig forlede af- 
schwarz als wie der Tod. den, han søge Trøst og Helbre- 
Wen sie nun hat verleitet, delse. For' liden Bod vil der 
der suche Trost und Heil, endnu blive ham Naade tildel. 
fir kleine Busse wird ihm Tænk paa det, I Riddere, det er 
Gnade noch zu Theil. i | Eders Sag, I bære blanke Hjælme 
Daran gedenkt ihr Ritter, og haarde Panserskjorter, faste 
es ist euer Ding, Skjolde og indviede Sværd. "Give 
Ihr traget lichte Helme, Gud, at jeg fandtes værdig til at 
”manch harten Panzerring, stride for ham, saa vilde jeg fat- 
dazu die festen Schilde tige Mand fortjene rig Løn; jeg 
und das geweihte Schwert; mener ikke Tønder Land eller 
wollte Gott ich wåre | Fyrsters Guld; Himlens Krone 
fir ihn'zu streiten werth, , | vilde jeg bære i Englenes Hær; 
so wollt ich armer Mann | den Søld var nok værd at erhverve 
verdienen reichen Sold; | ved sin JLanse. Ja, maatte jeg 
nicht mein? ich Hufen Landes, | gjøre den kjære Rejse over Søen, 
auch nicht Furstengold; | saa vilde jeg evig synge: Held 
die Himmelskrone trig ich | mig, Held mig, og aldrig, aldrig 
in der Engel Heer. | mere ve! 


die wog gar wohe ein Såldner 
erwerben mit dem Speer. 
Diirft” ich die liebe Rejse 
fahrn iiber die See, 

so wollt ich ewig singen Heil, 
und nimmermehr o weh! 
Nimmermehr o weh! 


Denne «kjære Rejse« blev Sangeren virkelig tildel 
i Aaret 1228; han har uden Tvivl tjent i Kejser Frede- 
rik IL.s Hær paa Korstoget til det hellige Land. Efter 
dette Tog forsvinde alle sikre Spor af Walthers Digter- 
virksomhed; vi vide blot, at han gjensaa sit Hjem og fandt 
sit sidste Hvilested i Wirzburg. Følgende «Spruch» 
skriver sig rimeligvis fra hans sidste Leveaar: 


Nun theil ich, eh man mich begribt, Inden man begraver mig, 
mein fahrend Gut und liegend Land, saa vil jeg nu dele mit Lesøre 
dass Niemand Anspruch drauf erhebt, | og min faste Ejendom, at Ingen 
als dem ich hier es zuerkannt: | skal gjøre Fordring paa'det, naar 
All mein Ungliick will ich denen hin- | jeg er død, uden' de, som det 

terlassen, ' hervedertilkjendt: Al min Ulykke 
die mit Hass und Nejd am liebsten sich | overlader jeg til dem, som helst 

befassen, | befatte sig med Had og Nid, og 


dazu der Reue Bitterkeit; med den Angerens Bitterhed, al 
All mein Grimen ' min Græmmelse maa Løgnerne 
mag der Ligner nehmen; tage; mit taabelige Sind overlades. 
mein thåricht Sinnen ' dem, der lefle med Kjærligheden, 


sei denen, die mit Falschheit minnen; ; og Kvinderne den smertelige 
den Frauen, noch Herzensfreude sehn- | Længsel efter Elskov. 
lich Leid, 

Walther v. d. Vogelweide blev begrav': paa den nye 
Kathedrals Kirkegaard, under en stor, skyggefuld Lind. 
Endnu ind i forrige Aarhundrede kunde man der se hans 
Gravsten, men nu er den forsvunden. En skjøn Legende 
knytter sig til hans Død. Han skal nemlig have bestemt 
i sit Testament, at Fuglene daglig skulde fodres med 
Brødsmuler paa hans Gravsten. Dc" er dog muligt, at 
hans Familienavn v. d. Vogelweide har givet Anledning til 
denne Legende. 

Walthers politiske Stilling og dens poetiske Resultater 
ere vel ikke fri for en vis Ensidighed, men dette ligger i 
Sagens Natur, og det vilde f. Ex. være uretfærdigt, naar 
man i Bedømmelsen af Innocens III.s Karakter vilde an- 
lægge Walther v. d. Vogelweides Ytringer som Maalestok. 
Naar de tyske Digtere paa hin Tid uophørlig klage over 
Pavens Indblanding i Tysklands Anliggender, saa ligger 
Skylden hos de tyske Konger selv, der bestandig søgte Pa- 
vens Anerkjendelse som Cæsarernes Efteriølger og gjorde 
sig Paverne til politiske Modstandere ved deres ufornuftige 
italienske Politik. Men fra etpoetiskSynspunkt betragtet maa 
vi hellere sige, at Walthers Ensidighed i saa Henseende var 
et Fortrin istedetfor et Fejltrin; thi jo mere en politisk 
Digter er overbevist om sit Stades Berettigelse, jo mindre 
han gaar paa Akkord med Modpartiets Anskuelser, desto 
mere sammentrængte, kraftige og virkningsfulde ville ogsaa 
hans Digte blive, Den politiske Digter er ikke som 
Historikeren forpligtet til rent objektivt at søge Sand- 


heden. 

